
1 
RELIGIJŲ ATSIRADIMAS 


Šis tyrimas negali prasidėti religijos apibrėžimu, ta- 
čiau galėtų juo baigtis. Mums rūpi visai ne religijos 
„esmė“, bet tam tikros rūšies socialinės veiklos (Ge- 
meinschaftshandeln) sąlygos ir pasekmės. Jos išorinė ei- 
ga labai įvairi, todėl ji gali būti suprasta tik iš atskiro 
žmogaus subjektyvių išgyvenimų, vaizdinių ir tikslų, 
kitaip sakant — iš jos „prasmės“. 

Pirmykštė religijos arba magijos motyvuota veikla 
buvo orientuota šiapus. „Laikykis jo įstatų ir įsakymų, 
kuriuos duodu tau šiandien tavo labui ir tavo palikuo- 
nims po tavęs, idant ilgai gyventumei žemėje'!, - štai 
dėl ko turi būti atliekami religiniai ir maginiai veiks- 
mai. Netgi žmonių aukos, taip retai pasitaikančios tarp 
miestų gyventojų, finikiečių pajūrio miestuose buvo 
atnašaujamos be jokių anapusinių lūkesčių. Toliau, bū- 
tent pirmykštė religijos arba magijos motyvuota veikla 
yra palyginti racionali. Nors ji nebūtinai optimizuoja 
tikslus ir priemones, tačiau vadovaujasi patirties tai- 
syklėmis. Kaip trinant iš medžio įžiebiama ugnis, ly- 
giai taip pat mago manipuliacijos išgauna iš dangaus 
lietų. Ir trinant įžiebta ugnis yra lygiai toks pat „magi- 
nis“ produktas, kaip ir burtininko manipuliacijų su- 
keltas lietus. Taigi religinės ar „maginės“ veiklos arba 

mąstymo neįmanoma atskirti nuo kasdienės tikslingos 
veiklos, - tuo labiau kad ir jos tikslai yra daugiausiai 
ekonominiai. 

Tiktai mes, spręsdami mūsų šiandieninės gamtos 
sampratos požiūriu, atskirtume objektyviai „teisingus“ 
priežasčių priskyrimus nuo „neteisingų“ ir pastaruo- 
sius galėtume laikyti iracionaliais, o atitinkamą veik- 
lą - „burtais“. Pats magiškai veikiantysis iš pradžių 
skirsto reiškinius tik pagal jų mažesnį ar didesnį kas- 
dieniškumą. Pavyzdžiui, ne bet kuris akmuo tinka bū- 
ti fetišu. Ne kiekvienas asmuo sugeba patekti į ekstazę 
ir pasiekti tokių meteorologinių, terapinių, pranašavi- 
mo bei telepatijos rezultatų, kuriuos, kaip moko patir- 
tis, įmanoma pasiekti tik tokioje būsenoje. Ne visada 
tik šios, bet daugiausiai šios nekasdienės jėgos vadina- 
mos tokiais ypatingais vardais kaip „mana“ ar „oren- 
da““. Persai jas vadino „maga“ (iš to kilo žodis „magi- 
ja“). Mes jas toliau vadinsime „charizmos“ vardu. 

Charizma būna dviejų rūšių. Charizma tikrąja šio 
žodžio prasme yra apdovanotas objektas arba asmuo, 
kuris ją turi iš prigimties. Jos neįmanoma įgyti jokiais 
būdais. Antrosios rūšies charizma dirbtinai suteikiama 
objektui arba asmeniui kokiomis nors nekasdieniško- 
mis priemonėmis. Antrasis atvejis susiejamas su pir- 
muoju tokia prielaida: charizmatinių sugebėjimų ne- 
įmanoma išsiugdyti neturint jų užuomazgų, tačiau tos 
užuomazgos lieka nematomos, jeigu jos neugdomos 
„pažadinant“ charizmą (pavyzdžiui, „askeze“) iš mie- 
go. Ši idėja yra visų religinių malonės teorijų užuo- 
mazga - pradedant gratia infusa? ir baigiant griežtuoju 
išganymo už gerus darbus doktrinos variantu. Šitas 
nuosekliai natūralistinis požiūris (šiuo metu vadina- 
mas „preanimizmu“) yra giliai įsišaknijęs liaudies re- 

1. RELIGIJŲ ATSIRADIMAS 
ligijoje. Jokie bažnyčios susirinkimų nutarimai, kad rei- 
kia skirti Dievo „šlovinimą“ nuo šventųjų paveikslų 
„garbinimo“, kuris teturįs tik instrumentinę reikšmę, 
nekliudo pietų europiečiams apspjaudyti šventųjų pa- 
veikslus, laikant juos kaltais dėl to, kad įprastinės ma- 
nipuliacijos nedavė siekiamo rezultato. 

Vis dėlto daugeliu atvejų jau pirmykštėje religijoje 
aptinkame abstrakciją, kuri tik iš pirmo žvilgsnio atro- 
do paprasta: vaizdinį, kad „už“ charizma apdovanotų 
gamtos objektų, artefaktų, gyvulių, žmonių slypi ir jų 
elgesį lemia tam tikros esybės. Tai yra tikėjimas dvasio- 
mis. „Dvasia“ iš pradžių nėra nei siela, nei demonas ar 
dievas, tai neapibrėžtybė, kuri yra materiali, tačiau ne- 
matoma, beasmenė, tačiau turinti valią. Ji gali įsikurti 
konkrečioje esybėje, suteikdama jai savo specifinę po- 
veikio galią, ir ji gali iš jos — kaip nebetinkamo įran- 
kio — pasitraukti, kaip atsitinka burtininkui, praradu- 
siam charizmą. Ji gali tiesiog išnykti arba persikelti į 
kitą Žmogų ar objektą. 

Neįmanoma įrodyti, kad tikėjimo dvasiomis atsira- 
dimas turi kokias nors ekonomines prielaidas. Kaip ir 
bet kurią kitą šios srities abstrakciją, jį labiausiai ska- 
tina tai, kad „maginę“ charizmą turi tik ypatingai kva- 
lifikuoti asmenys. Taigi ji tampa pačios seniausios 
„profesijos“ — burtininko - pagrindu. Skirtingai nuo 
paprasto žmogaus, „diletanto“ magine žodžio prasme, 
burtininkas turi nuolatinę charizmatinę kvalifikaciją. 
Jis paverčia savo „darbo“ objektu būseną, kuri yra spe- 
cifinė charizmos reprezentacija ar mediacija: ekstazę. Di- 
letantui ekstazė yra pasiekiama tik epizodiškai. Socia- 
linė forma, kuria tai įvyksta, yra orgija, pirmykštė 
bendruomeninio religinio susivienijimo (Vergemeinschaf- 
tung) forma. Palyginti su racionaliu būrimu nuolatinė- 

1. RELIGIJŲ ATSIRADIMAS 
je burtininko „įmonėje“, ji yra epizodinė ar proginė 
veikla. 

Dėl kasdienio gyvenimo poreikių diletantas pažįsta 
ekstazę vien kaip epizodišką apsvaigimą, kuriam su- 
kelti vartojami alkoholiniai gėrimai, tabakas ir pana- 
šūs narkotikai (visi jie iš pradžių buvo vartojami orgi- 
jos tikslams), o visų pirma —- muzika. Viena burtininko 
meno dalis yra mokėjimas racionaliai paveikti dvasias 
siekiant ūkinių tikslų. Nusimanymas apie narkotikus 
yra antroji svarbi šio meno dalis, nors vystymosi isto- 
rijos požiūriu ji tėra antrinė. Tas menas beveik visur 
yra įslaptinamas. 

Dėl potyrių orgijų metu ir dėl burtininkų profesi- 
nės praktikos įtakos beveik visur išsirutulioja „sielos“ 
kaip skirtingos nuo kūno esybės vaizdinys. Ta esybė 
slypi gamtiniuose objektuose panašiu būdu, kaip ji eg- 
zistuoja žmogaus kūne, palikdama jį sapno, apalpimo, 
ekstazės, mirties atveju. 

Čia negali būti nagrinėjami skirtingi galimi santy- 
kiai, siejantys šias esybes su daiktais, kuriuose jos sly- 
pi arba su kuriais yra kaip nors susijusios. Jos gali 
ilgiau ar trumpiau „gyventi“ išimtinai tam tikrame kon- 
krečiame objekte arba arti jo. Arba atvirkščiai: jos gali 
kokiu nors būdu „turėti“ tam tikrus procesus ir tam 
tikrus daiktus arba jų kategorijas ir kontroliuoti jų el- 
gesį bei aktyvumą. Šie ir panašūs vaizdiniai yra „ani- 
mistiniai“. 

Arba jos gali laikinai „įsikūnyti“ daiktuose, auga- 
luose, gyvuliuose arba žmonėse. Tai yra aukštesnis, tik 
palaipsniui pasiektas abstrakcijos lygmuo. Pagaliau jas 
šie daiktai, augalai, gyvuliai ar žmonės gali tik „sim- 
bolizuoti“, o jos pačios suprantamos kaip nematomos 
esybės, gyvenančios pagal savo įstatymus. Tai pats 


10 


1. RELIGIJŲ ATSIRADIMAS 


aukščiausias abstrakcijos lygmuo, kuriame išsilaikoma 
labai retai. Tarp šių lygmenų, savaime suprantama, eg- 
zistuoja daugybė perėjimų bei kombinacijų. „Antjusli- 
nių“ galių, kurios į žmonių likimus gali kištis taip, 
kaip Žmogus įsikiša į išorinio pasaulio procesus, sąvo- 
kos yra konstruojamos remiantis jau anksčiau nurody- 
tomis paprastesnėmis abstrakcijos formomis. 

Iš pradžių ir „dievai“ bei „demonai“ nėra įasme- 
nintos tvarios esybės. Jie netgi neturi vardų. „Dievas“ 
gali būti suprantamas kaip atskiro konkretaus proceso 
eigą kontroliuojanti galia (Usenerio* „akimirkos die- 
vai“), apie kurią po šio proceso niekas nebegalvoja ar- 
ba kuri prisimenama šiam procesui pasikartojus. Kita 
vertus, „dievas“ gali būti suprantamas kaip galia, ku- 
rią ir po mirties tam tikru būdu spinduliuoja koks nors 
didis herojus. Ir personifikacija, ir depersonalizacija at- 
skirais atvejais gali būti vėlesnis aktas. Būna dievų, 
kurie neturi tikrinių vardų ir yra vadinami jų veikia- 
mų procesų pavadinimais. Šie pavadinimai virsta tik- 
riniais vardais tik palaipsniui, nebesuprantant jų reikš- 
mės kalboje. Ir atvirkščiai, galingų genčių vadų ar 
pranašų tikriniai vardai virsta dieviškųjų galių pava- 
dinimais. Tai procesas, kuriuo remiasi mito teisė gry- 
nuosius dievų pavadinimus paversti sudievintų herojų 
asmeniniais vardais. Nuo pačių įvairiausių aplinkybių 
priklauso, ar tam tikros „dievybės“ sąvoka įsitvirtina 
ir yra susiejama su tam tikromis aplinkybėmis pakar- 
totinai taikomomis maginėmis arba simbolinėmis prie- 
monėmis. Tačiau didžiausią reikšmę turi tai, ar šią są- 
voką perima ir kaip perima burtininkai savo maginėje 
praktikoje, arba kokio nors pasaulietinio valdovo prie- 
raišumas, kylantis iš asmeninės patirties. 


11 


1. RELIGIJŲ ATSIRADIMAS 


Mes čia tik aprašome, kaip dėl šio proceso atsirado, 
viena vertus, „siela“, o kita vertus - „dievai“, „demo- 
nai“, „antgamtinės“ jėgos. Žmonių santykių su šiomis 
jėgomis tvarkymas ir yra „religinės“ veiklos sfera. „Sie- 
la“ iš pradžių nėra nei įasmeninta, nei beasmenė esy- 
bė. Ne vien dėl to, kad iš pradžių ji natūralistiškai 
identifikuojama su tuo, ko nebelieka po mirties: su kvė- 
pavimu arba su plakimu širdies, kurioje ji gyvena ir 
kurią suvalgius galima pasisavinti, pavyzdžiui, priešo 
drąsą. Visų pirma todėl, kad ji nelaikoma tapačia sau 
esybe. Siela, kuri palieka Žmogaus kūną sapne, skiriasi 
nuo sielos, kuri veržiasi iš jo viršun „ekstazėje“ (kai 
žmogus gaudo kvapą ir jaučia širdies plakimą gerklė- 
je), arba nuo tos, kuri gyvena jo šešėlyje. Kita vertus, 
visos jos nėra tapačios sielai, kuri po mirties gyvena 
lavone arba netoli lavono (kol iš jo kas nors vis dar 
lieka) arba kuri vis dar ką nors veikia jo įprastinėje 
gyvenamojoje vietoje, piktai ir pavydžiai žiūrėdama, 
kaip paveldėtojai naudojasi mirusiojo turtu, kartais ap- 
sireikšdama jiems sapnuose arba vizijoje, grasindama 
arba patardama. Ji gali apsigyventi kokiame nors žvė- 
ryje arba kitame žmoguje, visų pirma - naujagimyje, ir 
tai priklausomai nuo aplinkybių gali reikšti palaimą 
arba nelaimę. Požiūrį, kad „siela“ yra savarankiška „kū- 
no“ atžvilgiu esybė, pripažįsta ne visos netgi išgany- 
mo religijos, jau nekalbant apie tai, kad kai kurios iš jų 
(budizmas) atmeta pačią sielos idėją. 

Viso raidos proceso požiūriu svarbus yra ne „ant- 
juslinių“ galių asmeniškumas ar beasmeniškumas, ar 
antasmeniškumas, bet ir tai, kad nuo šiol gyvenime 
pasidaro reikšmingi ne vien tie daiktai ir procesai, ku- 
rie realiai egzistuoja ar vyksta, tačiau ir tie, kurie kaŽ- 

ką „reiškia“, ir kaip tik dėl to. Burtai iš tiesioginio ga- 
lios poveikio tampa simbolika. 

Tiesioginę fizinę lavono baimę (ji nesvetima ir gy- 
vuliams), kuri dažnai lemdavo laidojimo formas (lai- 
dojimą sėdimoje padėtyje, sudeginimą), papildė vaizdi- 
nys, jog mirusiojo sielą reikia nukenksminti - nutremti 
ją į kapą ar kur nors kitur, sukurti jai ten pakenčiamas 
gyvenimo sąlygas, numalšinti jos pavydą likusiajam 
gyventi dėl turto arba užsitikrinti jos palankumą, kad 
būtų galima ramiai gyventi. Iš visų laidotuvių magijos 
apraiškų reikšmingiausių ekonominių pasekmių turė- 
jo vaizdinys, kad kartu su velioniu turi būti palaidotas 
ir visas jo asmeninis turtas. Šis reikalavimas vėliau su- 
švelninamas, apsiribojant taisykle, kad mirusiojo turto 
kurį laiką po jo mirties negalima liesti. O kad nebūtų 
žadinamas jo pavydas, kurį laiką draudžiama naudo- 
tis ir nuosavu turtu. Šią prasmę ligi šiol tebeturi kinų 
gedulo papročiai su visomis jų ekonomiškai ir politiš- 
kai iracionaliomis pasekmėmis (mat gedulo metu val- 
dininkui draudžiama užimti postą ir naudotis jo tei- 
kiamais vaisiais). 

Kai atsiranda sielų, demonų ir dievų karalystė su 
jos šešėline ir todėl mažiau tikroviška realybe, kuri nė- 
ra apčiuopiama kasdiene prasme, o pasiekiama vien 
per simbolius ir reikšmes, pasikeičia magijos meno 
prasmė. Jeigu anapus realių daiktų ar procesų slypi 
kažkokia dvasinė realybė, kurią šie daiktai ir procesai 
simbolizuoja, tai reikia bandyti paveikti ne šiuos simp- 
tomus ar simbolius, bet jais pasireiškiančią galią. Šitai 
reikia daryti priemonėmis, kurios daro įtaką dvasiai 
arba sielai, taigi ką nors reiškia, - simboliais. Kyla sim- 
bolinės veiklos banga. Kiek ji nušluoja pirmykštį na- 
tūralizmą, priklauso nuo akcentų, kuriuos sudėlioja 

profesionalūs šios simbolikos žinovai, detalizuodami 
savo tikėjimus, nuo jų galios bendruomenėje, nuo ma- 
gijos reikšmės konkrečioje ekonomikoje ir nuo tų žino- 
vų organizacijos tvirtumo. Simbolinės veiklos įsigalėji- 
mas turi reikšmingų pasekmių. 

Jeigu mirusysis yra pasiekiamas vien simboliniais 
veiksmais, o dievas pasireiškia vien simboliais, tai jie 
gali pasitenkinti simboliais vietoje realių dalykų. Tik- 
ras aukas pakeičia šiaudų kūliai ir kitokios moterų bei 
tarnų imitacijos. Seniausi popieriniai pinigai buvo nau- 
dojami mokėti ne gyviesiems, bet mirusiesiems. Pana- 
šūs pokyčiai vyksta ir santykiuose su dievais ir demo- 
nais. Vis daugiau daiktų ir procesų greta tikro ar 
tariamo veiksmingumo įgyja dar ir „reikšmingumą“, o 
tokiais reikšmingais veiksmais siekiama realių rezul- 
tatų. 

Kiekvienas grynai maginis natūralistine prasme 
veiksmas, kuris pasitvirtina esąs sėkmingas, toliau kar- 
tojamas tiksliu pirmykščiu išbandytu pavidalu. Dabar 
tai galioja visai simbolinių sureikšminimų sričiai. Ma- 
žiausias nukrypimas nuo išbandyto pavyzdžio gali pa- 
daryti jį neveiksmingą. Visos Žmogaus veiklos sritys 
įtraukiamos į šitą simbolistinį užkerėtą ratą. Todėl di- 
džiausios grynai dogmatinių pažiūrų priešingybės netgi 
racionalizuotose religijose pakenčiamos lengviau už 
simbolikos naujoves, keliančias grėsmę veiksmo magi- 
niam veiksmingumui arba (šis vaizdinys yra būdingas 
simbolizmui) netgi galinčias užrūstinti Dievą ar protė- 
vio sielą. Klausimas, ar žegnotis reikia dviem, ar trimis 
pirštais, buvo esminė rusų bažnyčios schizmos XVII a. 
priežastis. Pavojus įžeisti porą tuzinų šventųjų, vienais 
metais prapuolus jiems skirtoms dienoms, iki šiol kliu- 
do Rusijoje įvesti Grigaliaus kalendorių. Kad būtų iš- 

vengta piktų burtų arba būtų numaldyta dievo rūsty- 
bė, klaidingai sugiedojęs per indų magų ritualinius šo- 
kius giedotojas būdavo tuoj pat nužudomas. 

Seniausia stilizacijos forma buvo vaizduojamojo me- 
no dirbinių religinė stereotipizacija, kurią maginiai vaiz- 
diniai lėmė ir tiesiogiai, ir netiesiogiai — per atsiran- 
dančią dėl dirbinių maginio sureikšminimo jų gamybos 
profesionalizaciją. Ši stilizacija gamtos objekto imitaci- 
ją pakeičia pavyzdžio atkartojimu. Didžiulė religinio 
veiksnio reikšmė matyti, pavyzdžiui, Egipte iš to, kad 
tradicinės religijos nuvertinimas monoteistinėje Amen- 
chotepo IV (Echnatono)* kampanijoje tučtuojau paska- 
tino natūralizmą mene. Kiti šio tipo reiškiniai yra ma- 
ginis rašmenų panaudojimas, visų rūšių mimikos ir 
šokio kaip homeopatinės, apotropėjinės, egzorcistinės 
arba prievartinės maginės simbolikos susiformavimas; 
leidžiamų muzikinių melodijų arba bent jau pagrindi- 
nių melodijų stereotipizacija („raga“ Indijoje kaip ko- 
loratūros priešingybė), dažnai gerokai išplėtotų empiri- 
nių gydymo metodų (kurie, simbolizmo bei animistinės 
„apsėdimo teorijos“ požiūriu, gydė tik simptomus) pa- 
keitimas egzorcistinės ir simbolistinės-homeopatinės te- 
rapijos metodais, kurie šiuo požiūriu atrodė esą racio- 
nalesni ir kurių santykis su pirmaisiais buvo toks pat, 
kaip ir iš tos pačios šaknies atsiradusios astrologijos — 
su empiriniu kalendoriaus sudarymu. 

Visa tai priklauso tai pačiai reiškinių sričiai, kurios 
pasekmes kultūros raidai sunku pervertinti. Ta sritis 
čia nebebus toliau nagrinėjama. Pirmasis ir svarbiau- 
sias „religinių“ vaizdinių poveikis gyvensenai ir ūkiui 
yra stereotipizacija. Bet koks antjuslinių jėgų saugomo 
papročio pakeitimas gali pažeisti dievų ir dvasių inte- 
resus. Taip natūralų netikrumą ir kliūtis, su kuriomis 

susiduria kiekvienas novatorius, religija papildo stip- 
riais stabdžiais: tai, kas šventa, yra nekintama ir ne- 
keistina. 

Atskirų detalių atžvilgiu perėjimas nuo ikianimisti- 
nio natūralizmo prie simbolizmo yra laipsniškas. Kai 
užmuštam priešui arba labai greitiems ir stipriems Žvė- 
rims išplėšiama iš krūtinės širdis, nupjaunami lyties 
organai, išplėšiamos iš kaukolės smegenys ir visa tai 
suvalgoma, o kaukolė laikoma namuose arba mano- 
ma, kad tai yra vertingiausia dovana nuotakai, — visa 
tai daroma tikint galimybe tiesiogiai natūralistiškai pa- 
sisavinti atitinkamas jėgas. Karo šokis iš pradžių yra 
įniršio ir baimės prieš kovos pradžią vaisius ir tiesio- 
giai sukelia herojišką ekstazę. Šia prasme jis nėra sim- 
boliškas. Tačiau tiek, kiek jis turi mimetiškai iš anksto 
nusakyti ir magiškai garantuoti pergalę (mūsiškių „sim- 
patinių“ burtų pavyzdžiu), kiek gyvulių ir žmonių žu- 
dymas įgyja nusistovėjusio ritualo formą, 0 savosios 
genties dvasios ir dievai kviečiami į puotą, pagaliau 
kiek puotos dalyviai tiki, kad tam tikro žvėries suval- 
gymas juos visus ypatingai sugiminiuoja, nes juose ap- 
sigyvena to paties žvėries siela, - stovima prie „simbo- 
likos“ slenksčio. 

Mąstymo būdą, kuris sudaro visiškai susiformavu- 
sio simbolistinių vaizdinių universumo pagrindą, įpras- 
ta vadinti „mitologinių mąstymu“. Jam skirta daug ty- 
rimų. Mes jo giliau nenagrinėsime ir aptarsime bendrais 
bruožais tik vieną svarbią šio mąstymo ypatybę: ana- 
logijos, visų pirma jos veiksmingiausios formos - pa- 
lyginimo (Gleichnis) - reikšmę. Ji mums yra svarbi, nes 
ilgai veikė ne vien religines išraiškos formas, bet do- 
minavo ir teisiniame mąstyme nagrinėjant preceden- 
tus: netgi tada, kai grynai empirinė teisės technika jau 

buvo išsivysčiusi. Tik ilgainiui ją išstūmė racionalia kla- 
sifikacija pagrįsta silogistinė sąvokų daryba. Šio analo- 
gijomis grindžiamo mąstymo šaltinis yra simbolistiš- 
kai racionalizuota magija, kuri visiškai juo remiasi. 

„Dievai“ taip pat iš pradžių anaiptol nebuvo įsi- 
vaizduojami kaip „panašios į žmones“ būtybės. Jiems 
esmingą tvarių būtybių pavidalą jie įgyja tik įveikus 
grynai natūralistinį vaizdinį, kurį galima aptikti vedo- 
se, kad, pavyzdžiui, konkreti ugnis yra dievas arba 
konkretaus ugnies dievo kūnas, ir jį pakeitus vaizdi- 
niu, kad visada sau tapatus dievas turi atskiras ugnis 
ir jas dalija, jomis disponuoja arba jose kaskart kokiu 
nors būdu įsikūnija. Šį abstraktų vaizdinį galutinai įtvir- 
tina tik nuolatinė tam pačiam dievui skirta veikla, va- 
dinama „kultu“, ir jos ryšys su pastoviu žmonių jungi- 
niu - bendruomene, kuriai jis svarbus kaip nekintamas 
dievas. Mes prie šio proceso dar sugrįšime. Jeigu die- 
vų pavidalų pastovumas yra garantuotas, tai profesio- 
nalai gali imtis šių vaizdinių sričių sisteminimo. 

„Dievai“ dažnai (ir ne tik menkai diferencijuotose 
visuomenėse) yra atsitiktinai atsiradusių, kulto palai- 
komų vaizdinių chaosas. Net ir vedų dievai nesudaro 
bent kiek sutvarkytos dievų valstybės. Tačiau papras- 
tai kai pradedama sistemingai mąstyti apie religinę 
praktiką, o nevienodo masto gyvenimo racionalizacija 
ima kelti vis labiau tipizuotus reikalavimus dievų veik- 
lai, pradeda formuotis „panteonas“. Tai reiškia, kad 
dievai specializuojami ir charakterizuojami, priskiriant 
jiems tam tikrus pastovius atributus bei atribojant jų 
„kompetencijas“. Vis didesnė dievų antropomorfizaci- 
ja ir personifikacija anaiptol nėra tapati ar lygiavertė 
vis tvirtesniam jų kompetencijų atribojimui. Dažnai bū- 
na priešingai. Antai romėnų mumina“ kompetencijos 

atskirtos kur kas tvirčiau ir aiškiau už graikų dievų 
kompetencijas, tačiau pastarieji yra kur kas labiau suž- 
moginti ir plastiškų „asmenybių“ pavidalu įvaizdinti 
nei autentiškoje romėnų religijoje. 

Svarbiausia sociologinė šio reiškinio priežastis yra 
ta, kad autentiška romėniškoji antjuslinės realybės sam- 
prata savo pamatine struktūra išreiškė nacionalinės 
valstietiškos ir patrimonialinės religijos požiūrį, o he- 
leniškoji atsirado plėtojantis interlokalinei aristokrati- 
nei kultūrai, kuri būdinga jau Homero laikams su jų 
herojais-dievais. Dalinė šių vaizdinių recepcija bei jų 
netiesioginė įtaka Romoje nepakeitė jos tautinės religi- 
jos pobūdžio. Daugelis šių vaizdinių Romoje įgijo gry- 
nai estetinį pobūdį, o pagrindiniai romėniškosios tra- 
dicijos bruožai išliko nepakitę ritualinėje praktikoje. 
Skirtingai nuo helenų religijos, romėnų tradicija liko 
priešiška ir orginiam-ekstatiniam bei misteriniam reli- 
gingumui (priežastys bus paaiškintos vėliau). Savaime 
suprantama, kad keisti maginę veiklą yra kur kas sun- 
kiau negu pakeisti asmens pavidalu įsivaizduojamo 
„dievo“ kompetenciją. Romėnų religija liko religio - ne- 
svarbu, ar šį terminą etimologiškai kildinsime iš religa- 
re“, ar iš relegarė“. Ji visų pirma reiškia prisirišimą prie 
išbandytų kulto formulių bei visokiausių numina" „pai- 
symą . 

Iš to kyla būdingas romėnų religijai polinkis į for- 
malizmą. Kita svarbi jos ypatybė, skirianti ją nuo hele- 
nų religijos, yra beasmeniškumas (das Unpersėnliche), 
vidujai susijęs su dalykišku racionalumu. Visą kasdie- 
nį romėno gyvenimą ir kiekvieną jo veiksmą gaubė 
religio su jos sakraline teisine kazuistika, kuri reikalavo 
ne mažiau dėmesio nei žydų ir indų ritualiniai įstaty- 
mai bei Kinijos daoistų sakralinė teisė. Dievybių, ku- 

rias mini Žynių indigitamenta"“, ir jų dalykinių speciali- 
zacijų skaičius yra begalinis. Ne tik kiekvieną veiksmą, 
bet ir kiekvieną konkrečią jo dalį veikė atskiri numina. 
Darant ką nors svarbaus, apdairumas reikalavo šauk- 
tis ne vien dii certi", kurių reikšme bei kompetencija 
tradicija neabejojo, bet ir tų, kurie šiuo atžvilgiu buvo 
neaiškūs (incerti), taip pat tų, dėl kurių buvo neaišku, 
kokia jų lytis, galia ir ar jie iš viso egzistuoja, ir garbin- 
ti juos. Kai kuriems žemės ūkio darbams reikėjo viso 
tuzino vien pirmųjų. Romėnams helenų ekstazė (loty- 
niškai superstitio'?) atrodė neleistinas abalienatio men- 
tis?. O romėnų (bei etruskų, kurie šiuo atžvilgiu ėjo 
dar toliau) kazuistika helenams atrodė esanti vergiška 
demonų baimė. Rūpestis įtikti numina skatino visus 
atskirus veiksmus mintimis suskaidyti į analitiškai 
identifikuojamus elementus, iš kurių kiekvienam pri- 
skiriamas numen — jo specialus globėjas. 

Analogiškų reiškinių galima rasti Indijoje ir kitur. 
Tačiau niekas nepranoko romėnų į specialius sąrašus 
įtrauktų, grynai sąvokinės analizės (mintinės abstrakci- 
jos) būdu gautų numina skaičiumi, kadangi būtent jų 
vardijimas buvo ritualinės praktikos dėmesio centre. 
Ši abstrakcija lėmė romėniško gyvenimo būdo specifi- 
ką - jis yra nepaliaujamas praktiškai racionalios sakra- 
linės teisės kazuistinis procesas, savotiška sakralinė ju- 
risprudencija ir visų šių dalykų traktavimas kaip 
advokatūros problemų. Tai yra visiška priešingybė tam 
poveikiui, kurį gyvenimo praktikai darė žydų bei azi- 
jietiški ritualai. Sakralinė teisė tapo racionalaus teisinio 
mąstymo motina. Dar ir Livijaus'* Romos istorijoje ap- 
tinkame šį religijos nulemtą romėnų kultūros požymį: 
skirtingai nuo žydų istoriografijai būdingos pragmati- 
kos, jam labiausiai rūpi atskirų institucinių naujovių 

sakralinis ir valstybinis teisinis „korektiškumas“ (ne 
nuodėmė, bausmė, atgaila, išgelbėjimas, bet teisinio eti- 
keto klausimai). 

Abu iš dalies lygiagrečiai, iš dalies priešingomis 
kryptimis vykstantys antropomorfizacijos ir kompeten- 
cijų atribojimo procesai turi bendrą išeities tašką - jau 
egzistuojančius dievybių vaizdinius bei jų klasifikaci- 
ją. Jiems abiem būdinga bendra tendencija skatinti vis 
didesnę dievo garbinimo bei pačios dievo sąvokos ra- 
cionalizaciją. 

Mūsų nedomina atskirų dievų bei demonų rūšių 
nagrinėjimas, nors šiuos vaizdinius (panašiai kaip kal- 
bos žodyną) tiesiogiai lėmė atskirų tautų ekonominė 
situacija bei istoriniai likimai. Kadangi jų pradžia pra- 
dingusi istorijos tamsoje, dažnai neįmanoma pasakyti, 
kodėl iš daugelio dievybių rūšių pirmenybė yra teikia- 
ma būtent šiai. Tos dievybės gali būti susijusios su 
ūkiškai svarbiais gamtos objektais, pradedant dangaus 
šviesuliais, arba su organiniais procesais, kuriuos die- 
vai ar demonai kontroliuoja arba veikia, sukelia arba 
sutrukdo: su liga, mirtimi, gimimu, ugnimi, sausra, lie- 
tumi, audra, nederliumi. Priklausomai nuo tam tikrų 
atskirų įvykių ekonominės reikšmės atskiras dievas 
panteone gali išsikovoti sau pirmenybę, pavyzdžiui, 
dangaus dievas, suprantamas arba kaip šviesos bei ši- 
lumos viešpats, arba kaip (ypač dažnai - gyvulių au- 
gintojų) vaisingumo valdovas. 

Aišku, kad chtoninių dievybių (motinos Žemės) gar- 
binimo prielaida paprastai yra palyginti didelė žem- 
dirbystės reikšmė, tačiau ne visada tarp šių reiškinių 
galima nubrėžti paralelę. Taip pat nėra pagrindo teig- 
ti, kad dangaus dievai (kaip herojų anapusinio pasau- 
lio, dažnai nukeliamo į dangų, atstovai) visur buvo 

aristokratiški dievai, skirtingai nuo valstietiškų žemės 
dievų. Dar mažiau pagrįstas teiginys, kad „motina Že- 
mė“ kaip dievybė yra būdinga matriarchatinei gimini- 
nei santvarkai. Vis dėlto tiesa, kad derlių lemiančios 
chtoninės dievybės yra lokalesnės ir liaudiškesnės už 
kitas. Taip pat tiesa, kad dangiškų įasmenintų dievų, 
gyvenančių debesyse arba viršukalnėse, persvarą prieš 
pirmykštes žemės dievybes lėmė aristokratinės kultū- 
ros susiformavimas, kuriuo aiškintina ir tendencija ir 
pirmykštes žemės dievybes įsileisti į dangaus gyven- 
tojų tarpą. Agrarinėje kultūroje chtoniniams dievams 
dažnai būdingos dvi funkcijos: jie lemia derlių (taigi ir 
turtą) ir yra žemėje palaidotų mirusiųjų valdovai. Tad 
nuo jų dažnai priklauso (pavyzdžiui, Eleusino misteri- 
jose) abu svarbiausi praktiniai interesai: turtas ir po- 
mirtinis likimas. Kita vertus, dangaus dievai yra švie- 
sulių judėjimo valdovai. Kadangi jų judėjimas paklūsta 
tvirtiems dėsniams, tai jų valdovai labai dažnai tampa 
ir valdovais viso to, kam galioja ar turi galioti tvirtos 
taisyklės (pavyzdžiui, teisėtvarkos ir gerų papročių val- 
dovais). 

Dalykinė specializacija yra tiek tipiškų veiklos rūšių 
bei jos sudedamųjų dalių objektyvios reikšmės didėji- 
mo, tiek jos subjektyvios refleksijos pasekmė. Ši spe- 
cializacija gali būti arba abstraktaus pobūdžio (taip yra 
„stimuliacijos“ ir panašių dievų atveju Indijoje), arba 
tai gali būti kokybinė specializacija pagal atskirų veik- 
los krypčių turinį (malda, žvejyba, arimas). Klasikiniu 
tokios jau palyginti abstrakčios dievakūros (Gėtterbil- 
dung) pavyzdžiu gali būti aukščiausioji senovės indų 
dievų panteono dievybė - Brahma, „maldos viešpats. 
Panašiai kaip Žyniai brahmanai monopolizavo veiks- 
mingos maldos (t.y. veiksmingos maginės prievartos 

dievams) sugebėjimą, taip dabar šis dievas monopoli- 
zuoja šio veiksmingumo kontrolę, o kartu (nuosekliai 
mąstant) — ir tai, kas yra svarbiausia kiekvienoje reli- 
ginėje veikloje. Taip jis galų gale tampa nors ir ne vie- 
ninteliu, bet aukščiausiuoju dievu. Romoje Janas, tei- 
singos „pradžios“ dievas, nuo kurio viskas priklauso, 
įgijo palyginti universalią reikšmę ne tokiu efektingu 
būdu. 

Nėra jokios ne tik individualios, bet ir socialinės veik- 
los (Gemeinschaftshandeln), kuri neturėtų ir kuriai nerei- 
kėtų specialaus dievo, garantuojančio bendrijos pasto- 
vumą. Visur, kur junginį ar bendriją jungia į vieną 
visumą ne vien pavienio valdovo galia, jai reikalingas 
atskiras dievas. Tai visų pirma galioja tokiems jungi- 
niams, kaip šeima ir giminė. Čia pagrindinė duotis yra 
ryšys su (tikrų ir fiktyvių) protėvių dvasiomis, prie 
kurių prisijungia numina bei židinio ir Židinio ugnies 
dievybės. 

Šio kulto, kurio veiksmus atlikdavo šeimos arba 
gens“? galva, reikšmė istoriškai labai įvairuoja ir pri- 
klauso nuo šeimos praktinės reikšmės bei struktūros. 
Paprastai šeimyninis protėvių kultas susiformuoja kartu 
su patriarchaline namų bendrijos struktūra, nes tik šioje 
struktūroje namai tampa ir vyrų pagrindiniu interesu. 
Tačiau Izraelio pavyzdys įrodo, kad jų ryšys nėra tie- 
sioginis, nes kitų, būtent politinių ir religinių, junginių 
dievai, remdamiesi savo žynių galia, gali išstumti ar 
net visiškai sunaikinti namų kultą bei šeimos galvos 
kaip žynio funkcijas. 

Tačiau ten, kur išlieka protėvių kulto galia ir reikš- 
mė, jis yra nepaprastai stiprus asmeninis ryšys, kuris 
tvirtai suvienija šeimą ir gens į uždarą bendruomenę ir 
stipriai paveikia ekonominius santykius jos viduje. Jo 

pagrindu nustatomi ir stereotipizuojami visi teisiniai 
šeimos santykiai, žmonos ir palikuonių teisėtumas, sū- 
nų santykiai su tėvu ir broliais. Moters santuokinė ne- 
ištikimybė šeimos ir giminės požiūriu yra šventvagiš- 
ka, nes dėl jos gali atsitikti taip, kad giminės protėviams 
aukas atnašaus su jais kraujo giminyste nesusijęs as- 
muo, ir protėviai užsirūstins ant gyvų kraujo giminai- 
čių. Mat grynai asmeninio junginio dievai ir numina 
nepriima aukų, kurias atnašauja neturintys teisės tai 
daryti asmenys. Su tuo yra susijęs griežtas agnatinio!“ 
principo laikymasis (ten, kur tas principas egzistuoja), 
taip pat visų kitų klausimų, susijusių su šeimos galvos 
kaip žynio funkcijų teisėtumu, sprendimas. 

Paveldėjimo teisė, visų pirma vyriausiojo sūnaus tei- 
sė būti vieninteliu paveldėtoju arba turėti pirmenybę, 
paprastai grindžiama ne vien kariniais bei ekonomi- 
niais, bet ir nurodytaisiais sakraliniais motyvais. Šis 
sakralinis pagrindas paaiškina, kodėl Rytų Azijoje (Ki- 
nijoje ir Japonijoje) bei Vakaruose (Romoje) šeimos ir 
giminės bendruomenės struktūra liko patriarchalinė, 
nors ekonominės sąlygos pakito. Ten, kur šeimas ir 
gimines sieja šis religinis ryšys, platesnės (ypač politi- 
nės) bendrijos gali turėti tik vieną iš šių dviejų pavida- 
lų: 1) sakralizuotos giminių (tikrų arba fiktyvių) kon- 
federacijos, 2) patrimonialinės valdžios, kur karališkoji 
šeima valdo „pavaldinius“ vadovaudamasi valdžios 
santykių šeimos viduje pavyzdžiu. Antruoju atveju tos 
galingiausios šeimos protėviai, numina, genijai arba as- 
meniniai dievai stoja greta pavaldinių šeimų namų die- 
vų ir legitimuoja valdovo padėtį. Tai įvyko Rytų Azi- 
joje, Kinijoje, kur imperatorius kaip vyriausiasis žynys, 
be to, dar monopolizavo aukščiausiųjų gamtos dvasių 
kultą. Panašią funkciją turėjo atlikti sakralinis Romos 

valdovo (princeps) „genijaus“ vaidmuo, dėl kurio Ro- 
moje visi turėjo garbinti imperatoriaus asmenį. 

Pirmuoju atveju atsiranda atskiras politinio jungi- 
nio kaip tokio dievas. Toksai buvo Jahvė. Tai, kad jis 
buvo konfederacijos (pagal tradiciją - pirmykštis žydų 
ir midjaniečių! sąjungos) Dievas, turėjo labai svarbią 
pasekmę: jo santykis su izraelitų tauta, kuri prisiekė 
jam, kartu sudarydama politinę konfederaciją bei pa- 
gal sakralinę teisę sutvarkydama savo socialinius san- 
tykius, buvo berith — Jahvės padiktuota sutartis, kurią 
klusniai priėmė žydai. Iš jos išplaukė sutartį sudariu- 
sių Žmonių ritualinės, sakralinės ir socialinės etinės pa- 
reigos, tačiau kartu ir labai konkretūs dieviškojo part- 
nerio pažadai. Žydai jautėsi turį teisę priminti Jahvei 
apie šiuos pažadus — žinoma, tik tokiu būdu, kuris 
pritiko kreipiantis į galingą Dievą. Būtent čia glūdi ne- 
turinčios sau lygių kitose religijose (nors analogijų ga- 
lima rasti) pažado reikšmės žydų religijoje pirmoji 
šaknis. 

Užtat reiškinys, kad politinio junginio sudarymas 
lemia subordinaciją junginio dievui, yra visuotinis. „Si- 
noikizmas“ Viduržemio jūros kraštuose yra arba polio 
dievybę garbinančios naujos kulto bendruomenės su- 
sidarymas, arba jau egzistuojančios pertvarka. Polis, 
žinoma, yra klasikinis politinio „vietinio dievo“ reiški- 
nio atvejis. Bet jis nėra vienintelis. Priešingai, kiekvie- 
nas pastovus politinis junginys paprastai turi savo ypa- 
tingą dievą, kuris yra jo politinės veiklos sėkmės 
garantas. Visiškai susiformavęs toks dievas yra nepri- 
einamas iš šalies. Jis priima aukas ir maldas tik iš jun- 
ginio narių. Bent jau jis turėtų taip elgtis. Kadangi dėl 
to negali būti visiško tikrumo, griežtai draudžiama iš- 
duoti svetimiesiems, kokiu būdu jį galima paveikti. Sve- 

timasis laikomas ne vien politiniu, bet ir religiniu ne- 
draugu. Taip pat kito junginio dievas, turintis tą patį 
vardą bei savybes, nelaikomas identišku savajam. Vejų 
miesto gyventojų Junona nėra romėnų Junona, pana- 
šiai kaip neapoliečiui vienos koplyčios Dievo motina 
nėra tapati kitos koplyčios Dievo motinai. Vieną jis 
garbina, o kitą niekina ir keikia, jeigu ji padeda jo kon- 
kurentams, arba bando ją nuteikti prieš juos. Priešo 
dievams žadama, kad jie bus išpažįstami ir garbinami 
savoje šalyje, jeigu atsimes nuo priešų (evocare Deos!?), 
kaip, pavyzdžiui, elgėsi Kamilas“, kariaudamas prieš 
Vejus. Be to, dievai užkariaujami ir vagiami. Tik ne 
visiems jiems tai patinka. Užgrobta Jahvės skrynia atne- 
ša filistinams nelaimes“. Paprastai pergalė yra ir savo- 
jo stipresnio dievo pergalė prieš silpnesnį svetimą 
dievą. 

Ne visi politinių junginių dievai yra lokaliniai die- 
vai, geografiškai susieti su junginio centru. Pasakojime 
apie kelionę per dykumą Izraelio Dievas eina kartu su 
tauta jos priešakyje, panašiai kaip romėnų šeimos la- 
rai“! keičia gyvenamąją vietą kartu su ja. Kitoje, prieš- 
taraujančioje versijoje Jahvė yra ypatingas tuo, kad jis 
veikia „iš toli“, iš Sinajaus, kur gyvena kaip visų tautų 
Dievas, ir tik per karą su audra ateina pas savo tautą 
kartu su dangaus kariuomene (Zebaoth“*). Teisingai ma- 
noma, jog ši specifinė „toliveikos“ savybė, kilusi iš to, 
kad Izraelis priėmė svetimą dievą, turėjo reikšmės Jah- 
vės kaip visuotinio ir visagalio Dievo vaizdinio susi- 
formavimui. Paprastai lokalinis dievo pobūdis bei iš- 
imtinė „monolatrija“, kurios jis reikalauja iš savo 
garbintojų, visai nėra kelias į monoteizmą, bet, priešin- 
gai, stiprina dievų partikuliarizmą. Ir atvirkščiai — l0- 

kalinių dievų susiformavimas lemia nepaprastą politi- 
nio partikuliarizmo sustiprėjimą. 

Tai tinka ir poliui. Jis buvo uždaras, panašiai kaip 
viena bažnyčia kitos atžvilgiu, ir neleido susiformuoti 
vieningam žynių luomui, aprėpiančiam skirtingus jun- 
ginius. Skirtingai nuo mūsų „valstybės“, kuri supran- 
tama kaip institucija (Anstalt), polis buvo iš esmės as- 
meninė tam tikro miesto dievą bendrai garbinančių 
individų sąjunga. Jis savo ruožtu dalijosi į asmenines 
genčių, giminių ir šeimų dievybių kulto sąjungas, ku- 
rių atskiri kultai buvo uždari vieni kitų atžvilgiu. Polis 
buvo uždaras ir vidujai - visų tų, kurie nebuvo visų 
šių giminių ir šeimų kulto sąjungų nariai, atžvilgiu. 
Atėnuose tas, kas neturi šeimos namų dievo (Zeus her- 
keios), negali eiti viešų pareigų. Tas pat Romoje galioja 
tiems, kurie nėra patres“ sąjungos nariai. Specialųjį ple- 
bėjų pareigūną (tribunus plebis“) saisto tik žmogiškoji 
priesaika (sacro sanctus?), jis neturi auspicijų““ ir todėl 
disponuoja ne legitimes imperium“, o tik potestas*ė. 

Junginio dievybės ryšys su tam tikra vietove yra 
stipriausias ten, kur šio junginio gyvenama teritorija 
laikoma šventa tam tikro dievo žeme. Jahvei tokia že- 
me ilgainiui tapo Palestina. Tam, kas gyvena svetur, 
bet nori dalyvauti Jahvės kulte ir jį garbinti, tradicija 
nurodo atsigabenti Palestinos žemės. 

Tikrųjų vietinių dievų atsiradimą lemia ne vien sės- 
lumas, bet ir kitos sąlygos, politiškai sureikšminančios 
vietinį junginį. Vietinis dievas labiausiai būdingas mies- 
tui, kuris yra nepriklausomai nuo valdovo ir jo rūmų 
egzistuojantis politinis junginys su korporacijos teisė- 
mis. Todėl tokių dievų nerandame Indijoje, Rytų Azi- 
joje ir Irane, ir tik menkesniu genties dievo pavidalu jis 
būdingas Šiaurės Europai. Užtat Egipte už teisinės 

miestų organizacijos ribų šį reiškinį aptinkame jau zo0- 
olatrinėje religijos stadijoje - jis pasitelkiamas skirsty- 
mui į sritis. Iš miestų-valstybių vietinių dievų atsiran- 
da panašūs į juos konfederacijų (pavyzdžiui, senovės 
žydų, etoliečių) dievai. Idėjų istorijos požiūriu, politi- 
nio junginio kaip vietinio kulto subjekto samprata yra 
tarpinė grandis tarp grynai patrimonialinės politinės 
bendruomeninės veiklos sampratos ir grynai dalyki- 
nės tikslinio ir institucinio junginio — šiuolaikinės „te- 
ritorinės korporacijos“ (Gebietskorperschaft) — idėjos. 

Savo atskirus dievus ar šventuosius turi ne vien 
politiniai junginiai, bet ir profesiniai susivienijimai. Eko- 
nomikos būkle galima paaiškinti, kodėl jų dar visai 
nėra vedų panteone. Užtat senovės Egipto raštininkų 
dievas“ taip pat ženklina biurokratizacijos pradžią, kaip 
visame pasaulyje paplitę prekybos ir visų amatų die- 
vai bei šventieji liudija didėjančią profesijų diferencia- 
ciją. Dar XIX a. Kinijos kariuomenei pavyko pasiekti, 
kad būtų kanonizuotas jos karo dievas. Tai simpto- 
mas, kad karyba buvo laikoma atskira „profesija“ šalia 
kitų, skirtingai nuo Viduržemio jūros kraštų antikos 
laikais bei medų, kurių karo dievai kartu buvo ir di- 
dieji tautos dievai. 

Dievų pavidalai įvairuoja priklausomai nuo gamti- 
nių ir socialinių gyvenimo sąlygų. Lygiai taip pat įvai- 
ruoja dievo galimybės išsikovoti panteone pirmenybę 
ar netgi dieviškumo monopolį. Nuosekliai monoteisti- 
nės religijos yra iš esmės tik judaizmas ir islamas. Aukš- 
čiausiosios dievybės statusas ir hinduizme, ir krikščio- 
nybėje teologiškai užmaskuoja faktą, kad nuoseklus 
monoteizmas susidūrė su kliūtimi — labai svarbiu ir 
savitu religiniu interesu, išganymo per dievo susižmogi- 

nimą interesu. Monoteizmo vystymasis niekur ilges- 
niam laikui nepanaikino demonų bei dvasių pasaulio 
(netgi Reformacija). Monoteizmas jį tik besąlygiškai pa- 
jungė (bent jau teorijoje) vienintelio Dievo visagalybei. 

Praktiškai reikšmingas buvo ir tebėra toks klausi- 
mas: kas kasdienybėje turi daugiau įtakos atskiro as- 
mens interesams - ar teoriškai „aukščiausiasis“ dievas, 
ar „žemesniosios“ dvasios bei demonai. Jeigu įtakin- 
gesni yra „Žemesnieji“, tai kasdienį religingumą lemia 
santykiai su jais nepriklausomai nuo oficialios dievo 
sampratos racionalizuotoje religijoje. Ten, kur egzis- 
tuoja vietinis dievas, pirmenybė atitenka jam. Jeigu sės- 
lias bendruomenes, kuriose jau toli pažengė vietinių 
dievų kūryba, politiškai suvienija užkariavimas, tai vie- 
tiniai suvienytųjų bendruomenių dievai paprastai yra 
sujungiami į vieną visumą. Šioje visumoje plėtojasi dau- 
giau ar mažiau nuosekli darbo pasidalijimu pagrįsta 
dalykinė ir funkcinė specializacija, kurią lemia dievų 
pradinė įtakos sfera bei nauja žmonių patirtis. Didžiau- 
sio valdovų ir Žynių centro vietinis dievas (Babilono 
Mardukas, Tebų Amonas) įgyja aukščiausiojo dievo 
rangą, kad vėl išnyktų tam centrui žlugus arba jį per- 
kėlus kitur, kaip atsitiko su Ašuru žlugus Asirijos vals- 
tybei. Mat visur ten, kur politinė sąjunga buvo laiko- 
ma dievo saugomu junginiu, jos politinė vienybė atrodė 
negarantuota, kol jos atskirų dalių dievai nebuvo in- 
korporuoti ir subendrinti, o dažnai ir lokaliai sinoiki- 
zuoti. Tai, kas šiuo atžvilgiu buvo įprastas dalykas seno- 
vėje, pasikartojo garsiųjų šventųjų relikvijų perkėlimu 
iš provincijos cerkvių į suvienytos Rusijos valstybės 
sostinę. 

Yra be galo daug galimų skirtingų panteono dary- 
bos bei viršenybės jame nustatymo principų kombina- 

cijų, o dievų kompetencijos savo neapibrėžtumu mažai 
skiriasi nuo valdininkų kompetencijų patrimonialinėse 
organizacijose. Atriboti kompetencijas trukdo tradici- 
nis prisirišimas prie tam tikro, ypač gerai užsireko- 
mendavusio dievo. Mandagumas reikalauja dievą, į ku- 
rį tam tikru momentu kreipiamasi, traktuoti kaip 
funkcijų požiūriu universalų, t.y. priskirti jam visas 
galimas, taip pat jau kitiems dievams atiduotas funk- 
cijas. Tai yra „henoteizmas““, kurį Maxas Mūlleris?! 
neteisingai laiko atskira raidos pakopa. Nustatant pir- 
menybę, didelę reikšmę turi grynai racionalūs momen- 
tai. Ten, kur tam tikri nuostatai (ypač dažnai - stere- 
otipizuoti religiniai ritualai) pasižymi ypač dideliu 
pastovumu ir įsisąmoninami racionalaus religinio mąs- 
tymo, padidėja tikimybė, kad pirmenybę įgys dievai, 
kurių elgesys paklūsta pačioms tvirčiausioms taisyk- 
lėms, t.y. dangaus ir jo šviesulių dievai. 

Šiems dievams, kurie turi įtakos visuotiniams gam- 
tos reiškiniams, metafizinė spekuliacija teikia labai di- 
delę reikšmę ir kartais netgi laiko juos pasaulio kūrė- 
jais. Tačiau kasdieniame religingume jie dažniausiai 
nevaidina bent kiek svarbesnio vaidmens - kaip tik 
todėl, kad šių gamtos reiškinių vyksme nebūna žy- 
mesnių pakitimų, taigi kasdienybės praktikoje neatsi- 
randa poreikio veikti juos burtininkų ir žynių priemo- 
nėmis. Jeigu dievas atliepia tam tikrą stiprų religinį 
interesą (šiuo atveju - soteriologinį), jis gali (kaip Ozy- 
ris Egipte) lemti visos tautos religingumo pobūdį, ne- 
įgydamas pirmenybės panteone. Ratio yra palankus uni- 
versaliųjų dievų sureikšminimui, o kiekviena nuosekli 
panteono daryba vadovaujasi sistemingais racionaliais 
principais, nes jai daro įtaką arba profesionalus dvasi- 
ninkų racionalizmas, arba pasauliečių racionalus tvar- 

kos siekimas. Jau nurodyta giminystė tarp dangaus 
šviesulių judėjimo racionalaus reguliavimo, kurį ga- 
rantuoja dieviškoji tvarka, ir sakralinės tvarkos žemėje 
pastovumo padaro dangaus šviesulių dievus abiejų da- 
lykų sargais, nuo kurių savo ruožtu priklauso raciona- 
lus ūkis ir tvirtas bei garantuotas sakralinių normų 
viešpatavimas socialinėje bendruomenėje. Suinteresuo- 
tieji šiomis sakralinėmis normomis ir jų atstovai visų 
pirma yra dvasininkai. Todėl dangaus šviesulių dievų 
Varunos ir Mitros, saugančių sakralinę tvarką, varžy- 
bos su drakono nugalėtoju audros dievu Indra yra 
simptomas, kad tvirtos tvarkos ir gyvenimo reguliavi- 
mo siekianti dvasininkija konkuravo su galinga karių 
diduomene. Jos požiūrį į antgamtines jėgas geriau ati- 
tinka veiklus herojiškas dievas, taip pat avantiūros ir 
likimo iracionalumas, kuriam svetima bet kokia tvar- 
ka. Mes dar ne kartą susidursime su šia svarbia prie- 
šybe. 

Susisteminta sakralinė tvarka, kurią propaguoja dva- 
sininkija (Indijoje, Irane, Babilone), bei racionaliai or- 
ganizuoti santykiai su pavaldiniais, sukuriami valdi- 
ninkų valstybės (Kinijoje, Babilone), yra palankiausi 
dangiškųjų bei astralinių dievybių iškilimui panteone. 
Babilone religingumas vis aiškiau transformuojasi į ast- 
rologinį fatalizmą - tikėjimą dangaus šviesulių (ypač 
planetų) įtaka viskam, pradedant savaitės dienomis ir 
baigiant pomirtiniu likimu. Jis yra vėlesniojo žynių 
mokslo padarinys ir iš pradžių buvo svetimas politiš- 
kai laisvos valstybės tautinei religijai. Panteono valdo- 
vas pats savaime dar nėra „universalus“, tarptautinis 
pasaulio dievas. Tačiau jam būdinga tendencija tokiam 
tapti. 

Gilėjantis religinis mąstymas reikalauja, kad dievo 
egzistencija bei savybės būtų aiškiai apibrėžtos, taigi 
kad jis būtų šia prasme „universalus“. Antai ir seno- 
vės graikų išminčiai tapatino savojo menkai tesutvar- 
kyto panteono dievus su kitų kraštų dievybėmis. Ši 
universalizacijos tendencija stiprėja drauge su panteo- 
no valdovo galia, jai įgyjant vis daugiau „monoteisti- 
nių“ bruožų. Universalizmo ir monoteizmo atsiradimą 
skatino pasaulinės imperijos susidarymas Kinijoje, brah- 
manų luomo įsigalėjimas visose Indijos valstybėse, per- 
sų ir romėnų pasaulinių imperijų susidarymas. Visi šie 
procesai buvo palankūs ir universalizmui, ir mono- 
teizmui, nors ir nevienodu mastu. Šių procesų rezulta- 
tai taip pat buvo labai nevienodi. 

Pasaulinių imperijų susikūrimas (arba panašūs že- 
miški socialinės unifikacijos procesai) visai nebuvo vie- 
nintelis ir būtinas šios raidos svertas. Universalistinio 
monoteizmo (monolatrijos) pažanga religijos istorijai 
pačiu svarbiausiu — Jahvės kulto — atveju buvo labai 
konkrečių istorinių procesų (konfederacijos susikūri- 
mo) pasekmė. Universalizmas šiuo atveju buvo tarp- 
tautinės politikos rezultatas. Jos pragmatiniai interpre- 
tatoriai buvo Jahvės kulto ir jo palieptos dorovės 
protagonistai — pranašai. Todėl ir kitų tautų veiksmai, 
nuo kurių priklausė Izraelio gyvybiniai interesai, buvo 
pradėti aiškinti kaip Jahvės darbai. Čia labai aiškiai 
matyti specifinis istorinis žydų pranašų spekuliacijų po- 
būdis, kuris jas skiria nuo Indijos ir Babilono žynių 
natūralistinių spekuliacijų. Dėl Jahvės pažadų iškilo už- 
davinys, kurį būtinai reikėjo išspręsti: suprasti savo- 
sios tautos likimą kaip susijusį su kitų tautų likimais. 
Tą likimą, kuris klostėsi taip grėsmingai ir, atrodytų, 
visiškai priešingai Jahvės pažadams, reikėjo suprasti 

kaip jo „darbą“, kaip „pasaulio istorijos“ dalį. Tai se- 
nam konfederacijos karo dievui, tapusiam vietiniu Je- 
ruzalės polio dievu, suteikė profetinių universalistinių 
šventos transcendentinės visagalybės ir nepažinumo 
bruožų. 

Monoteistinis ir iš esmės universalistinis faraono 
Amenchotepo IV (Echnatono) siekimas įvesti Saulės 
kultą radosi visiškai kitokioje situacijoje. Viena vertus, 
jis kilo iš toli siekiančio žynių ir pasauliečių racionaliz- 
mo, kuris, visiškai skirtingai nuo žydų pranašysčių, 
buvo grynai natūralistinis. Kita vertus, jį lėmė biuro- 
kratinei vieningai valstybei vadovaujančio monarcho 
poreikis palaužti žynių galią, pašalinant daugybę žy- 
nių dievų, ir restauruoti senovinę sudievinto faraono 
galią, padarant jį vyriausiuoju Saulės žyniu. Universa- 
listinis krikščionybės ir islamo monoteizmas buvo su- 
sijęs su judaizmu kaip jo tolesnis išplėtojimas, o san- 
tykinį Zzaratustrizmo monoteizmą tikriausiai lėmė 
neiraniškos (Artimųjų Rytų) įtakos. Visoms šioms re- 
ligijoms turėjo įtakos „etinė“ pranašystė, kurią reikia 
skirti nuo „pavyzdžiu grindžiamos pranašystės“ (šis 
skirtumas bus paaiškintas vėliau). Visi kiti santykiškai 
monoteistiniai ir universalistiniai raidos procesai yra 
žynių ir pasauliečių filosofinės spekuliacijos produk- 
tai. Jie įgijo praktinę reikšmę tik ten, kur jungėsi su 
soteriologiniais (išganymo) interesais (apie tai - vėliau). 

Plėtotės nuoseklaus monoteizmo linkme užuomaz- 
gų buvo beveik visur. Tačiau jam visiškai įsitvirtinti 
kasdienėje religijoje (Alltagsreligion) visur, išskyrus ju- 
daizmą, islamą ir protestantizmą, sutrukdė praktinės 
kliūtys. Jas lėmė galingi idealūs ir materialūs žynių 
interesai, susiję su atskirų dievų kultu ir kulto vieto- 
mis, o kita vertus - pasauliečių religiniai interesai. Jiems 

reikėjo religinio objekto, kuris būtų pasiekiamas, arti- 
mas, susiejamas su konkrečia gyvenimo problema ar 
konkrečia asmenų grupe, atskiriant visas kitas. Svar- 
biausia, tas objektas turėjo būti magiškai paveikiamas. 
Jau išbandytos magijos patikimumas yra kur kas di- 
desnis už tikėjimą visagalio dievo garbinimo veiksmin- 
gumu, nes tokio dievo neįmanoma magiškai paveikti. 
Todėl dievų kaip „antjuslinių“ jėgų ir netgi transcen- 
dentinio Dievo koncepcija pati savaime anaiptol nepa- 
naikina senųjų maginių vaizdinių (to nėra ir krikščio- 
nybėje). Tačiau kai ji atsiranda, išryškėja dvi galimos 
santykio su antgamtinėmis jėgomis sampratos, kurias 
dabar ir aptarsime. 

Galia, kuri yra mąstoma pagal analogiją su turinčiu 
sielą žmogumi, gali būti priversta tarnauti žmogui, pa- 
našiai kaip ir natūralistinė dvasios „jėga“. Tas, kas turi 
charizmą panaudoti teisingas priemones, yra stipres- 
nis už patį dievą ir gali pajungti jį savo valiai. Šiuo 
atveju religinė veikla yra ne „dievo garbinimas“, o „die- 
vo prievartavimas“, kreipimasis į dievą —- ne malda, 
bet maginė formulė. Tai yra nesunaikinamas liaudiš- 
kojo religingumo pagrindas, ypač Indijoje. Tokio tipo 
religinė veikla yra visuotinai paplitusi: netgi katalikų 
kunigas turi kažką panašaus į burtų galią, kai atlieka 
mišių stebuklą bei atleidžia nuodėmes. Būtent čia ap- 
tinkame ir svarbiausias orginių bei mimetinių religinio 
kulto elementų —- pirmiausia giesmės, šokio, dramos, 
taip pat tvirtai nustatytos maldos formulės - ištakas. 

Kitą galimybę atveria antropomorfizacija pagal ga- 
lingo žemiškojo valdovo pavyzdį. Jo laisva malonė, ku- 
rią galima įgyti prašymais, dovanomis, paslaugomis, 
duoklėmis, pataikavimu, kyšiais ir pagaliau jo valią 

atitinkančiu elgesiu, perkeliama ir priskiriama dievams. 
Jie pagal analogiją su žemiškuoju valdovu suprantami 
kaip galingos, iš pradžių tik kiekybiškai už jį stipresnės 
būtybės. Taip atsiranda „dievo garbinimo“ būtinybė. 

Žinoma, specifiniai „dievo garbinimo“ elementai — 
malda ir aukos - taip pat yra kilę iš magijos. Maldoje 
riba tarp maginės formulės ir prašymo lieka neapib- 
rėžta, o techniškai racionalizuota maldos procedūra — 
maldos malūnai ir panašūs techniniai aparatai, vėjyje 
pakabinti, prie dievų ar šventųjų paveikslų pritvirtinti 
maldų tekstai, grynai kiekybiškai vertinami rožančiaus 
kalbėjimai (visa tai yra dievų prievartavimo racionali- 
zavimo Indijoje pasiekimai) - visur yra artimesnė ma- 
gijai nei dievo garbinimui. Ir menkai diferencijuotose 
religijose aptinkame individualią maldą kaip „prašy- 
mą“, kuri turi grynai dalykišką racionalią formą: besi- 
meldžiantysis ką nors dievui žada ir už tai prašo atly- 
ginimo. 

Aukojimas taip pat iš pradžių yra maginė priemo- 
nė, kuri iš dalies tiesiogiai pasitelkiama dievų prievar- 
tavimui. Kad dievai galėtų nuveikti savo žygdarbius, 
jiems taip pat reikia ekstazę sukeliančio žynių somos** 
gėrimo, todėl, pagal senovinį arijų tikėjimą, juos gali- 
ma priversti aukomis. Arba su jais galima sudaryti su- 
tartį, kuri reiškia abipusius įsipareigojimus, — tai yra 
senovės žydų tikėjimas, turėjęs svarbių pasekmių. Dar 
vienu požiūriu, aukojimas yra maginė priemonė nu- 
kreipti dievo rūstybei į kitą objektą - juo gali būti at- 
pirkimo ožys* arba Žmogaus gyvybės auka. 

Dar svarbesnis ir tikriausiai senesnis yra kitas mo- 
tyvas: aukojimo, ypač gyvulio aukojimo, rezultatas tu- 
ri būti communio?* — užstalės bendrija, kuri liudija die- 

vo ir aukotojo susibroliavimą. Jis atsiranda iš dar se- 
nesnio vaizdinio: stipraus (vėliau - švento) žvėries su- 
draskymas ir suvalgymas suteikia valgytojams jo jėgą. 
Yra ir daugiau galimų atvejų, kai vienokia ar kitokia 
maginė prasmė gali determinuoti aukojimo veiksmo 
pobūdį - net ir tuo atveju, kai to veiksmo prasmę stip- 
riai veikia autentiški „kultiniai“ vaizdiniai. Ši maginė 
prasmė gali net vėl nustelbti kultinę prasmę: skirtingai 
nuo senovės skandinavų aukų, Atharvavedos ir Brah- 
manų aukojimo ritualai yra kone gryni burtai. Magijos 
išsižadėjimas reiškia arba aukos kaip duoklės sampra- 
tą (pavyzdžiui, aukojant pirmuosius naujo derliaus vai- 
sius, kad dievybė Žmogui skirtų likusią dalį), arba at- 
gailos auką, kai sau pačiam paskiriama „bausmė“, kad 
būtų išvengta dievo keršto. Tai dar, žinoma, nereiškia 
„Nuodėmės įsisąmoninimo“; iš pradžių tai daroma (pa- 
vyzdžiui, Indijoje) šaltai ir dalykiškai. 

Nemaginių motyvų įsivyravimą lemia vis labiau įsi- 
galintys dievo galybės ir jo kaip asmeninio viešpaties 
vaizdiniai. Dievas tampa didžiu valdovu, kuris savo 
valia gali daryti ką nori ir prie kurio galima prisigre- 
tinti tik prašymais ir dovanomis, o ne maginėmis prie- 
vartos priemonėmis. Tačiau šie nauji, palyginti su pa- 
prastais „burtais“, motyvai iš pradžių yra tokie pat 
blaiviai racionalūs, kaip ir paties būrimo motyvai. „Do 
ut des“3, — tokia yra pagrindinė taisyklė. Šis bruožas 
yra būdingas kasdieniam masiniam visų laikų ir tautų 
religingumui, visoms religijoms. Net ir nuosekliausiai 
į transcendenciją orientuotose religijose visų normalių 
„maldų“ turinys yra prašymas apsaugoti nuo išorinių 
„Šio pasaulio“ bėdų bei suteikti žemiškųjų išorinių gė- 
rybių. 

Visi kitokie religijų bruožai atsiranda dėl specifinio 
raidos proceso. Šis procesas pasižymi dviem ypatu- 
mais. Viena vertus, vis labiau racionaliai sisteminamos 
dievo sąvokos ir mąstymas apie galimus Žmogaus san- 
tykius su dievybe. Kita vertus, dėl to smarkiai suma- 
žėja pirmykščio praktinio apskaičiuojančio racionalizmo 
reikšmė. Vykstant religinio mąstymo racionalizavimui, 
specifinio religinio elgesio „prasmės“ vis mažiau ieš- 
koma grynai išoriniuose ūkinės kasdienybės privalu- 
muose. Kartu religinio elgesio tikslas yra „iracionali- 
zuojamas“, ir galiausiai šie „ne šio pasaulio“ (t.y. iš 
pradžių neekonominiai) tikslai tampa specifiniais reli- 
ginio elgesio tikslais. Viena šios „neekonominės“ (ką 
tik nurodytąja prasme) raidos prielaidų yra specifinių 
asmenų - jos subjektų (Trūger) - egzistavimas. Tas san- 
tykių su antjuslinėmis jėgomis formas, kurios pasireiš- 
kia prašymais, aukomis, garbinimu, galima atskirti nuo 
„burtų“ kaip maginės prievartos ir pavadinti jas „reli- 
gija“ bei „kultu“. „Dievais“ tokiu atveju galima būtų 
vadinti tas būtybes, kurioms meldžiamasi ir kurios yra 
religiškai garbinamos, o „demonais“ - tas, kurios yra 
magiškai prievartaujamos ir spaudžiamos. Tačiau ši 
perskyra beveik niekur nuosekliai negalioja, nes ir „re- 
liginio“ (nurodytąja prasme) kulto rituale beveik visur 
glūdi daugybė maginių elementų. Ir istoriškai ši per- 
skyra dažnai rutuliojosi tokiu būdu, kad naujos religi- 
jos dvasininkams ar pasaulietinei valdžiai nuslopinus 
tam tikrą kultą senieji dievai toliau egzistuodavo „de- 
monų“ pavidalu. 

Šios perskyros sociologinis aspektas yra „dvasinin- 
kijos“, kuri skiriasi nuo „burtininkų“, atsiradimas. Kaip 
ir beveik visų kitų sociologinių reiškinių atveju, jų prie- 
šingybė nėra ryški ir aiški. Neįmanoma vienareikšmiš- 
kai nustatyti ir jų konceptualinių skirtumų. Vadovau- 
jantis „kulto“ ir „burtų“ perskyra, „dvasininkais“ (Priester) 
galima būtų pavadinti tuos profesionalius funkcionie- 
rius, kurie daro įtaką dievams juos garbindami, o bur- 
tininkais — tuos, kurie prievartauja „demonus“ magi- 
nėmis priemonėmis. Tačiau daugelyje didžiųjų religijų 
(įskaitant krikščionybę) dvasininko sąvoka apima ma- 
ginę kvalifikaciją. 

Arba „dvasininkais“ galima vadinti funkcionierius, 
dirbančius reguliariai veikiančiose organizuotose įmo- 
nėse (Betrieb), kurių tikslas yra daryti įtaką dievams, o 
burtininkai, priešingai, yra pavienininkai, darantys tai, 
kai pasitaiko proga. Tarp šių priešingybių galime ap- 
tikti visą tarpinių atvejų skalę, tačiau „grynuosiuose“ 
tipuose ši priešingybė yra aiški. Tad dvasininkijos po- 
žymiu galima laikyti tam tikrų nuolatinių kultaviečių 
su vienokiu ar kitokiu daiktiniu kulto aparatu buvimą. 

Kita vertus, svarbiausiuoju dvasininkų požymiu ga- 
lima laikyti tai, kad jie yra tam tikro socialinio junginio 

funkcionieriai, turintys individualiai įgytą ar paveldė- 
tą tarnybą. Taigi jie yra to junginio tarnautojai arba 
organai, dirbantys savo profesinį darbą junginio narių 
interesų labui, o burtininkai yra laisvos profesijos žmo- 
nės. Žinoma, ši perskyra, aiški sąvokų lygmenyje, vi- 
sai nėra tokia tikrovėje. Burtininkai neretai susivienija 
į gildiją, o tam tikromis aplinkybėmis - ir į paveldimą 
kastą, kai kuriose bendruomenėse galinčią įgyti magi- 
jos monopolį. Ir katalikų dvasininkas ne visada turi 
„tarnybą“; pavyzdžiui, Romoje jis dažnai yra vos su- 
duriantis galą su galu vargšas klajūnas, pragyvenantis 
iš epizodiškai laikomų mišių. 

Dvasininko požymiu galima laikyti ir tam tikras spe- 
cialias Žinias, tam tikrą griežtai apibrėžtą išsimokslini- 
mą ir profesinę kvalifikaciją, skiriančią jį ir nuo burti- 
ninkų, ir nuo „pranašų“, kurie veikia remdamiesi savo 
asmeniniais sugebėjimais (charizma), demonstruoda- 
mi juos stebuklais bei asmeniniu apreiškimu. Tačiau 
šis skirtumas nėra absoliutus, nes burtininkai dažnai 
būna labai mokyti, o dirbantys dvasininkai — anaiptol 
ne visada puikiai išsimokslinę. Skirtumo reikia ieškoti 
atsižvelgiant į kokybę, į nevienodą bendrą jų išsimoks- 
linimo pobūdį. Vėliau (nagrinėdami valdžios formas*), 
mes turėsime progą atskirti racionalų dvasininkų lavi- 
nimą bei su juo susijusią drausmę nuo charizmatinių 
burtininkų mokymo, kurį iš dalies sudaro grynai em- 
pirinės technikos perėmimas, o iš dalies - „skatinantis 
prabusti“ ir atgimti ugdymas, naudojantis iracionalias 
priemones (žinoma, tikrovėje ir šiuo atžvilgiu gausu 
pereinamųjų atvejų). 

Dvasininkijos požymiu galima laikyti ir „doktriną“ — 
racionalios religinės idėjų sistemos sukūrimą, taip pat 
(tai mums yra svarbiausia) sistemingą specifinę religi- 

nę „etiką“, kuri remiasi kokiu nors būdu užfiksuota 
rišlia „doktrina“, turinčia „apreiškimo“ galią. Būtent 
šiuo pagrindu islame skiriama rašto religija ir paprasta 
pagonybė. Tačiau vadovaudamiesi šiuo kriterijumi ne- 
galėtume dvasininkais laikyti ne vien sintoistinio kulto 
tarnų Japonijoje, bet ir galingų hierokratijų Finikijoje. 
Šiuo atveju dvasininko sąvokos požymiu padaroma la- 
bai svarbi, tačiau anaiptol ne universali funkcija. 

Tinkamiausiu mūsų tikslams būdu į daugelį skir- 
tingų „burtininkų“ ir „dvasininkų“ atskyrimo galimy- 
bių, visada keliančių tam tikrų abejonių, atsižvelgiame 
laikydami esminiu dvasininkijos požymiu tai, kad at- 
skira asmenų grupė reguliariai atlieka kulto veiksmus, su- 
sijusius su tam tikromis normomis, vietomis, laiko mo- 
mentais bei tam tikrais junginiais. Nėra dvasininkijos 
be kulto, nors galima aptikti kultą be atskiros dvasi- 
ninkijos - pavyzdžiui, Kinijoje, kur oficialiai pripažin- 
tų dievų ir protėvių dvasių kulto veiksmus atlieka vien 
valstybės organai ir šeimų galvos. Kita vertus, tipiškų 
grynųjų „burtininkų“ tarpe aptinkame noviciatą ir mo- 
kymą, kaip, pavyzdžiui, indėnų Hametze brolijoje bei 
panašiais atvejais visame pasaulyje. Tokios brolijos daž- 
nai būna labai galingos, 0 jų rengiamos maginės šven- 
tės yra svarbiausi įvykiai visos tautos gyvenime. Tačiau 
šiuo atveju nėra nuolatinių kulto veiksmų (kontinuier- 
licher Kultusbetrieb), todėl jų narių mes nevadiname 
„dvasininkais“. 

Ir kulto be dvasininkų, ir burtininkų be kulto atve- 
jais nėra nei metafizinių vaizdinių racionalizacijos, nei 
specifinės religinės etikos. Ir viena, ir kita nuosekliai 
išplėtoja tik savarankiška profesionali dvasininkija, tu- 
rinti ilgą kulto veiksmų ir praktinės sielovados patirtį. 
Todėl ta etika, kurią išplėtojo kinų klasika, iš esmės 

skyrėsi nuo metafiziškai racionalizuotos „religijos“. Tą 
patį galima pasakyti apie senąjį budizmą, kuris netu- 
rėjo nei kulto, nei dvasininkų. 

Toliau parodysime, kad religinio gyvenimo racio- 
nalizacija buvo fragmentiška ar visai nevyko visur ten, 
kur nesusiformavo dvasininkijos luomas ir ji neįgijo 
galios, kaip buvo antikos laikais Viduržemio jūros kraš- 
tuose. Ši racionalizacija labai savotiškai vyko ten, kur 
burtininkų ir šventųjų giedotojų luomas racionalizavo 
magiją, tačiau nesukūrė tikros kulto pareigybinės or- 
ganizacijos, kaip Indijos brahmanai. Tačiau ne kiekvie- 
na dvasininkija sukuria tai, kas yra iš esmės nauja ma- 
gijos atžvilgiu: racionalią metafiziką ir religinę etiką. 
Tam reikalingas - nors tai ir nėra taisyklė, galiojanti be 
išimties, — su dvasininkija nesusijusių galių įsikišimas. 
Tos galios yra, viena vertus, metafizinių ir religinių- 
etinių „apreiškimų“ skelbėjai - pranašai, o kita vertus — 
kulto išpažinėjai, kurie nėra dvasininkai, t.y. pasauliečiai. 

Tačiau prieš pradėdami nagrinėti, kokiu būdu dėl 
šių su dvasininkija nesusijusių veiksnių poveikio išsi- 
rutuliojo religijos, įveikiančios magijos pakopas, ku- 
rios visame pasaulyje yra labai panašios, mes turime 
konstatuoti tam tikras tipiškas raidos tendencijas, ku- 
rias lėmė profesionalių kulto tarnų egzistavimas. 

Pats paprasčiausias klausimas - ar iš viso verta ban- 
dyti paveikti tam tikrą dievą ar demoną prievarta ar 
prašymu - iš pradžių yra vien tik sėkmės klausimas. 
Kaip burtininkas turi įrodyti savo charizmą, taip ir die- 
vas turi pademonstruoti savo galią. Jeigu bandymas 
paveikti dievą nuolatos yra nesėkmingas, tai arba tas 
dievas neturi galios, arba priemonės jį paveikti nėra 
žinomos. Tokiu atveju šių bandymų atsisakoma. Kini- 
joje ir mūsų dienomis kelių plačiai nuskambėjusių pa- 
sisekimų pakanka, kad dievas įgytų galingojo (Shen 
ling) šlovę, o jo garbintojų skaičius išaugtų. Jeigu die- 
vas parodo savo galią, tai imperatorius, atstovaujantis 
savo pavaldiniams santykiuose su dangumi, apdova- 
noja jį titulais ir kitokiomis dovanomis. Kita vertus, 
kartais pakanka kelių garsių nesėkmių, kad jo šven- 
tykla ištuštėtų visiems laikams. Nesugriaunamu Jah- 
vės ir jo pranašų padėties pamatu tapo istorinis atsi- 
tiktinumas, kad visiškai nelauktai išsipildė tvirtas kaip 
uola pranašiškas Izaijo tikėjimas: jeigu tik karalius lik- 
siąs tvirtas, Dievas neatiduosiąs Jeruzalės į asirų ka- 
riuomenės rankas. 

Ne kitaip reikalai susiklostydavo ir su ikianimisti- 
niais fetišais bei su magine charizma. Už nesėkmes 

burtininko dažnai laukdavo mirtis. Palyginti su burti- 
ninku, dvasininkas turi tą pranašumą, kad atsakomy- 
bę už nesėkmę nuo savęs asmeniškai jis gali perkelti 
dievui. Tačiau kartu su dievo prestižu smunka ir jo 
dvasininkų prestižas, jeigu tik jie neranda būdo tas 
nesėkmes įtikinamai pavaizduoti taip, kad atsakomy- 
bė už jas tenka ne dievui, bet jo garbintojų elgesiui. Tai 
leidžia padaryti „dievo garbinimo“ vaizdinys, priešin- 
gas „dievo prievartavimo“ vaizdiniui. Aiškinama, kad 
tikintieji nepakankamai garbino dievą, nepakankamai 
tenkino dieviškąjį aukų kraujo ar somos gėrimo troš- 
kulį, o gal net paniekino jį dėl kitų dievų. Todėl dievas 
jų ir nebegirdįs. Tačiau kartais naujas ir daug intensy- 
vesnis dievo garbinimas nepadeda. Pasirodo, kad prie- 
šų dievai yra stipresni. Tada dievo reputacijai ateina 
galas. Persimetama prie stipresnių dievų, išskyrus tą 
atvejį, kai pavyksta nepalankų dievo elgesį motyvuoti 
taip, kad jo prestižas ne sumenksta, o dar labiau su- 
tvirtėja. Kartais dvasininkams pavyksta tai padaryti. 
Ryškiausias pavyzdys čia yra Jahvės dvasininkai - jo 
ryšiai su savo tauta (dėl tam tikrų priežasčių, kurias 
paaiškinsime vėliau) buvo tuo tvirtesni, kuo didesnės 
nelaimės ištikdavo jo tautą. Tačiau tam, kad tai galėtų 
įvykti, dievas turėjo įgyti daugybę naujų atributų. 
Antropomorfizuotų dievų ir demonų pranašumas 
prieš žmones iš pradžių tėra santykinis. Besaikės yra 
jų (kaip ir stiprių Žmonių) aistros, ir nežino saiko jų 
malonumų troškimas. Tačiau jie nėra nei visažiniai, 
nei visagaliai — priešingu atveju jų negalėtų būti daug, - 
ir jie nebūtinai yra amžini (pavyzdžiui, babiloniečių ir 
germanų dievai). Jie tik moka savo gražų gyvenimą 
prailginti vien tik jiems skirtais magiškais valgiais ir 
gėrimais, panašiai kaip stebuklingas Žiniuonio gėrimas 

prailgina žmogaus gyvenimą. Kokybės atžvilgiu jie yra 
skirstomi į žmonėms naudingas ir žalingas jėgas. Sa- 
vaime suprantama, kad pirmosios yra laikomos gerai- 
siais ir aukštesniaisiais dievais, kuriems meldžiamasi, 
o antrosios - Žžemesniaisiais „demonais“, ir jiems pri- 
skiriamos visos tos blogosios savybės, kurias rafinuota 
vaizduotė įstengia įsivaizduoti. Jiems nesimeldžiama, 
jie yra tramdomi magijos priemonėmis. Tačiau jie ne 
visada skiriami šiuo pagrindu, ir ne visada žalingų 
jėgų valdovai nužeminami į demonus. 

Dievų kultinio garbinimo mastas priklauso ne nuo 
jų gerumo ir netgi ne nuo jų universalios reikšmės. 
Dažnai nepraktikuojamas kaip tik didžiųjų gerųjų dan- 
gaus dievų kultas: ne dėl to, kad jie yra pernelyg nuo 
žmonių „nutolę“, bet todėl, kad jų veikimas yra perne- 
lyg tolygus, o jo tvirtas reguliavimas atrodo esąs ga- 
rantuotas ir be atskiro įsikišimo. Jėgos, kurios turi aiš- 
kiai šėtonišką pobūdį (pavyzdžiui, epidemijų dievas 
Rudra Indijoje), ne visada yra silpnesnės už „geruo- 
sius“ dievus; joms gali būti priskiriama didžiulė galia. 

Kartu su gerųjų ir šėtoniškųjų galių kokybine dife- 
renciacija panteono viduje prasideda - ir tai mums yra 
svarbu —- specifiškai etiškai kvalifikuotų dievybių for- 
mavimasis. Dievybė etiškai kvalifikuojama anaiptol ne 
vien monoteizme. Monoteizme ši kvalifikacija įgyja to- 
li siekiančių pasekmių, tačiau pati savaime yra galima 
pačiose įvairiausiose panteono pakopose. Natūralu, kad 
etinėms dievybėms ypač dažnai priklauso specializuo- 
tas teismo (Rechtsfindung) dievas, taip pat tas, kuris turi 
galią orakulams. 

Orakulo menas iš pradžių atsiranda iš magijos, pa- 
grįstos tikėjimu dvasiomis. Kaip ir visos kitos esybės, 
dvasios neveikia chaotiškai. Jeigu yra žinomos jų vei- 

kimo sąlygos, tai galima numatyti jų elgesį vadovau- 
jantis simptomais (omina), kurie, kaip rodo patyrimas, 
yra jų ketinimų ženklai. Parenkant vietą kapams, pa- 
statams ar keliams, imantis ūkinių ir politinių veiks- 
mų, reikia ieškoti tokios vietos ar laukti tokio momen- 
to, kurie yra palankūs, kaip rodo ankstesnė patirtis. O 
ten, kur egzistuoja sluoksnis, pragyvenantis iš orakulo 
meno, kaip, pavyzdžiui, vadinamieji daoistų Žyniai, šis 
menas (Kinijoje vadinamas fengshui vardu) gali įgyti 
neįveikiamą galią. Tokiu atveju bet kokį ekonominį ra- 
cionalumą sužlugdo dvasių pasipriešinimas: neįmano- 
ma pastatyti fabriką ar nutiesti geležinkelį, kiekviena- 
me žingsnyje su juo nesusiduriant. Jį gali įveikti tik 
visiškai išsivystęs kapitalizmas. Atrodo, kad net rusų 
ir japonų kare 1904-1905 m. japonų kariuomenė dėl 
nepalankių ženklų nepasinaudojo keletu gerų progų. 
Kita vertus, jau Pausanijas prie Platajų?" meistriškai su- 
gebėjo „stilizuoti“ ženklų palankumą ar nepalankumą 
priklausomai nuo taktikos poreikių. Ten, kur politinė 
valdžia pradeda kontroliuoti teismo procesą, pakeis- 
dama neįpareigojantį trečiųjų teismo teisėjo sprendimą 
giminių vaiduose privalomu nuosprendžiu, 0 senąjį už- 
rūstintos daugumos linčo teismą religinių ir politinių 
nusikaltimų atveju — tvarkingu procesu, tiesa beveik 
visur yra nustatoma remiantis dieviškuoju apreiškimu 
(dievo nuosprendžiu). Ten, kur burtininkai sugebėda- 
vo pajungti savo kontrolei orakulus, dievo nuosprendį 
ir jo parengimą, jie ilgą laiką turėdavo dominuojančią 
galią. 

Gyvenimo tikrovę gerai atspindi tas faktas, kad tei- 
setvarkos dievas visai nebūtinai yra pats galingiausias 
dievas. Toks nebuvo nei Varuna Indijoje, nei Maat Egip- 
te, o dar mažiau tokie dievai buvo Likas Atikoje, Dikė, 

Temidė ar Apolonas. Juos išskiria tik etinė kvalifikaci- 
ja - jos iš jų reikalauja pati „tiesos“, kurią vienaip ar 
kitaip turi skelbti orakulas ar dievo nuosprendis, pras- 
mė. Tačiau „etinis“ dievas saugo teisėtvarką ir gerus 
papročius ne todėl, kad jis yra dievas, - su „etika“ 
antropomorfiniai dievai iš pradžių neturi nieko ben- 
dra, bent jau susiję su ja mažiau nei žmonės. Jo „etiš- 
kumas“ reiškia tik tiek, kad jis globoja nurodytą atski- 
rą veiklos rūšį. 

Etiniai reikalavimai dievams didėja kartu su ketu- 
riais toliau nurodomais procesais. Pirma, kartu su au- 
gančia didelių politinių junginių, saugomų įstatymų, 
galia ir jų viduje didėjančiais reikalavimais kokybei. 
Antra, plečiantis racionaliam gamtos dėsniais pagrįsto 
pasaulio vyksmo kaip kosmoso, pasižyminčio pasto- 
via prasminga tvarka, suvokimui, kurį lėmė meteoro- 
loginė ūkinės veiklos orientacija. Trečia, griežtai 
reglamentuojant vis naujus žmonių santykius konven- 
cionaliomis taisyklėmis ir stiprėjant Žmonių tarpusa- 
vio priklausomybei nuo šių taisyklių laikymosi. Ket- 
virta, ypač didėjant duoto žodžio — draugo, vasalo, 
valdininko, mainų partnerio, skolininko ar dar kieno 
nors duoto žodžio - patikimumo socialinei ir ekono- 
minei reikšmei. Kitaip sakant, didėjant atskiro asmens 
etinio ryšio su pareigų „kosmosu“, kuris jo elgesį daro 
prognozuojamą, reikšmei. 

Ir patys dievai, kurių globos prašoma, nuo šiol turi 
arba patys paklusti tvarkai, arba būti tokios tvarkos 
kūrėjai, panašiai kaip didieji valdovai, ir padaryti ją 
specifiniu savo dieviškosios valios turiniu. Pirmuoju 
atveju juos pranoksta aukštesnė beasmenė jėga, kuri 
juos vidujai saisto ir matuoja jų veiksmų vertę. Ta jėga 
gali būti labai įvairiai interpretuojama. Visų pirma, 

aukštesnės už dievus universalios beasmenės jėgos reiš- 
kiasi kaip „likimo“ galios. Tokia yra senovės graikų 
„lemtis“ (moira) —- tam tikra iracionali, etiškai indife- 
rentiška svarbiausių kiekvieno atskiro likimo bruožų 
predestinacija. Jai būdingas tam tikras lankstumas, ta- 
čiau pernelyg įžūlus nesiskaitymas su ja yra pavojin- 
gas (Unz5puOopov) netgi didžiausiems dievams. Lemties 
vaizdinys kartu su kitais dalykais paaiškindavo ir dau- 
gelio maldų neveiksmingumą. Jis buvo artimas karo 
herojų vidiniam nusiteikimui - jiems buvo ypač sveti- 
mas racionalistinis tikėjimas grynai etiškai suinteresuo- 
ta, tačiau kitais atžvilgiais nešališka, išmintinga ir gera 
„apvaizda“. Čia vėl pasireiškia ta jau anksčiau minėta 
gili priešingybė tarp heroizmo ir bet kokio religinio ar 
grynai etinio racionalizmo, su kuriuo mes susidursime 
ir vėliau. 

Visai kitaip atrodo ta beasmenė jėga, kuria tiki biu- 
rokratiniai arba teokratiniai sluoksniai, pavyzdžiui, ki- 
nų biurokratai arba indų brahmanai. Ji yra harmonin- 
gos ir racionalios pasaulio tvarkos providenciali galia, 
kartais turinti labiau kosminį, kartais - labiau socialinį 
pobūdį, o dažniausiai aprėpianti ir vieną, ir kitą. Kos- 
minė, tačiau kartu ir specifiškai etiniu požiūriu racio- 
nali yra konfucininkų, taip pat daoistų aukštesnė už 
dievus tvarka. Ji čia yra beasmenė providenciali jėga, 
kuri laiduoja pasaulio vyksmo reguliarumą ir sėkmin- 
gą tvarką: toks yra racionalistinės biurokratijos požiū- 
ris. Dar ryškesnis etinis indų ritos pobūdis. Tai yra 
beasmenė tvirtos religinio ceremonialo tvarkos, taip pat 
kosmoso bei žmonių veiklos apskritai galia. Šis vaizdi- 
nys atspindi vedų žynių, kurie buvo empirikai prakti- 
kai, daugiau prievartavę nei garbinę dievus, pažiūras. 
O vėlesnis hinduizmo vaizdinys apie aukštesnį už die- 

vus būties vienį, kuris vienintelis nėra pavaldus visos 
reiškinijos beprasmiškai kaitai ir laikinumui, yra spe- 
kuliacija, kurią sukūrė intelektualai, nutolę nuo visų 
pasaulio reikalų. 

Tačiau ir ten, kur gamtos tvarka, taip pat nuolatos 
su ja sutapatinamų socialinių santykių, visų pirma tei- 
sės, tvarka yra laikoma ne aukštesne už dievus, bet jų 
sukurta (toliau mes nagrinėsime, kokiomis sąlygomis 
tai atsitinka), laikoma savaime suprantamu dalyku, kad 
dievas šią savo sukurtą tvarką gins nuo pažeidimų. 
Šio postulato nuoseklus išplėtojimas turi svarbių pa- 
sekmių religinei veiklai ir bendrai dievo sampratai. Tai 
suteikė impulsą religinės etikos formavimuisi, dievo 
žmogui keliamų reikalavimų atskyrimui nuo „gamtos“ 
reikalavimų. Abu pirmykščius antjuslinių galių pavei- 
kimo būdus - jų maginį pajungimą žmonių tikslams ir 
jų palenkimą sau tenkinant jų egoistinius norus, 0 ne 
ugdant kokias nors etines dorybes, dabar papildo re- 
liginio įstatymo laikymasis kaip specifinė priemonė pel- 
nyti dievo palankumui. 

Žinoma, religinė etika prasideda ne nuo šios idėjos. 
Religinė etika (beje, labai veiksminga) egzistavo grynai 
magijos motyvuotų elgesio normų, kurių pažeidimas 
buvo laikomas religiniu nusižengimu, pavidalu. Ten, 
kur klesti tikėjimas dvasiomis, kiekvienas specifinis, o 
ypač nekasdienis gyvenimo procesas aiškinamas tuo, 
kad Žmogų apsėdo tam tikra ypatinga dvasia. Taip 
aiškinama ir liga, ir gimimas, ir lytinis brendimas, ir 
menstruacijos. Ar ši dvasia laikoma „šventa“, ar „ne- 
švaria“, dažnai lemia atsitiktinumas, o praktinės pa- 
sekmės nuo to visiškai nepriklauso. Šiaip ar taip, rei- 
kia vengti šią dvasią erzinti, nes ji gali arba persikelti 
į įkyraus trukdytojo kūną, arba pakenkti jam pačiam ir 

kitiems. Todėl tokio asmens vengiama fiziškai ir socia- 
liai, ir jis pats turi kitų vengti, kartais netgi neleisti 
prisiliesti prie savo kūno. Todėl tokie asmenys yra la- 
bai atsargiai maitinami (kaip, pavyzdžiui, polineziečių 
charizmatiniai vadai), kad maitinantysis magiškai ne- 
užkrėstų savo paties maisto. 

"Žinoma, kai tokie vaizdiniai įsigali, tai žmonės, tu- 
rintys mago kvalifikaciją, savo burtais gali tam tikriems 
daiktams ar asmenims suteikti „tabu“ kokybę: tie, ku- 
rie juos paliečia, gali nukentėti nuo piktų burtų. Ši cha- 
rizmatinė galia padaryti „tabu“ dažnai gana raciona- 
liai ir sistemingai panaudojama, ypač Indonezijoje ir 
Ramiojo vandenyno regione. Pasitelkiant tabu garanti- 
ją būdavo ginama daugybė ekonominių ir socialinių 
interesų: apsaugomas miškas ir medžiojamieji Žvėrys 
(tokiu pat būdu karaliai ankstyvaisiais viduramžiais 
skelbdavo miškus draustiniais); ūkinio sunkmečio lai- 
kais nuo neūkiško naudojimo apsaugomi mažėjantys 
ištekliai; apsaugoma nuosavybė (ypač privilegijuota Žy- 
nių ir kilmingųjų nuosavybė); nuo individualaus plė- 
šimo išsaugomas karo grobis (taip Jozuė pasielgė su 
Achanu*); seksualiai ir asmeniškai atskiriami luomai 
(kad būtų išsaugotas kraujo grynumas arba palaiko- 
mas luomo prestižas). Šis pirmasis ir visur pasitaikan- 
tis atvejis, kai religija tiesiogiai pajungiama nereligi- 
niams interesams, taip pat liudija ir religijos srities 
autonomiją. Ji pasireiškia kartais neįtikėtinu tabu nor- 
mų iracionalumu - jos dažnai tiesiog kankinamai ap- 
sunkina gyvenimą kaip tik tų, kuriems tabu suteikia 
privilegijų. 

Dėl tabu racionalizacijos gali susiformuoti normų 
sistema, tam tikrus veiksmus padaranti religiniais nu- 
sižengimais, už kuriuos reikia atgailauti, o kartais net 

ir nužudyti nusižengusijį, nes kitaip nuo piktų burtų 
gali nukentėti visi jo gentainiai. Atsiranda etikos siste- 
ma, kurią garantuoja tabu - tam tikro maisto draudi- 
mai, draudimas dirbti „nelaimingomis dienomis“ (tok- 
sai iš pradžių buvo šabas) arba draudimas tuoktis su 
tam tikrais asmenimis, ypač su giminaičiais. Paprastai 
visada tai, kas racionaliu ar iracionaliu pagrindu (dėl 
su ligomis ar kitais piktais burtais susijusio patyrimo) 
pasidarydavo įprasta, tapdavo ir „šventa“. 

Dėl priežasčių, kurios nėra pakankamai išaiškintos, 
tabu tipo normos buvo siejamos su ta reikšme, kurią 
dvasios, įsikūnijusios atskiruose objektuose, ypač gy- 
vuliuose, turėjo tam tikriems socialiniams sluoksniams. 
Geriausias pavyzdys, kaip dvasių inkarnacijos gyvu- 
liuose — šventi gyvuliai — tapo lokalinių politinių jun- 
ginių kulto centrais, yra Egiptas. Šventi gyvuliai, taip 
pat kitokie objektai ar artefaktai gali tapti ir kitų socia- 
linių junginių (tiek savaime atsiradusių, tiek dirbtinai 
sukurtų) konsolidacijos centrais. 

Viena iš plačiausiai paplitusių socialinių institucijų, 
kurios atsirado tokiu būdu, yra vadinamasis toterniz- 
mas. Tai specifinis ryšys tarp objekto (dažniausiai tai 
yra gamtinis objektas, o gryniausiu pavidalu - gyvu- 
lys) ir tam tikros Žmonių grupės, kuriai jis turi susi- 
broliavimo simbolio reikšmę. Iš pradžių tai reiškė, kad 
drauge suvalgę gyvulį jie visi persiimdavo jo „dvasia“. 
Dalykinis susibroliavimo turinys įvairuoja taip pat, kaip 
ir susibroliavusiųjų ryšio su totemo objektu turinys. 
Ten, kur totemizmas yra visiškai išsirutuliojęs, susi- 
broliavimas apima visas egzogaminės giminės broly- 
bės pareigas, o ryšys su totemo objektu pasireiškia 
draudimu užmušti toteminį gyvulį ir valgyti jo mėsą 
(išskyrus kultines bendruomenės puotas); esama ir ki- 

tų kultinių priedermių, kurias dažnai (bet ne visada) 
pagrindžia tikėjimas, kad tas gyvulys yra protėvis. 
Diskusija dėl šių visame pasaulyje plačiai paplitu- 
sių totemistinių brolijų raidos tebevyksta. Mums pa- 
kanka konstatuoti tik tiek: savo funkcija totemas yra 
animistinis kulto bendrijų dievų atitikmuo - tų kulto 
bendrijų, kuriomis tapdavo, kaip anksčiau minėta, pa- 
tys įvairiausi socialiniai junginiai, nes „nesudalykin- 
tas“ mąstymas negalėjo palikti be asmeninio ir religiš- 
kai garantuoto susibroliavimo net ir grynai dirbtinio ir 
dalykinio „tikslinio junginio“ (Zweckverband). Ypač ly- 
tinio gyvenimo reglamentaciją giminėje visur lydėdavo 
religinės tabu garantijos, o tam geriausiai tiko totemis- 
tiniai vaizdiniai. Tačiau totemas neapsiriboja seksuali- 
nės politikos tikslais bei „gimine“ apskritai. Jis visai 
nebūtinai pirmiausia atsiranda šioje srityje, tai yra pla- 
čiai paplitęs būdas suteikti susibroliavimams magines 
garantijas. Šiandien jau beveik niekas nebetiki totemiz- 
mo universalumu ir nebekildina iš jo kone visų socia- 
linių bendrijų ir visos religijos. Tačiau totemistiniai mo- 
tyvai labai dažnai vaidindavo svarbų vaidmenį 
profesinės specializacijos, magijos saugomo ir prievar- 
ta diegiamo darbo pasidalijimo tarp lyčių raidoje bei 
plėtojantis reguliariems reglamentuotiems mainams 
grupės viduje (skirtingai nuo prekybos su pašaliniais). 
Tabu, ypač maginiai maisto draudimai, parodo 
mums naują tokio svarbaus užstalės bendrijos (Tischge- 
meinschaft) instituto šaltinį. Kaip matėme“, vienas jos 
šaltinių buvo namų bendrija. Antrasis yra užstalės ben- 
drijos apribojimas vienodą maginę kvalifikaciją turin- 
čiais asmenimis, kurį lemia su tabu susijęs suterštumo 
vaizdinys. Abu užstalės bendrijos šaltiniai gali vienas 

su kitu konkuruoti ir konfliktuoti. Pavyzdžiui, jei vy- 
ras ir Žmona priklauso skirtingoms giminėms, žmonai 
dažnai draudžiama valgyti su vyru už vieno stalo ir 
netgi matyti jį valgant. Lygiai taip pat tabu draudė 
karaliui, privilegijuotų luomų (kastų) arba religinių ben- 
drijų nariams sėdėti su kitais prie vieno stalo, o aukš- 
tesniųjų kastų nariams tabu draudė valgyti kultinius 
valgius (kartais - net ir kasdienį maistą) matant „susi- 
teršusiems“ prašalaičiams. Ir atvirkščiai, užstalės ben- 
drija labai dažnai būna viena tų priemonių, kuriomis 
etniškai ir politiškai susibroliuojama. Pirmasis didysis 
posūkio taškas krikščionybės raidoje buvo ta diena, 
kai Antiochijoje apaštalas Petras valgė prie vieno stalo 
su neapipjaustytais prozelitais*. Šiam įvykiui Paulius 
teikia lemiamą reikšmę savo polemikoje su Petru. 
Kita vertus, tabu normos nepaprastai trukdo ben- 
dravimui, rinkos ir kitokių socialinių susivienijimų plėt- 
rai. Absoliutus kitų konfesijų narių suterštumas, kurį 
skelbia šiizmas islame, sudarydavo jo išpažinėjams di- 
delių bendravimo sunkumų iki pat naujųjų laikų, kai 
jį pavyko įveikti visokiausiomis fikcijomis. Indijos kas- 
tų tabu priesakai kliudė asmeniniam bendravimui kur 
kas labiau, nei kinų tikėjimų dvasiomis fengshui siste- 
ma - prekybai. Žinoma, religijos galia elementarių kas- 
dienių poreikių atžvilgiu ir šioje srityje nėra neribota. 
„Amatininko ranka visada švari“, - skelbia indų kastų 
tabu. Nesuterštomis taip pat buvo laikomos kasyklos, 
dirbtuvės, krautuvėje parduoti išdėliotos prekės bei 
maistas, kurį savo mitybai paimdavo elgetaujantis stu- 
dentas (brahmanų mokinys asketas). Seksualinis kastų 
tabu būdavo smarkiai pažeidžiamas tenkinant pasitu- 
rinčiųjų poligaminius interesus: tam tikru mastu jiems 
buvo leidžiama imti sugulovėmis žemesniųjų kastų tė- 

vų dukteris. Tačiau vien geležinkelių transporto išsi- 
plėtimas pamažu, bet tvirtai pavertė iliuzija ir kinų 
fengshui, ir kastinius tabu Indijoje. 

Formaliai žiūrint, kapitalizmas nėra nesuderinamas 
su kastinėmis tabu normomis. Tačiau akivaizdu, kad 
ten, kur tabu normos įgijo tokią galią, ekonominis ra- 
cionalizmas negalėjo atsirasti endogeniškai. Nepaisant 
visų galimų tų normų sušvelninimų, vidinės kliūtys 
skirtingų profesijų (o tai reiškia - skirtingų kastų) dar- 
bininkų sutelkimui vienoje įmonėje buvo pernelyg stip- 
rios. Jeigu ne tiesioginiais nurodymais, tai savo „dva- 
sia“ ir savo prielaidomis kastinė santvarka visada 
skatina amatininkų darbo specializaciją. O kastos religi- 
nio pašventinimo specifinis poveikis ūkininkavimo 
„dvasiai“ yra tiesiog priešingas racionalizmo poveikiui. 
Kiek kastinė santvarka atskirus darbus padaro skiria- 
maisiais kastų požymiais, tiek ji paverčia juos religijos 
sankcionuotomis ir pašventintomis „profesijomis“. 
Kiekviena, net ir labiausiai niekinama, Indijos kasta 
savo užsiėmimą laiko (nėra išimtis ir vagies amatas) 
tam tikrų dievų arba tam tikros dieviškosios valios skir- 
tu gyvenimo uždaviniu, 0 orumo pajautimą joms tei- 
kia techniškai tobulas šio „profesinio uždavinio“ įvyk- 
dymas. 

Ši „profesinė etika“ (bent jau amatų atveju) yra tam 
tikra prasme „tradicionalistinė“ ir nėra racionali. Ama- 
tininkystėje jos paskirtis ir pateisinimas yra absoliuti 
produkto kokybinė tobulybė. Jai tolima gamybos būdo 
racionalizacijos idėja, kuri yra visos moderniosios ra- 
cionalios technikos pagrindas, ar verslo įmonės veik- 
los sisteminimo racionalaus ūkininkavimo linkme idė- 
ja, kuri yra viso moderniojo kapitalizmo pagrindas. Šį 
„verslininko“ ekonominį racionalizmą etiškai sankcio- 

navo asketinio protestantizmo etika. Kastinė etika iš- 
aukština amatų „dvasią“. Ji skatina didžiuotis ne pini- 
giniu pelnu arba racionalios technikos stebuklu bei ra- 
cionaliomis darbo sąnaudomis, bet produkto grožiu 
bei kokybe, kuri liudija gamintojo asmeninę virtuoziš- 
ką, jo kastai prideramą kvalifikaciją. 

Baigiant šių sąryšių analizę būtina pažymėti, kad 
didžiausią reikšmę indiškosios kastinės santvarkos 
veiksmingumui turėjo jos ryšys su tikėjimu sielų per- 
sikūnijimu, pagal kurį pagerinti savo būsimojo gimi- 
mo galimybes galima tik darbu pagal savo kastai skir- 
tą profesiją. Bet koks atsiskyrimas nuo savo kastos, o 
ypač bet koks bandymas imtis kitoms, aukštesnėms 
kastoms priderančios veiklos, užtraukia piktus burtus 
ir sumenkina persikūnijimo galimybes. Tai paaiškina, 
kodėl Indijoje, kaip rodo daugelis stebėjimų, būtent že- 
miausios kastos, kurios yra ypač suinteresuotos page- 
rinti persikūnijimo galimybes, tvirčiausiai laikėsi savo 
kastos ir jos pareigų ir (apskritai imant) niekada ne- 
troško panaikinti kastinės santvarkos „socialinėmis re- 
voliucijomis“ ar „reformomis“. Biblinis priesakas, kurį 
stipriai pabrėžė ir Lutheris — „tegul kiekvienas pasilieka 
toksai, koks buvo pašauktas“*!, - čia išaukštinamas iki 
svarbiausios religinės pareigos ir sankcionuojamas gra- 
sinant sunkiomis religinėmis pasekmėmis. 

Ten, kur tikėjimas dvasiomis yra racionalizuojamas 
į tikėjimą dievais, t.y. ten, kur dvasios daugiau magiš- 
kai nebeprievartaujamos, o meldžiamasi dievams, ku- 
riems garbinti skirtas kultas, tikėjimo dvasiomis magi- 
nė etika transformuojasi į tokį vaizdinį: tas, kuris 
pažeidžia dievo palieptas normas, užsitraukia tas nor- 
mas serginčio dievo etinę nemalonę. Dabar jau pasida- 
ro galima prielaida, kad priešai laimi ir kitokios nelai- 

mės tautą ištinka ne dėl nepakankamos jos dievo ga- 
lios, bet kad dievo rūstybę jo išpažinėjai užsitraukia 
pažeisdami jo saugomą etinę tvarką. Taigi dėl jų reikia 
kaltinti savo nuodėmes, o dievas savo nepalankiu spren- 
dimu tik nori nubausti ir paauklėti mylimą tautą. Izra- 
elio pranašai moka rasti vis naujų dabartinės kartos ar 
protėvių nuodėmių, į kurias Dievas reaguoja su nenu- 
maldoma rūstybe, leisdamas savąją tautą nugalėti ki- 
toms, kurios jam visai nesimeldžia. 

Ši mintis, su kuria pačiomis įvairiausiomis formo- 
mis susiduriame visur ten, kur dievo samprata įgyja 
universalistinių bruožų, transformuoja maginius vien 
piktų burtų vaizdiniu operuojančius priesakus į „reli- 
ginę etiką“. Nusižengimas dievo valiai dabar tampa 
etine „nuodėme“, kuri visai nepriklausomai nuo tie- 
sioginių pasekmių slegia sąžinę. Nelaimės, ištinkan- 
čios atskirą asmenį, yra dievo skirti išbandymai bei 
nuodėmių padariniai. Išsivaduoti nuo šių nelaimių (būti 
„Išganytas“) asmuo gali tik dievui patinkančiu elgesiu: 
„dievotumu“ (Froėmmigkėit). Senajame Testamente ši 
svarbių pasekmių turėjusi „išganymo“ idėja pasitaiko 
beveik vien tik šia elementaria racionalia išvadavimo 
nuo labai konkrečių nelaimių prasme. 

Religinė etika iš pradžių turi dar vieną bendrą su 
magine etika bruožą. Ji yra kompleksas, kurį sudaro 
dažnai labai nevienalyčiai priesakai ir draudimai, atsi- 
radę įvairiausiomis progomis dėl labai skirtingų moty- 
vų, neskiriantys to, kas mums gali atrodyti „svarbu“, 
nuo to, kas nėra svarbu. Jiems bendra tik tai, kad jų 
pažeidimas yra „nuodėmė“. Vėliau gali prasidėti šių 
etinių sąvokų sisteminimas, perėjimas nuo racionalaus 
noro dievui patinkančiais darbais pelnyti jo išorinį as- 
meninį palankumą prie tokios nuodėmės sampratos, 

kuri ją laiko vieninga dievui priešiška (šėtoniška) jėga, 
galinčia užvaldyti žmogų. „Gėris“ tokiu atveju yra su- 
prantamas kaip vieningas sugebėjimas veikti vadovau- 
jantis šventomis intencijomis. Išganymo viltis tampa 
iracionaliu troškimu galėti būti „geram“ — vien tam ar 
pirmiausiai tam, kad palaimingai jaustumeisi toks esąs. 

Prie šių dievotumo sublimacijų, kurios grynu pavi- 
dalu pasiekiamos labai retai, o kasdienio religingumo — 
tik kartais, veda vientisa pačių įvairiausių koncepcijų 
su maginių vaizdinių priemaišomis gradacija. Kur tos 
sublimacijos atsiranda, jos tampa specifinio gyvenimo 
būdo (Lebensfiihrung) pagrindu, veikdamos kaip jo pa- 
stovus motyvas. Prie vis dar maginio pobūdžio vaizdi- 
nių priklauso „nuodėmės“ ir „dievotumo“ kaip vie- 
ningų jėgų samprata, traktuojanti jas kaip tam tikras 
materialias medžiagas, kurių poveikis „blogai“ ar „ge- 
rai“ veikiančiajam prilyginamas nuodų ar priešnuo- 
džio poveikiui arba kūno temperatūrai. Toks Indijoje 
yra „tapas“ — askeze įgyta šventojo galia, glūdinti žmo- 
gaus kūne. Ja iš pradžių buvo vadinamas tas „karštis“, 
kuris būdingas perinčiam paukščiui, pasaulį kurian- 
čiam kūrėjui, magui, apimtam kūno marinimo sukel- 
tos šventosios isterijos, suteikiančios jam antgamtinių 
sugebėjimų. 

Nuo to prie vaizdinio, kad gerai veikiantysis turi 
ypatingą dieviškos kilmės „sielą“, veda tolimas kelias, 
ir dar tolimesnis — prie tų dieviškumo vidinio „turėji- 
mo“ formų, apie kurias kalbėsime vėliau. Toks pat to- 
limas atstumas skiria „nuodėmės“ kaip magija nu- 
kenksminamų nuodų piktadario kūne sampratą nuo jį 
apsėdusio piktojo demono vaizdinio, o dar tolimes- 
nis - nuo „radikalaus blogio“ šėtoniškos galios idėjos. 
Su ja nusidėjėlis kovoja ir jai gali pralaimėti. 

Toli gražu ne kiekviena religinė etika nuėjo šiais 
keliais iki galo. Konfucianizmo etika nieko nežino apie 
radikalų blogį ir apie vieningą šėtonišką „nuodėmės“ 
galią. Šių vaizdinių nėra ir senovės graikų bei romėnų 
etikoje. Abiem atvejais nėra ne tik savarankiškos orga- 
nizuotos dvasininkijos, bet ir to istorinio reiškinio, ku- 
ris ne visada, bet dažniausiai centralizuodavo etiką re- 
liginio išganymo aspektu: pranašų. Indijoje pranašų 
netrūko, tačiau — kaip dar bus paaiškinta — pranašavi- 
mas, kaip ir tenykštė labai sublimuota išganymo etika, 
buvo labai savitas. 

Ir pranašai, ir dvasininkai yra religinės etikos siste- 
minimo bei racionalizacijos veiksniai (Trūger). Trečia- 
sis šį procesą determinuojantis veiksnys yra pasaulie- 
čių, kuriuos pranašai ir dvasininkai bando etiškai 
paveikti, įtaka. Mes turime trumpai ir bendrais bruo- 
žais išnagrinėti šių trijų veiksnių sąveiką. 


4 
„PRANAŠAS“ 


Kas, sociologiniu požiūriu, yra pranašas? Mes ne- 
nagrinėsime „išganymo teikėjo“ (Heilbringer) klausimo, 
kurį anksčiau iškėlė Breysigas**. Nors šis reiškinys yra 
labai plačiai paplitęs, ne kiekvienas antropomorfinis 
dievas yra sudievintas išorinio ar vidinio išganymo tei- 
kėjas, ir toli gražu ne kiekvienas jį teikęs tapo dievu ar 
išganytoju. 

Mes čia toliau „pranašu“ vadinsime individą, turin- 
tį grynai asmeninę charizmą, kurio misija yra skelbti 
religinę doktriną arba dievo įsakymą. Mums nebus jo- 
kio esminio skirtumo, ar pranašas iš naujo skelbia (tik- 
rai arba tariamai) seną apreiškimą, ar jis nori paskelbti 
visiškai naujus apreiškimus, taigi ar jis yra „religijos 
atnaujintojas“, ar „religijos įkūrėjas“. Viena gali trans- 
formuotis į kita, ir ne nuo paties pranašo ketinimų 
priklauso, ar jo skelbiamų tiesų pagrindu atsiranda nau- 
ja bendruomenė. Dingstimi tam gali tapti ir nepranašau- 
jančių reformatorių doktrinos. Mūsų šiame kontekste 
taip pat nedomins tai, ar jų šalininkai yra labiau prisi- 
rišę prie pranašo asmens (kaip yra Zaratustros, Jėzaus, 
Mahometo atveju), ar prie pačios doktrinos (kaip Bu- 
dhos ir Izraelio pranašų atveju). 

Mūsų požiūriu, pats svarbiausias dalykas yra „as- 
meninis“ pašaukimas. Jis skiria pranašą nuo dvasinin- 
ko. Visų pirma todėl, kad dvasininko autoritetas re- 
miasi tarnyste šventajai tradicijai, o pranašo - asmeniniu 
apreiškimu arba charizma. Tai, kad, išskyrus labai re- 
tas išimtis, nėra pranašų, kurie būtų kilę iš dvasininkų, 
nėra atsitiktinumas. Indų išganymo mokytojai papras- 
tai nebūna brahmanai, žydų pranašai nėra dvasinin- 
kai, ir tik Zaratustra galbūt buvo kilęs iš kilmingosios 
dvasininkijos. Skirtingai nuo pranašų, dvasininkams 
išganymo gėrybių dalijimas yra tarnyba. Žinoma, ir 
dvasininko tarnyba gali būti susijusi su asmenine cha- 
rizma. Tačiau ir šiuo atveju dvasininką kaip išganymą 
teikiančiųjų organizacijos narį legitimuoja jo einamos 
pareigos, 0 pranašas (kaip ir charizmatinis burtinin- 
kas) veikia tik savo asmeninių sugebėjimų pagrindu. 

Nuo burtininko jis skiriasi tuo, kad skelbia tam tik- 
ro turinio apreiškimus. Jo misija yra ne magija, o mo- 
kymas ir įsakymai. Išorinėse apraiškose ryškių ribų 
tarp jų nėra. Burtininkas dažnai aiškina ženklus, kar- 
tais nieko daugiau ir nedarydamas. Šioje stadijoje ap- 
reiškimas veikia nuolatos orakulo ar ženklų aiškinimo 
pavidalu. Neatsiklausus burtininko, iš pradžių nebūna 
jokių naujovių bendruomenės gyvenime. Kai kuriose 
Australijos srityse dar ir šiandien giminių galvų susi- 
rinkimuose skelbiami burtininkų per sapnus gauti ap- 
reiškimai. Jei šito daug kur jau nebėra, tai tikrai yra 
„Sekuliarizacija“. 

Kita vertus, tiktai išskirtinėmis aplinkybėmis pra- 
našas gali įgyti autoritetą nepatvirtindamas jo chariz- 
matiškai, o tai paprastai reiškia - magiškai. Šiaip ar 
taip, be tokio patvirtinimo beveik niekada negalėjo iš- 
siversti „naujų“ doktrinų skelbėjai. Nė akimirką neva- 


58 


4. „PRANAŠAS“ 

lia pamiršti, jog Jėzus savo legitimiškumą bei preten- 
Zijas į tai, kad jis ir tik jis pažįstąs Tėvą, kad tik tikė- 
jimas juo esąs kelias į Dievą, grindė vien magine cha- 
rizma, kurią jis savyje jautė. Nėra jokių abejonių, kad 
šis galios įsisąmoninimas labiau nei kas nors kita pa- 
skatino jį žengti pranašo keliu. Keliaujantis pranašas 
yra personažas, būdingas apaštališkųjų ir kiek vėles- 
nių laikų krikščionybei. Be to, visada reikalaujama, kad 
tokie pranašai įrodytų, jog jie turi tam tikras dvasios 
dovanas - specifinius maginius ir ekstatinius sugebė- 
jimus. 

Pranašais dažnai vadinami žmonės, profesionaliai 
užsiimantys būrimu iš ženklų, taip pat maginiu gydy- 
mu bei patarimais. Tokie yra daugybė „pranašų“ (nabi, 
nabi'im), kuriuos mini Senasis Testamentas, ypač isto- 
rinės bei pranašų knygos. Pranašai ta prasme, kaip jie 
čia suprantami, skiriasi nuo anų „pranašų“ grynai eko- 
nomiškai: jie pranašauja be atlyginimo. Amosas pasi- 
piktinęs prieštarauja, kai jį vadina „nabi““?. Tas pats 
požymis skiria juos ir nuo dvasininkų. Tipiškas prana- 
šas propaguoja „idėją“ dėl jos pačios, o ne už atlygini- 
mą (bent jau ne už atvirą ir iš anksto nustatytą). Pau- 
lius savo laiškuose ne kartą pabrėžia (kiek kitokia forma 
tai pabrėžiama ir budistų vienuolių reguloje), kad anks- 
tyvosios krikščionybės apaštalas, pranašas, mokytojas 
negali paversti doktrinos skelbimo savo pragyvenimo 
šaltiniu. Jis gali tik trumpai svečiuotis savo sekėjų na- 
muose, turi pragyventi arba iš savo rankų darbo arba 
iš to, ką gavo neprašydamas (kaip ir budistas). Pau- 
liaus „Kas nenori dirbti, tenevalgo!“** yra skirtas misio- 
nieriams. Savaime suprantama, kad šie nuostatai ir bu- 
vo viena svarbiausių pranašystės propagandinės 
sėkmės paslapčių. 

Senųjų Žydų pranašų, pavyzdžiui, Elijo, laikai vi- 
suose Artimuosiuose Rytuose ir Graikijoje buvo stip- 
rios profetinės propagandos epocha. Tikriausiai dėl to, 
kad Azijoje susikūrė didelės pasaulinės valstybės, taip 
pat dėl po ilgesnės pertraukos vėl suintensyvėjusios 
tarptautinės prekybos Artimuosiuose Rytuose atsiran- 
da visų rūšių pranašystės. Graikija tuo metu tapo tra- 
kų Dioniso kulto, taip pat pačių įvairiausių pranašys- 
tės formų invazijos objektu. Paprastą Homero laikų 
žynių maginį bei kulto meną nuo šiol papildė grynai 
religiniai sąjūdžiai bei socialiniai reformatoriai, kurie 
kartu buvo pusiau pranašai. Emocingi kultai, emocin- 
ga glosolalija paremta pranašystė bei aukštas ekstati- 
nio svaigulio vertinimas nutraukė teologizuoto racio- 
nalizmo (Hesiodas) raidą. Kosmogoninės ir filosofinės 
spekuliacijos, filosofinės ezoterinės teorijos bei išgany- 
mo religijos atsirado kartu su užjūrio kolonizacija ir 
visų pirma su polių susidarymu bei transformacija pi- 
liečių kariuomenės pagrindu. 

Mums čia nėra reikalo aptarinėti šių VIII-VII a. pr. 
Kr. vykusių procesų, nusitęsusių iki VI ir net V a. Juos 
puikiai išnagrinėjo Rohde“. Chronologiškai jie sutam- 
pa ir su žydų, ir su persų bei indų pranašystėmis, o 
tikriausiai ir su kinų etikos pasiekimais iki Konfuci- 
jaus, apie kuriuos mes menkai težinome. Šie senovės 
graikų „pranašai“ labai skyrėsi tarpusavyje ir ekono- 
miškai (vieni gyveno iš pranašavimo, o kiti — ne), ir 
pranašystės pobūdžiu (vieni skelbė „doktriną“, kiti jos 
neturėjo). Senovės graikai (pavyzdžiui, Sokratas) taip 
pat skyrė mokymą už atlyginimą ir nemokamą idėjų 
propagandą. Ir Graikijoje orfikai - vienintelė bendruo- 
meninė religija, kurią čia galima aptikti, — aiškiai išsi- 
skyrė tuo, kad jie vieni turėjo tikrą išganymo doktriną. 

Tai nebuvo būdinga kitoms pranašysčių ir išganymo 
technikos rūšims, ypač toms, kurios buvo susijusios su 
misterijomis. Mes čia pirmiausia turime atskirti prana- 
šų tipus nuo kitų religinio bei kitokio išganymo tei- 
kėjų. 

Ir istoriniais laikais dažnai nebūna aiškių ribų tarp 
„pranašų“ ir „įstatymų leidėjų“, jeigu pastaraisiais lai- 
komi asmenys, kurių uždavinys yra susisteminti arba 
iš naujo sukurti teisę — toks uždavinys buvo iškilęs 
senovės graikų aisimnetams (Solonui, Charondui ir 
kt.)*“. Nėra nė vieno atvejo, kad toks įstatymų leidėjas 
arba jo darbas nebūtų aprobuotas dievų pritarimu bent 
jau atgaline data. 

„Įstatymų leidėjas“ yra kas kita nei italų podest2", 
kurį kviesdavosi iš svetur ne tam, kad jis sukurtų nau- 
ją socialinę tvarką, bet tam, kad būtų nešališkas valdo- 
vas, neįsipainiojęs į vietinius vaidus, - taigi kai susivai- 
dydavo giminės, priklausančios tam pačiam sluoksniui. 
O įstatymų leidėjų paprastai šaukdavosi tada, kai pa- 
didėdavo socialinė įtampa. Tai ypač dažnai atsitikdavo 
situacijose, kurios visur tapdavo ankstyviausia paska- 
ta imtis planingos „socialinės politikos“: vykstant eko- 
nominei karių diferenciacijai, kai vieni iš jų pralobda- 
vo, o kiti už skolas patekdavo vergovėn, be to, nauji 
turtingųjų sluoksniai, susidūrę su senąja karine aris- 
tokratija, negalėdavo patenkinti savo politinių siekių. 
Aisimnetas turėjo sutaikyti luomus, visiems laikams 
sukurti „šventąją“ teisę ir užtikrinti jai dievų pritarimą. 

Labai tikėtina, kad Mozė buvo istorinis asmuo. Jei- 
gu tikrai taip yra, tai jis savo funkcija buvo aisimnetas. 
Seniausios Žydų šventosios teisės nuostatų prielaida 
yra piniginis ūkis, dėl kurio tarp konfederacijos narių 

jau buvo kilę arba grėsė kilti aštrūs interesų susidūri- 
mai. Mozės pasiekimas buvo šių prieštaravimų sure- 
guliavimas arba kelio jiems užkirtimas (pavyzdžiui, ša- 
bo metai*) ir žydų konfederacijos su vienu tautiniu 
Dievu organizavimas. Mozė yra kažkur per vidurį tarp 
Mahometo ir antikinių aisimnetų. Priėmus Mozės įsta- 
tymą, panašiai kaip po luomų kompromiso kitais atve- 
jais (visų pirma Romoje ir Atėnuose), prasidėjo iš nau- 
jo suvienytos tautos išorinės ekspansijos periodas. Tai, 
kad Izraelyje po Mozės nebebuvo „jokio lygaus jam 
pranašo“, reiškia, jog vėlesnieji pranašai nebuvo aisim- 
netai. 

Taigi ne visi pranašai yra aisimnetai. Maža to, pra- 
našai apskritai yra visai kita kategorija. Žinoma, ir dau- 
gelis vėlesniųjų Izraelio pranašų domisi „socialinės po- 
litikos“ dalykais. Jie skelbia: „vargas tiems“, kurie engia 
ir paverčia vergais neturtinguosius, kurie gausina sa- 
vo žemės valdas ir papirkinėja teisėjus. Visa tai yra 
tipiškos antikos klasinės diferenciacijos, kurią (kaip ir 
visur kitur) pagilino Jeruzalės polio organizacija, for- 
mos. Šio bruožo negalima išbraukti iš daugumos Izra- 
elio pranašų paveikslo. Tuo labiau kad toks bruožas 
visiškai nebūdingas indų pranašams, nors socialinė In- 
dijos santvarka Budhos laikais buvo gana panaši į se- 
novės Graikijos santvarką VI a. 

Šį skirtumą lemia religinės priežastys, kurias dar 
nagrinėsime. Negalima ignoruoti tos aplinkybės, kad 
Izraelio pranašams socialiniai-politiniai argumentai tė- 
ra priemonė kitam tikslui pasiekti. Juos labiausiai do- 
mina užsienio politika, kuri yra jų Dievo veiklos are- 
na. Mozės įstatymą pažeidžianti neteisybė (ir socialinė) 
jiems rūpi tik kaip motyvas, būtent kaip vienas Dievo 
rūstybės motyvų, o ne kaip socialinės reformos pro- 

gramos pagrindas. Labai būdinga, kad vienintelis so- 
cialinės reformos teoretikas — Ezechielis — yra dvasi- 
ninkų teoretikas ir tik su išlygomis gali būti vadina- 
mas pranašu. Ir pagaliau Jėzui socialinė reforma kaip 
tokia tiesiog visai nerūpėjo. 

Zaratustra taip pat nekentė plėšikų klajoklių, kaip 
ir jo tauta, kuri vertėsi gyvulininkyste. Tačiau jam la- 
biausiai rūpi religijos dalykai: kova su maginiu eksta- 
zės kultu ir tikėjimas savo dieviškąja misija, kuri, tiesa, 
turėjo ir ekonominių pasekmių. Tai dar labiau tinka 
Mahometui, kurio socialinę politiką nuosekliausiai vyk- 
dė Omaras“. Ji tarnauja beveik vien tik tikinčiųjų vidi- 
nės vienybės kovojant prieš išorės priešus stiprinimui, 
kovotojų už tikėjimą gausinimui. 

Pranašams būdinga tai, kad jie savo misijos imasi 
ne kitų Žmonių pavedimu, bet ją uzurpuoja. Tą patį 
daro, žinoma, ir senovės graikų polių „tironai“, kurie 
funkciniu požiūriu dažnai būna labai artimi teisėtiems 
aisimnetams, be to, vykdo savo specifinę religijos po- 
litiką (pavyzdžiui, dažnai skatindami emocingą Dioni- 
so kultą, populiarų liaudies masių, bet ne aristokrati- 
jos tarpe). Tačiau pranašai uzurpuoja savo galias 
dieviškojo apreiškimo dėka ir daugiausiai siekdami re- 
liginių tikslų. Pranašų religinė politika yra nukreipta 
tipiškai senovės graikų tironų religinei politikai prie- 
šinga kryptimi: jie kovoja prieš ekstatinius kultus. Ma- 
hometo iš esmės politiškai orientuota religija ir jo pa- 
dėtis Medinoje, tarpinė tarp italų podestos ir Calvino 
padėties Ženevoje, kilo iš jo misijos, kuri iš pradžių 
buvo grynai profetinė. Mahometas (jis buvo pirklys) iš 
pradžių vadovavo pamaldžių miestelėnų būreliams 
Mekoje, o vėliau suprato, kad išoriniu jo misijos pa- 

grindu gali tapti karo grobiu suinteresuotų karingų 
giminių organizacija. 

Kita vertus, daugybė pereinamųjų formų sieja pra- 
našą su etikos, 0 ypač su socialinės etikos mokytoju. 
Toks mokytojas, sklidinas naujos ar iš naujo suprastos 
senos išminties, telkia aplink save mokinius, duoda 
patarimus privačiais klausimais privatiems asmenims, 
o valdovams - dėl viešųjų reikalų ir bando juos nu- 
kreipti kurti etišką pasaulio tvarką. Azijos sakralinė 
teisė nepaprastai tvirtai ir autoritariškai reguliuoja bū- 
tent religinės arba filosofinės išminties mokytojo san- 
tykius su mokiniais. Tie pietetu grindžiami santykiai 
yra vieni iš tvirčiausių tokių santykių. Ir magų, ir bū- 
simųjų karo didvyrių mokymas paprastai būna sutvar- 
kytas taip, kad naujokas patenka į patyrusio mokytojo 
globą arba turi tokį susirasti, panašiai kaip vokiečių 
studentų korporacijose „naujokas“ (Leibfuchs) susiran- 
da sau „buršą“ (Leibbursch). Jis prisiriša prie mokytojo 
su asmeniška pagarba, o mokytojas vadovauja jo ug- 
dymui. Iš šio pietetu grindžiamo ryšio kilo visa hele- 
niškoji pederastijos poezija. Panašiai naujokų mokymą 
organizuoja budizmas, konfucianizmas ir visi vienuo- 
lynai. 

Šį santykių tipą nuosekliai realizuoja guru statusas 
Indijos sakralinėje teisėje. Tai mokytojas brahmanas, 
mokantis ir globojantis jaunuolius iš kilmingų šeimų. 
Guru valdžia yra suvereni. Paklusnumą jam galima 
lyginti su famulus“? ir magistro santykiais Vakaruose. 
Jis turi pirmenybę šeimyninio pieteto atžvilgiu. Panaši 
yra ir rūmų brahmano (purohito) padėtis, kuri jį iškelia 
aukščiau už patį galingiausią valdovo nuodėmklausį 
Vakaruose. Tačiau guru galų gale tėra mokytojas, ku- 

ris skleidžia įgytas, o ne apreikštas Žinias, ir daro tai 
ne dėl savo paties autoriteto, o kieno nors pavedimu. 

Filosofinės etikos mokytojas bei socialinės reformos 
propaguotojas taip pat nėra pranašas mūsų prasme, 
nors ir gali būti į jį panašus. Tokie yra seniausieji, le- 
gendomis apipinti helenų išminčiai - Empedoklis ir 
kiti, visų pirma Pitagoras. Jie kartais įkurdavo ben- 
druomenes su tam tikromis išganymo doktrinomis bei 
gyvenimo būdu. Kartais jie pretenduodavo ir į išgany- 
tojų vardą. Tai buvo intelektualai, išganymo mokyto- 
jai, panašūs į tuos, kurie mokė Indijoje, tačiau graikai 
neprilygo indams viso gyvenimo ir mokymo nukreipi- 
mu į „išganymą“. 

Dar mažiau „pranašais“ mūsų prasme galima lai- 
kyti tikrų „filosofinių mokyklų“ įkūrėjus bei galvas, 
nors ir šie kartais prie jų priartėja. Daugybė tarpinių 
pakopų veda nuo Konfucijaus, kurio šventykloje že- 
mai nusilenkia pats imperatorius, prie Platono. Abu jie 
buvo filosofai mokytojai, tik Konfucijui labiausiai rū- 
pėjo daryti įtaką valdovams kaip potencialiems socia- 
liniams reformatoriams, o Platonui tai turėjo daugiau 
epizodinę reikšmę. 

Nuo pranašų jie skiriasi tuo, kad nesakydavo emo- 
cingų pamokslų: būtent iš jų —- nesvarbu, ar tai viešos 
kalbos, ar pamfletai, ar raštu platinami apreiškimai (pa- 
vyzdžiu gali būti Mahometo suros), - atpažįstame pra- 
našą. Pranašo „darbas“ visada labiau panašus į dema- 
gogo ar politinio publicisto nei į mokytojo veiklą. 
Sokratas taip pat save priešpriešino profesionaliems 
išminties mokytojams, tačiau jis konceptualiai skiriasi 
nuo pranašų tiesiogiai apreikštos religinės misijos ne- 
buvimu. Sokrato „demonas“ reaguoja į konkrečias si- 
tuacijas, dažniausiai įkalbinėdamas ir perspėdamas. 

Sokrato „demonas“ yra jo etinio, ryškiai utilitarinio ra- 
cionalizmo riba, kurios atitikmuo Konfucijaus atveju 
yra maginis būrimas iš ženklų. Todėl Sokrato „demo- 
nas“ negali būti tapatinamas netgi su tikros religinės 
etikos „sąžine“, jau nekalbant apie tai, kad jį laikytume 
pranašavimo organu. 

Lygiai taip pat nuo pranašų skiriasi visi filosofai ir 
jų mokyklos, kurios sociologiškai panašiu pavidalu eg- 
zistavo Kinijoje, Indijoje, antikos laikais, žydų, arabų ir 
krikščioniškaisiais viduramžiais. Savo sukurtu bei pro- 
paguojamu gyvenimo būdu jie gali labiau priartėti ar- 
ba prie mistagoginių ritualinių (kaip pitagorininkai), 
arba (kaip kinikai) prie pavyzdžiu grindžiamų (toliau 
bus paaiškinta, ką tai reiškia) išganymo pranašysčių. 
Protestuodamos ir prieš pasaulietinės kultūros gėry- 
bes, ir prieš misterijų sakramentų malonę, filosofų mo- 
kyklos gali išoriškai ir vidujai supanašėti su indų ir 
rytiečių asketinėmis sektomis. Pranašų mūsų prasme 
nėra ten, kur religinė išganymo tiesa nėra skelbiama 
kaip asmeninis apreiškimas. Tai ir turi būti laikoma 
svarbiausiu pranašo požymiu. 

Galų gale religijos reformatoriai Indijoje (tokie kaip 
Šankara ir Ramanudža“!) bei Vakaruose (Lutheris, 
Zwingli, Calvinas, Wesley**) skiriasi nuo pranašų tuo, 
kad nepretenduoja skelbti naujo turinio apreiškimą ar 
kalbėti Dievo jiems specialiai duotu pavedimu, kaip, 
pavyzdžiui, mormonų bažnyčios įkūrėjas“?, kuris ir gry- 
nai techniniu požiūriu buvo panašus į Mahometą, ir 
visų pirma žydų pranašai, arba kaip, pavyzdžiui, Mon- 
tanas ir Novacianas ar Manis ir Manus* (jiems, tiesa, 
yra būdinga ryški racionalaus pamokymo tendencija), 
ar George'as Foxas“, kuris buvo labiau linkęs į emo- 
cingumą. 

Atskyrus nuo pranašo sąvokos visas anksčiau nu- 
rodytąsias, kartais labai artimas formas, dar lieka dau- 
gybė skirtingų tipų. 

Pirmiausia — mistagogas. Jis teikia sakramentus, t.y. 
atlieka maginius veiksmus, kurie laiduoja išganymo 
gėrybes. Tokių išganytojų būta visame pasaulyje. Nuo 
paprastų burtininkų jie skyrėsi tuo, kad aplink save 
sutelkdavo atskirą bendruomenę. Labai dažnai paveldi- 
mos sakramentinės charizmos pagrindu susidarydavo 
ištisos mistagogų dinastijos, kurios kelis šimtmečius iš 
eilės išlaikydavo savo prestižą, suteikdavo mokiniams 
įgaliojimus ir tokiu būdu užsitikrindavo sau hierarchų 
padėtį. Tai ypač būdinga Indijai, kur guru tituluojami 
ir tokie išganymo teikėjai bei jų įgaliotiniai. Tas pats 
buvo ir Kinijoje, kur, pavyzdžiui, daoistų hierarchas ir 
kai kurių slaptų sektų vadovai šį vaidmenį paveldėda- 
vo. Pranašas, rodantis asmeninį pavyzdį (šį tipą tuoj 
aptarsime), antroje kartoje labai dažnai tampa mista- 
gogu. 

Mistagogai buvo masinis reiškinys ir Artimuosiuo- 
se Rytuose, o iš čia minėtaisiais pranašų laikais mista- 
gogija paplito senovės Graikijoje. Atskira jos apraiška 
buvo, pavyzdžiui, kur kas senesnės kilmės aristokratų 
giminės, paveldėdavusios vadovavimą Eleusino mis- 
terijoms. Šis atvejis yra ribinis tarp mistagogijos ir pa- 
prastų dvasininko titulą paveldinčių giminių. Mista- 
gogas teikia maginį išganymą ir neskelbia etinės doktrinos 
(arba tokia doktrina jam tėra nelabai svarbus priedas). 
Vietoj jos jis išmano iš kartos į kartą paveldimą mago 
meną. Jis pragyvena iš šio paklausaus savo meno. To- 
dėl mes norime išskirti jį iš pranašo sąvokos, net jeigu 
jis apreiškia naujus išganymo kelius. 

Taigi lieka tik du pranašų mūsų prasme tipai. Vie- 
ną jų aiškiausiai reprezentuoja Budha, o kitą - Zara- 
tustra ir Mahometas. Šiuo antruoju atveju pranašas yra 
dievo pavedimu jo valią (ar tai būtų konkretus įsaky- 
mas, ar abstrakti norma) skelbiantis įrankis, kuris die- 
vo pavestas reikalauja paklusti ir taip įvykdyti etinę 
pareigą (etinis pranašas). Pirmuoju atveju jis yra pavyz- 
dį rodantis žmogus, kuris savo pavyzdžiu parodo ki- 
tiems kelią į religinį išganymą. Toks buvo Budha, ku- 
ris pamokslaudamas nieko nesako nei apie dievo 
pavedimą, nei apie etinę pareigą jam paklusti, bet ape- 
liuoja į išganymo ieškančiojo suinteresuotumą eiti su 
juo vienu keliu (pranašas, rodantis pavyzdį). 

Šio antrojo tipo pranašų dažniausiai pasitaiko Indi- 
joje, atskirais atvejais — taip pat Kinijoje (Laozi), o pir- 
mojo — beveik vien tik Artimuosiuose Rytuose (rasės 
skirtumai čia neturi jokios reikšmės). Ir vedos, ir kla- 
sikinės kinų knygos, kurių seniausios dalys abiem at- 
vejais yra sakralinių giedotojų pagyrimo ir padėkos 
giesmės, nepalieka jokios tikimybės, kad ten kada nors 
galėjo atsirasti etinio tipo pranašai, panašūs į Artimųjų 
Rytų ir Irano pranašus. Svarbiausia priežastis tokia: 
ten nerandame asmens pavidalą turinčio transcenden- 
tinio etinio dievo. Indijoje toks dievas sakramentiniu 
maginiu pavidalu atsirado tik vėliau, hinduistinėje liau- 
dies masių religijoje. Tų socialinių sluoksnių, kuriuose 
atsirado įtakingosios profesinės Mahavyros“ ir Bud- 
hos koncepcijos, tikėjime tokia idėja pasitaiko epizo- 
diškai ir toliau vėl yra interpretuojama panteistiškai. 
Jos visai nėra socialiniu požiūriu įtakingiausių Kinijos 
sluoksnių etikoje. Vėliau mes dar nagrinėsime, kiek tai 
galima paaiškinti socialiai nulemtu atitinkamų sluoks- 
nių intelektualiniu savitumu. 

Dėl pranašystės pobūdžio priklausomybės nuo ima- 
nentinių religijos momentų, tai ir Indijoje, ir Kinijoje 
daugiausiai lėmė racionaliai sutvarkyto pasaulio vaiz- 
dinio kilmė. Čia jo šaltinis buvo aukojimo ceremonijos 
tvarka, nuo kurios nekintamo reguliarumo priklauso 
viskas, visų pirma toks svarbus meteorologinių proce- 
sų reguliarumas. Jis buvo animistiškai interpretuoja- 
mas kaip normalus dvasių bei demonų funkcionavi- 
mas ir jų ramybė. Ir ortodoksiniu, ir heterodoksiniu 
kinų požiūriu, ją garantuoja etiškai teisingas valdymas, 
atitinkantis tikrosios dorybės kelią (dao). Tokia pati yra 
ir vedų skelbiama samprata. Taigi rita ir dao Indijoje 
bei Kinijoje yra aukštesnės už dievus beasmenės jėgos. 

Transcendentinio etinio suasmeninto dievo sąvoka 
yra Artimųjų Rytų koncepcija. Visagalio karaliaus ra- 
cionalus biurokratinis režimas yra toks geras jos Že- 
miškasis atitikmuo, kad priežastinį jų ryšį sunku pa- 
neigti. Visame pasaulyje burtininkas pirmiausiai yra 
lietaus sukėlėjas, nes nuo laiku iškritusio, pakankamo 
ir kartu ne per gausaus lietaus priklauso derlius. Kini- 
jos imperatorius šią funkciją tebevykdo ligi šiol, nes 
bent jau Šiaurės Kinijoje permainingi orai derliui turi 
didesnę reikšmę už irigacijos įrengimus, kad ir kokie 
jie būtų svarbūs. Dar didesnę reikšmę turi įtvirtinimų 
statymas bei vidaus laivybos kanalų tiesimas - tikrasis 
imperatoriškosios biurokratijos šaltinis. Imperatorius 
bando paveikti oro sąlygas aukomis, vieša atgaila ir 
dorybės demonstravimu, pavyzdžiui, administracijos 
piktnaudžiavimų šalinimu, nenubaustų nusikaltėlių 
gaudynėmis. Mat dvasių sambrūzdžio ir kosmoso tvar- 
kos pašlijimo priežastimi visados yra laikomos arba 
asmeninės monarcho ydos, arba socialinė netvarka. Lie- 
tus taip pat yra vienas tų dalykų, kuriais seniausiose 

Biblijos dalyse Jahvė žada atsilyginti savo išpažinėjams 
(tada jie dar buvo daugiausia valstiečiai). Jis žada lie- 
tų, kuris bus nei per gausus (tvanas), nei per mažas. 

Tačiau kaimyninėse šalyse - Mesopotamijoje ir Ara- 
bijoje — derlius priklausė ne nuo lietaus, bet vien nuo 
dirbtinio drėkinimo. Tik tai Mesopotamijoje buvo ab- 
soliučios monarcho valdžios šaltinis, kaip Egipte - Ni- 
lo tėkmės reguliavimas. Pajamas jam teikdavo kanalai 
ir iškilę prie jų miestai, kuriuos jo verčiami statydavo 
pavaldiniai. Artimųjų Rytų dykumų ir jų pakraščių ra- 
jonuose tai buvo vienas šaltinių, iš kurių atsirado ne 
pradėjusio (gezeugt) žemę bei žmogų, kaip dažniausiai 
vaizduojama kitur, bet „sukūrusio“ juos iš nieko dievo 
vaizdinys. Juk lygiai taip pat valdovo irigacinis ūkis 
sukuria iš nieko derlių dykumos smėlyje. Kaip pasau- 
lis Mesopotamijoje pirmą kartą galėjo patirti, valdovas 
įstatymais ir racionaliomis kodifikacijomis sukuria netgi 
teisę. Net jeigu nepaisysime tos aplinkybės, kad čia 
nebuvo tų labai specifinių sluoksnių, kurie sudaro in- 
diškosios ir kiniškosios etikos terpę ir sukūrė religinę 
etiką „be dievo“, atrodo labai suprantama, kad dėl šių 
įspūdžių įtakos galėjo atsirasti koncepcija, kurioje pa- 
saulio tvarka vaizduojama kaip laisva valia veikiančio, 
transcendentinio, suasmeninto valdovo įstatymas. Tie- 
sa, Egipte, kur iš pradžių pats faraonas buvo laikomas 
dievu, Echnatono bandymą įvesti astralinį monoteiz- 
mą sužlugdė jau nebeįveikiama liaudiškąjį animizmą 
susisteminusių žynių galia. Ir Mesopotamijoje mono- 
teizmui ir demagogams pranašams kelią pastojo sena- 
sis politiškai Žynių jau susistemintas panteonas bei tvir- 
ta valstybės tvarka. 

Tačiau įspūdis, kurį faraonų bei Mesopotamijos mo- 
narchijos padarė žydams, buvo netgi dar stipresnis už 

tą, kurį persų karalius („basileus“ xa 'Ež0x V") paliko 
graikams (net ir po persų pralaimėjimo jį atspindi, pa- 
vyzdžiui, pedagoginis traktatas Kyrupaideia*). Žydai iš- 
sivadavo iš žemiškojo faraono „vergijos“ tik todėl, kad 
jiems padėjo dieviškasis valdovas. Žemiškasis monar- 
chijos sukūrimas tiesiai vadinamas atsitraukimu nuo 
tikrojo tautos valdovo - Jahvės. Žydų pranašai nuo- 
sekliai orientuojasi į didžiąsias politines galias — di- 
džiuosius monarchus, kurie iš pradžių kaip Dievo rykš- 
tės Izraelį sutriuškino, o vėliau — Dievo nurodymu - 
leido žydams sugrįžti iš tremties. Atrodo, kad ir Zara- 
tustros idėjos orientuotos į kultūringų Vakarų kraštų 
koncepcijas. 

Taigi ir dualizmo, ir monoteizmo pranašų atsiradi- 
mą kartu su kitomis konkrečiomis istorinėmis įtakomis 
iš pradžių didele dalimi lėmė tas įspūdis, kurį paly- 
ginti netoli įsikūrę dideli griežtos socialinės organiza- 
cijos centrai darė mažiau racionalizuotoms kaimyni- 
nėms tautoms. Pavojų, kurį šioms tautoms kėlė 
kaimynų be pasigailėjimo kariaujami karai, jos laikė 
dangiškojo valdovo rūstybe ir malone. 

Nepriklausomai nuo to, ar pranašavimas yra etinio 
pobūdžio, ar remiasi pavyzdžiu, pranašo apreiškimas 
ir jam pačiam, ir jo pagalbininkams visada reiškia vie- 
ningą gyvenimo suvokimą, kurį garantuoja sąmonin- 
gas vieningas ir prasmingas požiūris į jį. Šis bruožas yra 
bendras abiem pranašų rūšims. Gyvenimas ir pasaulis, 
socialinis ir kosminis vyksmas turi pranašui tam tikrą 
sistemingą ir vieningą „prasmę“. Kad žmonių elgesys 
garantuotų jiems išganymą, jie turi orientuotis į tą pras- 
mę ir vieningai prasmingai organizuoti savo elgesį. Šios 
„prasmės“ struktūra gali būti labai įvairi. Joje gali jung- 
tis logiškai nevienalyčiai motyvai, nes visos koncepci- 


71 


4. „PRANAŠAS“ 


jos pobūdį pirmiausiai lemia ne loginis nuoseklumas, 
bet praktiniai vertinimai. Ji visuomet yra bandymas 
susisteminti visas gyvenimo apraiškas, t.y. suvienyti 
praktinį elgesį į gyvenimo būdą. Tokie bandymai skiria- 
si savo nuoseklumu ir sėkme, taip pat konkrečiu savo 
turiniu. Tačiau visada tokio bandymo dalis yra religi- 
nis požiūris į „pasaulį“ kaip į „kosmosą“, kuriam ke- 
liamas reikalavimas, kad jis būtų kokiu nors būdu „pra- 
smingai“ sutvarkyta visuma. Jo atskiri reiškiniai 
vertinami remiantis šiuo postulatu. 

Visi stipriausi ir vidinio žmogaus gyvenimo, ir iš- 
orinių santykių su pasauliu konfliktai kyla šiai religi- 
jos postuluotai pasaulio kaip prasmingos visumos sam- 
pratai susidūrus su empirine realybe. Ne vien pranašai 
susiduria su šia problema. Tai yra ir visos dvasininkų 
išminties bei visos filosofijos (intelektualistinės ir vul- 
gariosios) problema. Svarbiausias visos metafizikos 
klausimas nuo seno buvo formuluojamas taip: jeigu 
pasaulis kaip visuma ir gyvenimas turi būti „prasmin- 
gas“ (einen „Sinn“ haben soll), kokia gali būti ta prasmė 
ir kaip pasaulis turi atrodyti, kad ją atitiktų? Religinė 
pranašų ir dvasininkų problematika yra įsčios, pagim- 
džiusios pasaulietinę filosofiją visur, kur ji apskritai 
išsirutuliojo, pati tapdama svarbiu religijos raidos kom- 
ponentu. Tad mes turime smulkiau išnagrinėti dvasi- 
ninkų, pranašų ir pasauliečių tarpusavio santykius. 


5 
BENDRUOMENĖ 


Jeigu pranašą lydi sėkmė, tai jis įgyja nuolatinių 
pagalbininkų: draugų (Sodalen) (taip Bartholomae* ver- 
čia gatų terminą), mokinių (Senasis Testamentas ir In- 
dija), palydovų (Indija ir islamas), sekėjų (Izaijas ir Nau- 
jasis Testamentas). Skirtingai nuo susibūrusių į gildiją 
arba pagal hierarchiją organizuotų dvasininkų bei aiš- 
kiaregių, jie yra lojalūs jam asmeniškai. Ką tai reiškia, 
mes dar nagrinėsime valdžios formų kazuistikoje. Be 
šių nuolatinių, aktyviai misijoje dalyvaujančių pagal- 
bininkų, kurie patys paprastai turi tam tikrą charizmą, 
dar egzistuoja sekėjų sluoksnis. Jam priklauso tie, ku- 
rie suteikia pranašui prieglobstį, šelpia jį pinigais, pa- 
tarnauja ir iš jo misijos laukia išganymo. Priklausomai 
nuo to, ar jie bendrai veikia tik tam tikromis progomis, 
ar nuolat, jie gali būti susijungę į bendruomenę (kongre- 
gaciją). 

„Bendruomenė“ šia religine prasme yra antroji ben- 
druomenių kategorija, nes šiuo žodžiu vadinami ir dėl 
ekonominių, fiskalinių ar politinių priežasčių susidarę 
kaimynų junginiai. Religinės bendruomenės atsiranda 
ne tik dėl pranašų veiklos, ir jas sukuria ne visi prana- 
šai. Apskritai jos atsiranda tik tada, kai pranašo misija 
rutinizuojama (Veralltūelichung), kai arba pats prana- 

šas, arba jo mokiniai garantuoja nuolatinę misiją bei 
malonės teikimą, pasirūpindami malonės teikėjų eko- 
nomine egzistencija. Tie, kurie turi misijos pareigą, įgy- 
ja ir jos teisių monopolį. 

Tai reiškia, kad bendruomenes sutelkia ir mistago- 
gai bei neprofetinių religijų dvasininkai. Bendruomenė 
yra normalus mistagogo požymis, kuris jį skiria nuo 
paprasto burtininko. Burtininkai yra arba laisvos pro- 
fesijos žmonės, arba susijungia į gildiją, kuri aptarnau- 
ja tam tikrą kaimynų ar politinį junginį, o ne tam tikrą 
religinę bendruomenę. Mistagogo bendruomenė (kaip 
ir Eleusino misterijų dalyvių bendruomenė) nėra už- 
dara, ojos nariai nėra nuolatiniai. Tas, kam reikia sak- 
ralinių gėrybių, dažnai užmezga tik laikiną ryšį su mis- 
tagogu ir jo pagalbininkais. Ir vis dėlto, pavyzdžiui, 
Eleusino misterijų dalyviai sudarė interlokalinę ben- 
druomenę. 

Kitaip yra pavyzdžiu grindžiamos pranašystės at- 
veju. Toks pranašas asmeniniu pavyzdžiu parodo iš- 
ganymo kelią. Tik tas, kas besąlygiškai seka tuo pa- 
vyzdžiu, kaip elgetaujantys Mahavyros ir Budhos 
vienuoliai, priklauso siauresnei „pavyzdinei“ bendruo- 
menei, kurioje dar išsiskiria turintys ypatingą autorite- 
tą pranašo sekėjai, susiję su juo asmeniškai. UŽ pavyz- 
dinės bendruomenės ribų lieka pamaldūs sekėjai 
(pavyzdžiui, upasakai Indijoje). Jie neina visiško išga- 
nymo keliu, bet siekia dalinio išganymo, reikšdami sa- 
vo atsidavimą tam tikram pavyzdiniam šventajam. Tarp 
jų arba visai nėra jokio pastovaus bendruomeninio ry- 
šio (kaip iš pat pradžių buvo su budistų upasakais), 
arba jie susijungia į bendruomenę su tam tikromis nu- 
statytomis pareigomis ir teisėmis. Tai įvyksta, kai iš 
pavyzdinės bendruomenės išsiskiria atskiri dvasinin- 

kai arba panašūs į juos sielovadininkai bei mistagogai 
(tokie kaip budistų bonzos), kurie turi atlikti kulto prie- 
dermes. Ankstyvajame budizme jų nebuvo. Čia ir to- 
liau vyrauja laisvos proginės asociacijos. Ši padėtis yra 
bendras bruožas, siejantis daugumą mistagogų, pavyz- 
dį rodančius pranašus ir atskiroms panteono dievy- 
bėms skirtų šventyklų žynius. Visų jų egzistavimą ma- 
terialiai užtikrina aukų fondai (Stiftungen) ir proginės 
lankytojų dovanos. 

Šiuo atveju dar nėra pagrindo kalbėti apie pasto- 
vias pasauliečių bendruomenes, o ir mūsų dabartinė 
konfesinės priklausomybės sąvoka čia netinka. Atski- 
ras asmuo išpažįsta tam tikrą dievą tokia pačia pras- 
me, kokia, pavyzdžiui, italas garbina tam tikrą šventą- 
jį. Sunku išgyvendinti šiurkščią klaidą, kuri daroma, 
kai, pavyzdžiui, dauguma ar net visi kinai yra laikomi 
budistais konfesine prasme tik dėl to, kad jie užsako 
budistines mišias už mirusius giminaičius, nors dau- 
gelis yra baigę mokyklas, kuriose auklėjama vieninte- 
lės oficialiai aprobuotos konfucianistinės etikos dva- 
sia, nors jie šaukiasi būrėjų daoistų paslaugų prieš 
pradėdami namo statybą, o mirus giminaičiui gedi jo 
pagal konfucianistinį ritualą. Išskyrus kulto tarnus ir 
siaurą nuolat suinteresuotų tuo kultu žmonių sluoks- 
nį, dauguma pasauliečių Kinijoje yra tik „pakeleiviai“ 
(Mitlūufer), jei vartosime šiuolaikinį partijų terminą, žy- 
mintį neorganizuotus rinkėjus, balsuojančius už tam 
tikrą partiją. 

Žinoma, tokia situacija jau grynai ekonomiškai ne- 
atitinka kulto tarnų interesų. Todėl jie visur, kur tik 
galima, siekia sukurti bendruomenę, t.y. nuolatinę ša- 
lininkų organizaciją su tvirtomis teisėmis ir pareigo- 
mis. Tad asmeninių šalininkų susivienijimas į ben- 

druomenę yra ta normali forma, kuria pranašo doktri- 
na įeina į kasdienybę, tapdama nuolatinės institucijos 
funkcija. Pranašo mokiniai ar sekėjai tokiu atveju tam- 
pa vien religiniams tikslams tarnaujančio susivieniji- 
mo - pasauliečių bendruomenės — mistagogais arba mo- 
kytojais, arba dvasininkais, arba sielovadininkais (arba 
viskuo kartu). 

Tas pats rezultatas gali būti pasiektas ir pasirinkus 
kitokį išeities tašką. Mes jau matėme, kad perėjimo nuo 
burtininko prie dvasininko funkcijų laikotarpiu dvasi- 
ninkai arba priklausė dvasininkų žemvaldžių gimi- 
nėms, arba buvo žemvaldžių namų ir valdovų rūmų 
dvasininkai, arba priklausė mokytų dvasininkų-auko- 
tojų luomui, į kurio narius reikalui esant galėjo kreip- 
tis ir atskiri asmenys, ir jų junginiai, tačiau kitu laiku 
jie dirbo visokius kitokius darbus, neprieštaraujančius 
jų luominėms priedermėms. Pagaliau jie galėjo atsto- 
vauti tam tikram junginiui, profesiniam arba kitokiam, 
visų pirma politiniam. Atskira nuo visų kitų junginių 
„bendruomenė“ visais šiais atvejais neegzistuoja. 

Ji gali atsirasti vienu iš šių būdų: arba kai vienai iš 
dvasininkų-aukotojų giminių pavyksta savojo dievo iš- 
pažinėjus organizuoti į uždarą bendruomenę, arba kai 
(dažniausiai) religiniai tam tikro politinio junginio die- 
vo sekėjai ir dvasininkai ir toliau sudaro bendruomenę 
tam junginiui iširus. Pirmąjį iš šių tipų daugybės per- 
einamųjų formų pavidalu aptinkame Indijoje ir Arti- 
muosiuose Rytuose. Jos atsiranda, kai mistagogai ar 
pavyzdį rodantys pranašai, taip pat religinių reformų 
sąjūdžiai pereina prie nuolatinių bendruomenių orga- 
nizavimo. Vykstant tokiems procesams, atsirado dau- 
gybė smulkių hinduizmo sektų. 

Politinio junginio dvasininkijos transformacija į re- 
liginę bendruomenę platesniu mastu pirmą kartą įvy- 
ko didžiosiose Artimųjų Rytų valstybėse, visų pirma 
Persijoje. Politiniai junginiai buvo sunaikinti, gyvento- 
jai nuginkluoti, o žyniams buvo suteikti tam tikri po- 
litiniai įgaliojimai, garantavus jų padėtį. Panašiai kaip 
dėl fiskalinių interesų kaimynų bendruomenės būda- 
vo transformuojamos į bendruomenes be išėjimo tei- 
sės, taip religinė bendruomenė čia buvo panaudota kaip 
pavaldinių tramdymo priemonė. Antai Persijos kara- 
lių (pradedant Kyru ir baigiant Artakserksu) įsakais 
atsirado judaizmas kaip karaliaus pripažinta religinė 
bendruomenė su teokratiniu centru Jeruzalėje. Pana- 
šias galimybes persų pergalė tikriausiai būtų suteikusi 
Delfų Apolonui ir kitų dievų žynių giminėms, galbūt — 
ir orfikų pranašams. Egipte po politinės nepriklauso- 
mybės praradimo tautinė Žžynija sukūrė tam tikrą „baž- 
nytinę“ organizaciją, kuri tikriausiai buvo pati pirmoji 
tokio tipo organizacija, ir rengdavo sinodus. Kita ver- 
tus, Indijoje atsiradusios religinės bendruomenės buvo 
bendruomenės tenykšte siauresne „pavyzdinių“ ben- 
druomenų prasme. Jos čia dominuoja todėl, kad luo- 
minė brahmanų ir asketiško gyvenimo taisyklių vieny- 
bė buvo tvirtesnė už daugybę efemeriškų politinių 
junginių, ir dėl to besiformuojančios išganymo etikos 
nepaisė politinių sienų. Irane zaratustrizmo Žyniai šimt- 
mečius propagavo uždarą religinę organizaciją, kuri 
Sasanidų“ laikais tapo politine „konfesija“ (kaip rodo 
Achemenidų dokumentai, jie buvo ne zaratustristai, bet 
mazdaistai“!). 

Religinės bendruomenės, iš kurios radosi „konfesi- 
jos“ sąvoka, ir politinės valdžios santykių tyrimas yra 
„valdžios“ (Herrschaft) analizės tema. Čia pakanka kon- 

statuoti tik tiek: „bendruomeninis religingumas" (Gemein- 
dereligiositūt) yra nepastovus reiškinys su nevienodai 
ryškiomis apraiškomis. Mes kalbėsime apie jo egzista- 
vimą tik ten, kur 1) pasauliečiai susivienija nuolatinei 
bendruomeninei veiklai ir 2) aktyviai daro įtaką jos ei- 
gai. Administracinis padalinys, atskiriantis dvasininkų 
kompetencijos sritis, yra parapija (Parochie), o ne ben- 
druomenė. Tačiau Kinijos, senovės Indijos religijose bei 
hinduizme apskritai nėra netgi parapijos, kuri skirtųsi 
nuo pasaulietinės (politinės ar ekonominės) bendruo- 
menės, sąvokos. Senovės graikų ir kitos antikinės frat- 
rijos ir panašios kulto bendruomenės yra ne parapijos, 
bet politiniai arba kitokie junginiai, kurių bendrą veik- 
lą globoja tam tikras dievas. Senajame budizme para- 
pija yra tik rajonas, kur tuo metu ten klajojantys vie- 
nuoliai privalo dalyvauti kas dvi savaitės vykstančiuose 
susirinkimuose. 

Viduramžių katalikų, anglikonų, liuteronų, krikš- 
čionių ir musulmonų parapija yra iš esmės pasyvus 
bažnytinis junginys, turintis paskirstyti tam tikras prie- 
voles ir priklausantis dvasininko kompetencijai. Šiose 
religijose ir visų pasauliečių visuma apskritai nebuvo 
bendruomenė. Nežymių bendruomenės teisių liekanų 
galima aptikti kai kuriose Rytų krikščioniškose bažny- 
čiose, taip pat katalikiškuose Vakaruose bei liuterony- 
bėje. Kita vertus, senovės budistų vienuolija, senojo 
islamo kariai, judaistai ir ankstyvieji krikščionys buvo 
daugiau ar mažiau griežtai organizuotos bendruome- 
nės, kurių savitumo mes čia kol kas detaliai nenagri- 
nėsime. Beje, tam tikra faktinė pasauliečių įtaka yra su- 
derinama su tvirtai nustatytos vietinės bendruomenės 
organizacijos nebuvimu. Tokią palyginti didelę įtaką da- 
ro pasauliečiai musulmonai šiitai (nors ji nėra įteisinta 

juridiškai) — šachas paprastai neskiria jokio mulos, ne- 
būdamas tikras dėl vietinių pasauliečių pritarimo. 

Užtat kiekvienos „sektos“ specialiąja šio žodžio pras- 
me skiriamasis bruožas (apie tai dar kalbėsime) yra 
uždaras atskirų vietinių bendruomenių susivienijimas, 
sudarantis jos pagrindą. Šį principą protestantizme įkū- 
nijo baptistai ir „independentai“, o vėliau — „kongre- 
gacionalistai““*. Nuo šio principo laipsniškai pereina- 
ma prie tipiškos reformatų bažnyčios organizacijos. Net 
ir ten, kur jai faktiškai priklauso visi gyventojai, pri- 
klausomybės reformatų bažnyčiai sąlyga yra įstojimas 
į atskirą bendruomenę, įforminamas sutartimi. Mes dar 
grįšime prie problemų, susijusių su šiais skirtumais. Iš 
visų susiformavusio tikrai bendruomeninio religingumo 
pasekmių mus labiausiai domina tik viena, kuri yra 
ypač reikšminga: tai, kad dabar praktinį religingumo 
poveikį iš esmės lemia dvasininkų ir pasauliečių san- 
tykiai bendruomenės viduje. Kuo labiau organizacija 
įgyja specifinį bendruomenės pobūdį, tuo labiau stip- 
rinantys savo galią dvasininkai turi skaitytis su pasau- 
liečių poreikiais, jeigu jie nori išsaugoti savo sekėjus ir 
įgyti jų daugiau. Iš dalies tai tinka visiems dvasinin- 
kams: kad įtvirtintų savo galią, jie turi (dažnai labai 
plačiu mastu) atsižvelgti į pasauliečių poreikius. Pa- 
sauliečių tarpe veikia trys jėgos, su kuriomis turi skai- 
tytis dvasininkai: 1) pranašai, 2) pasauliečių tradicio- 
nalizmas, 3) pasauliečių intelektualizmas. Priešprieša 
šioms jėgoms yra pačios dvasininko profesijos kaip to- 
kios imperatyvai ir tendencijos — tokia pat svarbi jėga. 
Iš pradžių aptarsime būtent šį veiksnį, susiedami jį su 
anksčiau nurodytaisiais. 

Etinis pranašas ir pavyzdį rodantis pranašas papras- 
tai pats yra pasaulietis, o jo galios pagrindas visada 

yra sekėjai pasauliečiai. Pranašavimas pačia savo pras- 
me nuvertina (tik nevienodu mastu) maginius dvasi- 
ninko veiklos elementus. Budha ir į jį panašūs, taip pat 
žydų pranašai ne tik neigia, kad jie yra mokyti magai 
ir aiškiaregiai (juos senovės žydai irgi vadino prana- 
šais), bet neigia magijos naudą apskritai. Išganymą ga- 
rantuoja tik specifinis religinis, prasmingas santykis su 
amžinybe. Viena iš nuodėmių, kurias budizmas laiko 
mirtinomis, yra tuščias pasigyrimas maginiais sugebė- 
jimais. Pačiu tokių sugebėjimų egzistavimu (taip pat 
tuo, kad jų gali turėti netikėliai) niekada neabejojo nei 
indų, nei žydų pranašai, nei krikščionių apaštalai, nei 
senoji krikščioniškoji tradicija apskritai. Neigdami ma- 
giją, jie skeptiškai traktuoja (tik nevienodai) ir dvasi- 
ninko veiklą. Žydų pranašų Dievas nori ne deginamų 
aukų, bet paklusnumo jo įsakymams. Vedų išmany- 
mas ir ritualas niekaip nepadeda budistui pasiekti iš- 
ganymą, 0 žynių didžiai vertinamą somos auką Ahūra 
Mazda“' seniausioje gatoje laiko šventvagyste. 

Todėl tarp pranašų bei jų sekėjų pasauliečių ir dva- 
sininkų atstovaujamos tradicijos visada kyla konflik- 
tas. Ar pranašas gali netrukdomas vykdyti savo misi- 
ją, ar jis tampa kankiniu, tai yra galios, o kartais (kaip 
Izraelyje) - tarptautinės padėties klausimas. Zaratust- 
ros atrama kovoje prieš neįvardytą antipranašą buvo 
jo paties šeima, taip pat kitos aristokratų ir kunigaikš- 
čių giminės. Tokią pačią atramą turėjo ir indų pranašai 
bei Mahometas. Žydų pranašai rėmėsi viduriniaisiais 
miesto ir kaimo sluoksniais. Tačiau visi jie naudojosi 
prestižu, kuriuo pranašo charizma tarp pasauliečių pra- 
noko kasdienio kulto technikus. Naujojo apreiškimo 
sakralumas susiduria su tradicijos sakralumu. Nuo to, 

kurios pusės demagogiją lydi didesnė sekmė, priklau- 
so, ar dvasininkai sudaro kompromisą su naujaisiais 
pranašais, ar perima, ar įveikia jų doktriną, ar juos 
sunaikina, ar patys yra sunaikinami. 


6 


SAKRALINIS ŽINOJIMAS. 
PAMOKSLAS. SIELOVADA 


Šiaip ar taip, kad išsaugotų savo valdžią, dvasinin- 
kija imasi uždavinio sistemingai užfiksuoti nugalėju- 
sią naują ar nuo pranašų išpuolių apgintą seną doktri- 
ną, atskirti, kas yra šventa, o kas — ne ir įteigti tai 
pasauliečiams. Šį procesą, kuris ypač seniai prasidėjo 
Indijoje, ne visada inicijuoja pavojus, kurį dvasinin- 
kams kelia jiems priešiški pranašai. Panašių padarinių 
gali turėti ir paprastas dvasininkų interesas iš anksto 
apsaugoti savo padėtį nuo galimų išpuolių, o įprastą 
praktiką —- nuo pasauliečių skepticizmo. Ten, kur pra- 
sideda šis procesas, randasi du reiškiniai: kanoniniai 
raštai ir dogmos. Abu jie, o ypač antrasis, būna labai 
nevienodo masto. Kanoninių raštų turinį sudaro ap- 
reiškimai ir šventosios tradicijos, o dogmos yra dvasi- 
ninkų pateikti jų prasmės aiškinimai. 

Pranašo religinį apreiškimą arba iš senovės pavel- 
dėtas sakralines žinias gali akumuliuoti ir sakytinė tra- 
dicija. Ilgus šimtmečius šventos brahmanų žinios buvo 
perduodamos vien žodžiu, o užrašyti jas buvo drau- 
džiama. Tai paliko neišdildomą žymę tų žinių literatū- 
rinėje formoje ir lėmė gana žymius atskirų šakhų (mo- 
kyklų) tekstų skirtumus. Draudimo pagrindas buvo tai, 
kad tas žinias galėjo turėti tik to verti - dukart gimu- 

sieji“*. Pranešti jas neatgimusiems kitų kastų atstovams 
(šudrams) buvo sunki nuodėmė. Dėl gildinių interesų 
magijos menas iš pradžių visur turi tokių ezoterinių 
žinių pobūdį. Tačiau jau burtininkų Žiniose yra tokių 
elementų, kurie būdavo pasitelkiami sistemingam kitų 
gentainių ugdymui. Seniausios visuotinai paplitusios 
maginės ugdymo sistemos pagrindas yra tokia animis- 
tinė prielaida: kaip mago menas iš mago reikalauja 
atgimti, įgyti naują sielą, taip heroizmas kyla iš chariz- 
mos, kuri turi būti sužadinama, išbandoma, maginė- 
mis manipuliacijomis įdiegiama herojui, kad ir herojus 
atgimtų heroizmui. Tokio charizmatinio ugdymo ele- 
mentai yra noviciatas, drąsos išbandymai, kankinimai, 
įšventinimo ir garbės laipsniai, iniciacija, parengimas 
karo tarnybai. Toks ugdymas yra visuotinis karinių 
bendrijų institutas, ir jo rudimentų yra išlikę beveik 
visur. 

Jeigu burtininkų gildijos pamažu transformuojasi į 
dvasininkus, tai ši labai svarbi pasauliečių ugdymo 
funkcija neišnyksta. Dvasininkai visur siekia išlaikyti 
ją savo rankose. Kartu žinios vis labiau išslaptinamos, 
ir dvasininkų doktrina tampa rašytine tradicija, kurią 
dvasininkija interpretuoja pasitelkdama dogmas. To- 
kia knyginė religija pasidaro ne vien pačių dvasinin- 
kų, bet ir pasauliečių ugdymo sistemos pagrindu. 

Ne visi, tačiau dauguma šventų kanoninių rinkinių 
buvo galutinai užbaigti siekiant išvengti pasaulietinių 
arba nepageidautinų religinių papildymų. Tai buvo ko- 
vos dėl dominavimo bendruomenėje tarp konkuruo- 
jančių grupių ir pranašų pasekmė. Ten, kur tokios ko- 
vos nebuvo arba kur ji nekėlė grėsmės tradicijos 
turiniui, raštų kanonizacija dažnai vykdavo labai lėtai. 
Būdinga, kad žydų kanonas buvo užbaigtas tik Jamni- 


83 


6. SAKRALINIS ŽINOJiMAS. PAMOKSLAS. SIELOVADA 


jos sinode (90 m. po Kr.). Tuo tikriausiai buvo siekia- 
ma užkirsti kelią apokaliptinėms pranašystėms po te- 
okratinės valstybės žlugimo. Tačiau net ir tada kano- 
nas buvo užbaigtas tik iš principo. Vedų galutinis 
užbaigimas tikriausiai buvo priemonė, nukreipta prieš 
intelektualinę ereziją. Krikščioniškojo kanono užbaigi- 
mą lėmė pavojus, kurį smulkiųjų biurgerių pamaldumu 
grindžiamam religingumui kėlė intelektuali gnostikų 
soteriologija. Atvirkščiai, senoji budistinė intelektualų 
soteriologija buvo susisteminta į Pali kanoną dėl pavo- 
jaus, kurį jai kėlė propagandinė liaudiška mahajanos 
išganymo religija. Klasikinius konfucianizmo tekstus 
ir Ezros dvasininkų įstatymą nustatė politinė valdžia. 
Būtent todėl pirmieji visai neįgijo tikro šventumo (tai 
visada yra dvasininkų darbas), o Ezros įstatymas tapo 
toks daug vėliau. Tik Koranas buvo nedelsiant sureda- 
guotas kalifo įsakymu ir iškart pasidarė šventas, nes 
pusiau raštingas Mahometas patį šventosios knygos 
egzistavimą laikė religijos prestižo požymiu. Toks po- 
žiūris buvo susijęs su populiariais tabu vaizdiniais apie 
maginę rašytinių dokumentų reikšmę, kurie egzistavo 
dar gerokai iki Toros galutinio užbaigimo. Buvo drau- 
džiama liesti Torą ir autentiškais laikomus pranašų 
tekstus: dėl to „rankos pasidarančios nešvarios“. 

Šio proceso detalės mūsų nedomina, kaip ir tai, kas 
būtent įėjo į kanoninius šventuosius raštus. Maginis 
giedotojų statusas lėmė, kad į vedas kartu su heroji- 
niais epais pateko girtą Indrą pajuokiančios dainos, 
taip pat paties įvairiausio turinio eilėraščiai. Senojo Tes- 
tamento kanono dalimi tapo meilės giesmė. Visų pra- 
našų pasisakymų asmeniškumas lėmė, kad į Naująjį 
Testamentą įėjo grynai privatus Pauliaus laiškas“, o į 

Koraną pateko suros apie labai žmogiškus nesklandu- 
mus pranašo šeimoje. 

Kanono užbaigimas paprastai grindžiamas teorija, 
kad tik tam tikra praeities epocha yra palaiminta pra- 
našo charizma. Pasak rabinų teorijos, tai laikotarpis 
nuo Mozės iki Aleksandro, o pasak Romos katalikų — 
tik apaštalų laikai. Tai gerai atspindi pranašų ir dvasi- 
ninkų sistematikos priešingybę. Pranašas sistemina tam 
tikru galutiniu vieningu vertinamuoju požiūriu unifi- 
kuodamas Žmogaus santykį su pasauliu. Dvasininkija 
sistemina pranašystės arba sakralinių tradicijų turinį, 
kazuistiškai racionaliai jį išskaidydama ir pritaikyda- 
ma prie savo pačios arba jai pavaldžių pasauliečių mąs- 
tymo ir gyvenimo įpročių. 

Religingumo transformacijoje į knyginę religiją - ne- 
svarbu, ar tai yra knyginė religija tikra to žodžio pras- 
me, kai vadovaujamasi galiojančiu kanonu, kuris lai- 
komas šventu, ar silpnesne prasme, kai yra privalomos 
raštiškai užfiksuotos šventos normos (pavyzdžiui, se- 
novės egiptiečių Mirusiųjų knygoje), - praktiškai reikš- 
minga yra dvasininkų ugdymo raida nuo seniausios 
grynai charizmatinės stadijos iki literatūrinio ugdymo. 
Kuo didesnę reikšmę raštingumas įgyja ir grynai pa- 
saulietiniuose reikaluose, t.y. kuo labiau tie reikalai įgy- 
ja biurokratinio valdymo reglamentais ir aktais pobū- 
dį, tuo labiau pasauliečių valdininkų ir išsilavinusių 
žmonių ugdymas pereina į raštingosios dvasininkijos 
rankas arba jie patys užima postus, kuriuose reikalai 
tvarkomi raštu, kaip būdavo kanceliarijose viduram- 
žiais. Kokiu mastu įvyksta viena arba kita, priklauso 
ne vien nuo administravimo biurokratizavimo laips- 
nio, bet ir nuo to, kiek kiti sluoksniai (visų pirma ka- 
rinė aristokratija) suformuoja ir laiko savo rankose 

atskirą ugdymo sistemą. Mes toliau dar aptarsime ug- 
dymo sistemų susidvejinimą, kuris tokioje situacijoje 
gali atsirasti, taip pat atvejus, kai grynai dvasininkiška 
ugdymo sistema yra nuslopinama arba nesusiformuo- 
ja, nes dvasininkai neturi galios, nėra pranašų arba 
knyginės religijos. 

Religinės bendruomenės formavimasis yra ne vie- 
nintelis, bet tikriausiai pats stipriausias stimulas, skati- 
nantis ir specifinės dvasininkų doktrinos turinio raidą. 
Jis lemia ypatingą dogmų svarbą. Atsiradus bendruo- 
menei, stiprėja poreikis atsiriboti nuo svetimų konku- 
ruojančių doktrinų ir nugalėti propaguojant savąją. Kar- 
tu didėja doktrininių skirtumų reikšmė. Žinoma, tą 
reikšmę gali dar labiau padidinti nereliginiai motyvai. 
Kai Karolis Didysis siekė, kad frankų bažnyčia laiky- 
tųsi filiogue“? — vieno iš Rytų ir Vakarų bažnyčių atsky- 
rimo pagrindų — ir atmetė kanoną, palankiai spren- 
džiantį šventųjų paveikslų klausimą, jis vadovavosi 
politiniais motyvais, nukreiptais prieš Bizantijos baž- 
nyčios viršenybę. Plačiųjų masių prisirišimas Rytuose 
ir Egipte prie visiškai nesuprantamų dogminių formu- 
lių (tokių kaip monofizitų doktrina“') buvo antiimpe- 
ratoriško ir antigraikiško separatistinio nacionalizmo 
išraiška. Dėl tos pačios priežasties vėliau monofizitų 
koptų bažnyčia pasirinko arabų, o ne romėnų valdžią. 
Taip atsitinka dažnai. 

Tačiau dažniausiai skiriamuosius požymius ir dok- 
trinas labiausiai sureikšmina dvasininkų kova su jų 
stipriai nekenčiamu indiferentiškumu, keliančiu pavo- 
jų, kad susilpnės tikinčiųjų uolumas. Kitas motyvas 
yra priklausomybės savajai denominacijai pabrėžimas 
ir siekimas apsunkinti perėjimą į kitas denominacijas. 
Viso to prototipas yra magiškai motyvuotos toteminio 

ar karinio junginio narių tatuiruotės. Į jas labiausiai 
panašus hinduizmo sektų praktikuojamas skirtingas kū- 
no marginimas. Senasis Testamentas kaip apipjausty- 
mo ir šabo tabu laikymosi tikslą nurodo atsiskyrimą 
nuo kitų tautų, kuris tuo tikrai buvo pasiektas. Tam, 
kad krikščionys savo šventadieniu padarė Saulės die- 
vo dieną, turėjo įtakos Artimųjų Rytų mistagoginės Sau- 
lę garbinančios išganymo religijos, iš kurių krikščio- 
nys perėmė soteriologinį mitą. Tačiau ši naujovė juos 
labai griežtai atskyrė nuo žydų. Kai Mahometas penk- 
tadienį padarė ta diena, kurią jis kas savaitę atlikdavo 
religines apeigas, svarbiausias jo motyvas tikriausiai 
buvo noras atsiskirti, nepavykus palenkti žydų į savo 
pusę. Tačiau jo absoliutus draudimas gerti vyną turi 
pernelyg daug analogijų vėlesniais ir ankstesniais lai- 
kais (pavyzdžiui, rechabai, nazyrai“?), kad jį galėtume 
paaiškinti (kaip daugelis mano) poreikiu atsiskirti nuo 
krikščionių dvasininkų, kurie privalėjo vartoti vyną (ko- 
munijos metu). 

Indijai yra būdinga pavyzdžiu grindžiama prana- 
šystė. Todėl aiškinamosios doktrinos čia turi labiau 
praktinį etinį arba (dėl vidinės giminystės su mistago- 
gija) ritualinį pobūdį. Garsieji 10 punktų, dėl kurių Vai- 
šalio susirinkime įvyko didysis budizmo skilimas“", ap- 
ima vien taisykles, reguliuojančias vienuolių gyvenimą. 
Juose pabrėžiamos detalės, kurių akivaizdus tikslas bu- 
vo atskiros mahajanos šalininkų organizacijos įkūrimas. 

Užtat Azijos religijose beveik nėra dogmatikos, kuri 
galėtų būti skiriamasis požymis. Tiesa, pagrįsdamas 
savo praktinę išganymo doktriną apie prakilnųjį aš- 
tuonlypį kelią, Budha skelbia savo keturlypę tiesą apie 
didžiąsias iliuzijas. Tačiau tos tiesos nėra dogmos vaka- 

rietiškąja prasme: išganymo darbo tikslas yra tų tiesų 
suvokimo praktinės pasekmės. Taip yra ir daugumos 
senųjų indų pranašysčių atveju. 

Labai būdinga, kad viena pirmųjų tikrai privalomų 
krikščionybės dogmų buvo pasaulio sukūrimo iš nie- 
ko dogma, kuria gnostinėms intelektualų spekuliaci- 
joms buvo priešpriešinamas transcendentinis Dievas. 
O Indijoje kosmologinės ir kitokios metafizinės speku- 
liacijos liko filosofų mokyklų užsiėmimu, kuriam orto- 
doksijos atžvilgiu buvo palikta nors ir ne neribota, bet 
vis dėlto plati laisvė. Kinijoje konfucianistinė etika at- 
metė susisaistymą metafizinėmis dogmomis jau vien 
dėl to, kad magija ir tikėjimas dvasiomis buvo reika- 
lingi protėvių kulto išsaugojimui. Tai turėjo likti nelie- 
čiama kaip patrimonialinio biurokratinio paklusnumo 
pagrindas (tai buvo visiškai tiesmukiškai nurodoma). 

Etine pranašyste bei bendruomeniniu religingumu 
grindžiamose religijose tikrų dogmų kūrimo mastas 
taip pat būna labai nevienodas. Senajame islame tam, 
kad būtum musulmonu, pakako išpažinti tikėjimą Die- 
vu ir pranašais bei vykdyti nedaugelį praktinių ritua- 
linių priesakų. Tačiau kuo labiau religijos terpe (Trūger) 
tampa bendruomenė ir dvasininkai arba bendruome- 
nės mokytojai, tuo daugiau atsiranda praktinių ir te- 
orinių dogmatinių perskyrų. Tai būdinga vėlyvajam 
zaratustrizmui, judėjams, krikščionims. Tačiau judaiz- 
mo doktrina yra tokia panaši į islamą savo paprastu- 
mu, kad tik labai retai atsiranda proga tikriems dog- 
matiniams ginčams. Abiem atvejais ginčų sritis yra tik 
malonės doktrina, taip pat praktiniai doroviniai, ritu- 
aliniai ir teisiniai klausimai. Tas pat galioja ir zaratust- 
rizmui. 

Tik krikščionybė turi plačią, griežtai privalomą ir 
sistemingai racionalizuotą teorinę dogmatiką. Jos turi- 
nį iš dalies sudaro kosmologijos dalykai, iš dalies — 
soteriologinis mitas (kristologija), iš dalies - dvasinin- 
kų galių (sakramentų) doktrina. Ji pirmiausiai atsirado 
graikiškojoje Romos imperijos dalyje, o viduramžiais, 
atvirkščiai, intensyviau rutuliojosi Vakaruose nei Rytų 
bažnyčiose. Abiem atvejais ji intensyviausiai plėtojosi 
ten, kur stipri dvasininkijos organizacija turėjo dau- 
giausiai savarankiškumo politinės valdžios atžvilgiu. 

Tačiau labiausiai šią dogmatikos intensyvios plėt- 
ros tendenciją bei jos mastą antikos laikais skatino grai- 
kiškas intelektualų išsilavinimas, išskirtinės Kristaus 
kulto metafizinės prielaidos ir prieštaravimai, taip pat 
būtinybė ginčytis su išsilavinusiu sluoksniu, kol kas 
likusiu už krikščioniškosios bendruomenės ribų. Ją lė- 
mė krikščioniškųjų bažnyčių nepatiklumas ir priešiš- 
kumas grynajam intelektualizmui, skiriantis jas nuo 
Azijos religijų. Tą priešiškumą socialiai lėmė pasauliečių, 
priklausiusių Žemutinei miestiečių vidutiniojo sluoks- 
nio daliai, bendruomeninis religingumas. Su jų nuomo- 
ne vyskupai turėjo skaitytis. Kai iš to sluoksnio iškilę 
negraikiškos kilmės vienuoliai sunaikino graikiškąją ug- 
dymo sistemą (Elinvian zaideia), racionali dogmų 
daryba Rytuose baigėsi. 

Intensyvesnę dogmų darybą Vakaruose lėmė ir re- 
liginių bendruomenių organizacijos forma. Kadangi se- 
nasis budizmas nuosekliai ir sąmoningai vengė hierar- 
chinės organizacijos, buvo neįmanomas sutarimas dėl 
krikščioniškojo tipo racionalios dogmatikos (jeigu tar- 
tume, kad budistinei išganymo doktrinai jos iš viso 
būtų prireikę). Kad dvasininkų intelektualinė veikla ir 
su ja konkuruojantis pasauliečių intelektualizmas, kurį 

skatino religinis ugdymas, nekeltų pavojaus bendruo- 
menės vienybei, turi būti postuluota instancija, kuri 
sprendžia, ar tam tikra doktrina nėra eretiška. Mes čia 
negalime gilintis į ilgą raidos procesą, nulėmusį tai, 
kad Romos vyskupas įgijo neklystančio tikėjimo mo- 
kytojo galias, - buvo viliamasi, jog Dievas neleis su- 
klysti pasaulio sostinės bendruomenei. Tik čia suranda- 
mas nuoseklus problemos sprendimas, kurio prielaida 
yra tikėjimas, kad dogmatinių sprendimų atvejais 
Dievas įkvepia tą, kuris eina tikėjimo mokytojo pa- 
reigas. 

Ir islamas, ir Rytų krikščionybė dėl daugelio skir- 
tingų motyvų, kuriuos dar nurodysime, laikėsi profe- 
sionalių bažnytinės organizacijos atstovų „konsensu- 
so“ principo. Islamas vadovaujasi pranašo patikinimu, 
kad Dievas neleis tikinčiųjų bendruomenei prieiti ben- 
drą nuomonę, jeigu ji yra klaidinga, o stačiatikiai re- 
miasi senovine bažnyčios praktika. Sąlyga, kad dogma 
turi tiesos galią tik tada, jeigu dvasininkai ar teologai 
dėl jos sutaria, sutrukdė gausinti dogmas. Kita vertus, 
nors dalailama turi ne vien politinę, bet ir bažnytinę 
valdžią, dėl maginio ritualinio religijos pobūdžio jis 
neturi tikros tikėjimo mokytojo valdžios. Hinduistų gu- 
ru kartais panaudoja ekskomunikos galią, bet labai re- 
tai tai daro dogmatiniais klausimais. 

Dvasininkų veiklai sisteminant sakralinį mokymą 
vis naujo peno teikia nauji profesinės dvasininkų prak- 
tikos elementai, kurie ją skiria nuo burtininkų magų 
praktikos. Kaip visiškai naujas dalykas etinėje bendruo- 
menės religijoje atsiranda pamokslas. Esminė naujovė, 
palyginti su mago pagalba bėdoje, yra ir racionali sie- 
lovada. 

Pamokslas, t.y. kolektyvinis pamokymas religijos ir 
etikos klausimais, yra specifinis pranašavimo ir profe- 
tinės religijos reiškinys. Už jų ribų jis pasitaiko kaip 
imitacija. Pamokslo reikšmė mažėja ten, kur apreikšta 
religija tampa kasdiene dvasininko rutina. Jo reikšmė 
yra atvirkščiai proporcinga maginių elementų kiekiui 
religijoje. Budizmas pasauliečių atžvilgiu iš pradžių 
reiškėsi vien pamokslu. O krikščioniškose religijose jis 
reiškia tuo daugiau, kuo labiau eliminuoti maginiai 
sakramentiniai elementai. Todėl ta reikšmė yra didžiau- 
sia protestantizme, kur dvasininko sąvoką visiškai pa- 
keičia pamokslininko sąvoka. 

Sielovada, religinė individų globa, jos racionaliai sis- 
temingu pavidalu irgi yra profetinės apreikštos religi- 
jos produktas. Jos šaltinis yra orakulas ir burtininkų 
patarimai ligoniams tais atvejais, kai ligos arba kiti li- 
kimo smūgiai duoda pagrindą įtarti vienokias ar kito- 
kias magines pražangas. Burtininko klausiama, kokio- 
mis priemonėmis galima nuraminti supykintą dvasią, 
demoną ar dievą. Čia glūdi ir „išpažinties“ šaltinis. Iš 
pradžių tai neturi nieko bendra su „etiniu“ poveikiu 
gyvenimo būdui. Toks poveikis atsiranda tik kartu su 
etiniu religingumu, visų pirma su pranašavimu. Sielo- 
vada ir tada gali įgyti skirtingas formas. Tiek, kiek ji 
yra charizmatinis malonės teikimas, ji artima maginėms 
manipuliacijoms. Tačiau tai gali būti ir individuali kon- 
sultacija (abejonių dėl konkrečių religinių pareigų at- 
veju). Pagaliau (tai tam tikra prasme yra vidurys tarp 
anksčiau minėtų atvejų) tai gali būti religinė paguoda 
ištikus vidinėms arba išorinėms bėdoms. 

Praktinio pamokslo ir sielovados poveikio gyveni- 
mo būdui mastas įvairuoja. Pamokslas yra veiksmin- 
giausias profetinio sujudimo laikais. Jau vien dėl to, 

kad kalbos charizma yra individuali, kasdienybės ru- 
tinoje jo įtaka sumažėja beveik iki nulio. 

Visų formų sielovada yra specifinė dvasininkų ga- 
lios priemonė ir veikia gyvenseną tuo stipriau, kuo 
ryškesnis religijos etinis pobūdis. Ji plėtojasi kartu su 
etinių religijų įtakos masėms stiprėjimu. Ten, kur ji 
sustiprėja, sielovadininkų galią galima lyginti su pro- 
fesionalių būrėjų galia maginėse religijose. Panašiai kaip 
be jų patarimų įvairiose gyvenimo situacijose neišsi- 
vertė (pavyzdžiui, Kinijoje) nei privatūs asmenys, nei 
funkcionieriai, taip dabar patarimo yra prašomi judaiz- 
mo rabinai, katalikų nuodėmklausiai, pietistų sielų ga- 
nytojai, kontrreformacijos sielų vadovai, rūmų brah- 
manai purohitai, induistų guru ir gosainai, islamo 
muftijai ir dervišų šeichai. Visi jie nuolatos darydavo 
įtaką, kartais labai stiprią, kasdieniam pasauliečių gy- 
venimui ir politinių valdovų elgsenai. 

Sielovados įtaka privačiam gyvenimui didžiausia 
buvo ten, kur dvasininkija etinę kazuistiką susiejo su 
racionalia bažnytinių bausmių sistema. Tai virtuoziš- 
kai padarė romėnų teisės kazuistiką gerai išmananti 
Vakarų bažnyčia. Daugiausiai šie praktiniai pamoksla- 
vimo ir sielovados uždaviniai skatino dvasininkiją sis- 
teminti kazuistinį etinių priesakų ir tikėjimo tiesų trak- 
tavimą. Tie uždaviniai vertė ją pasisakyti ir dėl 
daugybės konkrečių problemų, kurios neišspręstos pa- 
čiame apreiškime. Būtent šie uždaviniai lėmė ir prana- 
šų reikalavimų rutinišką sudalykinimą atskirais prie- 
sakais, kurie, viena vertus, buvo kazuistiniai ir todėl 
(palyginti su pranašų etika) racionalesni, tačiau, kita 
vertus, suardė tą vidinę vienybę, kurią pranašas sutei- 
kė etikai, kildindamas privalomybę iš tam tikro speci- 
finio „prasmingo“ santykio su savo dievu. Remdama- 

sis šiuo santykiu, kuris jį patį siejo su dievu, pranašas 
klausė ne to, kokia yra išorinė atskiro veiksmo forma, 
bet kokia yra jo prasminga reikšmė santykio su dievu 
visumai. Dvasininko praktikai reikalingi pozityvūs nu- 
rodymai bei pasaulietinė kazuistika. Todėl įsitikinimų 
etika (Gesinnungsethik) kaip religingumo atributas ne- 
išvengiamai atsiduria antroje vietoje. 

Savaime suprantama, kad profetinės etikos ir ją ka- 
zuistiškai transformuojančios dvasininkų etikos pozi- 
tyvių normų turinys galų gale kyla iš problemų, kurias 
sielovadininkai turi spręsti, susidurdami su pasaulie- 
čių įpročiais, konvencijomis ir rūpesčiais. Kuo labiau 
dvasininkai siekia pagal dievo valią reglamentuoti pa- 
sauliečių gyvenimo praktiką ir garantuoti savo galią 
bei pajamas, tuo labiau jie ir savo doktrinoje, ir savo 
veiksmuose turi atsižvelgti į tradicinius pasauliečių vaiz- 
dinius. Tai ypač pasakytina apie tuos atvejus, kai prieš 
tai jokia pranašų demagogija nebuvo sutraukiusi ma- 
gijos motyvuotos masių tikėjimo tradicijos saitų. 

Kuo labiau plačiosios masės tampa dvasininkų įta- 
kos objektu bei jų galios atrama, tuo labiau sistemi- 
nanti dvasininkų veikla turi apimti tradiciškiausias (tai- 
gi magines) religinių vaizdinių ir praktikos formas. 
Todėl sustiprėjus Egipto žynių pretenzijoms valdyti di- 
džiausią reikšmę įgijo animistinis gyvulių kultas. Kar- 
tu nekelia abejonių tai, kad tuo metu Egipto Žyniai kur 
kas geriau mokėjo sisteminti nei ankstesniais laikais. 
Lygiai taip pat Indijoje kultas pasidarė daug sistemin- 
gesnis, kai hotarą (sakralinį charizmatinį dainių) iš pir- 
mosios vietos išstūmė brahmanas — mokytas aukojimo 
ceremonijos žinovas. Atharvaveda kaip literatūros pa- 
minklas yra daug naujesnė už Rigvedą, o Brahmanai 
yra dar naujesni“. Tačiau religinė medžiaga, susiste- 

minta Atharvavedoje, yra daug senesnės kilmės už pra- 
kilnių vedų kulto apeigų ritualą ir už kitas senesniųjų 
vedų sudedamąsias dalis. Ji kur kas panašesnė į gryną 
burtų ritualą. Brahmanuose šis žynių susistemintos re- 
ligijos populiarinimas, o kartu ir sumaginimas tęsia- 
mas toliau. Kaip pabrėžia Oldenbergas“!, senesniosios 
vedų apeigos yra pasiturinčiųjų atliekamos apeigos, o 
burtų ritualą praktikuoja masės. 

Palyginti su senuoju budizmu, išaugusiu taurios in- 
telektualinės kontempliacijos rafinuočiausiose aukšty- 
bėse, mahajanos budizmas yra populiarizacija, kuri vis 
labiau suartėjo su grynąja magija arba sakramentiniu 
ritualizmu. Tokius pat pokyčius patyrė Zaratustros, La- 
ozi, hinduizmo religijos reformatorių doktrinos, didele 
dalimi — ir Mahometo doktrina, kai tik jų tikėjimas 
tapo pasauliečių religija. Zendavesta sankcionavo net- 
gi haomos kultą'*, prieš kurį ryžtingai kovojo Zara- 
tustra, - tiesa, apvalytą nuo bakchanalijų elementų, ku- 
riais jis ypač bjaurėjosi. Hinduizme nuolatos reiškėsi 
tendencija transformuotis į magiją arba pusiau maginę 
sakramentinę soteriologiją. Islamo propaganda Afrikoje 
remiasi maginiu pagrindu, kurį neigė senasis islamas; 
dėl to jis dabar sugeba pranokti kitas religijas. 

Šis pranašysčių „nuosmukio“ ar „sustingimo“ pro- 
cesas yra beveik neišvengiamas. Pats pranašas papras- 
tai būna autokratiškas demagogas pasaulietis, kuris sie- 
kia tradicinę dvasininkų ritualinę malonę pakeisti 
sisteminga įsitikinimų etika. Tačiau jo legitimacija pa- 
sauliečių tarpe paprastai remiasi tuo, kad jis turi cha- 
rizmą, O tai reiškia —- tuo, kad jis yra magas, tik daug 
didesnis ir galingesnis už kitus: jis turi neregėtą galią 
demonams, netgi mirčiai, jis prikelia ir mirusiuosius, 
kartais prisikelia pats arba daro kitus dalykus, kurių 

neįstengia kiti magai. Jo paties išsigynimai, kad jis ne- 
sąs magas, jokio poveikio neturi. Juk po jo mirties įvy- 
kiai teka savo vaga. Kad galėtų išlikti plačiuosiuose 
pasauliečių sluoksniuose, jis turi arba pats tapti kulto 
objektu — dievo inkarnacija, arba pasauliečių poreikiai 
bent jau lemia, kad atrankos būdu išlieka ta jo doktri- 
nos forma, kuri juos geriausiai patenkina. 

Abi šios jėgos — pranašo charizmos galia ir inertiški 
masių įpročiai - veikia kryptimi, kuri daugeliu atžvil- 
gių yra priešinga dvasininkijos sisteminančios veiklos 
krypčiai. Tačiau nors pranašai beveik visada yra kilę iš 
pasauliečių arba jais remiasi, pasauliečių tarpe egzis- 
tuoja ne vien tradicionalistinės jėgos. Pasauliečių racio- 
nalizmas yra dar viena jėga, su kuria turi skaitytis dva- 
sininkai. Pasauliečių racionalizmo terpe (Trūger) gali 
būti skirtingi sluoksniai. 


7 
LUOMAI, KLASĖS IR RELIGIJA 


Valstiečio dalia yra taip glaudžiai susijusi su gam- 
ta, tokia priklausoma nuo organinių procesų ir gamtos 
reiškinių, o ekonomiškai taip silpnai orientuota į racio- 
nalią sistematizaciją, kad valstietija tik ten tampa reli- 
gijos terpe (Trūger), kur vidinės (fiskalinės ir žemval- 
džių) arba išorinės (politinės) jėgos kelia jai pavergimo 
arba proletarizacijos pavojų. 

Senovės žydų religijos atveju aptinkame ir viena, ir 
kita: ir išorinių jėgų keliamą grėsmę, ir interesų prie- 
šingybę žemvaldžiams (jie, kaip įprasta antikos laikais, 
buvo miestiečiai). Seniausieji dokumentai, ypač Debo- 
ros giesmė“, rodo, kad žydų valstiečiai konfederatai 
kovojo prieš miestuose gyvenančius filistinų ir kanaa- 
niečių žemvaldžius, prieš geležiniais vežimais važinė- 
jančius karius, kurie mokėsi „karo meno nuo jaunys- 
tės“ (taip sakoma apie Galijotą) ir bandė apdėti 
mokesčiais valstiečius, gyvenusius kalnų šlaituose, ku- 
riais teka „pienas ir medus“. Žydų konfederaciją gali- 
ma palyginti su etoliečių, samnitų, šveicarų junginiais; 
su pastaruoju — dar ir todėl, kad dėl kraštą kirtusio 
svarbaus prekybos kelio tarp Egipto ir Eufrato ji atsi- 
dūrė „valstybės-perėjos“ padėtyje, panašioje į Šveicari- 
jos padėtį (ankstyvas piniginis ūkis ir kultūrų kontak- 
tai). 

Labai svarbių pasekmių turėjo tai, kad ši kova (kaip 
ir luomų susivienijimas bei ekspansija Mozės laikais) 
nuolatos vyko vadovaujant Jahvės religijos gelbėtojams 
(mesijams, mašiah; tokie buvo Gideonas'* ir panašūs į 
ji „teisėjai“). Dėl to jau į senąjį valstietišką religingumą 
prasiskverbė religinė pragmatika, pranokstanti įprasti- 
nių valstietiškų kultų lygį kitose vietose. Tikra etine 
religija Jahvės kultas, susijęs su Mozės socialiniais įsta- 
tymais, galutinai tapo tik Jeruzalės polio dirvoje. Kaip 
rodo pranašysčių socialiniai motyvai, ir šiuo atveju 
svarbus veiksnys buvo žemdirbių socialinis moraliz- 
mas, nukreiptas prieš miestuose gyvenančius žemval- 
džius ir piniguočius, apeliuojantis į Mozės socialinius 
nuostatus, skirtus luomams sutaikyti. 

Tačiau profetinis religingumas nė vienu atveju nėra 
specifiškai valstiečių nulemtas. Pirmojo ir vienintelio 
oficialios heleniškosios literatūros teologo - Hesiodo — 
moralizmas tam tikru mastu atspindi tipišką plebėjo 
likimą. Bet jis tikrai nebuvo tipiškas „valstietis“. Kuo 
stipriau kultūros raida yra orientuota į valstiečius (Va- 
karuose tai buvo Romoje, Tolimuosiuose Rytuose - In- 
dijoje, Artimuosiuose Rytuose — Egipte), tuo stipriau 
toje kultūroje reiškiasi tradicionalizmas ir tuo silpniau 
religingumas (bent jau liaudies) racionalizuojamas etiš- 
kai. Vėlesnėje judaistinės ir krikščioniškosios religijų 
raidoje valstietija arba visai nėra racionalių etinių sąjū- 
džių veiksnys (I'rūger), arba jiems priešinasi, kaip yra 
judaizme. Krikščionybėje būta išimčių, bet tokiu atveju 
tie sąjūdžiai yra komunistiniai ir revoliuciniai. Atrodo, 
kad puritoniška donatistų sekta“ romėnų Afrikoje (kur 
buvo pati didžiausia žemės nuosavybės koncentracija) 
buvo populiari valstiečių tarpe. Tačiau tai yra vienin- 
telis toks atvejis antikos laikais. Valstietiškos kilmės 

taboritai'“, „Dievo teisės“ propaguotojai Vokietijos vals- 
tiečių kare, radikalūs anglų smulkieji valstiečiai komu- 
nistai, rusų valstiečiai sektantai daugiau ar mažiau 
orientuojasi į agrarinį komunizmą, institucionalizuotą 
bendruomeninės žemėvaldos. Visi jie bijo proletariza- 
cijos ir stoja prieš oficialią bažnyčią visų pirma todėl, 
kad ji ima dešimtinę ir remia mokesčių rinkėjus bei 
žemvaldžius. Agrariniai reikalavimai galėjo būti susie- 
ti su religiniais reikalavimais todėl, kad jau egzistavo 
etinis religingumas, susijęs su pažadais, galėjusiais tapti 
revoliucinės prigimtinės teisės atspirties tašku. Prie to 
mes dar grįšime. 

To negalėjo būti Azijoje, kur religinė pranašystė ir 
revoliucinės srovės susijungia (pavyzdžiui, Kinijoje) vi- 
sai kitokiu būdu ir nėra tikras valstiečių sąjūdis. Vals- 
tiečiai labai retai tampa kokio nors kitokio religingu- 
mo terpe (Trūger), išskyrus jiems pirmapradiškai 
būdingą maginį. 

Iš pirmo žvilgsnio Zaratustra pranašaudamas ape- 
liuoja į (santykinį) tvarkingo valstietiško darbo ir gy- 
vulių auginimo racionalizmą. Jis kovoja prieš orginį 
netikrų pranašų, kankinančių gyvulius, religingumą 
(tikriausiai jis apėmė ir gyvų gyvulių bakchantišką dras- 
kymą į dalis, panašiai kaip ekstatiniame kulte, su ku- 
riuo kovojo Mozė). Kadangi parsizmas“' magiškai „šva- 
ria“ laikė vien dirbamą žemę, o žemdirbystę - dievui 
labiausiai patinkančiu užsiėmimu, tai jo ryški agrarinė 
tendencija bei antimiestiškos socialinės etinės nuosta- 
tos išliko ir po to, kai Zaratustros doktriną jis pritaikė 
prie kasdienybės. Tačiau kiek ta doktrina pati savaime 
galėjo būti patraukli kieno nors ekonominiams intere- 
sams, tai iš pradžių buvo ne pačių valstiečių interesai, 
bet valdovų ir žemvaldžių suinteresuotumas valstie- 


98 


7. LUOMAI, KLASĖS IR RELIGIJA 
čių išgalėjimu atlikti prievoles. Paprastai valstietija lie- 
ka prisirišusi prie meteorologinės bei animistinės ma- 
gijos arba ritualizmo. O etinės religijos srityje jai arti- 
miausia griežtai formalistinė „do ut des“ etika dievo ir 
dvasininkų atžvilgiu. 

Jeigu nepaisysime zaratustrizmo ir atskirų atvejų, 
kuriuos reprezentuoja patriarchalinė feodalinė arba su- 
sikrimtusių dėl pasaulio pagedimo (weltschmerzlich) in- 
telektualų literatūrinė opozicija miesto kultūrai ir jos 
pasekmėms, tai požiūris į valstietį kaip į ypač mielą 
Dievui ir pamaldų socialinį tipą yra grynai modernus 
reiškinys. Nieko panašaus nėra nė vienoje iš reikšmin- 
gesnių Rytų Azijos religijų. Indų, o ypač budizmo iš- 
ganymo religija valstietį laiko religiškai įtartinu arba 
tiesiogiai smerkia (dėl to, kad jis pažeidžia ahimsą — 
absoliutų draudimą žudyti). 

Ikiprofetinių laikų žydų religingumas vis dar yra 
ryškiai valstietiškas. Žemdirbystės aukštinimas po Ba- 
bilono tremties yra literatūrinė ir patriarchalinė opozi- 
cija, nukreipta prieš miestiškosios kultūros plėtrą. Tik- 
rasis judaizmas jau tada, o dar labiau - vėliau, fariziejų 
epochoje, laikėsi kitokio požiūrio. Vėlyvojo judaistinio 
bendruomeninio chaberim pamaldumo požiūriu, „kai- 
mietis“ ir „bedievis“ yra tiesiog tapatūs; nemiestietis ir 
politiškai, ir religiškai laikomas antrarūšiu žydu. Žydų 
ritualinis įstatymas (kaip ir budistų bei hinduistų) vals- 
tiečiui praktiškai nepalieka galimybių gyventi jo nepa- 
žeidžiant. Judaizmo teologija po tremties, o ypač tal- 
mudinė rabinų teologija praktiškai varžė žemdirbystę. 
Dar ir mūsų laikais šabo metai (vėlyvosios judaistinės 
teologijos produktas) buvo absoliuti kliūtis sionistinei 
Palestinos kolonizacijai. Rytų Europos rabinai (skirtin- 
gai nuo doktrinierių ortodoksų Vokietijoje) sugebėjo ją 

įveikti tik sukonstravę dispensą, kuri pagrindžiama 
ypatingu Dievo palankumu šiai kolonizacijai. 
Ankstyvojoje krikščionybėje pagonis reiškia tiesiog 
kaimietį (paganus). Dar ir viduramžių bažnyčia (Tomas 
Akvinietis) traktuoja valstietį kaip Žemesnio rango 
krikščionį ir labai menkai jį tevertina. Religinis valstie- 
čio išaukštinimas bei tikėjimas išskirtine jo dievotumo 
verte yra visai nesenų laikų produktas. Tai labiausiai 
būdinga liuteronybei ir ryškiai skiria ją nuo kalviniz- 
mo ir daugumos protestantų sektų. Be to, tai būdinga 
šiuolaikiniam slavofilų paveiktam rusų religingumui. 
Taigi tai labiausiai būdinga toms bažnytinėms bendruo- 
menėms, kurios dėl savo organizacijos yra ypač glau- 
džiai susijusios su valdovų bei aristokratų autoritari- 
niais interesais ir nuo jų priklauso. Modernizuotai 
liuteronybei (paties Lutherio požiūris buvo kitoks) la- 
biausiai rūpėjo kova prieš intelektualisūinį racionaliz- 
mą ir politinį liberalizmą; slavofiliška religinė valstie- 
tijos ideologija buvo nukreipta ne vien prieš šiuos 
dalykus, bet ir prieš kapitalizmą bei modernųjį socia- 
lizmą. O rusų „narodnikai“, išaukštindami sektantus, 
jungė antiraciorūlistinį intelektualų protestą su prole- 
tarizuoto valstiečių luomo maištu prieš biurokratizuotą 
bažnyčią, tarnaujančią valdžiai. Jie siekė tokiu būdu 
religiškai išaukštinti abu šiuos reiškinius. Visais šiais 
atvejais mes susiduriame su pasipriešinimu modernio- 
jo racionalizmo plėtrai, kurios terpe laikomi miestai. 
Visai priešingai buvo praeityje, kai miestas buvo 
laikomas dievotumo buveine. Dar XVII a. Baxteris“? 
manė, kad Kiderminsterio audėjų ryšiai su Londono 
didmiesčiu (tuos ryšius skatino namudinės pramonės 
raida) padeda stiprinti jų pamaldumą. Ir iš tikrųjų anks- 
tyvoji krikščionybė yra miesto religija. Kaip įtikinamai 

parodė Harnackas““, kai kitos aplinkybės buvo tos pa- 
čios, krikščionybės reikšmė kito kartu su miesto dy- 
džiu. Ir viduramžiais tiek bažnyčiai lojalus, tiek sek- 
tantiškas religingumas tarpo miesto aplinkoje. Visiškai 
neįtikėtina, kad organizuotas bendruomeninis religin- 
gumas (o tokia ankstyvoji krikščionybė ir buvo) būtų 
galėjęs atsirasti už miesto (reikia pabrėžti: „miesto“ va- 
karietiška prasme) bendruomenės gyvenimo ribų. Kad 
toks religingumas atsirastų, jau turi būti sugriauti tabu 
barjerai tarp atskirų giminių; jau turi egzistuoti parei- 
gybės sąvoka (Arntsbegrif), o bendruomenė turi būti 
suprantama kaip „priskirtinė asociacija“ (Anstalt) - da- 
lykiniams tikslams tarnaujantis korporacinis susivieni- 
jimas. Krikščionybė savo ruožtu šias sąvokas sutvirti- 
no ir tuo labai palengvino Europos miestų raidą 
viduramžiais. Tačiau šios sąvokos visame pasaulyje vi- 
siškai susiformavo Viduržemio jūros kraštų kultūros 
dirvoje, visų pirma - helenistinėje, o galutinai - Romos 
miesto teisėje. Miestas buvo ir ta terpė, kurioje atsira- 
do asmeninis dievotumas, o krikščionybė įgijo savo 
specinius etinės išganymo religijos bruožus, kurie sa- 
vo ruožtu tapo vis naujų impulsų šaltiniu. Tuo tarpu 
ten, kur dominavo feodalinės jėgos, ji būdavo inter- 
pretuojama ritualistiškai, magiškai arba formalistiškai. 

Karinei aristokratijai ir kitoms feodalinėms jėgoms 
nėra lengva tapti racionalios religinės etikos terpe 
(Trūger). Kario gyvenimo būdas nesusijęs nei su gero- 
sios apvaizdos, nei su sistemingų transcendentinio Die- 
vo etinių reikalavimų idėja. Tokios sąvokos, kaip „nuo- 
dėmė“, „išganymas“, religinis „nusižeminimas“, ne tik 
svetimos visų politinių valdančiųjų sluoksnių (visų pir- 
ma - karinės aristokratijos) orumo jausmui, bet ir tie- 
siogiai jį žeidžia. Priimti šiomis sąvokomis operuojan- 

čią religiją ir nusilenkti pranašui ar dvasininkui — tai 
karo didvyriui ar aristokratui turėjo atrodyti vulgarus 
ir jį žeminantis poelgis. Toks dar ir Tacito laikais buvo 
Romos aristokratų požiūris, tokios nuomonės laikėsi ir 
mandarinai konfucininkai. Karys kasdien susiduria su 
mirtimi ir su žmogaus likimo iracionalybėmis. Šio gy- 
venimo šansai ir nuotykiai taip užpildo jo gyvenimą, 
kad jis nenori priimti ir nereikalauja nieko kito, išsky- 
rus apsaugą nuo piktų burtų, ceremonijas ir ritualus, 
patenkinančius jo luominį orumo jausmą ir tampan- 
čius luominių konvencijų elementais, taip pat dvasi- 
ninkų maldas už pergalę arba laimingą mirtį, žadančią 
jam karžygių dangų. 

Kaip aš jau minėjau kitoje vietoje, išsilavinęs grai- 
kas visada liko kariu arba bent jau tokiu save laikė. Iki 
pat visiško politinio savarankiškumo praradimo laikų 
įprastu helenų tikėjimu liko primityvus animizmas, tiks- 
liau neapibrėžiantis anapusinio gyvenimo pobūdžio ir 
net paties jo buvimo fakto, išskyrus įsitikinimą, kad ir 
pats vargingiausias gyvenimas šiame pasaulyje yra ge- 
riau už Hado valdovo sostą. Šias ribas peržengė tik 
misterijos, siūlančios ritualines priemones žemiškajam 
ir anapusiniam likimui pagerinti, o radikaliai nuo jų 
nutolo tik orfizmo bendruomeninė religija su savo sie- 
lų persikūnijimo doktrina. 

Tiesa, stipraus profetinio ar reformacinio religinio 
sujudimo laikais aristokratija patenka į profetinės eti- 
nės religijos orbitą. Mat toks sujudimas nepaiso luomų 
ir klasių ribų, o aristokratija yra labiausiai išsilavinusi 
pasauliečių dalis. Tačiau kai profetinė religija rutini- 
zuojama, aristokratija paprastai labai greitai pasitrau- 
kia iš religinio sąjūdžio. Jau religinių karų Prancūzijoje 
laikais hugenotų sinodai dėl etinių klausimų konflik- 

tavo su karo vadais (pavyzdžiui, Condė“?). Ir škotų, ir 
anglų, ir prancūzų aristokratija galų gale beveik visiš- 
kai atsiribojo nuo kalvinizmo, kuriame iš pradžių ji ar 
bent kai kurie jos sluoksniai vaidino svarbų vaidmenį. 

Žinoma, profetinė religija neprieštarauja luominiams 
karinės aristokratijos jausmams, kai ji teikia pažadus 
Hkėjimo kariams. Šios koncepcijos prielaida yra tikėji- 
mas vieninteliu Dievu bei įsitikinimas, kad tie, kurie jo 
neišpažįsta, yra doroviškai pagedę Žmonės ir jų ramus 
gyvenimas rūstina Dievą. Todėl tokios koncepcijos nė- 
ra nei Vakaruose antikos laikais, nei Azijos religijose 
iki pat Zaratustros. Tačiau ir parsizme dar nėra tiesio- 
ginio ryšio tarp kovos su netikėjimu ir religinių paža- 
dų. Šias idėjas pirmasis sujungė islamas. Šio sujungi- 
mo ištakos ir pavyzdys buvo žydų Dievo pažadai savo 
tautai, kaip juos suprato ir interpretavo Mahometas, 
kai jis iš pietistinio maldininkų būrelio vadovo Mekoje 
tapo podesta Jatribe-Medinoje, o žydai jį galutinai at- 
stūmė kaip pranašą. Tradicija senuosius žydų konfe- 
deracijos karus, kuriuose jiems vadovavo Jahvės siųsti 
gelbėtojai, vadino „šventaisiais“ karais. Šventasis ka- 
ras su jo pasekmėmis - priešų paskelbimu už įstatymo 
ribų, jų pačių ir viso jų turto sunaikinimu - nebuvo 
svetimas ir antikai (ypač heleniškajai). Jis kariaujamas 
tam tikro dievo vardu, siekiant nubausti už konkrečią 
šventvagystę. Žydų šventasis karas buvo ypatingas tuo, 
kad jame Jahvės tauta gynė savojo Dievo prestižą nuo 
priešų. Todėl, kai Jahvė tapo visuotiniu Dievu, prana- 
šai ir psalmių kūrėjai pažadėtosios žemės valdymo pa- 
žadą pakeitė kitu, toliau siekiančiu: žydai kaip Jahvės 
tauta iškils virš kitų tautų, kurios kada nors atsidurs 
žydams po kojomis ir bus priverstos tarnauti Jahvei. 

Pagal šį pavyzdį Mahometas paskelbė priesaką ka- 
riauti už tikėjimą, kol netikėliai bus politiškai ir ekono- 
miškai pajungti tikratikiams. Jeigu jie išpažįsta „kny- 
gos religijas“, nereikalaujama juos sunaikinti. Priešingai, 
jų išlikimas dėl finansinių sumetimų yra netgi pagei- 
dautinas. Tik krikščionių tikėjimo karas vadovaujasi 
Augustino devizu „coge intrare'*!: netikėliai gali rinktis 
tik atsivertimą arba sunaikinimą. Islamo tikėjimo ka- 
ras dar labiau, dar aiškiau nei kryžiuočių karai (popie- 
žius Urbonas nepamiršo primygtinai pabrėžti, kad eks- 
pansija būtina siekiant aprūpinti palikuonis lenais) siekė 
patenkinti feodalinės rentos interesus. Jo tikslas buvo 
užvaldyti naujas žemes. Turkų leno teisėje dalyvavi- 
mas kare už tikėjimą yra svarbus požymis, užtikrinan- 
tis pirmumo teisę sipahių“* beneficijų dalybose. Islamo 
pažadai kovotojams už tikėjimą (nekalbame apie per- 
spektyvą tapti nugalėtųjų valdovais, kurią ir islamas 
pabrėžia karo propagandoje), kartu ir islamiškojo ro- 
jaus kaip atlyginimo žuvusiems tokiame kare pažadai, 
yra tiek pat nutolę nuo išganymo pažadų tikrąją to 
žodžio prasme, kaip ir bet kokie kiti karių dangaus 
pažadai - pavyzdžiui, Valhalos“' ar didvyrių rojaus, 
pažadėto mūšyje kritusiam indų kšatrijui, karo didvy- 
riui, kuris suvokia, kad jau užtektinai pagyveno, kai 
išvysta savo sūnaus sūnų. Kol islamas buvo iš esmės 
karių religija, tie senojo islamo elementai, dėl kurių jis 
yra etinė išganymo religija, liko antroje vietoje. 

Su „išganymo religija“ vien formalūs bendrumo ry- 
šiai siejo ir viduramžių riterių, davusių celibato įža- 
dus, ordinų (ypač tamplierių“*) religingumą. Jie buvo 
islamiškųjų karių ordinų atitikmenys ir buvo įsteigti 
kryžiaus žygių (iš pradžių nukreiptų prieš islamą) me- 
tu. Tą patį galima pasakyti apie Indijos sikhus“, kurių 

tikėjimas atsirado kaip islamo idėjų ir iš pradžių nuo- 
sekliai pacifistinio hinduizmo sintezė. Persekiojimai pa- 
stūmėjo sikhus puoselėti beatodairiškos kovos už tikė- 
jimą idealą. Toks pat formalus buvo ir japonų karingųjų 
vienuolių budistų, tam tikru metu vaidinusių svarbų 
vaidmenį politikoje, ryšys su „išganymo religija“. Daž- 
nai netgi jų grynai formali ortodoksija buvo abejotina. 

Karių luomo - riterių — nuostata išganymo ir ben- 
druomeninės religijos atžvilgiu beveik visur yra nega- 
tyvi, tuo tarpu „nuolatinių“, t.y. iš esmės biurokratiškai 
organizuotų, profesionalių kariuomenių su „karinin- 
kais“ šis santykis yra kiek kitoks. Kinijoje kareiviai, 
kaip ir kiekviena kita profesija, turi savo atskirą die- 
vą - valstybės kanonizuotą herojų. Ryžtingą Bizantijos 
kariuomenės paramą ikonų naikintojams (ikonoklas- 
tams) paaiškina ne jos puritoniški principai, bet karei- 
vių kilmė: rekrūtai į kariuomenę buvo imami iš pro- 
vincijų, kurioms stiprią įtaką darė islamas. O principato 
laikų Romos kariuomenėje nuo II a. labai svarbų vaid- 
menį vaidino (kartu su kitais kultais, kurie mūsų čia 
nedomina) bendruomeninė Mitros religija“, anapusi- 
nio gyvenimo pažadais konkuravusi su krikščionybe. 

Ji buvo populiari ne vien tarp centurionų (valstybės 
algą gaunančių jaunesniųjų karininkų), kur jos įtaka 
buvo ypač didelė. Tačiau tikrai etiniai Mitros misterijų 
reikalavimai yra kuklūs ir labai bendri. Mitraizmas yra 
iš esmės ritualinio švarumo religija. Jis ryškiai skiriasi 
nuo krikščionybės savo išimtinai vyrišku pobūdžiu 
(moterys negali dalyvauti) ir yra viena maskuliniškiau- 
sių išganymo doktrinų. Jam būdinga įšventinimų ir 
religinių rangų hierarchija. Skirtingai nuo krikščiony- 
bės, mitraizmas nedraudžia dalyvauti kitose misterijo- 
se bei kultuose, - tai neretai ir pasitaikydavo. Todėl 

mitraizmą protegavo Romos imperatoriai, pradedant 
Komodu, kuris pirmasis priėmė įšventinimus (pana- 
šiai kaip Prūsijos karaliai anksčiau stodavo į masonų 
ložes), ir baigiant Julianu, kuris buvo aistringas jo ša- 
lininkas*". Šio kulto patrauklumą karininkams lėmė ne 
vien anapusinių gėrybių pažadai, kurie ir mitraizme 
siejosi su žemiškaisiais pažadais, bet ir maginis sakra- 
mentinis malonės teikimo būdas bei hierarchinė įšven- 
tinimų tvarka, kai rangai suteikiami vienas po kito. 

Tomis pačiomis savybėmis šis kultas traukė ir civi- 
lius valdininkus, kurių tarpe jis irgi buvo populiarus. Ir 
kitur esama užuomazgų, rodančių valdininkijos polin- 
kį į specifinę išganymo religiją. Pavyzdžiu gali būti 
vokiečių valdininkai pietistai (tai rodo, kad Vokietijoje 
biurgeriškam asketiškam dievotumui kaip specifiniam 
„biurgeriškam“ gyvenimo būdui atstovavo tik valdi- 
ninkai, bet ne biurgeriai verslininkai), taip pat XVIII- 
XIX a. tikrai „dievoti“ Prūsijos generolai, kurių pasitai- 
ko tik epizodiškai. Tačiau paprastai valdančiosios 
biurokratijos požiūrį į religiją atspindi ne tokio tipo 
reiškiniai. Ji, viena vertus, atstovauja blaiviam raciona- 
lizmui, kita vertus — laiko savo idealu disciplinuotą 
„tvarką“, o absoliučiu vertinimo matu - ramybę. Ji gi- 
liai niekina bet kokį iracionalų religingumą, tačiau kartu 
vertina jį kaip masių kontrolės priemonę. Taip jį ver- 
tino jau Romos valdininkai. Taip pat mąsto ir šiuolai- 
kinė biurokratija — tiek civilinė, tiek karinė *. 

* Aš prisimenu, kaip karininkų ramovėse po pirmojo pono v. Egi- 
dy (atsargos vyresniojo leitenanto) pasisakymo buvo pradėti reikšti lū- 
kesčiai, jog Jo Didenybė dabar imsis iniciatyvos, kad karo kapelionai 
daugiau nebepenėtų kareivių senomis pasakomis, kuriomis joks doras 
žmogus nebegali rimtai tikėti. Buvo akivaizdu, kad v. Egidy yra visiš- 
kai teisus kritikuodamas ortodoksiją. Kadangi taip, žinoma, neatsitiko, 


savaime piršosi išvada, kad bažnyčios doktrina (kad ir kokia ji būtų) 
yra geriausias pašaras rekrūtams. 

Specifinis biurokratijos požiūris į religiją klasikinę 
išraišką įgijo konfucianizme. Jame nėra absoliučiai jo- 
kio „išganymo poreikio“ ir jokio transcendentinio eti- 
kos pagrindimo. Ji pakeičiama praktine doktrina apie 
biurokratijos luomines konvencijas, kuri savo turiniu 
yra oportunistinė utilitarinė, tačiau kartu — estetinė. 
Konfucianizmas eliminuoja bet kokį emocingą ir racio- 
nalų religingumą, peržengiantį tradicinio tikėjimo dva- 
siomis ribas, o kaip visuotinį subordinacijos pagrindą 
saugo protėvių kultą ir vaikų pietetą tėvams. Apsi- 
švietęs valdininkas niekina maginę įtaką dvasioms, iš- 
laikydamas jų atžvilgiu „distanciją“. Prietaringas valdi- 
ninkas jos nevengia, panašiai kaip tie mūsų amžininkai, 
kurie tiki spiritizmu. Ir vienas, ir kitas netrukdo magi- 
jai tarpti, paniekinamai ir abejingai laikydami ją liau- 
diško religingumo apraiška ir kartu rodydami jai išori- 
nę pagarbą, jeigu ji yra dalis pripažintų valstybės 
ritualų, kurie yra luominė konvencinė priedermė. Iš- 
saugojusi magiją, 0 ypač protėvių kultą (kaip klusnu- 
mo garantiją), Kinijos biurokratija galėjo visiškai už- 
kirsti kelią savarankiškos bažnyčios ir bendruomeninės 
religijos atsiradimui. Europos biurokratija jaučia maž- 
daug tokią pačią panieką rimtam požiūriui į religiją, 
tačiau masių kontrolės interesai verčia ją demonstruoti 
oficialią pagarbą egzistuojančiam bažnytiniam religin- 
gumui. 

Nepaisant visų labai didelių skirtumų, vis dėlto ga- 
lima nurodyti tam tikras bendras aristokratijos ir biuro- 
kratijos — labiausiai pozityviai privilegijuotų sluoksnių — 
religinės nuostatos tendencijas. Užtat „biurgeriškiems“ 
sluoksniams būdingi didžiausi kontrastai - net nepri- 
klausomai nuo didelių vidinių luominių priešingybių. 
„Pirkliai“ gali būti ir labai privilegijuoto sluoksnio na- 

riai (pavyzdžiui, antikinis miestų patriciatas), ir parijai 
(kaip beturčiai klajojantys prekiautojai), ir priklausyti 
privilegijuotam, tačiau žemesnės už aristokratiją bei val- 
dininkiją luominės padėties sluoksniui, ir būti neprivi- 
legijuoti ar netgi negatyviai privilegijuoti, tačiau fak- 
tiškai galingi — tokie buvo „raiteliai“ Romoje, metekai 
senovės Graikijoje, siuvėjai ir kitokie prekiautojai vi- 
duramžiais, bankininkai ir stambūs komersantai Babi- 
lone, kinų ir indų prekiautojai ir pagaliau naujųjų lai- 
kų „buržuazija“. 

Nepriklausomai nuo šių padėties skirtumų pirklių 
patriciato požiūriui į religiją visais laikais būdingi tam 
tikri kontrastai. Dėl energingos šiapusinės gyvenimo 
orientacijos profetinis ar etinis religingumas jiems yra 
mažai patrauklus. Stambieji antikos ir viduramžių pir- 
kliai yra specifinio, nepastovaus, neorganizuoto „pro- 
ginio pasipelnymo“ subjektai. Jie finansuoja neturin- 
čius kapitalo keliaujančius prekiautojus. Istoriniais 
laikais šį sluoksnį sudaro arba miestuose gyvenanti 
žemvaldžių aristokratija, praturtėjusi iš tokios progi- 
nės prekybos, arba, atvirkščiai, žemės nuosavybę įgijęs 
pirklių luomas, kuriam būdinga tendencija įsilieti į aris- 
tokratiją. Kai politiniai poreikiai pradedami tenkinti per 
piniginį ūkį, jį papildo politinio kapitalizmo, orientuo- 
to į tiekimus valstybei ir jos kreditavimą, bei koloniji- 
nio kapitalizmo atstovai, kurių esama visose istorinėse 
epochose. Visi šie sluoksniai niekada nebuvo pirminiai 
etinės ar išganymo religijos reiškėjai (Trūger). Kuo la- 
biau privilegijuota pirklių padėtis, tuo mažiau jie linkę 
plėtoti religiją, orientuotą į anapus. 

Aristokratinių plutokratinių Finikijos prekybinių 
miestų religija yra orientuota grynai į šiapus ir, kiek 
žinoma, yra visiškai neprofetinė. Kartu jai būdingas 

intensyvus religingumas ir dievų, vaizduojamų niū- 
riomis spalvomis, baimė. Senovės graikų karinė aris- 
tokratija, kurios dalį sudarė piratai, dalį - pirkliai, pa- 
liko kaip savo religinių pažiūrų dokumentą Odisėją, 
kuri byloja apie jos menką pagarbą dievams. Daoistų 
turto dievas, kurį beveik visur garbina kinų pirkliai, 
neturi jokių etinių bruožų. Jis yra grynai maginis. Eleu- 
sino misterijų dalis yra helenų turto dievo Plutono (tie- 
sa, jis yra daugiau žemdirbystės teikiamų turtų die- 
vas) kultas. Tačiau tose misterijose nekeliami jokie 
etiniai reikalavimai, išskyrus ritualinį švarumą bei drau- 
dimą pralieti kraują. Augustas?“ įvesdamas augustalų 
rangą siekė paversti turtingą išlaisvintų vergų sluoks- 
nį imperatoriaus kulto puoselėtojais (Trūger). Tokia bu- 
vo jo politika; kokių nors savarankiškų religinių inte- 
resų šiame sluoksnyje neaptinkame. 

Hinduizmą išpažįstanti Indijos pirklių dalis, ypač 
bankininkai, kilę iš senųjų valstybinio kapitalizmo fi- 
nansinių arba stambiosios prekybos sluoksnių, yra dau- 
giausiai valabhachariai - višnuistinės Gokulasthos Gosai- 
no sektos, kurią reformavo Vallabha Svamis“", sekėjai. 
Jie praktikuoja erotišką Krišnos ir Radhos*“ kultą, savo 
išganytojo garbei rengia labai rafinuotas puotas. Vidu- 
ramžiais stambiųjų pirklių gildijos (pavyzdžiui, Arte di 
Calimala"') gvelfų miestuose laikėsi propopiežiškos po- 
litikos, tačiau apeidavo bažnytinį palūkanų draudimą 
naudodamos gana mechaniškas, primenančias pasity- 
čiojimą priemones. Turtingi ir kilmingi protestantiško- 
sios Olandijos pirkliai, būdami arminijonai““, religijos 
srityje buvo realios politikos šalininkai ir svarbiausi 
kalvinistų etinio rigorizmo priešininkai. Skepticizmas 
arba abejingumas visur yra ir buvo labai plačiai papli- 
tęs stambiųjų pirklių ir finansininkų požiūris į religiją. 

Tačiau greta šių lengvai paaiškinamų reiškinių egzis- 
tuoja ir jiems priešingi. Tie nauji praturtėję sluoksniai, 
kurie savo kapitalą racionaliai panaudodavo nuolat vei- 
kiančiose įmonėse, o ypač kapitalistai pramonininkai 
(taigi specifinio modernaus kapitalo atstovai) labai daž- 
nai būdavo glaudžiai susiję su racionaliu etiniu ben- 
druomeniniu religingumu. Prekybą Indijoje yra pasi- 
daliję (geografiškai) parsai, džainistai ir jau minėti 
Vallabhos sekėjai. Parsai išpažįsta išsiskiriančią etiniu 
rigorizmu (ypač draudimu meluoti) Zaratustros religi- 
ją, kurios ekonominė etika iš pradžių laikė patinkančia 
dievui vien žemdirbystę ir bjaurėjosi bet kokiu komer- 
ciniu pasipelnymu. Etinis rigorizmas tebėra būdingas 
ir modernizuotam parsizmui, kuris ritualinio švarumo 
priesakus interpretuoja kaip higienos nurodymus. Džai- 
nistų sekta atstovauja pačiam nuosekliausiam asketi- 
niam religingumui, kokį tik galima rasti Indijoje. O 
Vallabhos sekėjai, nors jų kulto apeigos ir yra iraciona- 
lios, vis dėlto išpažįsta išganymo doktriną ir yra ben- 
druomeniškai organizuoti. Aš negaliu patikrinti, ar tei- 
singas teiginys, kad pirkliai islamo kraštuose yra ypač 
dažnai linkę į dervišų religingumą. Vis dėlto tai nėra 
neįtikėtina. Etinis racionalus žydų bendruomeninis re- 
ligingumas jau senovėje didele dalimi buvo prekeivių 
ir palūkininkų religingumas. 

Mažesniu, bet vis dėlto žymiu mastu bendruomeni- 
nis eretiškas ir sektantiškas arba jam artimas religin- 
gumas viduramžių krikščionybėje yra būdingas jei ne 
pirkliams, tai biurgeriams, ir kuo jis etiniu požiūriu 
racionalesnis, tuo labiau. Visų pirma visos asketinio 
protestantizmo ir sektantizmo formos Vakarų ir Rytų 
Europoje nors ir nevienodais būdais, tačiau labai glau- 
džiai buvo susijusios su ekonomiškai racionaliais ir — 

kur tai buvo ekonomiškai įmanoma - kapitalistiniais 
raidos procesais: Zwingli'o sekėjai, kalvinistai, refor- 
matai, baptistai, menonitai, kvakeriai, pietistai refor- 
matai ir (mažesniu mastu) liuteronai, metodistai. Tas 
pat būdinga rusų atskalūniškoms ir eretinėms sektoms, 
visų pirma —- racionalioms pietistinėms sektoms (ypač 
štundistams ir skopcams**). Apskritai polinkis į etiniu 
požiūriu racionalų bendruomeninį religingumą yra tuo 
didesnis, kuo labiau nutolstame nuo tų sluoksnių, ku- 
rie buvo daugiausia politiškai nulemto kapitalizmo ter- 
pė (Trūger). Toks kapitalizmas nuo Hamurabio** laikų 
egzistavo visur, kur buvo atperkami mokesčiai, vyk- 
domi valstybės užsakymai, kariaujami karai, piratau- 
jama, už dideles palūkanas skolinami pinigai ir vyk- 
doma kolonizacija. Tas polinkis stiprėja, kai ir kuo 
labiau artėjame prie tų sluoksnių, kurie atstovauja mo- 
derniai racionaliai verslo ekonomikai, t.y. pasižymi 
biurgerių ekonominės klasės (šią sąvoką dar paaiškin- 
sime“?) bruožais. 

Akivaizdu, jog paprasto kurios nors rūšies „kapita- 
lizmo“ egzistavimo fakto visiškai nepakanka, kad iš jo 
atsirastų kokia nors vieninga etika, jau nekalbant apie 
etinį bendruomeninį religingumą. Akivaizdu, kad jo 
pasekmės būna labai skirtingos. Mes kol kas neanali- 
zuosime racionalios religinės etikos ryšio su tam tikros 
ypatingos rūšies komerciniu racionalizmu (ten, kur tas 
ryšys egzistuoja). Konstatuosime tik tiek: galima pa- 
stebėti tam tikrą atrankinę giminystę“ tarp ekonomi- 
nio racionalizmo ir tam tikrų etinio rigoristinio religin- 
gumo rūšių (jas smulkiau aptarsime vėliau). Už Vakarų, 
įkūnijančių ekonominį racionalizmą, ribų ji aptinkama 
retai. Vakaruose ji yra ryški, ir tuo ryškesnė, kuo la- 

biau priartėjame prie klasikinių ekonominio raciona- 
lizmo atstovų (Trūger). 

Kai mes atsitraukiame nuo socialiai arba ekonomiš- 
kai privilegijuotų sluoksnių, atrodo, kad religinių nuo- 
statų įvairovė padidėja. 

Smulkiųjų biurgerių, ypač amatininkų, tarpe ko- 
egzistuoja didžiausios priešingybės. Kastų tabu ir magi- 
nis arba mistagoginis sakramentinis ar orginis reli- 
gingumas Indijoje, animizmas Kinijoje, dervišų religin- 
gumas islame, įkvėpimu ir entuziazmu grindžiamas 
antikinės krikščionybės bendruomeninis religingumas 
(rytinėje Romos imperijos dalyje), demonų baimė ir 
Dionisijų orgijos senovės Graikijoje, antikos didmies- 
čiuose gyvenusių žydų fariziejiška ištikimybė Įstaty- 
mui, daug kuo stabmeldiška krikščionybė ir visokiau- 
sios sektos viduramžiais bei visokiausios protestantiz- 
mo atmainos naujųjų amžių pradžioje, — visa tai yra 
patys didžiausi kontrastai, kokius tik galima įsivaiz- 
duoti. 

Tiesa, ankstyvoji krikščionybė nuo pat pradžių bu- 
vo amatininkų religija. Jos išganytojas buvo mažo mies- 
telio amatininkas, jos misionieriai buvo klajojantys pa- 
meistriai, o jos didžiausias apaštalas - klajojantis 
palapinių audėjo pameistrys, kuris taip menkai teiš- 
mano žemės ūkio darbus, kad viename savo laiškų 
akivaizdžiai klaidingai pavartoja skiepų metaforą“; pa- 
galiau jos bendruomenės, kaip matėme, antikoje buvo 
visiškai miestiškos, sudarytos iš amatininkų - laisvų ir 
nelaisvų. Ir viduramžiais smulkieji biurgeriai buvo pats 
pamaldžiausias, nors ir ne visada pats ortodoksiškiau- 
sias sluoksnis. Tačiau ir krikščionybėje matome, kad 
jie, viena vertus, buvo tvirta atrama ir antikos pneu- 
matikams“ pranašams, išvejantiems demonus, ir besą- 

lygiškai ortodoksiniam (bažnytiniam) viduramžių reli- 
gingumui bei elgetaujantiems vienuoliams. Kita ver- 
tus, jais rėmėsi daugelis viduramžių sektų, Humiliatų 
ordinas“, kuris ilgą laiką buvo įtariamas erezija, visų 
atspalvių baptistai ir įvairios reformuotos bažnyčios 
(įskaitant liuteronus). 

Tai tikrai labai marga įvairovė, kuri įrodo bent jau 
tai, kad amatininkų religingumas niekada nebuvo vie- 
nareikšmiškai determinuotas ekonomiškai. Vis dėlto, 
palyginti su valstiečiais, pastebime labai ryškų polinkį 
ir į bendruomeninį religingumą, ir į išganymo bei į 
racionalią etinę religiją. Nors ir čia reikia priminti, kad 
ir ši priešingybė toli gražu nėra vienareikšmiškai de- 
terminuota. Pakanka prisiminti, kad bendruomeninis 
baptistų religingumas anksčiausiai paplito kaimo vie- 
tovėse (Frislandijoje), o mieste (Miunsteryje) reiškėsi 
socialinė revoliucinė baptistų sąjūdžio forma. 

Faktą, kad Vakaruose bendruomeninis religingumas 
yra glaudžiai susijęs su vidutiniaisiais ir smulkiaisiais 
biurgeriais, galima paaiškinti palyginti menka kraujo 
giminyste pagrįstų junginių (būtent giminės) reikšme 
Vakarų mieste. Atskiram individui tokių junginių pa- 
kaitu tapo profesiniai susivienijimai (jie Vakaruose, kaip 
ir visur, turėjo kultinę reikšmę, nebebūdami suvaržyti 
tabu tipo draudimais), taip pat laisvai sukurti religi- 
niai susivienijimai. Tačiau šio ryšio nenulemia ekono- 
minis miesto gyvenimo savitumas pats savaime. Ne- 
sunku parodyti, kad dažnai pasitaiko atvirkščias ryšys. 
Kinijoje išskirtinė protėvių kulto ir giminės egzogami- 
jos reikšmė atskirą miestietį tvirtu ryšiu susieja su gi- 
mine ir gimtuoju kaimu. Indijoje religiniai kastų tabu 
apsunkina soteriologinio bendruomeninio religingumo 
atsiradimą arba apriboja jo reikšmę ir miesto, ir kaimo 


113 


7. LUOMAI, KLASĖS IR RELIGIJA 


tipo gyvenvietėse. Kaip matėme, šie momentai ir Kini- 
joje, ir Indijoje miestui trukdė tapti „bendruomene“ 
daug stipriau negu kaimui. 

Ir vis dėlto galima suprasti, kodėl smulkiųjų biur- 
gerių sluoksnių ekonominis gyvenimo būdas juos pa- 
lyginti stipriai nukreipia į racionalų etinį religingumą, 
kur susidaro sąlygos atsirasti tokiam religingumui. Aiš- 
ku, kad smulkiojo biurgerio (ypač miesto amatininko 
ir smulkiojo prekiautojo) gyvenimo sąlygos, palyginti 
su valstiečio gyvenimo sąlygomis, kur kas mažiau pri- 
klauso nuo gamtos. Todėl maginė įtaka iracionalioms 
gamtos dvasioms negali jam turėti tokios pat reikšmės. 
Atvirkščiai, ekonominės jo egzistavimo sąlygos yra kur 
kas racionalesnės ta prasme, kad jas lengviau numaty- 
ti ir paveikti tikslinga racionalia veikla. Toliau, ekono- 
minės sąlygos amatininkui, o tam tikromis specifinė- 
mis sąlygomis — ir prekiautojui perša mintį, kad 
sąžiningumas atitinka jo paties interesus, kad už gerą 
darbą ir pareigos įvykdymą bus „atlyginta“ ir kad toks 
darbas „nusipelno“ teisingo atlyginimo. Taigi šios są- 
lygos yra palankios racionaliai pasaulio sampratai, grin- 
džiamai atpildo etika, į kurią ir taip yra linkusios visos 
neprivilegijuotos klasės. Tokia samprata miesto amati- 
ninkui yra kur kas artimesnė nei valstiečiui, kuris pri- 
ima „etinį“ tikėjimą atpildu tik tada, kai kitos jėgos 
sunaikina magiją. Tuo tarpu amatininkai patys labai 
dažnai aktyviai dalyvaudavo ją sunaikinant. Šiaip ar 
taip, ji jiems kur kas artimesnė nei kariui arba stambie- 
siems finansų magnatams, kurių ekonominiai interesai 
susiję su karu ir politine galia. Jiems racionalūs etiniai 
religingumo elementai yra mažiausiai priimtini. 

Prasidėjus profesijų diferenciacijai būtent amatinin- 
kas yra ypač glaudžiai susijęs su magija. Mat bet koks 

nekasdieniškas, ne visiems žinomas „menas“ buvo lai- 
komas magine charizma - asmenine arba (dažniausiai) 
paveldima. Ją įgyti ir išlaikyti įgalina magijos priemo- 
nės, o jos turėtojai pasitelkus tabu (kartais - totemus) 
išskiriami iš „paprastų“ Žmonių (valstiečių) bendruo- 
menės. Jiems dažnai draudžiama turėti žemės nuosa- 
vybę. Taip visų pirma atsitinka su amatais, kuriais nuo 
seno užsiima tam tikrų tautybių atstovai, iš pradžių 
siūlantys savo paslaugas kaip „atklydėliai“, o vėliau — 
kaip sėslūs pavieniai svetimšaliai. Jie tampa parijų kas- 
ta, o amato veiksmai, jo technika yra magiškai stereo- 
tipizuojama. Tačiau ten, kur tokia tvarka suyra (tai 
lengviausiai įvyksta įkurtose naujose miesto tipo gy- 
venvietėse), amatininkas ir smulkus prekiautojas turi 
kur kas daugiau už valstietį racionaliai mąstyti (pir- 
masis — apie savo darbą, antrasis - apie pasipelnymą). 
Kai kuriais amatais, kurie mūsų klimato sąlygomis ga- 
limi tik uždarose patalpose, užsiimantis amatininkas 
darbo metu turi laiko ir galimybių apmąstymams. Tai 
pasakytina, pavyzdžiui, apie audėjo amatą, todėl čia 
ypač plačiai paplitęs sektantiškas religingumas. Taip 
tam tikromis aplinkybėmis iš dalies yra netgi dirbant 
moderniomis audimo staklėmis; tuo labiau taip būda- 
vo dirbant senovinėmis audimo staklėmis. 

Todėl visur, kur pranašai arba reformatoriai sutrau- 
kė grynai maginius ar ritualistinius saitus, amatininkai 
ir smulkieji biurgeriai linksta į etiniu ir religiniu po- 
žiūriu racionalistinę gyvenimo interpretaciją; žinoma, 
ji dažnai būna labai primityvi. Jau vien dėl savo pro- 
fesinės specializacijos jie yra tam tikro specifiškai pa- 
ženklinto „gyvenimo būdo“ atstovai (Trūger). Šios ben- 
dros amatininko ir smulkiojo biurgerio gyvenimo 
sąlygos religingumo anaiptol nedeterminuoja viena- 

reikšmiškai. Kinų smulkieji prekiautojai, gerai mokan- 
tys „skaičiuoti“, nėra racionalaus religingumo atstovai 
(Trūger). Kinų amatininkai, kiek žinoma, taip pat. Be 
maginių tikėjimų, jie dar išpažįsta budistinę karmos 
doktriną. Tačiau šiuo atveju pirminė priežastis yra eti- 
niu požiūriu racionalaus religingumo stoka. Tuo savo 
ruožtu galima paaiškinti į akis krintantį ribotą jų tech- 
nikos racionalumą. Vien amatininkų ir smulkiųjų biur- 
gerių egzistavimo niekur nepakako, kad atsirastų eti- 
nis religingumas, nors ir bendro pobūdžio. Atvirkščiai, 
mes matėme, kaip kastiniai tabu drauge su tikėjimu 
sielų persikūnijimu paveikė ir stereotipizavo indų ama- 
tininkų etiką. Tik ten, kur atsirado bendruomeninis re- 
ligingumas, 0 ypač - racionalus etinis bendruomeninis 
religingumas, jis galėjo itin lengvai rasti sekėjų būtent 
miesto smulkiųjų biurgerių sluoksniuose, o po to savo 
ruožtu kartais labai reikšmingai paveikti šių sluoksnių 
gyvenimo būdą, - taip faktiškai ir įvyko. 

Lieka ekonomiškai labiausiai negatyviai privilegi- 
juoti sluoksniai: vergai ir laisvieji padieniai darbinin- 
kai, kurie iki šiol istorijoje niekur nebuvo kokio nors 
specifinio religingumo atstovai (Trūger). Vergai anks- 
tyvosiose krikščionių bendruomenėse priklausė smul- 
kiesiems biurgeriams. Helenizmo laikų vergai ir, pa- 
vyzdžiui, Laiške romiečiams minimi!“ Narcizo (tai 
tikriausiai garsusis imperatoriaus atleistinis) „šeimy- 
nos“ žmonės yra arba palyginti gerai gyveną ir sava- 
rankiški labai turtingo Žmogaus ūkio valdytojai bei tar- 
nai (taip tikriausiai yra Narcizo „šeimynos“ atveju), 
arba (dažniausiai) savarankiški amatininkai, kurie sa- 
vo ponui moka mokestį ir tikisi susitaupyti pinigų, 
kad išsipirktų laisvę. Taip buvo visoje antikoje ir Rusi- 

joje iki pat XIX a. Pagaliau jie gali būti ir pasiturintys 
valstybiniai vergai. 

Kaip liudija epigrafai, šiam sluoksniui priklausė ir 
daugelis Mitros religijos sekėjų. Delfų Apolono (o tik- 
riausiai ir kitų dievų) šventyklos funkcionavo kaip ver- 
gų taupomosios kasos. Turėdamos sakralinę apsaugą, 
jos buvo labai populiarios. Už šias santaupas vergai 
išsipirkdavo „laisvę“. Deissmannas įdomioje hipotezė- 
je teigia, jog Paulius pasinaudojo šiuo faktu kaip pa- 
vyzdžiu rašydamas, kad Išganytojas savo krauju išpir- 
ko krikščionis iš įstatymo ir nuodėmių vergijos". Jeigu 
ji teisinga — 0 ją tikrinant reikėtų atsižvelgti į Senojo 
Testamento žodžius 247! arba pada, kurie irgi galėjo 
būti Pauliaus šaltinis, - tai ji parodo, kad krikščionių 
propaganda dėjo daug vilčių į šį ekonomiškai raciona- 
liai gyvenančių, uolių smulkiųjų biurgerių sluoksnį. O 
antikinių plantacijų „kalbantis įrankis“'““, šis žemiau- 
sias vergų sluoksnis, nebuvo bendruomeninio religin- 
gumo dirva arba kokios nors religinės propagandos 
objektas. 

Amatininkų pameistriams visais laikais buvo bū- 
dingi smulkiųjų biurgerių religingumo bruožai, kadan- 
gi jiems paprastai tereikėjo tik kurį laiką laukti, kol 
taps savarankiški. Vis dėlto jiems dar labiau būdingas 
polinkis į neoficialų sektantišką religingumą. Šis žemu- 
tinis miestų amatininkų sluoksnis, kasdien susidurian- 
tis su vargu, duonos kainų ir savo darbo paklausos 
nepastovumu, priklausomas nuo „broliškos pagalbos“, 
buvo labai palanki dirva visoms tokio religingumo for- 
moms. Daugybei slaptų arba pusiau toleruojamų „varg- 
šų“ bendruomenių, kurių bendruomeninis religingu- 
mas vienais atvejais yra revoliucinis, kitais — pacifistinis 
komunistinis, o trečiais — etiniu požiūriu racionalus, 

paprastai priklausydavo ir smulkiųjų amatininkų 
sluoksnis bei pameistriai. Visų pirma dėl techninių prie- 
žasčių, nes keliaujantys pameistriai yra patys geriausi 
kiekvieno masių bendruomeninio tikėjimo misionieriai. 
Gera iliustracija čia galėtų būti neįtikėtinai greita krikš- 
čionybės ekspansija, per kelis dešimtmečius įveikusi 
didžiulį atstumą tarp Romos ir Rytų. 

Modernusis proletariatas, kaip ir platūs modernio- 
sios buržuazijos sluoksniai, yra indiferentiškas religi- 
jos atžvilgiu arba ją atmeta, — kiek jis apskritai turi 
poziciją šiuo klausimu. Priklausomybę nuo savo darbo 
čia išstumia arba papildo įsisąmoninimas, kad jo pa- 
dėtis priklauso nuo grynai visuomeninių aplinkybių, 
ekonominės konjunktūros ir teisiškai garantuotų jėgų 
santykių. Kaip kadaise labai gražiai parodė Sombar- 
tas!“ čia nebelieka vietos mintims apie priklausomybę 
nuo kosminių-meteorologinių ar kitokių gamtos pro- 
cesų, kuriuos galima būtų interpretuoti kaip pasiduo- 
dančius magijos ar apvaizdos įtakai. Todėl proletariš- 
kas racionalizmas, kaip ir išsivysčiusio kapitalizmo 
buržuazijos, pasiekusios ekonominės galios pilnatvę, 
racionalizmas (abu jie vienas kitą papildo), negali pats 
savaime būti religinis ir negali lengvai sukurti religi- 
jos. Ji čia paprastai pakeičiama kitais idealiais suro- 
gatais. 

Vis dėlto Žžemiausieji proletariato sluoksniai, kurių 
ekonominė padėtis labai nestabili ir kuriems raciona- 
lios koncepcijos yra sunkiausiai prieinamos, gali būti 
labai gera dirva religinei misijai. Tą patį galima pasa- 
kyti apie proletariatui artimus arba nuolat skurstan- 
čius smunkančių smulkiųjų biurgerių sluoksnius. Ta- 
čiau ta religinė misija turi maginę formą arba - kai 
tikroji magija yra sunaikinta — siūlo maginės orginės 

malonės surogatus. Pavyzdžiu gali būti metodistų so- 
teriologinės orgijos, kurias rengia Gelbėjimo armija. Ne- 
kyla abejonių dėl to, kad šioje dirvoje emociniai religi- 
nės etikos elementai gali augti kur kas lengviau už 
racionalius. Šiaip ar taip, tai nėra ta dirva, kurioje eti- 
nis religingumas išauga pirmąjį kartą. 

Negatyviai privilegijuotų sluoksnių „klasinis“ reli- 
gingumas egzistuoja tik tam tikra ribota prasme. Kiek 
religijoje Dievo valia yra pagrindžiamas „socialinių- 
politinių“ reikalavimų turinys, mes jį trumpai nagrinė- 
sime aptardami etiką ir prigimtinę teisę'"'. Kiek mums 
rūpi religingumas kaip toks, yra savaime aišku, kad 
negatyviai privilegijuotos klasės turi „išganymo“ (pa- 
čia plačiausia šio žodžio prasme) poreikį, o „sotiems“ 
ir pozityviai privilegijuotiems sluoksniams jis yra sve- 
timas, bent jau kariškiams, biurokratams ir plutokratijai. 
Tačiau, kaip mes dar pamatysime, negatyviai privile- 
gijuotos klasės nėra nei vienintelė, nei svarbiausia to 
poreikio pasireiškimo sfera. 

Išganymu grindžiamas religingumas pirmą kartą ga- 
li atsirasti socialiai pozityviai privilegijuotuose sluoks- 
niuose. Priklausymas tam tikram luomui nėra pranašo 
charizmos sąlyga. Tačiau paprastai jos sąlyga yra tam 
tikra minimali intelektualinė kultūra. Abu šiuos teigi- 
nius patvirtina specifinės intelektualų pranašystės. Ta- 
čiau pranašystė nuolatos keičia savo pobūdį, kai ji pa- 
siekia tuos pasauliečių sluoksnius, kurie nėra itin ar 
profesionaliai intelektualūs, o dar labiau - kai ji pasie- 
kia tuos negatyviai privilegijuotus sluoksnius, kuriems 
intelektualumas yra ekonomiškai ir socialiai nepriei- 
namas. Galima nurodyti bent vieną įprastą šios trans- 
formacijos bruožą, kuris yra neišvengiamas prisitaiky- 
mo prie masių poreikių produktas. Tai yra asmeniško 

dieviško ar dievažmogiško išganytojo atsiradimas. Jis 
teikia išganymą, o religinis ryšys su juo yra išganymo 
sąlyga. 

Mes jau susipažinome su viena iš religingumo pri- 
sitaikymo prie masių poreikių formų: kultinio religin- 
gumo transformacija į grynuosius burtus. Antroji forma 
yra tikėjimas išganytoju (Heilandsreligiositūt). Žinoma, 
jis yra įvairiausiomis grandimis susijęs su transforma- 
cija į grynąją magiją. Kuo žemiau nusileidžiame socia- 
liniais laiptais, tuo radikalesnes formas įgyja kartą at- 
siradęs išganytojo poreikis. Kharba Bajads yra višnuistinė 
Indijos sekta, labai rimtai bandžiusi praktiškai įveikti 
kastinius tabu, kuriuos teoriškai neigia ir daugelis kitų 
išganymo doktrinų. Ji praktikuoja bent jau ribotą ir 
privatų (ne vien grynai kultinį) užstalės bendrumą, to- 
dėl ji yra iš esmės mažų Žmonių sekta. Kartu ji prak- 
tikuoja bene išskirtinio masto antropolatrinį savo pa- 
veldimo guru kultą. Panašūs reiškiniai kartojasi ir kitose 
konfesijose, kurių nariai yra kilę daugiausiai iš pačių 
žemiausių socialinių sluoksnių arba jos yra jų veikia- 
mos. Kai išganymo doktrinos pasiekia mases, beveik 
visada atsiranda ar įgyja didesnę reikšmę suasmenin- 
tas išganytojas (Heiland). Atskiras šio proceso atvejis 
yra Budhos idealo (t.y. intelektualinio išganymo pasie- 
kus nirvaną pavyzdžio) pakeitimas bodhisatvos idealu 
(tai išganytojas, kuris pats atsisako pasinerti į nirvaną, 
kad išganytų kitus Žmones, ir nužengia ant Žemės). 
Čia galima priskirti ir išganymo malonę per susižmo- 
ginusį dievą, atsiradusį hinduistinėse liaudies religijo- 
se (visų pirma višnuizme), taip pat šios soteriologijos 
ir jos maginės sakramentų malonės pergalę ir prieš 
prakilnų ateistinį budistų išganymą, ir prieš senąjį ritu- 

alizmą, susijusį su vedų išmanymu. Tokių pat reiški- 
nių galima rasti ir kitur. 

Visur vidutiniųjų ir smulkiųjų biurgerių religinis 
poreikis pasireiškia ne herojinio mito, bet emocingesne 
legendos forma, kuri guodžia ir sureikšmina vidinį gy- 
venimą. Šis skirtumas atspindi (palyginti su valdan- 
čiaisiais sluoksniais) didesnę taikos, namų bei šeimy- 
ninio gyvenimo reikšmę biurgeriams. Šiam biurgeriškos 
religingumo transformacijos žanrui priklauso jausmin- 
go bhaktės'“* pamaldumo atsiradimas visuose indiškuose 
kultuose, bodhisatvos vaizdinio ir Krišnos kulto sukūri- 
mas, paguodžiančių mitų apie kūdikį Dionisą, Ozyrį, 
kūdikį Kristų bei daugybės panašių mitų išpopuliarė- 
jimas. Kai biurgeriai pradeda reikštis kaip viena iš pa- 
maldumo pobūdį lemiančių jėgų, dėl elgetaujančių vie- 
nuolių įtakos prakilnų „Theotokos“ imperialistiniame 
Nicolos Pisano!“ mene pakeičia žanrinis Šventosios šei- 
mynos paveikslas, nutapytas jo sūnaus. Panašiai kūdi- 
kis Krišna Indijoje yra liaudies kultų numylėtinis. 

Kaip ir magija, soteriologinis mitas bei jo susižmo- 
ginęs dievas ar susidievinęs išganytojas yra specifinė 
liaudiška religinė koncepcija, kuri spontaniškai atsira- 
do pačiose įvairiausiose vietose. O beasmenė etinė kos- 
moso tvarka, kuri yra aukščiau už dievus, bei išgany- 
mas sekant pavyzdžiu, - visa tai yra liaudžiai tolimos 
intelektualų idėjos, kurias gali adekvačiai suprasti tik 
etiniu požiūriu racionaliai išsilavinę pasauliečiai. Tas 
pat tinka ir absoliučiai transcendentinio Dievo idėjai. 
Išskyrus judaizmą ir protestantizmą, visos be išimties 
religijos ir religinės etikos vėl turėdavo įsileisti šventų- 
jų, herojų ar funkcinių dievų kultą, prisitaikydamos 
prie masių poreikių. Konfucianizmas leidžia jam to- 

liau egzistuoti greta daoizmo panteono pavidalu; su- 
vulgarintas budizmas toleruoja kraštų, kuriuose jis yra 
paplitęs, dievybes, pajungdamas jas Budhos kultui. Is- 
lamas ir katalikybė turėjo perimti vietinius, funkcinius 
ir profesinius dievus kaip šventuosius, kurie yra tikra- 
sis kasdienio masių pamaldumo objektas. 

Skirtingai nuo elitarinių karinės aristokratijos kul- 
tų, negatyviai privilegijuotų sluoksnių religingumas pri- 
pažįsta lygias moterų teises. Labai nevienodas mastas, 
kuriuo moterims leidžiama (arba draudžiama) daugiau 
ar mažiau aktyviai arba pasyviai dalyvauti religiniuo- 
se kultuose, visur priklauso nuo (dabartinės arba anks- 
tesnės) pacifikacijos arba militarizacijos laipsnio. Žino- 
ma, moterų dvasininkių egzistavimas, aiškiaregių ar 
burtininkių garbinimas - trumpai tariant, pats didžiau- 
sias atskirų moterų, kurioms priskiriamos antgamtinės 
galios bei charizmos, aukštinimas - dar ničnieko nepa- 
sako apie kultinį moterų lygiateisiškumą. Ir atvirkš- 
čiai, lyčių lygybės prieš Dievą principas (jį pripažįsta 
krikščionybė ir judaizmas, ne taip nuosekliai — islamas 
ir oficialusis budizmas) gali koegzistuoti su visiškai 
vyrams priklausančiu dvasininko funkcijos ir teisės ak- 
tyviai dalyvauti bendruomenės reikaluose monopoliu, 
su tuo, kad tik vyrams leidžiama įgyti specialų išsila- 
vinimą bei suteikiamos atitinkamos teisės. Taip faktiš- 
kai ir yra nurodytose religijose. 

Moterys yra imlesnės pranašystėms, išskyrus tas, 
kurios yra grynai militaristinio ir politinio pobūdžio. 
Tai matyti iš nesuvaržytų, laisvų beveik visų pranašų 
santykių su moterimis. Tai vienodai tinka Budhai, Kris- 
tui ar Pitagorui. Tačiau labai retai tokie santykiai per- 
gyvena tą ankstyvąją bendruomenės egzistavimo epo- 
chą, kai pneumatinės charizmos yra vertinamos kaip 


122 


7. LUOMAI, KLASĖS IR RELIGIJA 
specifinio religinio pakylėtumo požymis. Kai santykiai 
bendruomenėje rutinizuojami ir reglamentuojami, vi- 
sada prasideda reakcija, nukreipta prieš moteriškojo 
dvasingumo apraiškas. Jos dabar atrodo kaip nedera- 
mos ir liguistos. Taip į jas žiūri jau Paulius. 

Politinės ir karinės pranašystės — tokios kaip isla- 
mas - orientuotos vien į vyrus. O karo dvasios kultą 
(pavyzdžiui, Indijos salyne Duk-Duko ir kitų panašių 
periodiškų herojaus numeno epifanijų kultus) karių na- 
muose (panašiuose į kazino ar klubus) įsikūrę vyrai 
tiesiogiai panaudoja moterų kontrolei bei nuolatos pa- 
sikartojančiam jų namų plėšimui. Visur, kur dominuo- 
ja ar dominavo asketiškas kario ugdymas ir herojaus 
„atgimimo“ apeigos, vyrauja įsitikinimas, kad moteris 
neturi aukštesnės, herojiškos sielos. Taigi ji yra dekla- 
suojama religiniu požiūriu. Taip buvo daugumoje aris- 
tokratinių ar specifinių karinių kulto bendruomenių. 

Moteris yra visiškai pašalinta iš oficialių kinų, ro- 
mėnų bei brahmanų kultų. Budistų intelektualinis re- 
ligingumas taip pat nėra feministinis. Net Merovingų 
laikais krikščionių sinodai abejodavo moterų sielų ly- 
giavertiškumu. Priešingai, kai kurie hinduistiniai kul- 
tai, dalis kinų budistinių daoistinių sektų, o Vakaruo- 
se — ankstyvoji krikščionybė ir vėliau pneumatinės bei 
pacifistinės sektos Rytų ir Vakarų Europoje savo pro- 
pagandos sėkmę garantavo patraukdamos ir sulygin- 
damos moteris. Senovės Graikijoje Dioniso kultas iš 
pradžių taip pat įkūnijo ten visiškai negirdėtą orgijose 
dalyvaujančių moterų emancipacijos nuo visų konven- 
cijų mastą. Tiesa, ta laisvė kuo toliau, tuo labiau buvo 
meniškai ceremoningai stilizuojama, reglamentuojama 
ir apribojama procesijomis bei atskirais įvairių kultų 

šventiniais aktais. Taip jos praktinė reikšmė galų gale 
visiškai sunyko. 

Krikščionybės propaganda smulkiųjų biurgerių 
sluoksniuose turėjo didžiulį pranašumą prieš savo pa- 
grindinį konkurentą — Mitros religiją: šiame radikaliai 
vyriškame kulte moterys negalėjo dalyvauti. Visuoti- 
nės taikos laikais tai vertė šio kulto šalininkus ieškoti 
moterims pakaitalo kitose misterijose (pavyzdžiui, Kibe- 
lės). Dėl to netgi atskirų šeimų viduje buvo griauna- 
mas religinės bendruomenės vieningumas ir visuotinu- 
mas, - tuo Mitros religija irgi skyrėsi nuo krikščionybės. 
Nors iš esmės ne visai tokios pat, bet labai panašios 
buvo visų tikrų intelektualinių kultų (gnosticizmo, ma- 
nicheizmo ir pan.) pasekmės. Toli gražu ne visos reli- 
gijos, kurios propaguoja „meilę broliams ir priešams“, 
tai daro dėl moterų įtakos arba dėl savo feministinės 
prigimties. Tai absoliučiai negalioja, pavyzdžiui, indų 
ahimsa grindžiamam religingumui. Moterų įtaka tik su- 
intensyvina emocinius, isteriškus religingumo aspek- 
tus. Taip yra Indijoje. Tačiau, žinoma, tai, kad išgany- 
mo religijos aukština nekarines ir antikarines dorybes, 
kurios patrauklios negatyviai privilegijuotiems sluoks- 
niams ir moterims, tikrai nėra bereikšmis dalykas. 

Tą ypatingą reikšmę, kurią išganymu grindžiamas 
religingumas turi politiniu ir ekonominiu atžvilgiu ne- 
gatyviai privilegijuotiems sluoksniams (skirtingai nuo 
pozityviai privilegijuotųjų), galima nušviesti dar ke- 
liais bendrais atžvilgiais. Nagrinėdami „luomo“ ir „kla- 
sės“ sąvokas, mes dar kalbėsime apie tai, kad labiau- 
siai privilegijuotų (pasaulietinių) sluoksnių, ypač 
aristokratijos, orumo ar „prakilnumo“ jausmas remiasi 
ir gali remtis jų gyvenimo būdo „tobulybės“, išreiš- 

kiančios jų kokybišką, autarkišką, savo ribų neperžen- 
giančią „būtį“, įsisąmoninimu. Tuo tarpu negatyviai pri- 
vilegijuotųjų orumo jausmas remiasi jiems duotu „pa- 
žadu“, kuris yra susijęs su jiems skirta „funkcija“, 
„Misija“, „pašaukimu“. Tai, kuo jie negali „būti“, jie 
pakeičia verte to, kuo jie kada nors taps arba yra „pa- 
šaukti“ tapti būsimajame gyvenime šiapus arba ana- 
pus, ar (dažniausiai kartu) tuo, kokia yra jų providen- 
cinė „reikšmė“ ir „pasiekimai“. Šią koncepciją pagimdo 
orumo alkis — orumo, kurio jiems nesuteikia jų faktinė 
padėtis pasaulyje. Iš šios koncepcijos kyla racionalisti- 
nė „apvaizdos“, vertingumo dieviškajai instancijai, ku- 
ri turi kitokią orumo rangų tvarką, idėja. 

Kai šią vidinę būseną nagrinėjame kitų sluoksnių 
atžvilgiu, išryškėja dar kelios būdingos priešingybės, 
parodančios, ką religijos turėjo „duoti“ skirtingiems 
socialiniams sluoksniams. Bet koks išganymo poreikis 
yra „vargo“ (Not) išraiška. Todėl socialinė ar ekonomi- 
nė priespauda yra nors ir ne vienintelis, bet vis dėlto 
labai svarbus jo atsiradimo šaltinis. Aplinkybėmis, ku- 
rios kitais atžvilgiais yra tos pačios, socialiai ir ekono- 
miškai pozityviai privilegijuoti sluoksniai vargu ar jau- 
čia išganymo poreikį. Jų visų pirma religijai skiriamas 
vaidmuo - „legitimuoti“ jų pačių gyvenimo būdą bei 
padėtį gyvenime. Šio universalaus reiškinio šaknys glū- 
di ne mažiau universaliose psichologinėse aplinkybė- 
se. Visa kasdienė patirtis mus moko, kad laimingas 
žmogus, susidurdamas su mažiau laimingais, nepasi- 
tenkina tos laimės faktu, tačiau dar nori būti laimingas 
„teisėtai“. Taigi jam reikalingas įsisąmoninimas, kad 
jis, skirtingai nuo mažiau laimingų, savo laimės „nusi- 
pelnė“, tuo tarpu nelaimingasis „nusipelnė“ savo ne- 
laimės — nesvarbu, ar tai būtų politinė sėkmė, ar eko- 

nominės padėties skirtumai, ar sveikata, ar sėkmė ero- 
tinėje konkurencijoje, ar kiti dalykai. Jeigu pozityviai 
privilegijuotiesiems iš religijos psichologiškai ko nors 
reikia, tai visų pirma yra ši vidinė „legitimacija“. 

Ne visi pozityviai privilegijuoti sluoksniai jaučia šį 
poreikį vienodu mastu. Būtent karo herojų požiūriu 
dievai yra būtybės, kurioms nesvetimas pavydas. So- 
lonas ir senovės žydų išminčiai yra tos pačios nuomo- 
nės apie pavojus, kuriuos kelia aukšta padėtis. Hero- 
jus pakyla virš kasdienybės ne dievų dėka, bet jų 
nepaisydamas, o dažnai — ir prieš juos eidamas. Ho- 
mero epas bei dalis senovės indų epų skiriasi ir nuo 
Kinijos biurokratų, ir nuo žydų dvasininkų kronikų 
tuo, kad pastarosios daug stipriau pabrėžia laimės „le- 
gitimiškumą“, skelbdamos ją atpildu už Dievui patin- 
kančias dorybes. 

Kita vertus, labai plačiai paplitęs nelaimės siejimas 
su demonų arba dievų rūstybe ir pavydu. Beveik kiek- 
viena liaudies religija — ir senovės žydų, ir ypač pa- 
brėžtinai, pavyzdžiui, šiuolaikinė kinų — fizinius trū- 
kumus laiko maginių ar dorovinių atitinkamo asmens 
arba jo protėvių (judaizmas) nusižengimų ženklu. 
Tiems, kurie turi tokių trūkumų, arba tiems, kuriuos 
persekioja likimo smūgiai, - t.y. tiems, kuriuos užgriu- 
vo dievo rūstybė, - draudžiama rodytis jo akyse tarp 
laimingųjų (taigi dievui patinkančiųjų) per bendrus po- 
litinių junginių aukojimus. Kita vertus, pozityviai pri- 
vilegijuotų sluoksnių ir jiems tarnaujančių dvasininkų 
etinis religingumas beveik visada atskiro asmens pozi- 
tyviai arba negatyviai privilegijuotą padėtį laiko religi- 
jos požiūriu kaip nors nusipelnyta. Skiriasi tik laimin- 
gos padėties legitimacijos formos. 

Negatyviai privilegijuotųjų padėtis yra priešinga. Jų 
specifinis poreikis yra išsivaduoti nuo kančių. Ne visa- 
da šį poreikį jie jaučia religine forma. Pavyzdžiui, tai 
nebūdinga moderniajam proletariatui. Kita vertus, jų 
religinis išganymo poreikis gali eiti skirtingais keliais. 
Visų pirma jis gali labai skirtingais būdais jungtis su 
teisingo „atpildo“ poreikiu: atpildo už savo gerus dar- 
bus ir už kitų padarytas neteisybes. Atpildo laukimas 
ir atpildo viltis visame pasaulyje yra, greta magijos, 
labiausiai paplitusi su ja susijusi, „apskaičiavimu“ pa- 
grįsta masių tikėjimo forma. Ir tos pranašystės, kurios 
atmetė bent jau mechaniškas šio tikėjimo formas, dėl 
populiarizacijos ir rutinizacijos vėl būdavo interpre- 
tuojamos šia prasme. Šios atpildo ir išganymo vilties 
pobūdis bei laipsnis būna labai skirtingas priklauso- 
mai nuo to, kokius lūkesčius sužadino religiniai paža- 
dai. Ypač tada, kai tie pažadai iš individo žemiškojo 
gyvenimo projektuojami į ateitį anapus jo dabartinės 
egzistencijos. Labai svarbus pavyzdys, rodantis religi- 
nių pažadų turinio reikšmę, yra žydų religingumas (iki 
tremties ir po jos). 

Nuo pat tremties laikų faktiškai, o po šventyklos 
sugriovimo — ir formaliai žydai buvo „parijų tauta“? 
ta prasme, kuria toliau šį terminą vartosime (su ypa- 
tinga indų „parijų kastos“ padėtimi tai siejasi ne ką 
daugiau, nei sąvoka „kadi justicija“'“* siejasi su fakti- 
niais principais, kuriais vadovaujasi kadi teisėjai). Tai 
buvo autonomiško politinio junginio neturinti grupė, 
kurią į atskirą bendruomenę su paveldima naryste vie- 
nijo maginiai (iš pradžių), tabu tipo ir ritualiniai užsta- 
lės bei santuokos bendrumo draudimai, skyrę ją nuo 
išorinio pasaulio, taip pat negatyvios politinės ir socia- 
linės privilegijos, susijusios su ypatinga ekonomine pa- 

dėtimi. Į žydus labiausiai panašios negatyviai privile- 
gijuotos, profesiniu atžvilgiu specializuotos indų kas- 
tos, kurias tabu garantuotai atskiria nuo išorinio pa- 
saulio ir kurių religinės gyvenimo būdo priedermės 
yra paveldimos. Ir jas vienija išganymo viltis, susijusi 
su parijo padėtimi. Ir indų kastose, ir žydų tautoje ma- 
tome tas pačias parijų religingumo pasekmes. Parijų 
tautos nariai tuo stipriau kabinasi vienas į kitą ir į savo 
parijų padėtį, kuo sunkesnė jų padėtis ir kuo stipres- 
nės išganymo viltys, siejamos su dievo palieptų religi- 
nių pareigų vykdymu. Kaip jau minėjome, būtent Že- 
miausios kastos tvirčiausiai atlieka savo kastos pareigas, 
kurių vykdymas yra atgimimo geresnėje padėtyje 5ą- 
lyga. 

Ryšys tarp Jahvės ir jo tautos darydavosi tuo tvir- 
tesnis, kuo sunkesni persekiojimai ir panieka užgriū- 
davo žydus. Todėl buvo nesėkmingi visi dažnai pasi- 
taikydavę prievartiniai masiniai žydų atvertimai, nors 
tuo jiems ir būdavo suteikiamos valdančiojo sluoksnio 
privilegijos. Tai yra akivaizdi priešingybė, pavyzdžiui, 
Rytų krikščionims, kurie Omejadų'" laikais taip ma- 
siškai atsiversdavo į privilegijuotą islamo religiją, kad 
politinė valdžia, gindama viešpataujančiojo sluoksnio 
ekonominius interesus, trukdydavo keisti tikėjimą. Ir 
indų kastoms, ir žydams vienintelė išganymo priemo- 
nė buvo parijų tautai duotų specialių religinių priesa- 
kų laikymasis. Niekas negalėjo nuo jų išsisukti nebijo- 
damas piktų burtų ir nesukeldamas grėsmės savo bei 
palikuonių ateičiai. Žydų religingumą nuo hinduisti- 
nio kastinio religingumo skiria tik išganymo vilties po- 
būdis. Hinduistas tikisi, kad vykdydamas religines prie- 
dermes jis pagerins savo asmeninius atgimimo šansus: 
jis iškils, kai jo siela reinkarnuosis aukštesnėje kastoje. 

O žydas tikisi, kad jo palikuonys gyvens Mesijo kara- 
lystėje, kur visa parijų bendruomenė iš parijų taps pa- 
saulio valdovais. Kai Jahvė žada, kad visos pasaulio 
tautos skolinsis iš žydų, o jie niekam nebus skolingi, 
jis turi omenyje ne smulkų geto palūkininką, bet galin- 
gus antikinio miesto piliečius, kurių skolininkai bei sko- 
liniai vergai yra pajungtų kaimų ir miestelių gyvento- 
jai. Hinduistas taip pat dirba būsimajai Žmogiškajai 
būtybei, kuri ką nors bendro su juo turi tik tuo atveju, 
jeigu jis tiki animistine sielų persikūnijimo doktrina. 
Taigi jis dirba būsimajai savo sielos inkarnacijai, pana- 
šiai kaip žydas dirba savo kūniškiesiems palikuonims, 
kurių animistiškai suprastas ryšys su juo reiškia jo „Že- 
miškąjį nemirtingumą“. Tačiau skirtingai nuo hinduis- 
to, kuriam socialinis pasaulio pasidalijimas į kastas bei 
jo kastos padėtis yra neliečiama, 0 jis nori pagerinti 
savo individualios sielos likimą šioje rangų tvarkoje, 
žydui asmeninis išganymas reiškė perversmą, kuris esa- 
mą socialinę rangų tvarką pakeis jo parijų tautos nau- 
dai. Juk jo tauta yra pašaukta ir Dievo išrinkta garbei, 
o ne parijo padėčiai. 

Todėl žydų etiniam išganymu grindžiamam religin- 
gumui didelę reikšmę įgyja elementas, kuris visiškai 
nebūdingas maginiam ir animistiniam kastų religingu- 
mui, - ressentiment""“, kurį pirmasis pastebėjo Nietzsche. 
Jis tai suprato kaip reiškinį, būdingą negatyviai privi- 
legijuotų sluoksnių religinei etikai. Apversdami aukš- 
tyn kojomis senąjį tikėjimą, jie save guodžia tuo, kad 
žemiškosios dalios nelygybė remiasi pozityviai privi- 
legijuotųjų nuodėme bei neteisybe, todėl jie anksčiau 
ar vėliau sulauks Dievo keršto. Šioje negatyviai privi- 
legijuotų sluoksnių teodicėjoje moralizmas tarnauja są- 
moningo ar nesąmoningo keršto troškimo įteisinimui. 

Pirmiausia tai susiję su „atpildu grindžiamu religingu- 
mu“ (Vergeltungsreligiositūt). Jeigu religinis atpildo vaiz- 
dinys egzistuoja, tai „kančia“ kaip tokia, lydima stip- 
rių atpildo vilčių, gali įgyti savaiminės religinės vertės 
atspalvį. 

Šios idėjos formavimąsi gali skatinti, viena vertus, 
tam tikros asketinės doktrinos, o kita vertus — specifi- 
niai neurotiniai polinkiai. Tačiau kančia grindžiamas 
religingumas ressentiment pobūdį įgyja tik tam tikro- 
mis labai specifinėmis aplinkybėmis. Jo nėra hinduiz- 
mo ir budizmo religijose. Ten kančios yra individua- 
liai nusipelnytos. Kas kita žydai. 

Psalmyno perteikiamą religingumą persmelkia kerš- 
to poreikis. Tas pats motyvas kartojasi dvasininkų ap- 
dorotoje senovinėje žydų tradicijoje. Daugumoje psal- 
mių visiškai akivaizdžiai moralistiškai patenkinamas 
ir legitimuojamas parijų tautos atviras arba sunkiai su- 
laikomas keršto poreikis (nesvarbu, kad kartais atitin- 
kamos dalys yra senesnės redakcijos, kur tokių moty- 
vų neaptinkame, papildymas). Tai daroma dvejopai. 
Pirmuoju atveju Dievui primenamos savo nelaimės, iš- 
tikimybė jo priesakams ir skundžiamasi bedievišku iš- 
didžių ir laimingų pagonių siautėjimu - šitaip jie tyčio- 
jasi iš jo pažadų ir galios. Antruoju atveju nusižeminus 
išpažįstamos savos nuodėmės, o Dievo prašoma, kad 
jis nuslopintų savo rūstybę ir vėl suteiktų malonę tau- 
tai, kuri vis dėlto yra jo tauta. Abiem atvejais puoselė- 
jama viltis, kad pagaliau numaldyto Dievo kerštas nu- 
svies bedievius priešus Izraeliui po kojomis, kaip 
dvasininkų sukonstruotoje istorijoje žydų priešams ka- 
naaniečiams visada atsitinka, kol žydai neklusnumu 
neužrūstina Dievo ir taip dėl savo kaltės nenusipelno 
pagonių pažeminimo. Galbūt teisūs tie šiuolaikiniai ko- 

mentatoriai, kurie teigia, kad kai kurios iš šių psalmių 
išreiškia atskirų pamaldžių fariziejų pasipiktinimą per- 
sekiojimais Aleksandro Janajo!'! laikais. Tačiau labai 
būdinga, kurios iš jų buvo atrenkamos ir išsaugomos. 
O kitos visiškai aiškiai yra reakcija į žydų kaip parijų 
padėtį. 

Nė vienoje pasaulio religijoje nėra visuotinio dievo, 
kuris savo negirdėtu kerštingumu prilygtų Jahvei. O 
dvasininkų istorinėse kompiliacijose pateikiamų duo- 
menų patikimumą beveik tiksliai galima nustatyti to- 
kiu būdu: pranešamas faktas yra tikras (pavyzdžiui, 
Megido mūšis"?), jeigu jis nėra suderinamas su šia at- 
pildo ir keršto teodicėja. Taigi žydų religingumas tapo 
visų pirma atpildu grindžiamu religingumu. Dievo pa- 
lieptos dorybės laikomasi puoselėjant atpildo viltį. O 
tas atpildas yra kolektyvinis: išaukštinta bus visa tauta 
kaip visuma. Tik tokiu būdu gali atgauti savo garbę ir 
atskiras individas. Savaime suprantama, kad su kolek- 
tyvine teodicėja nuo seno koegzistuoja ir su ja susipina 
atskiro asmens likimo individuali teodicėja. Jos pro- 
blemų kulminacija yra Jobo knyga, kuri yra visai kito- 
kio pobūdžio ir atsirado ne liaudies sluoksniuose. Tas 
problemas čia atsisakoma spręsti. Jobo knygoje skel- 
biamas paklusimas absoliučiai valdžiai, kurią Dievas 
turi savo kūriniams, yra puritoniškos predestinacijos 
idėjos preliudija. Ši idėja būtų turėjusi atsirasti klusnu- 
mo idėją papildžius amžinos pragaro bausmės patosu. 
Tačiau taip neįvyko, o tai, ką Jobo knygoje nori pasa- 
kyti autorius, kaip žinoma, liko beveik visiškai nesu- 
prasta: taip tvirtai žydų religingume buvo įsišaknijusi 
kolektyvinio atpildo idėja. 

Keršto viltis pamaldžiam žydui yra neišvengiamai 
susijusi su Įstatymo moralizmu, nes ji persmelkia be- 

veik visus iki Babilono tremties ir po jos atsiradusius 
sakralinius tekstus. Tautoje, kuri buvo sukaustyta 
dviem nenutraukiamomis grandinėmis — religijos pa- 
šventintu atsiskyrimu nuo viso kito pasaulio ir žemiš- 
kaisiais jos Dievo pažadais, - ši viltis beveik 2500 metų 
turėjo (sąmoningai ar nesąmoningai) gauti naujo peno 
beveik kiekvienose pamaldose. Žinoma, kadangi Me- 
sijas privertė laukti savęs, tą viltį intelektualių sluoksnių 
religinėje sąmonėje kartais užgoždavo labiau vertina- 
mas vidinis artumas Dievui arba švelnus nuotaikingas 
pasitikėjimas jo gerumu ir pasirengimas sudaryti taiką 
su visu pasauliu. Tai ypač dažnai atsitikdavo ten, kur 
visiškam politiniam bejėgiškumui pasmerktų bendruo- 
menių socialinė padėtis buvo pakenčiama. O persekio- 
jimų laikais (pavyzdžiui, kryžiaus žygių metu) keršto 
viltis arba vėl suliepsnodavo veriančiu, tačiau bevaisiu 
Dievo keršto šaukimusi, arba prabildavo malda: jeigu 
girdi, kaip priešai keikia žydus, tegul tavo siela „pa- 
virsta dulkėmis“, tačiau venk piktų Žodžių ir darbų, 
tylėdamas vykdyk Dievo įsakymą ir palik jam atvirą 
savo širdį. Ressentiment laikydami istoriškai smarkiai 
kitusio Žydų religingumo lemiamu elementu, neregė- 
tai iškraipytume jo vaizdą. Vis dėlto negalima igno- 
ruoti jo įtakos svarbiausiems žydų religingumo ypatu- 
mams. Ressentiment yra vienas tų specifinių bruožų, 
kurie jį skiria nuo kitų išganymo religijų. Jokiame ki- 
tame negatyviai privilegijuotų sluoksnių religingume 
jis nevaidina tokio ryškaus vaidmens. 

Negatyviai privilegijuotųjų teodicėja vienokia ar ki- 
tokia forma yra kiekvieno išganymu grindžiamo reli- 
gingumo, kurio dauguma atstovų yra kilę iš šių sluoks- 
nių, sudedamoji dalis. Dvasininkų etika į šią teodicėją 


132 


7. LUOMAI, KLASĖS IR RELIGIJA 


atsižvelgė visur, kur ji tapo bendruomeninio religin- 
gumo, paplitusio būtent šiuose sluoksniuose, sudeda- 
muoju elementu. Kodėl socialinė revoliucinė religinė 
etika beveik visiškai nebūdinga pamaldžių hinduistų 
bei Azijos budistų religingumui, galima paaiškinti re- 
inkarnacijos teodicėjos ypatybėmis. Joje kastų tvarka 
yra amžina ir absoliučiai teisinga. Ankstesniojo gyve- 
nimo dorybės ir nuodėmės lemia gimimą tam tikroje 
kastoje, o elgesys dabartiniame gyvenime - geresnio 
būsimojo gyvenimo šansus. Todėl čia nėra nė pėdsako 
akivaizdaus konflikto tarp socialinių pretenzijų, kurias 
sukuria Dievo pažadai, ir niekinamos realios padėties, — 
konflikto, kuris vertė žydą gyventi nuolatinėje įtampo- 
je dėl jo klasinės padėties, nuolatinio laukimo ir tuš- 
čios vilties būsenoje. Ši įtampa neleido žydui priimti 
gyvenimą tokį, koks jis yra. Dėl šio konflikto prieš pa- 
gonis nukreipta religinė kritika, į kurią šie atsakydavo 
negailestingomis pašaipomis, virto nuolatiniu rūpini- 
musi savo pačių ištikimybe Įstatymui, kuris dažnai bū- 
davo piktas, nes nuolatos grėsė slapta savikritika. 
Kiti žydų religingumo bruožai yra kazuistiniai, visą 
gyvenimą trunkantys tautiečių religinių pareigų ap- 
mąstymai, — juk nuo tikslaus jų vykdymo priklausė 
galutinė Jahvės malonė, - taip pat daugelis kitų moty- 
vų, kurie ypač ryškūs tekstuose, atsiradusiuose po Ba- 
bilono tremtieš. Tai neviltis, kurią kelia šio tuščio pa- 
saulio prasmės nepažinumas, nuolankumas Dievo 
bausmėms ir baugus ritualinis dorovinis korektišku- 
mas, kurį žydams įdiegė beviltiška kova jau nebe už 
kitų pagarbą, bet už pagarbą sau ir orumo jausmą. 
Jeigu savosios vertės Dievo akyse rodiklis turėjo būti 
Jahvės pažadų įvykdymas, tai šis jausmas negalėjo bū- 

ti tvirtas, ir dėl to nuolat grėsė visos žydiško gyvenimo 
būdo prasmės katastrofa. 

Apčiuopiamu Dievo asmeninės malonės įrodymu 
geto žydui vis labiau darėsi ekonominė sėkmė. Tačiau 
„pasitikrinimo“ (Bewūhrunę) Dievo skirtoje „profesijo- 
je“ idėja, būdinga pasaulietinei askezei, žydo atveju 
netinka. Puritonui sisteminga asketiška, racionali gy- 
venimo metodika yra vienintelis galimas certitudo salu- 
tis"5 šaltinis. Žydui tai tinka tik iš dalies. Reikalas ne 
vien tas, kad, pavyzdžiui, žydų seksualinė etika liko 
tiesiogiai antiasketinė ir natūralistinė, o senovės žydų 
ekonominė etika - tradicionalistinė, be atodairos pozi- 
tyviai vertinanti turtą (tai svetima bet kokiai askezei). 
Žydų religingumas yra sinergistinis, pagrįstas ritualu, 
o dažnai prie jo prisijungia ir specifinės tikėjimu grin- 
džiamo religingumo (Glaubensreligiositūt) nuotaikos. Sa- 
vaime suprantama, kad tradicionalistiniai žydų eko- 
nominės etikos nuostatai visu mastu galioja tik viduje, 
tikėjimo brolių atžvilgiu, o ne išorėje. Bet tai yra bū- 
dinga kiekvienai senovinei etikai. 

Taigi Jahvės pažadai lėmė tikrai didelę ressentiment 
moralizmo priemaišą judaizme. Tačiau būtų didelė klai- 
da manyti, kad išganymo poreikis, teodicėja arba ben- 
druomeninis religingumas randasi tik negatyviai pri- 
vilegijuotuose sluoksniuose arba yra tik ressentiment 
(taigi tik „moralinio vergų sukilimo“) produktas. Tai 
nėra teisinga net ankstyvosios krikščionybės atžvilgiu, 
nors ji savo pažadus pabrėžtinai skiria „vargšams“ dva- 
sine ir moraline prasme. Jėzaus profetinės misijos tie- 
sioginė pasekmė buvo ritualinių įstatymų, specialiai 
skirtų atsiribojimui nuo išorinio pasaulio, nuvertini- 
mas ir sugriovimas. Kartu buvo nutrauktas religingu- 
mo ryšys su tikinčiojo priklausymu uždarai kaip kasta 

parijų tautai. Žinoma, ankstyvojoje krikščionybėje eg- 
zistuoja „atpildo“ ir keršto, kuris yra Dievo reikalas, 
motyvai. Pirmasis reiškia būsimą likimų sulyginimą 
(ryškiausiai tai atsiskleidžia legendoje apie Lozorių'"*). 
Dievo karalystė ir čia suprantama kaip tam tikra kara- 
lystė Žemėje, visų pirma skirta žydams, nes jie nuo 
senovės tikėjo tikrąjį Dievą. Tačiau būtent ypač stiprų 
parijų tautos ressentiment pašalina naujų religinių pa- 
žadų pasekmės. 

Bent jau tose Evangelijų dalyse, kurias tradicija pa- 
teikia kaip paties Jėzaus pamokslą, pavojus, kurį tur- 
tas kelia išganymui, nėra motyvuotas remiantis aske- 
tizmu. Kaip rodo tradicijos liudijimai apie Jėzaus 
bendravimą ne tik su muitininkais (Palestinoje jie daž- 
niausiai buvo smulkūs palūkininkai), bet ir su kitais 
pasiturinčiais kilmingaisiais, perspėjimai apie turto pa- 
vojų tikrai nemotyvuojami ressentiment. Tam pernelyg 
didelis yra abejingumas pasauliui ir pernelyg stiprūs 
yra eschatologiniai lūkesčiai. Žinoma, jeigu turtingas 
jaunuolis nori pasidaryti „tobulas“, t.y. tapti Jėzų ly- 
dinčiu mokiniu (Jiinger), tai jis turi besąlygiškai atsiskir- 
ti nuo pasaulio. Tačiau aiškiai sakoma, kad Dievas gali 
viską, kad ir kaip sunku tai būtų: net ir suteikti palai- 
mą turtingajam, kuris negali pasiryžti išsižadėti savo 
turtų. Akosmistinės meilės pranašui, nešančiam dva- 
siškai ir materialiai vargstantiems džiugią Žinią apie 
Dievo karalystės artumą ir išsilaisvinimą nuo demonų, 
„proletariniai instinktai“ yra tokie pat svetimi, kaip ir 
Budhai, kuriam absoliutus atsiskyrimas nuo pasaulio 
buvo būtina išganymo sąlyga. 

Niekas taip aiškiai neparodo ressentiment reikšmės 
ribų ir pernelyg plataus „išstūmimo“ (Verdrūngung) 
schemos taikymo keblumų, kaip Nietzsche's daroma 

klaida, kai jis savo schemą pritaiko visiškai netinka- 
mam budizmo atvejui. Budizmas yra pati radikaliau- 
sia ressentiment tipo moralizmo priešingybė, kokią tik 
galima įsivaizduoti. Jis yra intelektualų sluoksnio išga- 
nymo doktrina. Intelektualai, kilę beveik vien iš privi- 
legijuotų (ypač - karių) kastų, išdidžiai ir iš aukšto 
niekina ir šio, ir anapusinio gyvenimo iliuzijas. Socia- 
linės kilmės požiūriu Budhos doktrina gali būti lygi- 
nama su helenistinėmis išganymo doktrinomis, visų 
pirma su neoplatonizmu, manicheizmu arba gnosticiz- 
mu (nors jo turinys yra visai kitoks). Tam, kas nenori 
nirvanos teikiamo išganymo, budistų bhikšu'“ negaili 
viso pasaulio, įskaitant atgimimą rojuje. 

Būtent šis pavyzdys parodo, kad išganymo porei- 
kio ir etinio religingumo šaltinis yra ne vien socialinė 
negatyviai privilegijuotų sluoksnių padėtis ir prakti- 
nio gyvenimo nulemtas biurgerių racionalizmas, bet ir 
grynasis intelektualizmas, ypač metafiziniai dvasios po- 
reikiai. Šiuo atveju mąstyti apie etinius ir religinius 
klausimus verčia ne materialinis skurdas, bet pačios 
dvasios vidinis poreikis (eigene innere Notigung) suvok- 
ti pasaulį kaip prasmingą kosmosą ir turėti jo atžvilgiu 
tam tikrą poziciją. 

Religijų likimas nepaprastai priklauso nuo kelių, ku- 
riais intelektualizmas pasuka ieškodamas atsakymų į 
šiuos klausimus, ir nuo įvairių intelektualizmo santy- 
kių su dvasininkais bei politinėmis jėgomis. Pastaruo- 
sius savo ruožtu lemia kilmė tų sluoksnių, kurie buvo 
specifinė intelektualizmo terpė (Trūger). Tai visų pirma 
buvo patys dvasininkai, ypač ten, kur šventųjų raštų 
pobūdis ir būtinybė juos interpretuoti, taip pat mokyti 
jų turinio, interpretacijos bei teisingo naudojimo pada- 
rė juos literatų gildija. Tai nebūdinga nei antikinių mies- 

tiškų tautų (finikiečių, senovės graikų, romėnų) religi- 
joms, nei kinų etikai. Todėl čia tikrai teologinis mąsty- 
mas (Hesiodas) menkai tesusiformavo. Be to, čia ir te- 
ologinį, ir visą metafizinį bei etinį mąstymą plėtojo 
pasauliečiai. 

Visiškai priešingai buvo Indijoje, Egipte ir Babilone, 
zaratustrizme, islame, ankstyvojoje ir viduramžių krikš- 
čionybėje (teologija lieka dvasininkų monopoliu ir šiuo- 
laikinėje krikščionybėje). Religinės metafizikos ir eti- 
kos plėtojimą labai dideliu mastu monopolizavo Egipto 
ir zaratustrizmo Žyniai. Kurį laiką tai pavyko padaryti 
ankstyvosios krikščionybės dvasininkijai, taip pat brah- 
manams (vedų epochoje, t.y. iki pasaulietinės bei upa- 
nišadų filosofijos atsiradimo). Mažesniu mastu tai pa- 
vyko žydų dvasininkams (stipriai trukdė pranašai 
pasauliečiai), taip pat musulmonų muloms (jiems truk- 
dė sufistinės spekuliacijos). Kartu su dvasininkais arba 
vietoj jų ne vien teologinį ir etinį, bet ir visą metafizinį 
bei (žymia dalimi) mokslinį mąstymą puoselėjo vie- 
nuoliai ir jiems artimi sluoksniai. Be to, jie kūrė groži- 
nę literatūrą. Taip buvo visose budizmo atšakose, isla- 
me, ankstyvojoje ir viduramžių krikščionybėje. Kadangi 
svarbų vaidmenį kulto apeigose vaidino dainiai, Indi- 
joje į vedas buvo įtraukta epinė, lyrinė, satyrinė poezi- 
ja; Izraelyje Šventojo Rašto dalimi tapo erotinės eilės. 
Dėl tos pačios priežasties radosi mistinių bei pneuma- 
tinių jausmų psichologinė giminystė su poetiniais jaus- 
mais, o Vakarų ir Rytų lyrikoje svarbus vaidmuo ten- 
ka mistikai. 

Tačiau mus čia domina ne literatūrinė produkcija ir 
jos pobūdis, bet tas antspaudas, kuriuo religingumą 
paženklino jam įtaką darančių intelektualų sluoksnių 
savitumas. Dvasininkijos įtaka buvo nevienodai stipri 

ir ten, kur ji buvo pagrindinė literatūros puoselėtoja 
(Trūger). Tai priklausė nuo tų pasaulietinių sluoksnių, 
su kuriais susidūrė dvasininkija, ir nuo jos pačios ga- 
lios. Bene didžiausią įtaką dvasininkai turėjo vėlyvajai 
zaratustrizmo raidai. Tas pat buvo Egipte ir Babilone. 
Pranašai, tačiau kartu ir dvasininkai padarė didelę įta- 
ką Pakartoto įstatymo ir Babilono tremties laikų ju- 
daizmui. Svarbiausia vėlyvojo judaizmo figūra tapo ra- 
binas. Dvasininkai, o kartu ir vienuoliai stipriai paveikė 
krikščioniškąjį religingumą vėlyvosios antikos ir aukš- 
tųjų viduramžių, o vėliau - Kontrreformacijos epochoje. 
Pastoriai darė didelę įtaką liuteronybei ir ankstyvajam 
kalvinizmui. Brahmanai nepaprastai stipriai paveikė 
bent jau institucinius ir socialinius hinduizmo elemen- 
tus, visų pirma — pasidalijimą į kastas. Jos atsirasdavo 
visur, kur atsikeldavo brahmanai. O hinduizmo socia- 
linę hierarchiją galiausiai lėmė rangų tvarka, priklau- 
santi nuo to, kaip brahmanai vertina atskiras kastas. 
Vienuoliai padarė didžiulę įtaką visoms budizmo at- 
mainoms (visų pirma - lamaizmui), mažesnę - platie- 
siems Rytų krikščionių sluoksniams. 

Mus čia ypač domina dvasininkų (vienuolių ir ne- 
vienuolių) santykiai su pasaulietine inteligentija, taip 
pat intelektualų sluoksnių ryšiai su religijomis bei jų 
padėtis religinėse bendruomenėse. Visų pirma reikia 
konstatuoti tokį fundamentalios svarbos faktą: visas 
didžiąsias Azijos religines doktrinas sukūrė intelektu- 
alai. Kilmingi intelektualai buvo budistinės išganymo 
doktrinos, džainizmo ir visų jiems giminingų doktrinų 
kūrėjai. Jie išmanė vedas (nors tos žinios ne visada 
buvo specialistų lygio), nes vedų studijos Indijoje bu- 
vo kilmingųjų ugdymo dalis. Jie dažniausiai būdavo 
aristokratai kšatrijai, jautę priešiškumą aristokratams 

brahmanams. Kinijoje ir konfucianizmo šalininkai (pra- 
dedant pačiu jo įkūrėju), ir oficialiai daoizmo pradi- 
ninku laikomas Laozi!!* buvo arba klasikinį literatūrinį 
išsilavinimą įgiję valdininkai, arba atitinkamą išsilavi- 
nimą turintys filosofai. 

Indijoje ir Kinijoje aptinkame visų pagrindinių se- 
novės graikų filosofinių srovių atitikmenis (žinoma, 
kartais labai smarkiai modifikuotu pavidalu). Konfu- 
cianizmo kaip oficialios etikos atstovai (Trūger) buvo 
įgiję klasikinį literatūrinį išsilavinimą kandidatai į val- 
dininkų vietas, tuo tarpu daoizmas tapo populiaria ma- 
gine praktika. Didžiąsias hinduizmo reformas įvykdė 
gavę brahmanų išsimokslinimą kilmingi intelektualai. 
Tiesa, po to vykęs bendruomenių kūrimas iš dalies 
pateko į žemesniųjų kastų narių rankas. Šiuo atžvilgiu 
hinduizmo reformacija skyrėsi ir nuo specialųjį dvasi- 
nį išsimokslinimą gavusių veikėjų pradėtos bažnyčios 
Reformacijos Šiaurės Europoje, ir nuo katalikiškosios 
Kontrreformacijos, kurios atrama iš pradžių tapo dia- 
lektiką studijavę jėzuitai (tokie kaip Salmeronas ir Lai- 
nezas'"). Ji skyrėsi ir nuo islamo doktrinos transfor- 
macijos, kuri sujungė mistiką ir ortodoksiją (Al 
Gazalis''?). Tai transformacijai iš dalies vadovavo ofi- 
Cialioji hierarchija, o iš dalies —- naujosios teologinį iš- 
simokslinimą įgijusios oficialiosios aristokratijos at- 
stovai. Manicheizmas bei gnosticizmas — išganymo 
doktrinos, paplitusios Artimuosiuose Rytuose, - taip 
pat buvo intelektualų religijos ir jų kūrėjų, ir pagrindi- 
nių sekėjų, ir skelbiamos išganymo doktrinos specifi- 
nių bruožų atžvilgiu. 

Nors visais šiais atvejais intelektualų sluoksniai, ku- 
rie yra išganymo doktrinos ar etikos šalininkai, tarpu- 
savyje daug kuo skiriasi, jie panašūs palyginti aukšta 

kilme ir filosofiniu išsimokslinimu, kuris savo pobū- 
džiu atitinka helenų filosofijos mokyklų, geriausiųjų 
vienuolynų ar pasaulietinį humanistinį vėlyvųjų vidu- 
ramžių universitetinį išsilavinimą. Intelektualų sluoks- 
niai tam tikroje religinėje situacijoje galėdavo steigti 
mokyklas, panašias į Platono Akademiją ir giminingas 
graikų filosofų mokyklas. Kaip ir šių mokyklų atsto- 
vai, jie galėdavo nereikšti jokio požiūrio į egzistuojan- 
čią religijos praktiką. Jie tos praktikos išoriškai neveng- 
davo, bet ją filosofiškai perinterpretuodavo arba tiesiog 
ignoruodavo. Oficialūs kulto atstovai (Kinijoje - kulto 
pareigas atliekantys valdininkai, Indijoje - brahmanai) 
savo ruožtu laikydavo jų doktriną ortodoksine arba 
eretiška (pavyzdžiui, Kinijoje tokios buvo materialisti- 
nės teorijos, Indijoje - dualistinė sankhjos"? filosofija). 
Šie daugiau mokslinės pakraipos ir tik netiesiogiai su 
praktiniu religingumu susiję sąjūdžiai mūsų čia smul- 
kiau nedomina. Mums svarbūs kiti jau anksčiau minė- 
ti sąjūdžiai: tie, kurie siekia sukurti religinę etiką (to- 
kiems sąjūdžiams Vakarų antikoje artimiausi yra 
pitagorininkai ir neoplatonikai), t.y. intelektualų sąjū- 
džiai, kuriuos socialiai privilegijuotų sluoksnių atsto- 
vai arba vieni ir sudaro, arba jiems vadovauja, arba 
turi lemiamą įtaką. 

Išganymu grindžiamo religingumo puoselėjimas 
tampa nuolatiniu tam tikros tautos socialiai privilegi- 
juotų sluoksnių užsiėmimu tada, kai jie yra demilitari- 
zuoti ir arba nebegali, arba nebėra suinteresuoti daly- 
vauti politikoje. Todėl tai paprastai atsitinka tada, kai 
aristokratų ar biurgerių valdančiuosius sluoksnius de- 
politizuoja biurokratinė militaristinė valstybės valdžia 
arba jie patys dėl kokių nors priežasčių pasitraukia iš 
politikos. Kitaip sakant, tada, kai kiek galima nuosek- 

lesnis jų intelektualinės kultūros plėtojimas (iki pat ga- 
lutinių jo loginių ir psichologinių sekmenų) savo reikš- 
me pranoksta praktinę veiklą šiame pasaulyje. Tai ne- 
reiškia, kad išganymu grindžiamas religingumas 
atsiranda tik tokiomis aplinkybėmis. Priešingai, tokios 
idėjinės koncepcijos tam tikromis aplinkybėmis atsi- 
randa anksčiau — politinio ir socialinio sujudimo lai- 
kais, kaip prielaidų nesuvaržyto mąstymo produktas. 
Tačiau iš pradžių jos lieka pogrindyje ir įsiviešpatauja 
tik tada, kai intelektualai depolitizuojami. 

Konfucianizmas - galingos valdininkijos etika - at- 
meta bet kokią išganymo doktriną. Džainizmas ir bu- 
dizmas - radikali konfucianistinio prisitaikymo prie 
pasaulio priešingybė — aiškiai išreiškė radikaliai anti- 
politines, pacifistines ir pasaulį atmetančias intelektu- 
alų nuostatas. Tačiau mes nežinome, ar tam tikru laiku 
budizmo ir džainizmo šalininkų nepagausino to meto 
įvykiai, turėję depolitizuojančių pasekmių. Aleksandro 
Makedoniečio laikų Indijoje aptinkame gausybę smul- 
kių valstybėlių be jokio politinio patoso. Šiame fone 
išsilavinusiems intelektualiems aristokratijos sluoks- 
niams galėjo imponuoti kaip tik tuo metu vis plačiau 
įsigalinčių brahmanų vienybė. Šis kontrastas galėjo juos 
paskatinti ieškoti savo interesų už politikos ribų. To- 
dėl vanaprasthas - brahmanas, kuris išsižada pasaulio, — 
jo dalia senatvėje ir šventojo statusas, kurį jis turi liau- 
dies masių akyse, tapo pavyzdžiu asketams nebrah- 
manams (šramanams'?). Tiesa, galėjo būti ir atvirkščiai: 
brahmanui duodamas patarimas išsižadėti pasaulio, kai 
jis pamato savo sūnaus sūnų, galėjo būti vėlesnis reiš- 
kinys, perimtas iš ankstesniojo. Šiaip ar taip, liaudis 
šramanus, kaip apdovanotus asketine charizma, verti- 
no labiau už oficialiuosius dvasininkus. Kilmingųjų vie- 

nuoliškas apolitizmas šia forma Indijoje reiškėsi nuo 
labai senų laikų, dar gerokai prieš atsirandant apolitiš- 
koms filosofinėms išganymo doktrinoms. 

Beveik visos Artimųjų Rytų išganymo religijos yra 
priverstinio arba savanoriško išsilavinusių sluoksnių 
nusigręžimo nuo politinės įtakos ir veiklos pasekmė. 
Tai vienodai tinka ir mistagoginėms, ir profetinėms 
Artimųjų Rytų religijoms, taip pat toms helenistinėms 
ir rytietiškoms išganymo doktrinoms (ir labiau religi- 
nio, ir labiau filosofinio pobūdžio), kurias propagavo 
intelektualūs pasauliečiai, kiek jos sulaukdavo atgar- 
sio socialiai privilegijuotuose sluoksniuose. Babilono 
religija, paveikta nebabiloniškos kilmės elementų, pa- 
suko išganymu grindžiamo religingumo kryptimi atsi- 
radus mandeizmui!'?!. Artimųjų Rytų intelektualų reli- 
gingumo posūkis susijęs su dalyvavimu Mitros ir 
kituose soteriologiniuose kultuose, vėliau - su gnosti- 
cizmu ir manicheizmu. Ir čia tai įvyko tada, kai atmirė 
visi išsilavinusio sluoksnio politiniai interesai. Graikų 
intelektualų sluoksniuose išganymo religingumas eg- 
zistavo ir anksčiau, kol dar nebuvo pitagorininkų sek- 
tos. Tačiau tuo metu ne jis vyravo politiškai dominuo- 
jančiuose sluoksniuose. Išganymo kultų ir filosofinių 
išganymo doktrinų propagandos sėkmė kilminguose 
Graikijos bei Romos pasauliečių sluoksniuose didėja, 
tiems sluoksniams galutinai nusigręžiant nuo politinės 
veiklos. Ir mūsų dabartinių vokiečių intelektualų vadi- 
namasis „religinis“ interesas (labai linkęs į plepalus) 
yra glaudžiai susijęs su politiniais nusivylimais ir jų 
nulemta politinio suinteresuotumo stoka. 

Privilegijuotųjų klasių išganymo troškuliui būdin- 
gas polinkis į „šviesos“ mistiką (ją dar nagrinėsime), 
susijusią su specifine intelektualine sakraline kvalifi- 

kacija. Ji lemia stiprų visko, kas gamtiška, kūniška, jus- 
liška, nuvertinimą. Mat psichologinė patirtis moko, kad 
visa tai kelia pagundą nukrypti nuo šio specifinio iš- 
ganymo kelio. Tam tikrą vaidmenį galėjo vaidinti gry- 
nųjų intelektualų gyvenimo būdo paskatintas norma- 
laus seksualumo suintensyvinimas, jo pretenzingas 
rafinavimas ir kartu slopinimas pakaitinėmis iškrovo- 
mis. Šio vaidmens psichopatologija šiandien, matyt, vie- 
nareikšmiais dėsniais dar negali paaiškinti. Tačiau kai 
kuriuose reiškiniuose jis aiškiai pastebimas - būtent 
gnostinėse misterijose, kurios buvo sublimuotas mas- 
turbacinis valstiečių orgijų pakaitalas. Su šiomis gry- 
nai psichologinėmis religingumo iracionalizacijos sąly- 
gomis kertasi natūralus racionalistinis intelektualų 
poreikis suprasti kosmosą kaip prasmingą visumą. Jo 
produktai yra karmos doktrina Indijoje (ją tuoj aptar- 
sime) ir jos budistinė atmaina, Jobo knyga Izraelyje 
(tikriausiai atsiradusi aukštuose intelektualų sluoks- 
niuose), panaši problematika egiptiečių literatūroje, 
gnostinė spekuliacija ir manicheizmo dualizmas. 

Kai minėtasis religingumas tampa masinis, išgany- 
mo doktrinos ir etikos intelektualistinė kilmė dažnai 
pasireiškia tuo, kad populiarizuotoje, maginę ir sote- 
riologinę transformaciją patyrusioje oficialioje religijo- 
je atsiranda ezoterika arba prakilni luominė etika, skir- 
ta išsilavinusių intelektualų poreikiams. Tokia buvo 
konfucianistinė luominė biurokratijos etika, kuriai iš- 
ganymo idėja yra svetima. Šalia jos tebeegzistuoja su- 
stingusios liaudies religijos, kurias niekina turintieji 
klasikinį išsilavinimą: daoistų magija ir budistinė sak- 
ramentų bei ritualų malonė. Kita vertus, intelektualų 
religingumas gali tapti mistagogija su įšventinimo ran- 
gų hierarchija. Tų rangų negali įgyti neapšviestasis 

41122 


„pistikas 
kultams. 

Išganymas, kurio siekia intelektualas, nuolatos yra 
išgelbėjimas nuo „vidinių problemų“. Todėl jis yra sve- 
timesnis gyvenimui, o kartu — principingesnis ir siste- 
mingesnis už išgelbėjimą nuo išorinių problemų, kurio 
siekia neprivilegijuotieji sluoksniai. Klaidžiodamas ke- 
liais, kurių kazuistika nusidriekia į begalybę, intelek- 
tualas siekia suteikti savo gyvenimui visa aprėpiančią 
prasmę. Taigi jis ieško „vienybės“ su savimi, su žmo- 
nėmis, su kosmosu. Intelektualas „pasaulio“ sąvoką pa- 
verčia „prasmės“ problema. Intelektualizmas užgniau- 
žia tikėjimą magija. Taip įvykių eiga pasaulyje yra 
„atkerima“, praranda savo maginę prasmę, vien tik 
„yra“ ir „vyksta“, bet nieko „nebereiškia“. Kuo dides- 
niu mastu tai įvyksta, tuo labiau griežtėja reikalavi- 
mas, kad pasaulis ir gyvenimas kaip visuma būtų reikš- 
mingi, būtų „prasmingai“ sutvarkyti. 

Šio postulato konfliktas su pasaulio realybe bei jo 
tvarka, su gyvensenos realiame pasaulyje galimybėmis 
lemia būdingą intelektualams bėgimą nuo pasaulio. Tai 
gali būti bėgimas į absoliučią vienatvę arba (šiuolaikiš- 
kiau) į žmonių tvarkos nepaliestą „gamtą“ (Rousseau), 
arba į pasauliui tolimą romantiką. Toksai yra bėgimas 
į žmogiškųjų konvencijų nepaliestą „liaudį“ (rusų „na- 
rodnikystė“). Šis bėgimas gali būti arba labiau kon- 
templiatyvios, arba labiau asketinės pakraipos. Juo ga- 
li būti siekiama pirmiausia individualaus išsigelbėjimo 
arba kolektyviai revoliuciniu būdu pakeisti pasaulį eti- 
niu požiūriu. Visos šios apolitiškam intelektualizmui 
būdingos tendencijos gali pasireikšti ir kartais tikrai 
pasireikšdavo religinių išganymo doktrinų pavidalu. 


. Tai būdinga gnosticizmui ir giminingiems 


144 


7. LUOMAI, KLASĖS IR RELIGIJA 


Čia mes susiduriame su viena iš intelektualų religin- 
gumui būdingo bėgimo nuo pasaulio šaknų. 

Šios rūšies filosofinis intelektualizmas, kurio reiš- 
kėjai (Trūger) yra socialiai ir ekonomiškai aprūpintos 
klasės, visų pirma — apolitiški kilmingieji arba renti- 
ninkai, valdininkai, taip pat turintieji visokiausių be- 
neficijų (Pfriindner) bažnyčiose, vienuolynuose, aukš- 
tosiose mokyklose ar kitur, nėra nei vienintelis, nei 
svarbiausias religijai. Greta jo egzistuoja proletarinis 
intelektualizmas. Daugybė tarpinių formų sieja jį su 
aukštuomenės intelektualizmu, nuo kurio jis skiriasi 
tik mentaliteto (Sinnesrichtung) tipu. Jo atstovai yra vi- 
sų laikų smulkieji valdininkai ir beneficininkai, gyve- 
nantys ties pragyvenimo minimumo riba ir turintys 
išsimokslinimą, kuris laikomas antrarūšiu; nepriklau- 
santys privilegijuotiems sluoksniams raštininkai (tais 
laikais, kai rašymas buvo atskira specialybė); visokiau- 
si pradinių mokyklų mokytojai; klajojantys dainiai, skai- 
tovai, pasakotojai, deklamuotojai ir panašių laisvų 
proletarinių profesijų žmonės. Tačiau visų pirma - sa- 
vamokslė negatyviai privilegijuotų sluoksnių inteligen- 
tija. Šiuolaikinėje Rytų Europoje jos klasikinis atstovas 
yra rusų proletarinė valstiečių inteligentija, o Vakaruo- 
se — socialistinė ir anarchistinė proletarų inteligentija. 
Proletarinio intelektualizmo (tiesa, šiuo atveju jo turi- 
nys yra visai kitoks) pavyzdys gali būti Olandijos vals- 
tiečiai, dar XIX a. pirmoje pusėje garsėję Biblijos išma- 
nymu, XVII a. smulkieji biurgeriai puritonai Anglijoje, 
taip pat visų laikų ir tautų amatininkų pameistriai. Pa- 
galiau dar vienas klasikinis proletarinių intelektualų 
atvejis yra pamaldūs žydai (fariziejai, chasidai'“ ir ma- 
sė tų, kurie kasdien studijuoja Įstatymą). 

„Parijų“ intelektualizmas (jam visų pirma atstovau- 
ja proletariniai smulkieji beneficininkai, rusų valstie- 
čiai, daugiau ar mažiau „keliaujantys“ žmonės) yra toks 
intensyvus todėl, kad sluoksniai, esantys socialinės hie- 
rarchijos apačioje arba už jos ribų, atsiduria savotiška- 
me Archimedo taške socialinių konvencijų atžvilgiu — 
nesvarbu, ar jos liečia išorinę visuomenės tvarką, ar 
įprastas nuomones. Jie yra pajėgūs suformuluoti origi- 
nalų, šių konvencijų nesuvaržytą požiūrį į kosmoso 
„prasmę“ ir pasižymi stipriu etiniu ir religiniu patosu, 
kurio neslopina materialiniai sumetimai. Jeigu tokie in- 
telektualai priklauso viduriniosioms klasėms (pavyz- 
džiui, religijos savamoksliai smulkieji biurgeriai), tai 
jų religiniai poreikiai įgyja arba rigoristinę etinę, arba 
okultinę pakraipą. Amatininkų mokinių intelektualiz- 
mas yra viduryje tarp „parijų“ ir viduriniosios klasės 
intelektualizmo. Jis reikšmingas tuo, kad keliaujantys 
amatininkų mokiniai tinka būti misionieriais. 

Kiek žinoma, Rytų Azijoje ir Indijoje parijų ir smul- 
kiųjų biurgerių intelektualizmas beveik neegzistuoja. 
Taip yra dėl to, kad čia nėra miestelėnų bendrumo 
jausmo, kuris yra smulkiųjų biurgerių intelektualizmo 
prielaida, taip pat dėl to, kad čia nebuvo emancipaci- 
jos nuo magijos, kuri būtina ir parijų, ir smulkiųjų biur- 
gerių intelektualizmui atsirasti. Netgi Žemesniosiose 
kastose atsiradusios religingumo formos savo gathas““* 
daugiausiai perima iš brahmanų. Neoficialaus, nepri- 
klausomo nuo konfucianistinio išsilavinimo intelektu- 
alizmo Kinijoje nėra. Konfucianizmas yra „prakilnaus 
žmogaus“, „džentelmeno“ (kaip teisingai verčia jau 
Dvorakas) etika. Teisingiau - priderančio aristokrati- 
niam literatūriškai išprususiam sluoksniui elgesio tai- 
syklių sistema. Kiek Žinoma, panaši padėtis yra ir Se- 

novės Rytuose bei Egipte. Tenykštis raštininkų inte- 
lektualizmas — tiek, kiek jam nesvetimi etiniai religi- 
niai apmąstymai, — kartais būna apolitiškas, tačiau vi- 
sada yra prakilnus ir antiplebėjiškas. 

Kitaip yra Izraelyje. Jobo knygos atsiradimo prielai- 
da buvo aristokratinių giminių intelektualizmas. Jau 
pati Patarlių knygos ir į ją panašių Biblijos tekstų for- 
ma byloja apie po Aleksandro Makedoniečio įsiverži- 
mo Rytuose prasidėjusią internacionalizaciją bei aukš- 
tesniųjų nepolitinių sluoksnių kontaktus: dalis patarlių 
tiesiogiai priskiriamos nežydų monarchui, ir apskritai 
visi „Saliamonui“ priskiriami tekstai turi tarptautinės 
kultūros bruožų. Tos tendencijos egzistavimą įrodo jau 
pats faktas, kad Siracidas helenizacijai priešpriešina tė- 
vų išmintį. Ir, kaip teisingai nurodo Bousset!“, to meto 
„rašto mokslininkas“ (Schriftgelehrte), koks jis iškyla Si- 
racido knygoje, yra daug keliavęs džentelmenas ir kul- 
tūringas žmogus. Kaip pabrėžia ir Meinholdas, Siraci- 
do knygą persmelkia antiplebėjiška tendencija, panaši 
į heleniškąją: kaip valstietis, kalvis, puodžius gali įgyti 
„išmintį“, kurią gali suteikti tik laisvalaikis, skirtas ap- 
mąstymams ir studijoms? Nors Ezra'“* vadinamas „pir- 
muoju rašto mokslininku“, vis dėlto aplink pranašus 
susibūrę vien religija besidomintys vienuoliai, ideolo- 
gai buvo įtakingi Žymiai anksčiau. Kitaip Pakartoto įsta- 
tymo knygos kanonizacija nebūtų pavykusi. Kita ver- 
tus, labai aukšta, beveik prilygstanti muftijui islame, 
rašto mokslininko (t.y. hebrajų kalbą mokančio Dievo 
įsakymų aiškintojo) padėtis yra žymiai vėlesnės kil- 
mės už Ezros - persų monarcho įgalioto teokratijos 
kūrėjo — padėtį. 

Tačiau rašto mokslininkų socialinė padėtis nebuvo 
pastovi. Makabiejų laikais!“ pamaldumas iš esmės bu- 

vo suprantamas tiesiog kaip blaivi gyvenimo išmintis 
(pavyzdžiui, kaip ksenofilija'?*) ir tapatinamas su „iš- 
silavinimu“ (musar, za16610). Jis buvo laikomas keliu į 
dorybę, kurios galima išmokti (taip manė ir graikai). 
Tiesa, jau tada dievoti intelektualai, kaip ir dauguma 
psalmininkų, jautė didžiulį priešiškumą turtingiesiems 
ir išdidiesiems, tarp kurių buvo maža besilaikančiųjų 
Įstatymo, ir vis dėlto jie priklausė vienai socialinei kla- 
sei. Užtat Erodo'* laikais, kai akivaizdus svetimųjų val- 
džios neišvengiamumas kėlė vis didesnę vidinę įtam- 
pą bei nuoskaudą, rašto mokslininkų mokyklos sukūrė 
proletarinį Įstatymo aiškintojų sluoksnį. Jo atstovai dir- 
bo sielovados patarėjais, pamokslininkais ir mokyto- 
jais sinagogose. Jų buvo ir tarp tų, kurie posėdžiavo 
sinedrione. Žydų ortodoksų bendruomenės (chaberim) 
liaudiškąjį pamaldumą jie nukreipė perušim (pharisai- 
oi)? linkme. Šio tipo veikla Talmudo laikais transfor- 
muojasi į rabino, t.y. bendruomenės valdininko, pro- 
fesiją. Rabinų dėka žydų tarpe neregėtai paplito 
smulkiųjų biurgerių ir parijų intelektualizmas. Nieko 
panašaus nebuvo jokioje kitoje tautoje. Jau Filonas'*! 
specifiniu žydų bruožu laikė raštingumą ir sistemingą 
kazuistinio mąstymo lavinimą tam tikrose „bendrosio- 
se liaudies mokyklose“. Dėl šio sluoksnio įtakos žydų 
miestelėnų tarpe pranašų veiklą pakeitė ištikimybės 
Įstatymui kultas ir šventųjų Įstatymo knygų studijos. 

Šitas žydų liaudies intelektualų sluoksnis, kuriam 
svetimos visokios misterijos, socialiniu atžvilgiu yra 
daug žemiau už Artimųjų Rytų helenistinės visuome- 
nės filosofus ir mistagogus. Tačiau nekelia abejonių 
tai, kad helenistiniuose Rytuose jau ikikrikščioniškai- 
siais laikais įvairiuose socialiniuose sluoksniuose eg- 
zistavo intelektualizmas, kuris, pasitelkęs alegorijas ir 

spekuliacijas, išganymo kultuose su skirtingais sakra- 
mentais bei įšventinimais sukūrė panašias soteriologi- 
nes dogmas, primenančias orfikų, priklausiusių dau- 
giausia viduriniesiems sluoksniams, dogmas 

Bent jau toks diasporos“? rašto mokslininkas kaip 
Paulius gerai Žinojo šias misterijas bei soteriologines 
spekuliacijas (Mitros kultas Kilikijoje buvo populiarus 
tarp jūros piratų Pompėjaus"? laikais, nors Tarse"* apie 
jį liudija tik krikščioniškųjų laikų epigrafai) ir jų ne- 
kentė. Paties įvairiausio pobūdžio ir pačios įvairiau- 
sios kilmės soteriologinės viltys tikriausiai nuo seno 
buvo būdingos ir žydams, ypač provincijos žydams. 
Kitaip judaizme būsimojo viešpataujančios žydų tau- 
tos monarcho idėjos nebūtų papildžiusi (jau pranašų 
laikais) ant asilo įjojančio vargšų karaliaus idėja, kaip 
nebūtų atsiradusi ir „Žmogaus sūnaus“ idėja (gramati- 
nė atitinkamo žodžio forma Biblijoje yra aiškiai semi- 
tiška). Jeigu soteriologija neapsiriboja vien į gamtos 
vyksmą orientuotu grynu mitu arba pranašyste, kad 
nors kada ateityje pasirodys geras karalius, kuris jau 
kažkur slapstosi, bet yra sudėtinga, operuoja abstrak- 
cijomis ir atveria kosmines perspektyvas, tai prie jos 
vienaip ar kitaip yra prisidėjęs pasauliečių (aukštuo- 
menės arba parijų) intelektualizmas. 

Rašto mokslas ir jo skatinamas smulkiųjų biurgerių 
intelektualizmas iš judaizmo prasiskverbė ir į anksty- 
vąją krikščionybę. Labai žymus šio tipo atstovas buvo 
Paulius (Žinoma, jo savitumas toli gražu neapsiriboja 
priklausymu šiam tipui). Skirtingai nuo antiplebėjiškų 
išminties mokytojų Siracido laikais, Paulius buvo ama- 
tininkas, kaip ir daugelis kitų rašto mokslininkų vėly- 
vojo judaizmo laikais. Nors Pauliaus „gnosis“ yra la- 
bai toli nuo to, ką šiuo žodžiu vadino į spekuliacijas 

linkę helenų ir Rytų intelektualai, juo vis dėlto vėliau 
galėjo pasiremti markionizmas““. Intelektualizmo ele- 
mentas, būdingas jo pasididžiavimui, kad tik Dievo 
pašauktieji suprato Mokytojo palyginimų prasmę, ryš- 
kiai pasireiškia ir jo išdidžiu pareiškimu, kad tikrasis 
žinojimas „žydams yra papiktinimas, o graikams - kvai- 
lystė“"*. Nors Pauliaus „kūno“ ir „dvasios“ dualizmas 
yra visai kitokios koncepcijos dalis, jis vis dėlto gimi- 
ningas tipiškos intelektualų soteriologijos požiūriui į 
juslumą. Atrodo, kad jo graikų filosofijos Žinios buvo 
kiek paviršutiniškos. Svarbiausia, Pauliaus atsivertimas 
yra ne vien vizija haliucinacinio regėjimo prasme, bet 
ir vidinė pragmatinė įžvalga, kad asmeninis Prisikėlu- 
siojo likimas siejasi su jam gerai žinomomis bendromis 
Rytų soteriologijos idėjomis, su jų išganytojo koncep- 
cija bei kulto pragmatika, apimančiomis ir žydų pra- 
našų pažadus. 

Pauliaus laiškai savo argumentacija reprezentuoja 
aukščiausiąjį smulkiųjų biurgerių intelektualizmo tipą. 
Galima tik stebėtis, kiek daug „loginės fantazijos“ toks 
tekstas kaip Laiškas romiečiams reikalauja iš tų sluoks- 
nių, kuriems yra adresuotas. Ir vis dėlto nėra nieko 
tikresnio už tai, kad to meto krikščionybė tikrai buvo 
priėmusi ne Pauliaus nuteisinimo doktriną, bet pneu- 
mos ir bendruomenės ryšio sampratą, taip pat jo pa- 
siūlytą būdą, kaip iš dalies prisitaikyti prie pasaulio 
kasdienių duočių. O būtent prieš Paulių nukreiptas 
diasporos žydų pasiutęs pyktis (jiems Pauliaus dialek- 
tinis metodas turėjo atrodyti šlykštus piktnaudžiavi- 
mas rašto mokslo išmanymu) tik parodo, kaip tiksliai 
tas metodas atitiko šį smulkiabiurgeriškojo intelektua- 
lizmo tipą. Šio intelektualizmo vėlesnė tąsa buvo cha- 
rizmatinė „mokytojų“ (6:6240x4A0:1) padėtis ankstyvo- 


150 


7. LUOMAI, KLASĖS IR RELIGIJA 


joje krikščionių bendruomenėje (dar Didachėje!“'). Har- 
nackas Laiške žydams randa tokiems mokytojams bū- 
dingos interpretacijos metodikos pavyzdį. Vėliau, kai 
išryškėjo vyskupų ir presbiterių monopolis dvasiškai 
vadovauti bendruomenėms, intelektualus apologetus!? 
beveik be išimčių pakeitė priklausantys klerui bažny- 
čios tėvai ir dogmatikai (tais laikais — gavę helenistinį 
išsilavinimą), taip pat imperatoriai, kurie buvo dile- 
tantai teologijos klausimais. Galų gale laimėję kovą 
prieš ikonoklastus Rytuose viršų paėmė vienuoliai, ki- 
lę iš Žemiausiųjų negraikų socialinių sluoksnių. Visiems 
šiems sluoksniams buvo bendra tam tikra formalisti- 
nės dialektikos atmaina. Rytų bažnyčioje ji susijo su 
pusiau intelektualistiniu, pusiau primityviu maginiu 
susidievinimo idealu ir kartu su juo pasidarė jos ski- 
riamuoju bruožu. 

Tačiau ankstyvosios krikščionybės likimą lėmė ne 
tai, kad kai kurios jos soteriologinio mito dalys atkar- 
tojo jo bendrą rytietiškąją schemą (galbūt buvo savaip 
transformuoti jos skoliniai), ir ne tai, kad Paulius pe- 
rėmė rašto mokslininkų metodiką. Svarbiausias daly- 
kas buvo tai, kad atsiradimo, tipiškų šalininkų ir tų 
religinio gyvenimo būdo bruožų, kuriuos jie laikė svar- 
biausiais, požiūriu krikščionybė buvo išganymo dok- 
trina, kuri nuo pat pradžių sąmoningai ir nuosekliai 
stojo prieš intelektualizmą. Ji stojo prieš žydų ritualinį 
juristinį mokslingumą, prieš gnostikų intelektualinės 
aristokratijos soteriologiją, o griežčiausiai - prieš anti- 
kinę filosofiją. 

Krikščionybė išsiskiria tuo, kad ji atmetė gnostinį 
„pistikų“ niekinimą; pavyzdiniais krikščionimis, ku- 
riems dovanota pneuma, ji laikė turinčius „vargdienio 
dvasią“"?, o ne „Žinančiuosius“; neigė, kad kelią į iš- 

ganymą tiesia mokytas Žinojimas, nesvarbu, ar tai bū- 
tų Įstatymo, ar kosminių ir psichologinių gyvenimo ir 
kančios pagrindų, ar gyvenimo pasaulyje sąlygų, ar 
slaptos ritualų reikšmės, ar būsimojo sielos likimo Ži- 
nojimas. Dar reikia paminėti tą aplinkybę, kad gana 
svarbi ankstyvosios krikščionybės bažnyčios vidinės is- 
torijos dalis (įskaitant dogmų kūrimą) liudija jos įsi- 
tvirtinimą kovojant prieš visas intelektualizmo formas. 

Glaustai reziumuosime, kokie sluoksniai buvo va- 
dinamųjų pasaulinių religijų išpažinėjai (Trūger) ir pla- 
tintojai: konfucianizme šį vaidmenį atliko pasaulį 
tvarkantis biurokratas, hinduizme - pasaulį tvarkantis 
magas, budizme - po pasaulį klajojantis elgetaujantis 
vienuolis, krikščionybėje — klajojantis pameistrys. Šį 
vaidmenį jie atliko ne kaip savo profesijos ar materia- 
linių „klasinių interesų“ atstovai, bet kaip ideologiniai 
reiškėjai (Triūger) tokios etikos ar išganymo doktrinos, 
kuri ypač lengvai jungėsi šeimyniniu ryšiu su jų socia- 
line padėtimi (die sich besonders leicht mit ihrer sozialen 
Lage vermiihlte). 

Islamiškasis religingumas - jeigu paliksime nuoša- 
lyje oficialias teisės ir teologijos mokyklas bei laikiną 
mokslinių interesų suklestėjimą — intelektualizmo po- 
veikį patyrė tik sufizmo"? skverbimosi metu. Intelek- 
tualizmas islamui nebūdingas. Racionalistinėmis ten- 
dencijomis visai nepasižymi populiarus liaudyje 
dervišų pamaldumas. Tik atskiros eretiškos islamo sek- 
tos (kartais gana įtakingos) buvo intelektualistinės. Kaip 
ir viduramžių krikščionybėje, islamo aukštosiose mo- 
kyklose radosi scholastikos pradmenys. 

Čia nėra galimybės aptarti intelektualizmo ir reli- 
gingumo ryšius viduramžių krikščionybėje. Šiaip ar 
taip, sociologiškai reikšmingus religingumo padarinius 

lėmė ne intelektualistinės jėgos. O stiprus vienuoliško- 
jo racionalizmo poveikis priklauso kultūros turinio sri- 
čiai ir gali būti paaiškintas tik Vakarų vienuolius lygi- 
nant su Rytų krikščionių ir Azijos vienuoliais, — tokį 
palyginimą labai glaustai pateiksime vėliau. Mat Va- 
karų bažnyčios poveikio kultūrai specifiką visų pirma 
lėmė jos vienuolijos savitumas. Smulkiųjų biurgerių pa- 
sauliečių religinis intelektualizmas arba parijų intelek- 
tualizmas Vakaruose viduramžiais (žymesniu mastu) 
neegzistavo. Kartais jis reiškėsi sektose. Aukštųjų išsi- 
lavinusių sluoksnių vaidmuo bažnyčios raidoje buvo 
nemažas. Karolingų, Otonų, Frankų dinastijos ir Stau- 
fenų"'*! laikų imperiniai išsilavinę sluoksniai veikė kaip 
tam tikra imperatoriška teokratinė kultūros organiza- 
cija, panašiai kaip vienuoliai josifininkai'*“ XVI a. Ru- 
sijoje. Grigaliaus reformacinį sąjūdį ir popiežiaus kovą 
dėl valdžios inspiravo aukštuomenės intelektualų 
sluoksnio ideologija. Intelektualai su besiformuojančiu 
biurgerių sluoksniu sudarė bendrą frontą prieš feoda- 
lines jėgas. Plintant universitetiniam išsilavinimui ir po- 
piežiaus valdžiai siekiant monopolizuoti (fiskaliniais 
ar vien patronažo tikslais) beneficijas, kurios buvo iš- 
silavinusio sluoksnio ekonominis pagrindas, vis pla- 
tesnis šiomis beneficijomis suinteresuotų intelektualų 
sluoksnis nusigręžė nuo popiežiaus valdžios: iš pra- 
džių daugiausia dėl ekonominio nacionalistinio suin- 
teresuotumo užsitikrinti monopolį, o vėliau (po 
schizmos) - ir ideologiškai. Šie intelektualai tapo kon- 
ciliarinių reformų sąjūdžių, o vėliau ir humanizmo 
„Skleidėjais“ (Trūger). 

Humanizmo, visų pirma riterių ir dvasininkų pa- 
laikomos kultūros transformacijos į rūmų ir mecenatų 
remiamą kultūrą bei jos padarinių, sociologija yra įdo- 

mi. Tačiau tai nėra mūsų tema. Prieštaringą humanis- 
tų elgesį Reformacijos metu daugiausia lėmė ideologi- 
niai motyvai. Kaip specifinio religingumo (iš tiesų — 
daugybės religinių tipų) reiškėjai (Trūger), jie nepadarė 
ilgalaikio poveikio. Ši grupė tarnavo ir reformuotų baž- 
nyčių, ir Kontrreformacijos kultūrai, vaidino svarbų 
vaidmenį organizuojant bažnyčią, mokyklas ir sistemi- 
nant mokymą. Tačiau tas vaidmuo niekada nebuvo le- 
miamas. Klasikinį išsilavinimą įgijusių humanistų 
sluoksnių gyvenimo lygis lėmė jų antiplebėjiškas ir an- 
tisektantiškas nuostatas bei antipatiją dvasininkų ir pa- 
mokslininkų vaidams, o visų pirma - demagogijai. 5a- 
vo pažiūromis jie liko artimi Erastui!“ ir Irenėjui“*, ir 
jau vien dėl to jų įtaka neišvengiamai vis mažėjo. 

Šiuose sluoksniuose reiškėsi ne vien sąmojingas 
skepticizmas ir racionalistinis švietimas, bet ir (ypač 
tarp anglikonų) subtiliai emocingas religingumas arba 
(pavyzdžiui, Port Rojalio"“?. aplinkoje) rimtas, dažnai 
asketiškas moralizmas, arba individualistinė mistika 
(anksčiausiai — Vokietijoje, taip pat Italijoje). Tačiau ta 
kova, kurioje jos dalyviai grūmėsi dėl savo galios ir 
ekonominių interesų, vyko jeigu ne tiesioginės prie- 
vartos, tai demagogijos priemonėmis. O tam šie sluoks-. 
niai visai nebuvo pasirengę. Žinoma, bent jau toms 
bažnyčioms, kurios ieškojo atramos valdančiuosiuose 
sluoksniuose, 0 visų pirma — universitetuose, reikėjo 
klasikinį išsilavinimą įgijusių polemistų teologų bei pa- 
našiai išsilavinusių pamokslininkų luomo. Liuterony- 
bės sąjunga su kunigaikščių valdžia lėmė, kad čia išsi- 
lavinimas ir religinis aktyvumas tapo profesionalių 
teologų prerogatyva. 

Puritonai dar Hudibrase““ pajuokiami dėl jų de- 
monstratyvaus filosofinio mokytumo. Tačiau purito- 

nams, 0 visų pirma baptistų sektoms, nepalaužiamą 
pasipriešinimo galią suteikė ne aukštuomenės, bet ple- 
bėjiškas, o kartais ir parijų intelektualizmas (baptistų 
sąjūdį iš pradžių skleidė klajojantys pameistriai arba 
apaštalai). Specifinio intelektualų sluoksnio, turinčio 
ypatingas gyvenimo sąlygas, čia nebuvo. Pasibaigus 
trumpam klajojančių pamokslininkų misionierių laiko- 
tarpiui, intelektualizmu persiėmė vidurinysis sluoks- 
nis. XVII a. puritonų sluoksniuose negirdėtai plačiai 
(netgi tarp valstiečių) paplito Biblijos išmanymas bei 
susidomėjimas labai abstrakčiais ir painiais dogmati- 
niais ginčais. Šiam religiniam masių intelektualizmui 
vėliau niekas neprilygo, o praeityje jis gali būti lygina- 
mas tik su vėlyvuoju judaistiniu ir religiniu masių.in- 
telektualizmu tose krikščionių bendruomenėse, kurio- 
se savo misiją vykdė Paulius. Kai religiniuose karuose 
buvo išmėginti galios šansai ir atribotos jos sferos, šis 
intelektualizmas Anglijoje (skirtingai nuo Olandijos, kai 
kurių Škotijos rajonų bei Amerikos kolonijų) vėl išblė- 
so. Tačiau jis dar tais laikais paženklino ir nulėmė an- 
glų aukštuomenės intelektualizmo savitumą, jo tradi- 
cinį polinkį į deistinį švietėjišką religingumą, kuriam 
trūksta apibrėžtumo, tačiau jis niekada nebūna priešiš- 
kas bažnyčiai. Smulkiau tą savitumą aptarti čia neturi- 
me galimybių. Taigi anglų aukštuomenės intelektua- 
lizmą veikė politiškai įtakingų biurgerių tradicinės 
pažiūros ir jų moralistiniai interesai — religinis plebėjų 
intelektualizmas. Tai yra ryški priešingybė aukštosios, 
daugiausia rūmų kultūros raidai romaniškuose kraš- 
tuose, skatinusiai radikalų priešiškumą arba absoliutų 
indiferentiškumą bažnyčiai. 

Abu šie procesai anglosaksų ir germanų šalyse sa- 
vo galutinėmis pasekmėmis yra antimetafiziniai. Tuo 

jie yra priešingi vokiečių aukštuomenės kultūrai (Bil- 
dung), kuri yra nepolitiška ir vis dėlto ne apolitiška ar 
antipolitiška; ji yra metafizinė, bet menkai orientuota į 
specifinius religinius, o mažiausiai - į „išganymo“ po- 
reikius. Šias jos ypatybes lėmė labai konkrečios aplin- 
kybės, kurios tik labai nežymiu mastu (iš esmės nega- 
tyviai) gali būti sociologiškai apibrėžtos. Plebėjų ir 
parijų intelektualizmo raida Vokietijoje buvo panaši į 
analogiškus procesus romanų tautose, tačiau priešinga 
tendencijoms anglosaksų šalyse, kur nuo puritonų lai- 
kų rimčiausias religingumas buvo ne žinybinio autori- 
tarinio, bet sektantiško pobūdžio. Kai atsirado socialis- 
tinis, ekonominiu požiūriu eschatologinis tikėjimas, 
vokiečių plebėjų ir parijų.intelektualizmas galutinai pa- 
suko radikaliai antireligine linkme. 

Tik šiose antireliginėse sektose egzistuoja deklasuo- 
tas intelektualų sluoksnis, kuris bent jau laikinai galėjo 
tapti panašaus į religiją tikėjimo socialistine eschatolo- 
gija reiškėju (Trūger). Šis „akademinis“ elementas tuo 
labiau netenka reikšmės, kuo labiau ekonominių inte- 
resų subjektai savo interesų atstovavimą paima į savo 
rankas. Galutinį smūgį jo reikšmei suduoda neišven- 
giamas nusivylimas beveik prietaringu „mokslo“ iš- 
"aukštinimu, kai jis buvo laikomas socialinės (taikios ar 
prievartinės) revoliucijos, išvaduosiančios nuo klasių 
viešpatavimo, pranašu ar potencialiu generatoriumi. 
Sindikalizmas yra vienintelė socializmo atmaina Vaka- 
rų Europoje, kuri tikrai yra ekvivalentiška religiniam 
tikėjimui. Tačiau dėl nurodytų aplinkybių jis lengvai 
atsiduria tokioje padėtyje, kad tampa žmonių be eko- 
nominių interesų (Nichtinteresenten) romantišku sportu. 

Paskutinis didelis intelektualų religinio pobūdžio 
sąjūdis buvo rusų revoliucinės inteligentijos, kurią jun- 

gė nors ir ne vieningas, tačiau svarbiais atžvilgiais ben- 
dras tikėjimas, judėjimas. Čia elitinė, akademinė ir kil- 
minga inteligentija koegzistavo su plebėjų intelektua- 
lizmu, kuriam atstovavo labai gerai sociologiškai 
išsimokslinusi, išsiskirianti universaliais kultūriniais in- 
teresais proletarinė žemesnioji valdininkija (ypač savi- 
valdos organų valdininkija, vadinama „trečiuoju ele- 
mentu“), žurnalistai, liaudies mokyklų mokytojai, 
revoliucijos apaštalai bei valstiečių inteligentija, kurios 
atsiradimą lėmė Rusijos socialinės sąlygos. Praėjusio 
šimtmečio septintajame dešimtmetyje atsirado vadina- 
moji narodnikystė - daugiausia į agrarinį komunizmą 
orientuotas, prigimtine teise besiremiantis sąjūdis. De- 
vintajame dešimtmetyje dalis jo šalininkų pradėjo ar- 
šią kovą su marksistine dogmatika, o kita dalis įvairiai 
keitė pažiūras. Narodnikystės idėjas buvo bandoma 
jungti (dažnai gana neaiškiais būdais) iš pradžių su 
slavofiliška romantika, vėliau su mistika ar religinėmis 
fantazijomis. Kai kurie (gana platūs) inteligentų sluoks- 
niai dėl Dostojevskio ir Tolstojaus įtakos perėmė aske- 
tinį arba akosmistinį!* asmeninį gyvenimo būdą. Atei- 
tis parodys, kiek šis sąjūdis, kuriame plačiai dalyvauja 
visokioms aukoms pasirengusi proletarinė žydų inteli- 
gentija, liko gyvybingas po katastrofos, ištikusios Ru- 
sijos revoliuciją (1906 m.). 

Vakarų Europos apsišvietę religiniai sluoksniai jau 
nuo XVII a. ir anglosaksų, ir (kiek vėliau) prancūzų 
kultūros kraštuose steigė unitaristines, deistines, taip 
pat sinkretistines, ateistines ir laisvos bažnyčios ben- 
druomenes, kurioms kartais darydavo įtaką ir budiz- 
mo (arba tokiomis laikomos) idėjos. Vokietijoje religi- 
nio švietimo idėjos nuolat sulaukdavo atgarsio tuose 

pačiuose sluoksniuose, kuriuose buvo populiarūs ma- 
sonai, t.y. tarp Žmonių be ekonominių interesų. Jos 
taip pat buvo patrauklios deklasuotiems ideologams ir 
pusiau ar visiškai proletariniams išsilavinusiems sluoks- 
niams. Sąlyčio su Europos kultūra produktas yra hindu- 
istinis (Brahma Samadžas"š) ir persų!“ švietimas Indijoje. 

Religinio švietimo idėjos praeityje turėjo didesnę 
praktinę reikšmę kultūrai negu dabar. Yra daugybė 
priežasčių, dėl kurių mažėja galimybių atsirasti ben- 
druomeniniam religingumui, atstovaujamam intelek- 
tualų. Tai privilegijuotųjų sluoksnių suinteresuotumas 
išsaugoti egzistuojančią religiją kaip kontrolės priemo- 
nę; jų socialinės distancijos poreikis ir pasibjaurėjimas 
masių švietimu, griaunančiu jų prestižą; jų pagrįstas 
netikėjimas, kad naują tikybą tikrai pažodžiui gali pri- 
imti plačiosios masės, kai to nėra netgi tradicinių tikė- 
jimų atveju: iš jų pažodinių formuluočių visi ką nors 
eliminuoja („ortodoksai“ - 1040, „liberalai“ - 90“). Ta- 
čiau svarbiausia priežastis yra privilegijuotųjų sluoks- 
nių paniekinamas indiferentiškumas religinių proble- 
mų ir bažnyčios atžvilgiu. Nedaugelio mažai gyvenimą 
apsunkinančių bažnytinių formalumų paisymas dide- 
lių aukų nereikalauja, nes visi žino, kad tai tik forma- 
lumai, kurių uoliausiai laikosi oficialūs ortodoksijos ir 
luominių konvencijų sargai, kadangi valstybė šito rei- 
kalauja iš siekiančių padaryti karjerą. 

Regimybė, kad „religinis interesas“ yra plačiai pa- 
plitęs, gali atsirasti dėl literatūrinio, akademinio eliti- 
nio arba kavinių intelektualizmo poreikio turėti išgy- 
venimų šaltinių bei diskusijų objektų inventoriuje 
„religinius jausmus“. Taip pat dėl rašytojų poreikio 
rašyti knygas apie įdomias problemas. Dar veiksmin- 

gesnis yra išradingų leidėjų poreikis tokias knygas par- 
duoti. Tačiau visa tai negali pakeisti to fakto, kad iš 
tokių intelektualų poreikių bei jų plepalų nauja religija 
dar niekada neatsirado. Ta pati mada, kuri pagimdė šį 
pokalbių ir publicistikos objektą, jį ir pašalins. 

Iš esmės griežtai „monoteistinės“ religijos yra tik 
judaizmas ir islamas. Tačiau netgi islamas nukrypo nuo 
čionių Trejybė tik atrodo monoteistinė, kai ją lyginame 
su hinduistinės, vėlyvosios budistinės ir daoistinės tre- 
jybės triteistine samprata, o katalikų mišios ir šventųjų 
kultas faktiškai yra labai artimi politeizmui. Toli gražu 
ne kiekvienas etinis dievas turi absoliutaus nekinta- 
mumo, visagalybės ir visažinystės — trumpai tariant, 
absoliučios transcendencijos — atributus. Jiems šias sa- 
vybes suteikia spekuliacija ir aistringų pranašų etinis 
patosas. Tačiau iš visų dievų jas visas visiškai įgijo tik 
žydų pranašų Dievas, kuris tapo ir krikščionių bei mu- 
sulmonų Dievu. Ne kiekviena etinė dievo koncepcija 
vedė prie tokių išvadų ir apskritai prie etinio mono- 
teizmo. Ne visada prie monoteizmo priartėjama inten- 
syvinant etinius dievo sąvokos turinio elementus; ir 
tikrai ne kiekvienoje etikoje išsikristalizavo transcen- 
dentinis, visus esinius iš nieko sukuriantis ir juos vie- 
nui vienas valdantis Dievas-asmuo. 

Tačiau, žinoma, kiekviena specifinė etinė pranašys- 
tė, kurios legitimacijai būtinas virš pasaulio pakylėtas 
dievas, dažniausiai remiasi dievo idėjos racionalizaci- 

ja, nukreipta būtent šia linkme. To pakylėtumo pobū- 
dis ir prasmė gali būti skirtingi. Juos iš dalies lemia 
tvirtai įsigalėję metafiziniai vaizdiniai, o iš dalies jie 
išreiškia konkrečius pranašo etinius interesus. Tačiau 
kuo labiau racionalizacija priartėja prie universalaus 
transcendentinio vieningo Dievo koncepcijos, tuo ašt- 
riau iškyla problema: kaip suderinti tokio Dievo neri- 
botą galią su faktu, kad jo sukurtas ir valdomas pasau- 
lis yra netobulas. 

Taip atsirandanti teodicėjos problema gyvuoja ir se- 
novės Egipto literatūroje, ir Jobo knygoje, ir Aischilo 
kūryboje, tik kiekvienu atveju ji savaip formuluojama. 
Ši problema daro įtaką visam indų religingumui, ta- 
čiau būdas, kuriuo ji tai daro, priklauso nuo tam tikrų 
ten susiklosčiusių prielaidų: ir prasminga beasmenė, 
aukštesnė už dievus pasaulio tvarka susidūrė su savo 
netobulumo problema. Vienokiu ar kitokiu pavidalu ši 
problema visur yra vienas tų pagrindų, kurie determi- 
nuoja religijos raidą ir išganymo poreikį. Tūkstančiai 
vokiečių darbininkų prieš kelerius metus surengtoje 
apklausoje Dievo idėjos nepriimtinumą aiškino ne gam- 
tamoksliniais argumentais, bet dieviškosios apvaizdos 
nesuderinamumu su socialinės santvarkos neteisingu- 
mu ir netobulumu. 

Teodicėjos problema buvo skirtingai sprendžiama, 
o tie sprendimai labai glaudžiai susiję su tuo, kaip su- 
prantamas dievas ir kaip formuluojamos nuodėmės bei 
išganymo idėjos. Mes išskirsime kiek galima raciona- 
lesnius „grynuosius“ tipus. 

Teisybė gali būti žadama kaip būsimasis atpildas 
šiame pasaulyje. Tai būdinga mesianistinėms eschato- 
logijoms. Šiuo atveju eschatologinis procesas yra poli- 
tinis ir socialinis šio pasaulio pertvarkymas. Ateisiąs 

(greitai, vėliau, kada nors) didis herojus arba Dievas ir 
savo sekėjus įtaisysiąs jų nusipelnytose vietose. Dabar- 
tinės kartos kančios yra protėvių nuodėmių pasekmė. 
Už jas Dievas traukia atsakomybėn palikuonis, pana- 
šiai kaip kraujo kerštas tenka visai giminei ir kaip dar 
popiežius Grigalius VII ekskomunikuodavo palikuo- 
nis iki septintosios kartos. Lygiai taip pat vien tik pa- 
maldžiųjų palikuonys pamatysią Mesijo karalystę, ku- 
rią jiems pelnė protėvių dievotumas. Neišvengiamas 
atsisakymas asmeniškai sulaukti išganymo nekėlė siau- 
bo. Rūpinimasis vaikais visur buvo organiškai būdin- 
gas siekis, pranokęs asmeninius interesus ir kreipęs į 
„anapusinį“ gyvenimą, bent jau po savo mirties. Šiuo 
metu gyvenantys turi pavyzdingai laikytis Dievo įsa- 
kymų: tam, kad pelnę Dievo palankumą užsitikrintų 
optimalius gyvenimo šansus, o kita vertus, tam, kad 
savo palikuonis padarytų išganymo karalystės gyven- 
tojais. „Nuodėmė“ yra išdavystė, kurią padaro tas, kas 
atskalūniškai išsižada Dievo pažadų. Noras asmeniš- 
kai dalyvauti Dievo karalystėje veda toliau. Kai atro- 
do, kad Dievo karalystė žemėje tuoj ateis, kyla didžiu- 
lis religinis sujudimas. Nuolat pasirodo jį skelbiantys 
pranašai. Tačiau kai laukimas pernelyg ilgai užtrunka, 
neišvengiamai guodžiamasi tikrosiomis „anapusinio“ 
pasaulio viltimis. 

„Anapusinio“ pasaulio vaizdinio užuomazga atsi- 
randa magijai rutuliojantis į animizmą. Tačiau tikėji- 
mas mirusiųjų sielų egzistavimu anaiptol ne visada 
pavirsta tikėjimu, kad egzistuoja atskira mirusiųjų ka- 
ralystė. Labai dažnai pasitaikydavo vaizdinys, kad mi- 
rusiųjų dvasios įsikūnija gyvuliuose ar augaluose - pri- 
klausomai nuo gyvenimo ir mirties būdo, nuo giminės 
ir luomo. Šis vaizdinys yra metempsichozės idėjų šal- 

tinis. Ten, kur tikima, kad egzistuoja mirusiųjų šalis (iš 
pradžių - geografiškai nutolusioje vietoje, vėliau - po 
žeme arba danguje), tenykštis sielų gyvenimas anaip- 
tol nebūtinai laikomas amžinu. Jos gali būti sunaikin- 
tos prievarta, gali žūti palikusios be aukų arba tiesiog 
kada nors mirti (toks tikriausiai buvo senovės kinų 
vaizdinys). 

Pagal „ribinio naudingumo“ dėsnį"“, tam tikras su- 
sirūpinimas savo pomirtiniu likimu atsiranda daugiau- 
siai ten, kur patenkinti būtiniausi šio gyvenimo porei- 
kiai. Todėl iš pradžių jis būdingas aukštuomenės ir 
turtingųjų sluoksniams. Tik jie (kartais vien vadai ir 
Žyniai), o ne neturtingieji, ir tik retkarčiais - moterys, 
gali užsitikrinti anapusinį egzistavimą ir, žinoma, daž- 
nai tam nepagaili didžiausių sąnaudų. Jų pavyzdys 
skatina rūpintis anapusiniu likimu. 

Apie anapusinį „atpildą“ iš pradžių nieko nekalba- 
ma. Ten, kur ši idėja egzistuoja, bausmės iš pradžių 
siejamos vien su ritualinėmis klaidomis. Pačiu plačiau- 
siu mastu tokio požiūrio laikosi indų sakralinė teisė. 
Tas, kas pažeidžia kastų tabu, gali būti tikras, kad jo 
laukia pragaro kančios. Tik suetintas dievas pomirtinį 
likimą lemia vadovaudamasis etikos kriterijais. Praga- 
ro atskyrimas nuo rojaus įvyksta ne kartu su dievo 
suetinimu, tai yra palyginti ilgos raidos produktas. Kuo 
labiau stiprėjo anapusinio gyvenimo viltys, kuo labiau 
gyvenimas šiame pasaulyje buvo laikomas laikina eg- 
zistavimo forma, kuo labiau šis pasaulis buvo laiko- 
mas sukurtu iš nieko ir laikinu, o pats jo kūrėjas — 
pavaldžiu ano pasaulio tikslams ir vertybėms, kuo la- 
biau šis gyvenimas orientavosi į gyvenimą anapus, tuo 
opesnė darėsi principinio Dievo santykio su pasauliu 
ir jo netobulybėmis problema. Kartais anapusinio gy- 

venimo viltys tiesiog apversdavo pirminį vaizdinį, esą 
anapusinio gyvenimo klausimas yra kilmingųjų ir tur- 
tingųjų reikalas, pagal formulę: „tačiau daugel pirmų- 
jų bus paskutiniai ir daugel paskutinių - pirmi“ “!. 
Šios formulės nuosekliai nesilaikoma netgi parijų 
tautų religiniuose vaizdiniuose. Tačiau ji vaidino dide- 
lį vaidmenį, pavyzdžiui, senojoje žydų etikoje. O prie- 
laida, kad kančios, visų pirma savanoriškos kančios, 
suminkština Dievą ir pagerina šansus anapusiniame 
pasaulyje, būdinga pačioms įvairiausioms anapusinio 
gyvenimo viltims. Ši prielaida labai skirtingai moty- 
vuojama, iš dalies ji galėjo kilti iš narsumo išbandymų 
herojiška askeze bei iš maginės savęs kankinimo prak- 
tikos. Religijose, kurioms daro įtaką valdantieji sluoks- 
niai, dominuoja priešingas vaizdinys: žemiškieji luo- 
miniai skirtumai ir kitame pasaulyje negali netekti 
reikšmės, nes jie yra Dievo nustatyti, įskaitant ir ypa- 
tingą „palaimintojo“ krikščionių monarcho padėtį. 
Specifinis etinis yra „atpildo“ už tam tikrus konkre- 
čius teisingus ar neteisingus darbus mirusiųjų teisme 
vaizdinys. O eschatologinis procesas paprastai yra vaiz- 
duojamas kaip visuotinio teismo diena. Kartu nuodė- 
mė turi įgyti crimen“* pobūdį ir tapti racionalios ka- 
zuistikos objektu. Šią nuodėmę šiame ar anapusiniame 
pasaulyje galima vienaip ar kitaip išpirkti ir galų gale 
būti išteisintam mirusiųjų teisme. Atlyginimai ir baus- 
mės turėtų būti atseikėtos priklausomai nuo nuopelnų 
ir nusižengimų reikšmės (taip dar mąstė ir Dante), tai- 
gi jos negalėtų būti amžinos. Tačiau dėl anapusinio 
pasaulio šansų neaiškumo ir netikrumo (palyginti su 
šio pasaulio realybe) pranašai ir dvasininkai beveik nie- 
kada neatsisakydavo amžinų bausmių. Tik jos galėjo 
patenkinti poreikį atkeršyti netikintiesiems, atskalū- 

nams, bedieviams ir nenubaustiems žemėje nusidėjė- 
liams. 

Dangus, pragaras ir mirusiųjų teismas įgijo beveik 
universalią reikšmę - netgi tose religijose, kurių esmei 
jie iš pradžių buvo visiškai svetimi (pavyzdžiui, sena- 
jame budizme). „Tarpinių karalysčių“ (Zaratustra) ar- 
ba „skaistyklos“ vaizdiniai galėjo sušvelninti amžinų 
„bausmių“ už laikiną egzistenciją perspektyvą. Vis dėl- 
to ir po to liko keblu suderinti „bausmę“ už Žmonių 
veiksmus su etinio ir kartu visagalio pasaulio kūrėjo 
idėja. Toks būdamas, jis vienas už tuos veiksmus turė- 
tų ir atsakyti. Kuo daugiau buvo gilinamasi į neišspren- 
džiamą problemą, kaip suderinti pasaulio netobulumą 
su dieviškąja visagalybe, tuo labiau aiškėjo išvada, kad 
transcendentinį Dievą nuo vis iš naujo nusikalstančio 
žmogaus skiria be galo didelė etinė distancija. Galų 
gale liko padaryti išvadą, prie kurios tikėjimas visaga- 
liu pasaulio kūrėju jau priartėja Jobo knygoje: šis visa- 
galis Dievas yra anapus visų etinių pretenzijų, kurias 
reiškia jo kūriniai; jo tikslai Žmogaus supratimo galiai 
yra nesuvokiami; jo absoliuti valdžia savo kūriniams 
yra tokia neribota, kad jo kūrinių teisingumo matai 
paties Dievo darbams yra nepritaikomi, o pati teodicė- 
jos problema visiškai atkrinta. 

Taip islame supranta Alachą aistringiausi jo sekėjai; 
taip pat krikščioniškąjį Deus absconditus“* mąsto krikš- 
čioniškojo dievotumo virtuozai. Suverenus, visiškai ne- 
perprantamas ir - kaip Dievo visažinystės pasekmė — 
jau padarytas laisvas Dievo sprendimas lemia ir Že- 
miškąjį, ir pomirtinį likimą. Jis nuspręstas nuo amžių. 
Prakeiktieji gali skųstis savo iš anksto nulemtu nuodė- 
mingumu ne daugiau, nei žvėrys galėtų skųstis tuo, 

kad jie nėra sukurti žmonėmis (taip tiesiai teigia kalvi- 
nizmas). 

Etiškas elgesys čia niekada negali būti priemone 
pagerinti savo šansams šiame ar anapusiniame pasau- 
lyje. Jis turi kitokią prasmę, kuri praktiškai psicholo- 
giškai tam tikromis aplinkybėmis gali būti dar veiks- 
mingesnė: jis yra Dievo sprendimo nulemtos malonės 
būsenos simptomas. Būtent absoliutus Dievo suverenu- 
mas sukelia praktinį religinį interesą bent jau vienu 
vieninteliu atveju žvilgtelėti į jo kortas. O ir pats noras 
žinoti savo pomirtinį likimą yra elementarus atskiro 
asmens poreikis. Todėl tendencija laikyti Dievą neri- 
botu savo kūrinių valdovu susijusi su polinkiu visur 
matyti ir interpretuoti jo „apvaizdą“ — jo grynai asme- 
ninį kišimąsi į pasaulio įvykių eigą. 

„Tikėjimas apvaizda“ yra nuosekli maginio ateities 
būrimo racionalizacija. Ateities būrimas yra tikėjimo 
apvaizda išeities taškas, tačiau būtent todėl pastarasis 
palyginti visiškai nuvertina pirmąjį. Jokia kita religinio 
ryšio samprata 1) nėra tokia radikali visos magijos te- 
orinė ir praktinė priešingybė kaip šis tikėjimas, domi- 
nuojantis didžiosiose teistinėse Artimųjų Rytų ir Va- 
karų religijose; 2) taip nuosekliai nesutapatina Dievo 
esmės su aktyvia „veikla“, asmenišku providencialiu 
pasaulio valdymu; 3) taip tvirtai neteigia, kad Dievas 
laisvai dovanoja malonę jos stokojantiems kūriniams, 
kuriuos nuo jo skiria milžiniškas atstumas; 4) taip tvir- 
tai nestoja prieš „kūrinių sudievinimą“ kaip Dievo di- 
dybę įžeidžiančią šventvagystę. Būtent dėl to, kad šis 
tikėjimas nėra racionalus praktinės teodicėjos proble- 
mos sprendimas, jame glūdi pati didžiausia įtampa tarp 
pasaulio ir Dievo, privalomybės ir esamybės. 

Be predestinacijos, tik dar dvi religinės koncepcijos 
pateikia sistemingai apgalvotus pasaulio netobulumo 
problemos sprendimus. Pirmoji yra dualizmas. Jis bū- 
dingas vėlyvajam zaratustrizmui ir daugeliui jo paveik- 
tų Artimųjų Rytų tikėjimų, būtent vėlyvosioms Babilo- 
no religijos formoms (kurioms jau darė įtaką judaizmas 
ir krikščionybė), mandeizmui ir gnosticizmui, taip pat 
manicheizmo, kuris III a. pabaigoje ir Viduržemio jū- 
ros šalyse atrodė stovįs prie pat kovos dėl viešpatavi- 
mo visame pasaulyje slenksčio, didžiosioms koncepci- 
joms. 

Dualizmo požiūriu, dievas nėra visagalis ir jis ne- 
sukūrė pasaulio iš nieko. Neteisingumas, neteisybė, 
nuodėmė - viskas, kas kelia teodicėjos problemą, - ran- 
dasi dėl didžiųjų ir gerųjų dievų šviesaus tyrumo su- 
teršimo jiems susilietus su nuo jų nepriklausoma tam- 
sos jėga bei nešvaria materija, kuri su ja sutapatinama. 
Ši materija, kuri šėtoniškoms jėgoms suteikia valdžią 
pasauliui, atsirado dėl pirmykštės Žmonių ar angelų 
nuodėmės arba — taip teigia kai kurie gnostikai — dėl 
subordinuoto pasaulio kūrėjo (Jahvės ar „demiurgo“) 
menkavertiškumo. Galutinė šviesos dievų pergalė ky- 
lančioje kovoje laikoma tikra, ir tai yra nukrypimas 
nuo nuoseklaus dualizmo. Pilnas kančių, tačiau neiš- 
vengiamas pasaulio procesas yra nepaliaujamas švie- 
sos apsivalymas. Būsimosios galutinės kovos vaizdi- 
nyje slypi labai stiprus eschatologinis patosas. 

Bendra tokių idėjų pasekmė turi būti nesuterštųjų 
ir išrinktųjų aristokratinis prestižo jausmas. Kai blogio 
sampratos prielaida yra visagalio Dievo sąvoka, šiai 
sampratai yra būdinga grynai etinė tendencija. Dualiz- 
me ji gali įgyti ryškų dvasinį pobūdį, nes žmogus čia 
yra ne kūrinys, priešpriešinamas absoliučiai visagaly- 

bei, bet dalyvauja šviesos karalystėje. Blogis sudvasi- 
namas ir dėl to, kad beveik neįmanoma išvengti švie- 
sos sutapatinimo su tuo, kas žmoguje yra aiškiausia, — 
su dvasia, o tamsos - su materija, kūnu, iš kurių kyla 
visos žemosios pagundos. Ši samprata lengvai susieja- 
ma su tabu grindžiamos etikos „suterštumo“ idėja. Blo- 
gis suprantamas kaip susiteršimas, kaip nuodėmė, pa- 
naši į maginį nusižengimą, kaip paniekos vertas krytis 
iš tyrumo ir aiškumo karalystės į tamsos ir neaiškumo 
karalystę, į purvą ir pelnytą gėdą. Tiesa, beveik visose 
etinės pakraipos religijose dieviškoji visagalybė apri- 
bojama dualistinės mąstysenos elementais. 

Formaliai tobuliausią teodicėjos problemos spren- 
dimą pateikia indiškoji „karmos“, t.y. vadinamojo sie- 
lų persikūnijimo, doktrina. Pasaulis joje laikomas vien- 
tisu etinio atpildo kosmosu. Už kaltes ir nuopelnus 
atlygina likimas būsimajame gyvenime. Siela nugyvens 
be galo daug gyvenimų, vėl ateidama į šį pasaulį gy- 
vulio ar žmogaus, ar net dievo pavidalu. Etiniai nuo- 
pelnai šiame gyvenime gali laiduoti atgimimą dangu- 
je, bet tik tam tikrą laiką - kol bus išnaudota nuopelnų 
sąskaita. Pats žemiškojo gyvenimo baigtinumas yra ge- 
rų arba blogų poelgių baigtinumo ankstesniame tos 
pačios sielos gyvenime pasekmė. Dabartinio gyveni- 
mo kančios, kurios atrodo neteisingos atpildo požiū- 
riu, yra bausmės už nuodėmes ankstesniame gyveni- 
me. Kiekvienas pats susikuria (pačia griežčiausia šio 
žodžio prasme) savo likimą. 

Tikėjimas sielų persikūnijimu susijęs su dažnai pa- 
sitaikančiu animistiniu vaizdiniu apie mirusiųjų sielų 
persikėlimą į gamtos objektus. Jis šį vaizdinį (o kartu — 
ir kosmosą) racionalizuoja remdamasis grynai etiniais 
principais. Mums įprastą natūralistinį „priežastingu- 


168 


8. TEODICĖJOS PROBLEMA 


mą“ jis pakeičia universaliu atpildo mechanizmu, nie- 
kada nepaliekančiu be pasekmių jokio etiniu požiūriu 
reikšmingo poelgio. Dogmatinis šios koncepcijos nuo- 
seklumas pasireiškia tuo, kad čia visiškai nebereikalin- 
gas ir net neįsivaizduojamas visagalis dievas, kuris kiš- 
tųsi į šį mechanizmą: amžinas kosminis procesas vykdo 
etinius tokio dievo uždavinius automatiškai. Ši kon- 
cepcija nuosekliai kyla iš aukštesnės už dievus amži- 
nos pasaulio „tvarkos“ idėjos, panašiai kaip predesti- 
naciją verčia pripažinti asmeniškai valdančio Dievo 
transcendentiškumas. Senajame budizme, kur ši idėja 
rutuliojama nuosekliai, visiškai eliminuojama ir „sie- 
la“: egzistuoja tik atskiri reikšmingi karmos mechaniz- 
mui geri ir blogi veiksmai, susiję su „aš“ iliuzija. 

Visi veiksmai savo ruožtu yra kovos už sunaikinti 
pasmerktą savo egzistenciją, „gyvenimo troškulio“ pro- 
duktas. Ši kova yra beviltiška, nes gyvenimas visada 
yra laikinas jau vien dėl to, kad jis turi apibrėžtą for- 
mą. Iš „gyvenimo troškulio“ kyla ir anapusinio gyve- 
nimo viltys, ir prisirišimas prie šio gyvenimo malonu- 
mų. Kol šis troškulys egzistuoja, jis kaip nuolatinis 
individuacijos pagrindas iš savęs kuria gyvenimą ir 
atgimimą. „Nuodėmės“, griežtai kalbant, nėra. Yra tik 
nusižengimai savo paties gerai suprastam interesui iš- 
trūkti iš šio begalinio „rato“ arba bent jau išvengti dar 
didesnių kančių kitame gyvenime. Etiško elgesio pras- 
mė gali būti tik arba atgimimo šansų pagerinimas (ke- 
liant sau kuklų uždavinį), arba atgimimo išvengimas 
(jeigu siekiama išvengti beprasmės kovos už būvį). 

Pasaulio suskaidymas į du principus čia turi kitokį 
pavidalą nei etinėje dualistinėje apvaizdos religijoje, 
kur šventa ir visagalė Dievo didybė priešpriešinama 
visos kūrinijos etiniam silpnumui. Jis skiriasi ir nuo 

spiritualistinio dualizmo, kur visas pasaulio vyksmas 
padalijamas į šviesą ir tamsą, į aiškią bei tyrą dvasią ir 
į tamsią bei teršiančią materiją. Sielų persikūnijimo dok- 
trinos dualizmas yra ontologinis. Jis priešpriešina lai- 
kiną pasaulio vyksmą bei veiksmus ir nekintamą, pasto- 
vią amžinosios tvarkos būtį bei jai tapačią nejudančią, 
miegu be sapnų miegančią dievybę. Šią išvadą tikrąja 
prasme iš metempsichozės doktrinos padarė vien bu- 
dizmas. Tai yra pats radikaliausias teodicėjos proble- 
mos sprendimas, tačiau būtent dėl to jis tiek pat men- 
kai tepatenkina etinius reikalavimus dievui, kaip ir 
tikėjimas predestinacija. 


9 
IŠGANYMAS IR ATGIMIMAS 


Tik nedaugelis išganymo religijų nuosekliai išplėto- 
jo vieną ar kitą iš minėtųjų dievo santykio su pasauliu 
ir ŽMogumi problemos sprendimo grynųjų tipų, o kur 
tai buvo padaryta, truko neilgai. Dauguma išganymo 
religijų suderino skirtingas mąstymo formas, nes jos 
veikė viena kitą ir turėjo atsižvelgti į įvairius sekėjų 
intelektualinius poreikius. Jos viena nuo kitos skiriasi 
artumo vienam ar kitam grynajam tipui laipsniu. 

Skirtingos dievo ir nuodėmės idėjų sampratos yra 
labai glaudžiai susijusios su „išganymo“ siekiu, kuris 
gali būti pačių skirtingiausių atspalvių priklausomai 
nuo to, „nuo ko“ (wovon) ir „dėl ko“ (w0zu) norima 
būti išganytam. Ne kiekviena racionali religinė etika 
yra išganymo etika. Konfucianizmas yra „religinė“ eti- 
ka, bet išganymo poreikis jam visai nežinomas. Budiz- 
mas, atvirkščiai, yra vien išganymo doktrina, tačiau 
jame nėra dievo. Daugelyje kitų religijų „išganymas“ 
yra tik nedidelių grupelių rūpestis, dažnai — slaptas 
kultas. Ir atliekant religinius veiksmus, kurie laikomi 
„šventais“ specifine šio žodžio prasme ir vienintele 
veiksminga priemone tam tikroms sakralinėms gėry- 
bėms įgyti, „išganymą“ mums įprasta prasme labai daž- 
nai pakeičia patys paprasčiausi utilitariniai lūkesčiai. 

Ritualiniu požiūriu nesusiteršę Eleusino misterijų da- 
lyviai, pantomima ir muzika garbinantys didžiąsias 
chtonines dievybes, valdančias mirusiųjų karalystę bei 
lemiančias derlių, visų pirma tikėjosi turto. Jie taip pat 
siekė pagerinti savo anapusinį likimą, tačiau tą page- 
rinimą laikė ritualinio uolumo pasekme, nepuoselėda- 
mi jokių atpildo idėjų. 

Shujing“* vertybių lentelėje turtas, kaip ir ilgas gy- 
venimas, yra didžiausia gėrybė. Kinų imperatoriaus 
valdiniai tiki, kad tos gėrybės įgijimas priklauso nuo 
to, ar jie teisingai atlieka oficialaus kulto apeigas, taip 
pat nuo to, ar jie patys vykdo savo religines prieder- 
mes. Tačiau jie visai neturi kokių nors anapusinio gy- 
venimo ar atpildo vilčių. Nors Zaratustra ir dalija gau- 
sius pažadus dėl anapusinio gyvenimo, iš savo dievo 
malonės jis visų pirma laukia turto sau ir savo šalinin- 
kams. Budizmas garbingą ilgą gyvenimą ir turtą skel- 
bia esant atlyginimu pasauliečiams už jų dorą. Tai bū- 
dinga visoms indų religinės etikos doktrinoms, skirtoms 
pasauliečiams. Turtu Dievas palaimina ir pamaldžius 
žydus. 

Tačiau turtas - jeigu jis racionalus ir legaliai įgytas — 
yra ir vienas iš simptomų malonės būklei „pasitikrin- 
ti“. Taip jį interpretuoja asketinės protestantizmo kryp- 
tys (kalvinistai, baptistai, menonitai, kvakeriai, pietis- 
tai reformatai, metodistai). Žinoma, šiais atvejais mes 
jau turime reikalą su požiūriu, labai ryžtingai neigian- 
čiu, kad turtas (ir kokios nors kitos šio pasaulio gėry- 
bės) yra „religinis tikslas“. Tačiau praktiškai nėra aiš- 
kios ribos tarp šio požiūrio ir jo alternatyvų. Pažadų 
išvaduoti nuo priespaudos ir kančios, kuriuos skelbia 
parijų tautų (visų pirma Žydų) religijos, taip pat Zara- 
tustros ir Mahometo pažadų neįmanoma griežtai at- 

skirti nuo šių religijų išganymo koncepcijų - ar tai bū- 
tų socialinio prestižo ir valdžios visame pasaulyje pa- 
žadas, skirtas ankstyvojo islamo šalininkui kaip atpil- 
das už šventąjį karą prieš visus klaidatikius, ar 
specifinio religinio prestižo pažadas, Dievo duotas iz- 
raelitams. Ypač žydams jų Dievas yra išganytojas visų 
pirma todėl, kad jis juos išvadavo iš Egipto vergijos, o 
ateityje išlaisvins iš geto. 

Tokius ekonominius ir politinius pažadus visų pir- 
ma papildo pažadas išvaduoti nuo piktų demonų bai- 
mės ir apskritai nuo piktų burtų, kurie neva sukelia 
daugumą gyvenimo blogybių. Vienas svarbiausių ir 
veiksmingiausių Kristaus pažadų ankstyvosios krikš- 
čionybės laikais buvo pažadas savo dvasios jėga pa- 
laužti demonų galią ir išvaduoti savo sekėjus iš jų val- 
džios. O jau atėjusi arba tuoj ateisianti Dievo karalystė, 
kurią žadėjo Jėzus Nazarietis, buvo palaimos karalystė 
žemėje, kur nėra kitų Žmonių abejingumo, baimės ir 
skurdo. Dangus ir pragaras atsirado tik vėliau. Mat 
visoms šio pasaulio eschatologijoms yra būdinga natū- 
rali tendencija virsti anapusinio gyvenimo viltimi, kai 
tik antrasis atėjimas vėluoja. Tokiu atveju pabrėžiama, 
kad tie, kas gyvena dabar ir nebesulauks to atėjimo 
šiame gyvenime, išgyvens jį po mirties prisikėlę iš mi- 
rusiųjų. 

Specifinis „anapusinio“ išganymo turinys gali reikšti 
arba visų pirma laisvę nuo fizinių, dvasinių, socialinių 
žemiškosios būties kančių, arba visų pirma išsivadavi- 
mą nuo beprasmės gyvenimo kaip tokio nerimasties ir 
jo laikinumo, arba visų pirma atsikratymą neišvengia- 
mo asmeninio netobulumo, kuris gali būti supranta- 
mas kaip nuolatinis suterštumas, stiprus polinkis į 

nuodėmę arba (dvasiškiau) kaip nugrimzdimas į Že- 
miškojo nežinojimo tamsą. 

Kad ir koks būtų išganymo troškimas, jis mums yra 
svarbus tiek, kiek daro įtaką praktiniam elgesiui gyveni- 
me. Tokia pozityvi ir šiapusė kryptis jam labiausiai 
yra būdinga ten, kur jis sukuria tam tikros pagrindinės 
prasmės arba pozityvaus tikslo vienijamą, specifiškai 
religijos determinuotą „gyvenimo būdą“ (Lebensfihrung), 
taigi tuo atveju, kai dėl religinių motyvų susistemina- 
ma praktinė veikla, orientuojant ją į vieningas verty- 
bes. Šio gyvenimo būdo tikslas ir prasmė gali būti sie- 
jami grynai su anapusiniu gyvenimu arba bent jau iš 
dalies - su šiuo. Šiuo atžvilgiu labai skiriasi ir atskiros 
religijos, ir atskiri jų šalininkai, o tų skirtumų išraiška 
yra tam tikros tipiškos jų savybės. Žinoma, įtaka, kurią 
religinio gyvenimo būdo susisteminimas daro ekono- 
miniam elgesiui, nėra neribota. O religiniai motyvai, 
ypač išganymo viltis, visai nebūtinai daro poveikį gy- 
venimo būdui, ypač ekonominiam, tačiau gali tai da- 
ryti, ir labai smarkiai. 

Išganymo viltis reikšmingiausių pasekmių gyveni- 
mo būdui turi tuo atveju, jeigu išganymas laikomas 
vidiniu procesu, kurio šešėlis krinta jau ant šio gyveni- 
mo arba kuris netgi visas vyksta šiapus. Taigi tuo at- 
veju, kai arba jis pats yra laikomas „sanktifikacija“ (Hei- 
ligung), arba kai jis yra išganymo pasekmė ar prielaida. 
Sanktifikacijos procesas gali būti arba laipsniško apsi- 
valymo procesas, arba staiga įvykstantis atsivertimas 
(metanoia), atgimimas. 

Pati atgimimo idėja yra labai sena. Klasikinį pavi- 
dalą ji yra įgijusi maginiame tikėjime dvasiomis. Ma- 
ginės charizmos prielaida beveik visada yra atgimi- 
mas. Kai burtininkai ugdo burtininkus ir karo didvyris, 

o didvyriai renkasi ypatingą gyvenimo būdą, jie siekia 
atgimti ir įgyti ypatingą maginę jėgą. To auklėjimo da- 
lis yra „pasitraukimas“ per ekstazę ir naujos „sielos“ 
įgijimas. Dėl to dažnai pakeičiamas ir vardas, - taip 
daroma ir dabar įšventinant vienuolius. „Atgimimas“ 
iš pradžių yra būdingas vien profesionaliam burtinin- 
kui kaip burtų ar herojinės charizmos prielaida. Nuo- 
sekliausiose „išganymo religijose“ jis tampa dvasios ko- 
kybe (Gesinnungsgualitūt), kurią atskiras individas turi 
įgyti ir įrodyti ją turįs savo gyvenimo būdu. 


10 


IŠGANYMO KELIAI 
IR JŲ ĮTAKA GYVENIMO BŪDUI 


Religijos įtaka gyvenimo būdui, o ypač atgimimo 
prielaidoms, labai įvairuoja priklausomai nuo išgany- 
mo kelio ir nuo siekiamų sakralinių gėrybių psichinės 
kokybės (viena ir kita yra glaudžiai susiję). 

I. Išganymas gali būti paties individo pastangų vai- 
sius, pasiekiamas be jokių antžemiškų jėgų pagalbos, 
kaip, pavyzdžiui, senajame budizme. Šiuo atveju išga- 
nymas gali būti pasiektas trimis būdais. 

1. Grynai ritualiniais kulto veiksmais ir ceremonijo- 
mis, atliekamomis ir pamaldų metu, ir kasdienybėje. 
Grynasis ritualizmas savo poveikiu gyvenimo būdui ne- 
siskiria nuo burtų, o kartais šiuo atžvilgiu netgi atsilie- 
ka nuo maginio religingumo. Kai kuriais atvejais magi- 
nis religingumas gali turėti apibrėžtą ir gana nuodugnią 
atgimimo metodiką. Ją dažnai sukuria ir ritualizmas, 
tačiau ne visada. Išganymo religija gali susisteminti 
atskirus grynai formalius ritualinius veiksmus ir taip 
sukurti tam tikrą specifinę „pamaldumo“ (Andacht) 
nuotaiką, su kuria atliekami ritualai, simbolizuojantys 
dievybę. Ta nuotaika šiuo atveju ir yra išganinga sak- 
ralinė gėrybė. Vos tik ji išnyksta, lieka vien formalus 
maginis ritualizmas. Taip nuolatos ir atsitikdavo vyks- 

tant pamaldaus religingumo (Andachtsreligiositūt) ruti- 
nizacijai. 

Ritualistinio pamaldaus religingumo pasekmės gali 
būti labai įvairios. Visa aprėpianti ritualinė pamaldaus 
hinduisto gyvenimo reglamentacija, europiečio vaizdi- 
nius visiškai pranokstantys reikalavimai, kuriems hin- 
duistas diena iš dienos turi paklusti, padarytų pavyz- 
dingai pamaldų pasaulietinį gyvenimą visiškai 
nesuderinamą su intensyvia ūkine veikla, jeigu tų rei- 
kalavimų būtų tikrai tiksliai laikomasi. Tiktai pasitu- 
rintis Žmogus, kuriam nereikia intensyviai dirbti, galė- 
tų visų šių ritualų laikytis. 

Tačiau dar didesnę reikšmę, palyginti su ką tik ap- 
tarta ritualizmo pasekme, kurios vis dėlto galima iš- 
vengti, turi tokia aplinkybė: ritualinis išganymas ak- 
centuoja pamaldumo akimirkos emocinį turinį, laikomą 
išganymo garantija. Tai ypač būdinga tiems atvejams, 
kai pasauliečio vaidmuo apsiriboja stebėjimu arba kai 
jis dalyvauja, tačiau vien paprastomis arba iš esmės 
receptyviomis manipuliacijomis, o ritualinė nuotaika 
yra sublimuojama į jausmingą maldingumą. Visais šiais 
atvejais siekiama sukelti tam tikrą vidinę būseną, kuri 
pačia savo prigimtimi yra laikina. Dėl tam tikro „atsa- 
komybės nebuvimo“, kuriuo išsiskiria, pavyzdžiui, mi- 
šių klausymas ar mistinio mimo stebėjimas, ši būsena 
pasibaigus ceremonijai veiklai dažnai daro ne didesnę 
įtaką, negu didžiausias teatro publikos susijaudinimas 
žiūrint gražią ir dvasią keliančią pjesę —- jos kasdienei 
etikai. Išganymui per misterijas visada būdingas šis 
nestabilumas. Jis reiškiasi kaip proginio pamaldumo 
ex opere operato“"? pasekmė. Nėra vidinių motyvų pasi- 
tikrinimui, kuris galėtų laiduoti „atgimimą“. 

Ten, kur ritualų sukurtą proginį pamaldumą ban- 
doma suintensyvinti iki nuolatinio pamaldumo bei iš- 
saugoti ir kasdienybėje, šis pamaldumas greičiausiai 
įgyja mistinį pobūdį, kurį lemia siekimas maldos metu 
patirti tam tikrą būseną. Tačiau polinkis į mistiką yra 
individuali charizma. Neatsitiktinai būtent mistinės iš- 
ganymo pranašystės (indų ir kitos rytietiškos) tapu- 
sios rutina greitai vėl virsdavo grynuoju ritualizmu. 
Sielos habitus“*, kuris yra galutinis ritualizmo tikslas, 
tiesiog atitraukia nuo racionalios veiklos, - tai, mūsų po- 
žiūriu, yra svarbiausia. Toks yra beveik visų misteri- 
nių kultų poveikis. Jų tipiška prasmė yra „sakramen- 
tinės malonės“ teikimas — išvadavimas nuo kaltės, 
pasiekiamas sakralinėmis manipuliacijomis, taigi tokiu 
procesu, kuris turi bendrą visai magijai bruožą išsi- 
skirti iš kasdienio gyvenimo nedarant jam jokio po- 
veikio. 

Žinoma, „sakramentas“ gali veikti visiškai kitaip, 
jeigu jo teikimas remiasi prielaida, kad jis suteikia iš- 
ganymą tik tiems, kurie etiniu požiūriu apsivalė prieš 
Dievą, o visiems kitiems neša pražūtį. Iki pat naujau- 
siųjų laikų buvo plačiai paplitęs šiurpinantis baimės 
jausmas prieš priimant komuniją: „kas netiki ir vis dėlto 
suvalgo, tas valgydamas ir gerdamas pats save pasmer- 
kia“. Ten, kur nebuvo nuodėmes atleidžiančios instan- 
cijos (pavyzdžiui, asketinio protestantizmo atveju), daž- 
nas komunijos priėmimas, kuris dėl to buvo svarbus 
pamaldumo požymis, tikrai galėjo daryti didelę įtaką 
kasdieniam elgesiui. 

Su tuo buvo glaudžiai susijęs reikalavimas atlikti 
išpažintį prieš priimant sakramentą, kurį kelia visos 
krikščioniškos konfesijos. Tačiau šios institucijos atve- 
ju viskas priklauso nuo to, kokios būsenos religija rei- 

kalauja iš tikinčiojo, kad jis galėtų su nauda sau priim- 
ti sakramentą. Beveik visi antikiniai ir dauguma ne- 
krikščioniškų misterinių kultų reikalavo vien rituali- 
nio nesuterštumo. Be to, atskirais atvejais teisė priimti 
sakramentą būdavo prarandama dėl sunkios kraujo kal- 
tės arba dėl tam tikrų ypatingų nuodėmių. Tad šioms 
misterijoms išpažinties reikalavimas daugeliu atvejų ne- 
būdingas. Tačiau ten, kur ritualinio nesuterštumo rei- 
kalavimas yra racionalizuojamas reikalaujant, kad sie- 
la nebūtų susitepusi nuodėmėmis, ritualo poveikio 
kasdieniam gyvenimui mastas ir būdas visiškai pri- 
klauso nuo kontrolės formos, o ten, kur egzistuoja iš- 
pažintis, —- nuo jos pobūdžio, kuris gali būti labai skir- 
tingas. Šiaip ar taip, ritualas tokiais atvejais tampa 
praktiškai vien instrumentu daryti įtaką neritualinei 
veiklai. Ši veikla tampa vieninteliu dalyku, nuo kurio 
priklauso išganymas. Tokiu svarbiu, kad būtent tais 
atvejais, kai visiškai nuvertinamas maginis sakramen- 
to pobūdis ir nėra visiškai jokios kontrolės per išpažin- 
tį (ir viena, ir kita būdinga puritonams), sakramentas 
vis dėlto, o kartais — būtent dėl to gali daryti etinį 
poveikį kasdieniam elgesiui. 

Kitu, netiesioginiu būdu ritualinis religingumas ga- 
li daryti etinį poveikį ten, kur ritualinių priesakų vyk- 
dymas iš pasauliečio reikalauja aktyvios ritualinės veik- 
los (arba neatlikti tam tikrų veiksmų), o formalistinis 
ritualo aspektas yra taip susistemintas visa aprėpian- 
čio „įstatymo“, kad jo neįmanoma išmanyti be specia- 
laus mokyklinio išsilavinimo. Taip buvo judaizmo atve- 
ju. Knyginis žydų Įstatymo moksliškumas lėmė, kad 
žydai jau senovėje (kaip nurodo Filonas), skirtingai nuo 
kitų tautų, nuo pat ankstyvos jaunystės buvo nuolatos 
intelektualiai lavinami mokyklose, panašiose į mūsų 

pradines mokyklas, ugdomas jų sisteminis kazuistinis 
mąstymas. Dėl to ir naujaisiais laikais, pavyzdžiui, Ry- 
tų Europoje Žydai buvo vieninteliai gyventojai, gavę 
sistemingą pradinį išsilavinimą. Todėl dievoti žydai jau 
senovėje neišmanančius Įstatymo (amhaarez“') tapati- 
no su bedieviais. Žinoma, toks kazuistinis intelekto iš- 
lavinimas gali turėti pasekmių ir kasdienybėje. Tuo la- 
biau, jeigu religinio įstatymo turinį sudaro ne grynai 
ritualinės kulto pareigos (kaip iš esmės yra indų teisė- 
je), bet ir sisteminga kasdienės etikos reglamentacija. 
Tačiau tokiu atveju išganymą teikia jau kitokio pobū- 
džio, o ne kultiniai veiksmai, tarp jų — socialiniai pa- 
siekimai (soziale Leistungen). 

2. Socialiniai pasiekimai. Jie gali būti labai skirtingo 
pobūdžio. Pavyzdžiui, karo dievai dažnai priima į sa- 
vo rojų vien mūšyje kritusius karius ar kitaip teikia 
jiems pirmenybę. Brahmanų etika karaliui tiesiai pata- 
rė ieškoti mirties mūšyje, išvydus savo sūnaus sūnų. 
Kita vertus, tai gali būti „artimo meilės“ darbai. Šiaip 
ar taip, nuopelnus galima susisteminti, ir būtent tai 
nuolatos būdavo pranašų funkcija. 

„Gerų darbų“ etiką galima susisteminti dviem skir- 
tingais būdais. Dori ir nedori poelgiai gali būti vertina- 
mi pavieniui ir įskaičiuojami į išganymo laukiančiojo 
sąskaitą arba išskaičiuojami iš jos. Atskiras asmuo kaip 
veiklos subjektas šiuo atveju nepasižymi tvirtomis eti- 
nėmis normomis. Priklausomai nuo išorinės ir vidinės 
situacijos jis yra tai labiau, tai mažiau atsparus pagun- 
doms, o jo religinis likimas priklauso nuo jo gerų ir 
blogų darbų santykio. 

Šis požiūris aiškiai išreikštas zaratustrizme, seniau- 
siose paties jo įkūrėjo gatose. Jose mirusiųjų teisėjas 
tiksliai pasveria kaltę bei nuopelnus, pelnytus atskirais 

veiksmais, ir priklausomai nuo balanso kiekvienam ski- 
ria jo religinį likimą. Dar nuosekliau šis požiūris iš- 
plaukia iš indiškosios karmos doktrinos: etiniame pa- 
saulio mechanizme niekada nedingsta joks atskiras 
geras ar blogas veiksmas. Kiekvienas jų neišvengiamai 
ir grynai mechaniškai turi turėti pasekmių arba šiame 
gyvenime, arba būsimajame (po atgimimo). Balansinės 
apskaitos principas iš esmės liko populiarus ir judais- 
tinėje atskiro asmens santykio su Dievu sampratoje. 
Pagaliau šis požiūris artimas Romos katalikybei ir Ry- 
tų bažnyčioms (bent jau jų praktikai). Juk intentio!?*, 
kuriai katalikiškoji nuodėmės teorija teikia lemiamą 
reikšmę vertindama veiklą etiniu požiūriu, yra ne vie- 
na vieninga asmenybės savybė, kurią atspindi veiks- 
mas, bet nuomonė (Meinung) apie atskirą konkretų 
veiksmą, nusakoma romėnų teisės terminais bona fides, 
mala fides, culpa, dolus"?. Ten, kur šio požiūrio nuosek- 
liai laikomasi, atsisakoma reikalavimo „atgimti“ griež- 
tąja įsitikinimų etikos (gesinnungsethisch) prasme. Gy- 
venimo būdas lieka etiniu požiūriu nemetodiška atskirų 
veiksmų seka. 

Antruoju būdu „gerų darbų“ etika susisteminama, 
kai atskiras poelgis laikomas tik visos etinės asmeny- 
bės simptomu arba išraiška. Kaip žinoma, rigoristiškai 
nusiteikę spartiečiai nepripažino reabilituotu mūšyje 
kritusio savo draugo, kuris ieškojo mirties, kad išpirk- 
tų savo ankstesnį bailumą (taigi, kad „apsivalytų“), nes 
jis buvo drąsus „dėl tam tikrų motyvų“, o ne „dėl savo 
prigimties“ (kaip mes dabar pasakytume). Religijoje 
tai reiškia, kad formalią sanktifikaciją pavieniais išori- 
niais darbais ir čia pakeičia visos asmenybės (persūnli- 
chen Gesamthabitus) vertė (pateiktame pavyzdyje - he- 
rojiškos sielos vertė). Panašiai yra su visais socialiniais 


181 


10. IŠGANYMO KELIAI IR JŲ ĮTAKA GYVENIMO BČDUI 


pasiekimais, kad ir kokie jie būtų. Jei tai yra „artimo 
meilės“ darbai, jų susisteminimas iš atskiro asmens rei- 
kalauja, kad jis turėtų „gerumo“ charizmą. 

Visais atvejais atskiro poelgio pobūdis yra svarbus 
tik tada, jeigu jis yra „simptomiškas“, o jeigu jis yra 
„atsitiktinumo“ produktas, - ne. Taigi įsitikinimų eti- 
ka gali būti net pakantesnė atskiriems nusižengimams, 
kai ji yra maksimaliai susisteminta ir kelia didelius rei- 
kalavimus bendram lygiui. Tačiau ji toli gražu ne visa- 
da tokia yra, daugeliu atvejų ji yra specifinė etinio ri- 
gorizmo forma. Religine prasme pozityviai vertinamas 
visuminis asmens Anbitus gali būti interpretuojamas 
dviem būdais. Pirma, jis gali būti laikomas grynai Die- 
vo malonės dovana, pasireiškiančia bendra orientacija 
į religinius reikalavimus - vieningu metodiškai orien- 
tuotu gyvenimo būdu. Antra, atvirkščiai, gali būti ma- 
noma, kad jį galima įgyti „pratinantis“ daryti gera. Ži- 
noma, ir šios pratybos gali vykti tik racionaliai 
metodiškai orientuojant visą gyvenseną, o ne atliekant 
atskirus, tarpusavyje nesusijusius veiksmus. Praktinis 
rezultatas abiem atvejais yra labai panašus. Kartu so- 
cialinė-etinė veiklos kokybė visiškai atsiduria antroje 
vietoje. Viskas priklauso nuo religinių pastangų, kurių 
objektas yra paties veikėjo asmenybė. Tokiu atveju jis 
eina trečiuoju išganymo keliu. 

3. Tobulėjimas (Selbstvervollkommnung). Šiuo atveju 
religiniai socialiai orientuoti geri darbai yra tik tobulė- 
jimo kaip „sanktifikacijos metodikos“ (Heilsmethodik) 
priemonė. Tokia metodika yra žinoma ne vien etiniam 
religingumui. Priešingai, ji yra labai susisteminta ir vai- 
dina labai reikšmingą vaidmenį žadindama žmogų tam 
charizmatiniam atgimimui, kuris reiškia maginių galių 
įgijimą; animistinėje interpretacijoje tai reiškia naujos 

sielos inkarnaciją tame pačiame asmenyje arba pasi- 
traukimą į dvasių karalystę, arba tai, kad žmogų apsė- 
do labai stiprus demonas. Ir šiais atvejais tobulėjimas 
reiškia galimybę įgyti antžmogiškų galių. Čia nesiekia- 
ma „anapusinio“ tikslo, tačiau sugebėjimas patirti eks- 
tazę yra panaudojamas patiems įvairiausiems tikslams: 
karo herojus taip pat turi atgimti įgydamas naują sielą, 
kad atliktų antžmogiškus žygdarbius. Pilnametystės ce- 
remonijos, vyro insignijų suteikimas (Kinijoje ir Indijo- 
je, kur aukštesniųjų kastų atstovai, kaip Žinoma, yra 
vadinami dukart gimusiais), priėmimas į fratrijos reli- 
ginę bendriją, šaukimas į kariuomenę iš pradžių reiškė 
„atgimimą“ („herojumi“ ar „magu“), ir tos prasmės 
likučiai išlieka ligi šiol. Visi šie aktai iš pradžių buvo 
susiję su veiksmais, kurie sukelia arba simbolizuoja 
ekstazę ir turi tikslą išbandyti ar pažadinti atitinkamus 
sugebėjimus. 

Ekstazė, kuri mus čia domina vien kaip „išgany- 
mo“ ar „susidievinimo“ priemonė, gali būti arba trum- 
palaikis priepuolis ir apsėdimas, arba nuolatinis religi- 
nis habitus didesnio gyvenimo intensyvumo arba 
atsiribojimo nuo gyvenimo prasme. Ji gali būti arba 
labiau kontempliatyvi, arba aktyviai sau sukeliama. Ži- 
noma, ūmi ekstazė buvo sužadinama ne planingos 
sanktifikacijos metodikos priemonėmis. Tam dažniau- 
siai buvo naudojamos priemonės, tinkamos visiems na- 
tūraliems stabdžiams įveikti, - sukelti ūmiam toksiniam 
(nuo alkoholio, tabako arba kitų nuodų), muzikiniam 
arba erotiniam svaiguliui. Arba visos trys priemonės 
kartu - orgija. Kitais atvejais būdavo provokuojami is- 
terijos arba epilepsijos priepuoliai į juos linkusiems 
žmonėms, kurie savo ruožtu sukeldavo orgines kitų 
žmonių būsenas. Šios ūmios intensyvios ekstazės yra 

laikinos ir kaip tikslas, ir pačia savo prigimtimi. Kas- 
dieniame habitus jos palieka mažai pozityvių pėdsakų. 
Be to, jos neturi „prasminio“ turinio, kuris būdingas 
profetiniam religingumui. 

Silpnesnės euforijos formos, kurios gali būti išgyve- 
namos arba svajingai (mistiškai) — kaip „nušvitimas“, 
arba aktyviai (etiškai) — kaip atsivertimas, atrodo, pa- 
tikimiau laiduoja charizmatinės būsenos pastovumą. Šios 
euforijos formos yra palankios prasmingam santykiui 
su „pasauliu“ ir savo kokybe atitinka pranašų skelbia- 
mus „amžinos“ tvarkos arba etinio dievo vertinimus. 
Kaip mes matėme, jau magijoje charizmatinėms savy- 
bėms pažadinti pasitelkiama ne vien orgija, bet ir sis- 
teminga sanktifikacijos metodika. Juk profesionaliam 
burtininkui ar profesionaliam kariui reikia ne vien 
ūmios ekstazės, bet ir nuolatinio charizmatinio habitus. 

Etinio išganymo pranašams ne tik nereikia orginio 
svaigulio, — jis tiesiog pastoja kelią tam sistemingam 
etiškam gyvenimo būdui, kurio jie reikalauja. Būtent 
prieš jį, prieš ekstatinį somos aukojimo kultą, kai Že- 
minami žmonės ir kankinami gyvuliai, yra nukreiptas 
rūstus etinis Žaratustros racionalizmas. Prieš jį stoja ir 
Mozė, užsipuldamas šokio orgiją, taip pat dauguma 
etinių racionalių religijų įkūrėjų ir pranašų, pasisakan- 
čių prieš „paleistuvystę“, t.y. prieš orginę šventyklų 
prostituciją. Vykstant racionalizacijai, sanktifikacijos 
metodikos tikslu vis labiau tampa orgijos metu išgyve- 
namo intensyvaus svaigulio pakeitimas pastoviu ir vi- 
sų pirma sąmoningu habitus. Šios raidos eigą lemia ir 
„dievybės“ sampratos pobūdis. Žinoma, sanktifikaci- 
jos metodika iš pradžių yra skirta tam pačiam aukš- 
čiausiam tikslui, kuriam intensyviai pasitelkiama ir or- 
gija. Tas tikslas yra juslėmis nesuvokiamų esybių, o 

šiuo atveju - Dievo - inkarnacija Žmoguje: susidievini- 
mas. Tik dabar ta inkarnacija turi tapti, kiek tai įmano- 
ma, nuolatiniu habitus. Taigi sanktifikacijos metodika 
yra skirta tam, kad Žmogus turėtų dievybę šiame pa- 
saulyje. 

Tačiau ten, kur kūriniams yra priešpriešinamas vi- 
sagalis transcendentinis Dievas, sanktifikacijos meto- 
dikos tikslas gali būti ne taip suprantamas susidievini- 
mas, bet tokio Dievo reikalaujamų religinių savybių 
įgijimas. Tokiu atveju sanktifikacijos metodika yra 
orientuota į anapus ir etiškai, ja siekiama ne „turėti“ 
dievą — tai yra neįmanoma, - bet arba 1) būti Dievo 
įrankiu, arba 2) būti jo pripildytam. Akivaizdu, kad 
antrasis habitus yra artimesnis susidievinimo idėjai už 
pirmąjį. Kaip dar bus paaiškinta, šis skirtumas turi svar- 
bių pasekmių pačios sanktifikacijos metodikos pobū- 
džiui. Tačiau pirma reikia nurodyti svarbias abu šiuos 
atvejus siejančias bendrybes. Abiem atvejais paprastas 
žmogus, kad supanašėtų su Dievu, turi atsikratyti vis- 
ko, kas nėra dieviška. O tai, kas nėra dieviška, visų 
pirma yra Žmogaus kūno kasdienis habitus (Alltagsha- 
bitus) ir kasdienis pasaulis savo gamtiniu pavidalu. 

Šiuo klausimu soteriologinė sanktifikacijos metodi- 
ka tiesiogiai siejasi su magine, kurios metodus ji tik 
racionalizuoja, pritaikydama juos prie savo kitoniškos 
antžmogiškojo prado prigimties bei religinio sakrali- 
nių gėrybių turėjimo prasmės sampratos. Patyrimas 
mokė, kad isteriją sukeliantis kūno „marinimas“ gali 
atimti jautrumą iš tam tikrų tam tinkamų žmonių kū- 
nų bei juos kataleptiškai sustingdyti, taip pat suteikti 
jiems galią daryti tai, ko niekada nepajėgtų normali 
inervacija. Patyrimas taip pat mokė, kad būtent esant 
tokios būsenos ypač lengvai įvyksta visokie vizionie- 

riški ir pneumatiniai reiškiniai. Vieni kalba nesupran- 
tamomis kalbomis, turi hipnozės ar kitokią sugestijos 
galią, kiti patiria mistinį nušvitimą ir etinį atsivertimą, 
jaučia savo kūniškumą bei stiprų skausmą dėl nuodė- 
mės, taip pat džiugų artumo Dievui jausmą. Visos šios 
būsenos kartais labai greitai viena kitą keičia, o kai 
žmogus grynai „gamtiškai“ atsiduoda kūno funkcijoms 
ir poreikiams arba nuo šių būsenų atitraukiantiems kas- 
dieniams interesams, vėl visai išnyksta. Ten, kur vy- 
rauja išganymo siekis, iš tos patirties visur buvo pada- 
rytos išvados, kaip reikia traktuoti gamtinį kūniškumą 
ir socialinę bei ekonominę kasdienybę. 

Beveik visos pačios rafinuočiausios soteriologinės 
sanktifikacijos metodikos priemonės yra indiškos kil- 
mės. Nekelia abejonių tai, kad jos ten radosi iš magi- 
nės prievartos dvasioms metodikos. Pačioje Indijoje 
šioms priemonėms buvo būdinga stiprėjanti tendenci- 
ja tapti susidievinimo metodika. Jos ten niekada visiš- 
kai neprarado šio pobūdžio. Susidievinimo tendencija 
dominuoja pradedant ekstatiniu somos kultu senovi- 
niais vedų laikais bei rafinuotais intelektualų ekstazės 
metodais ir baigiant pačia populiariausia hinduistine 
religija —- Krišnos kultu, kuriame dar ir šiandien šiurkš- 
čia arba subtilia forma tebedominuoja erotinė orgija 
(reali arba įsivaizduojama, įvykstanti vaizduotėje kul- 
to apeigų metu). Sufizmas perkėlė į islamą ir subli- 
muotą intelektualų ekstazę, ir dervišų orgiją (tegul ir 
sušvelninta forma). Indai ir dabar tebėra jos tipiški sklei- 
dėjai (Irūger) iki pat Bosnijos (kaip prieš kelis mėne- 
sius pranešė Dr. Franks'““). 

Abi didžiausios religinio racionalizmo jėgos istori- 
joje — Romos bažnyčia Vakaruose ir konfucianizmas 
Kinijoje — savo srityse nuosekliai slopino šio tipo eks- 

tazę arba ją sublimavo pusiau erotinės bernardinų mis- 
tikos, Marijos kulto, Kontrreformacijos laikų kvietiz- 
mo arba Zinzendorfo'“ emocinio pietizmo pavidalu. 
Neigiamas hinduizmo bei dervišų religingumo povei- 
kis kasdienio gyvenimo metodikos sukūrimui akivaiz- 
džiai parodo specifinį nekasdienišką visų orginių, o 
ypač visų erotinių kultų pobūdį. Jie arba neturi jokios 
įtakos kasdienei veiklai, arba veikia ją visai ne didėjan- 
čios racionalizacijos ir sisteminimo kryptimi. 

Tačiau religijos teikiamų sakralinių gėrybių įgijimo 
sisteminimas ir racionalizacija vyko kaip tik šio prieš- 
taravimo tarp kasdienio ir nekasdienio religinio habi- 
tus pašalinimo linkme. Visų vidinių būsenų, kurias ga- 
lėjo sukelti sanktifikacijos metodika, neįmanoma netgi 
išvardyti. Galų gale iš šios įvairovės išsilukšteno kele- 
tas pagrindinių galimybių. Tam tikros galimybės atsi- 
dūrė tarp jų todėl, kad jos buvo ne vien nekasdieniš- 
kos sielos ir kūno būsenos, bet ir, kaip atrodė, patikimai 
ir nuolatos teikė vieną specifinę religinę sakralinę gė- 
rybę: tikrumą del malonės (Gnadengewissheit; certitudo sa- 
lutis, perseverantia gratiae). Tas tikrumas galėjo būti ar- 
ba labiau mistinis, arba labiau aktyvus etinis, - apie tai 
tuoj kalbėsime. Tačiau, šiaip ar taip, jis reiškė, kad 54- 
moningai turimas pastovus, vieningas gyvenimo būdo pa- 
grindas. Tam, kad būtų palaikomas šio religinių gėry- 
bių turėjimo įsisąmoninimas, orgiją ir iracionalias (vien 
dirginančias ir keliančias emocijas) kūno marinimo prie- 
mones iš pradžių pakeičia planingas kūno funkcijų slo- 
pinimas: badavimas, lytinis susilaikymas, kvėpavimo 
dažnumo reguliavimas ir pan. Toliau eina sielos ir mąs- 
tymo lavinimas, siekiant nukreipti sielą vien į svarbius 
religinius dalykus: indų jogos technika, nuolatinis šven- 
tųjų skiemenų („om'“'““) kartojimas, meditacija apie 

apskritimus ir kitas figūras, pratybos, kurios planingai 
„Ištuština“ sąmonę, ir pan. Kad religinės gėrybės būtų 
turimos ilgą laiką ir tolygiai, sanktifikacijos metodika 
eina dar toliau ir, atrodytų, tiesiog priešinga kryptimi: 
pratybos planingai apribojamos tokiomis priemonėmis, 
kurios garantuoja religinio habitus tęstinumą. O tai reiš- 
kė visų higienos požiūriu iracionalių priemonių atsisa- 
kymą. Panašiai kaip po kiekvieno apsvaigimo (ir po 
orginės heroizmo ekstazės, ir po erotinių orgijų, ir po 
šokio svaigulio) neišvengiamai ištikdavo fizinis kolap- 
sas, taip po isteriškos dvasinės pilnatvės ištikdavo psi- 
chinis kolapsas - religijos terminais tariant, tai yra to- 
kia būsena, kai jautiesi visiškai apleistas Dievo. 
Todėl vienuolių sanktifikacijos metodika buvo plė- 
tojama vis racionaliau, Indijoje tai darė senasis budiz- 
mas, o Vakaruose - jėzuitai, istoriškai reikšmingiau- 
sias vienuolių ordinas. Šį raidos procesą galima 
palyginti su tuo, kuris vyko senovės Graikijoje, kai he- 
roizmo ekstazę pakeitė disciplinuotų karo didvyrių ug- 
dymas. Atsvara heroizmo ekstazei buvo nuolatinė vie- 
noda savitvarda (sophrosyne). Ji toleravo vien muzikinės 
ritmikos priemonėmis sukeltas ekstazės formas ir la- 
bai atidžiai „politinio“ teisingumo matu tikrino muzi- 
kos „etosą“!“?. Tą patį, tik dar nuosekliau darė ir kon- 
fucianistinis racionalizmas, kuris leido naudoti vien 
pentatoniką'“. Racionali vienuolių sanktifikacijos me- 
todika vis labiau virto fizinės ir psichinės higienos de- 
rinimu su tokiu pat metodišku viso mąstymo ir visos 
veiklos (ir būdo, ir turinio) reguliavimu. Jo tikslas yra 
visiškas budrus, valingas, instinktų netoleruojantis kū- 
no ir sielos procesų valdymas bei sisteminga gyvenimo 
reglamentacija, pajungta religiniam tikslui. Kelias į šį 
tikslą ir konkretesnis šio tikslo turinys patys savaime 

nėra vienareikšmiai, o nuoseklumas, su kuriuo ši me- 
todika yra įgyvendinama, irgi labai nevienodas. 

Nepriklausomai nuo to, koks yra sistemingos sank- 
tifikacijos metodikos tikslas ir jos įgyvendinimo mastas, 
kiekvienas tokia metodika paremtas religingumas su- 
siduria su faktu, kad Žmonių religiniai sugebėjimai nėra 
vienodi. Panašiai kaip ne kiekvienas turi charizmą su- 
žadinti sau tas būsenas, be kurių neįmanoma atgimti 
maginiu burtininku, taip ne kiekvienas turi charizmą 
kasdienybėje nuolatos išlaikyti tą specifinį religinį ha- 
bitus, kuris garantavo nuolatinį tikrumą dėl malonės. 
Taigi atgimimas atrodė pasiekiamas vien religinių su- 
gebėjimų turinčiai aristokratijai. Todėl savo išganymo 
metodiškai siekiantys religijos virtuozai visur yra ypa- 
tingas tikinčiųjų bendruomenės religinis „luomas“, pa- 
našiai kaip maginių savybių turintys burtininkai. Tie 
virtuozai iš tikinčiųjų bendruomenės dažnai išsiskir- 
davo ir specifiniu kiekvienam luomui būdingu požy- 
miu — ypatinga socialine garbe. 

Indijoje visos sakralinės teisės dėmesio centre yra 
religinis asketas, o indiškosios išganymo religijos yra 
vienuolių religijos. Ankstyvosios krikščionybės šalti- 
niuose virtuozai išskiriami iš bendruomenės kaip at- 
skira kategorija. Vėliau jie sudaro vienuolių ordinus, o 
protestantizme - asketines sektas arba pietistines eccle- 
siae'“*, Žydų perušim (pharisaioi) yra sakralinė aristokra- 
tija, atsiskyrusi nuo amhaarez. Islame yra dervišai, o 
tarp jų virtuozai - tikrieji sufijai, skopcų sektoje - ezo- 
terinė kastratų bendruomenė. Mes dar nagrinėsime šias 
svarbias religinės kvalifikacijos skirtumų sociologines 
pasekmes. | 

Sanktifikacijos metodika, interpretuojama įsitikini- 
mų etikos prasme, praktiškai visada reiškia tam tikrų 

religijos nepaveiktos, pirmykštės Žmogaus prigimties 
troškimų arba afektų įveikimą. Atskiras konkretus at- 
vejis lemia, su kuo labiausiai kovojama: ar su bailumu, 
ar su brutalumo ir egoizmo afektais, ar su seksualiniu 
juslumu, ar dar su kuo nors. Tai, kas konkrečiu atveju 
laikoma didžiausia kliūtimi charizmatiniam habitus, pri- 
klauso prie svarbiausių atskiros religijos turinio cha- 
rakteristikų. Tačiau religinė išganymo doktrina, kuri 
yra metodiška aptartąja prasme, visada yra virtuozų 
etika (Virtuosenethik). Kaip ir maginė charizma, virtuo- 
ziškumas turi būti nuolatos tikrinamas. Kaip mes jau 
nurodėme, religijos virtuozas yra tikras dėl savo sank- 
tifikacijos tik tada, jeigu jis nepaisant visų išbandymų 
sugeba išsaugoti įsitikinimą, kad yra virtuozas. Tai tei- 
singa ir tuo atveju, kai virtuozas yra pasaulį užkariau- 
jančio ordino brolis (toks buvo Omaro laikų musulmo- 
nas), ir kai jis yra atmetančios pasaulį askezės virtuozas 
(toks yra asketas krikščionis ir ne taip nuosekliai - džai- 
nistas). Tai galioja ir pasaulį atmetančios kontemplia- 
cijos virtuozui (budistų vienuoliui), pasyvios kankinys- 
tės virtuozui (antikos laikų krikščioniui), pasaulietinės 
profesinės dorybės virtuozui (asketui protestantui), for- 
malaus legalumo virtuozui (žydui fariziejui) arba akos- 
mistinio gerumo virtuozui (šventajam Pranciškui'“). Ką 
konkrečiai reiškia tikrumo dėl malonės išbandymas, 
priklauso nuo religijos sakralinių gėrybių pobūdžio. 
Tačiau jis visada apima tam tikrų religinių ir etinių 
normų laikymąsi, taigi bent jau labai didelių nuodė- 
mių išvengimą. Tai tinka ir budistų arhatui!'“, ir seno- 
vės krikščioniui. 

Tas, kas turi religinę kvalifikaciją (ankstyvojoje krikš- 
čionybėje - tas, kas yra pakrikštytas), gali ir, vadinasi, 
privalo išvengti mirtinų nuodėmių. Tai nuodėmės, ku- 

rios panaikina religinę kvalifikaciją ir todėl neatleidžia- 
mos, arba jas gali atleisti tik charizmą turintis asmuo, 
iš naujo suteikiantis religinę charizmą, kuri dėl nuodė- 
mės buvo prarasta. Kai šios virtuozų doktrinos buvo 
nebeįmanoma laikytis masinės senovės krikščionių ben- 
druomenės praktikoje, montanistai!*? virtuozai nuosek- 
liai laikėsi bent jau vieno reikalavimo: negalima atleisti 
bailumo nuodėmės. Labai panašios buvo ir islamiško- 
sios karo didvyrių religijos nuostatos: tikėjimo išsiža- 
dėjimas be jokių išimčių buvo baudžiamas mirtimi. Kai 
dėl Decijaus ir Diokleciano!“? persekiojimų dvasinin- 
kams, siekusiems išlaikyti bendruomenės narių skai- 
čių, pasidarė nebeįvykdomas ir šis reikalavimas, mon- 
tanistai atskilo nuo masinės vidutinių krikščionių 
bažnyčios. Kitais atžvilgiais, kaip jau daug kartų buvo 
nurodyta, pozityvus pasitikrinimo, taigi ir praktinio 
elgesio, turinys labai smarkiai skyrėsi priklausomai nuo 
sakralinės gėrybės, kurios turėjimas garantuoja palai- 
mą, pobūdžio. 

Ta gėrybė gali būti ypatinga aktyvios etinės veiklos 
dovana. Veikiantysis yra įsisąmoninęs, kad jo veiks- 
mus nukreipia Dievas, kad jis yra Dievo įrankis. Šį 
religinės sanktifikacijos metodikos nulemtą požiūrį va- 
dinsime religiniu „asketiniu“. Visiškai neginčijame, kad 
šis žodis yra vartojamas bei gali būti vartojamas ir ki- 
ta, platesne prasme; šių prasmių skirtumas išaiškės vė- 
liau. 

Toliau, religijos virtuozai ne vien pajungia prigim- 
tinius troškimus susistemintam gyvenimo būdui, ta- 
čiau ir labai radikaliai religiniu etiniu požiūriu kriti- 
kuoja socialinio bendruomenės gyvenimo ryšius. Šie 
ryšiai neišvengiamai pasižymi ne herojiškomis, bet uti- 
litarinėmis konvencinėmis dorybėmis. Kritikai nuro- 

do, kad „prigimtinė“ dorybė pasaulyje ne tik neteikia 
išganymo, bet ir kelia jam pavojų, atitraukdama nuo 
tikrai svarbių dalykų. Socialiniai ryšiai, „pasaulis“ re- 
ligine prasme yra pagunda ne vien kaip etiniu požiū- 
riu iracionalių, nuo Dievo visiškai atitraukiančių jusli- 
nių džiaugsmų vieta. Dar didesnė pagunda jis yra kaip 
ta vieta, kur savimi patenkintos religinės vidutinybės 
pasitenkina bendrų religinių priedermių vykdymu, ne- 
sutelkdamos savo pastangų aktyviai išganingai veiklai. 

Šis susitelkimas gali reikalauti formaliai atsiskirti 
nuo „pasaulio“: nutraukti socialinius ir psichologinius 
šeimos saitus, išsižadėti nuosavybės, politinių, ekono- 
minių, meninių, erotinių ir apskritai visų gyvo padaro 
interesų. Tai yra pasaulį atmetanti askezė (weltablehnende 
Askese), visus šiuos interesus laikanti pasaulio priėmi- 
mu, atitolinančiu nuo Dievo. 

Arba, atvirkščiai, šis susitelkimas gali reikalauti įro- 
dyti savo šventus įsitikinimus, Dievo pasirinkto įran- 
kio statusą veikiant pasaulio institucijose (Ordnungen) 
ir prieš jas. Tai yra pasaulietinė askezė (innerweltliche As- 
kese). Pasaulis šiuo atveju tampa religiniam virtuozui 
paskirta „pareiga“. Kartais ta prasme, kad jam kelia- 
mas uždavinys pertvarkyti pasaulį pagal asketinius ide- 
alus. Tokiu atveju asketas tampa racionaliu, „prigimti- 
ne teise“ besivadovaujančiu reformatoriumi arba 
revoliucionieriumi. Pavyzdžiais čia gali būti Cromwel- 
lio laikų „šventųjų parlamentas“, kvakerių valstybė'“* 
arba (kitokiu pavidalu) radikalus pietistinių būrelių ko- 
munizmas. 

Tačiau dėl religinės kvalifikacijos skirtumų toks as- 
ketų susibūrimas neišvengiamai virsta atskira aristok- 
ratine organizacija jį supančiame vidutinybių pasauly- 
je (arba, teisingiau sakant, už jo ribų). Kartu tokia 

organizacija iš esmės nesiskiria nuo „klasių“. Ji, žino- 
ma, gali valdyti pasaulį, tačiau negali pakelti jo „vidu- 
tinybės“ į savojo virtuoziškumo aukštumas. Visi racio- 
nalūs religiniai susivienijimai turi praktiškai patirti šių 
savaime suprantamų dalykų pasekmes, jeigu jie juos 
ignoruoja. 

Pasaulis, vertinant jį asketiniu požiūriu, lieka „mas- 
sa perditionis "!. Taigi vienintelė alternatyva yra nebe- 
reikalauti, kad jis patenkintų religinius reikalavimus. 
Tačiau jeigu pasitikrinimas turi vykti pasaulio institu- 
cijose, tai pasaulis tampa uždaviniu, skirtu patikrinti as- 
ketiniams įsitikinimams, —- būtent todėl, kad jis neiš- 
vengiamai išlieka nuodėmės indu; būtent dėl nuodėmės 
ir kovos su ja pasaulio institucijose vardan. Pasaulis 
lieka padariškai niekingas: būtent todėl mėgavimasis 
jo gėrybėmis trukdo sutelkti pastangas sakralinėms gė- 
rybėms įgyti ir galėtų būti įsitikinimų nešventumo ar- 
ba atgimimo negalimumo simptomu. Tačiau vis dėlto 
pasaulis yra Dievo sukurtas, jame pasireiškia (nepai- 
sant viso jo padariškumo) Dievo galia, ir jis yra vienin- 
telė medžiaga, kuria asketas racionaliai etiškai veikda- 
mas turi patikrinti savo religinę charizmą, idant 
įsitikintų, kad turi Dievo malonę, ir tą įsitikinimą iš- 
saugotų. 

Pasaulio institucijos jose veikiančiam asketui kaip 
aktyvaus pasitikrinimo objektas tampa jo „pašaukimu“ 
(Beruf), kurį reikia racionaliai „vykdyti“. Taigi drau- 
džiama mėgautis turtu, tačiau racionaliai etiškai orga- 
nizuota, griežtai legali veikla bei jos sėkmė (taigi ir 
pasipelnymas) yra „pašaukimas“: pelnu Dievas palai- 
mina dievoto žmogaus darbą ir parodo, kad ekonomi- 
nis tokio Žmogaus gyvenimo būdas jam patinka. 

Draudžiami ir pernelyg stiprūs jausmai kitam žmo- 
gui: jie reiškia padaro sudievinimą, kuriuo yra neigia- 
ma vienatinė dieviškosios malonės dovanos vertė. Ta- 
čiau racionalus ir blaivus bendradarbiavimas pasaulio 
racionaliose tikslinėse organizacijose (rationalen Zweck- 
verbūnde), siekiančiose Dievo padarams nustatytų da- 
lykinių tikslų, yra „pašaukimas“. Erotika, sudievinanti 
padarą, yra draudžiama, tačiau „blaivus vaikų dary- 
mas“ (kaip sakydavo puritonai) santuokoje yra Dievo 
skirtas pašaukimas. Žmogui draudžiama naudoti prie- 
vartą prieš kitą žmogų — ar dėl aistros, ar iš keršto, ar 
apskritai dėl asmeninių motyvų. Tačiau Dievas nori, 
kad tikslingai sutvarkytoje valstybėje būtų racionaliai 
tramdoma ir baudžiama nuodėmė bei nepaklusnumas. 
Asmeninis pasaulietinis mėgavimasis savo valdžia yra 
padaro sudievinimas. Tai draudžiama. Tačiau Dievo 
valią atitinka racionalios įstatymo nustatytos tvarkos 
valdžia. 

„Pasaulietinis asketas“ yra racionalistas ir ta pras- 
me, kad jis racionaliai ir sistemingai tvarko savo gyve- 
nimą, ir ta, kad jis atmeta viską, kas pasaulyje ir jo 
tvarkoje yra etiniu požiūriu iracionalu: ir tai, kas yra 
susiję su menu, ir tai, kas siejasi su asmeniniais jaus- 
mais. Jo svarbiausias tikslas visada yra „budri“ meto- 
diška savo gyvenimo kontrolė. Šiam „pasaulietinės 
askezės“ tipui visų pirma priklausė asketinis protes- 
tantizmas, kuris vieninteliu religinių kvalifikacijų liu- 
dijimu laikė pasitikrinimą pasaulietinėse institucijose. 
Tiesa, ne visos jo atmainos šiuo atžvilgiu buvo vieno- 
dai „nuoseklios“. 

Specifine sakraline gėrybe, kurios siekia religijos vir- 
tuozas, gali būti ne aktyvumas, Dievo valios vykdymo 
suvokimas, bet tam tikra specifinė būsena. Jos aukš- 

čiausioji forma yra „mistinis nušvitimas“. Jį taip pat 
gali pasiekti tik specifiškai kvalifikuota mažuma ir tik 
sistemingu ypatingos rūšies aktyvumu - „kontemplia- 
cija“. Kad ji pasiektų savo tikslą, visi kasdieniai intere- 
sai turi būti neutralizuoti. Kaip patyrė kvakeriai, Die- 
vas žmogaus sieloje gali kalbėti tik tada, kai joje 
nuščiūva viskas, kas yra padariška. Jeigu ne žodžiais, 
tai iš esmės tam pritaria visa kontempliatyvioji misti- 
ka - pradedant Laozi ir Budha ir baigiant Tauleriu!'*. 

Mistikos pasekmė gali būti absoliutus bėgimas nuo 
pasaulio (Weltflucht). Šis kontempliatyvus bėgimas nuo 
pasaulio būdingas senajam budizmui, 0 tam tikru mas- 
tu — beveik visoms Azijos ir Artimųjų Rytų išganymo 
formoms. Jis atrodo panašus į asketinę pasaulėžiūrą, 
tačiau turi būti nuo jos griežtai skiriamas. Pasaulį at- 
metanti askezė (weltablehnende Askese) čia vartojama šių 
žodžių prasme yra visų pirma orientuota į aktyvumą. 
Vien tam tikro tipo veikla asketui padeda įgyti jo sie- 
kiamas savybes, o tos savybės savo ruožtu yra galia 
veikti iš Dievo malonės. Subjektyvų tikrumą, kad jis 
pelnė Dievo malonę, jam suteikia suvokimas, kad vei- 
kimo galia yra pati svarbiausia jo turima sakralinė gė- 
rybė ir kad jis savo veikla tarnauja Dievui. Jis jaučiasi 
esąs Dievo karys, nesvarbu, prieš ką ir kokiomis prie- 
monėmis kovotų, 0 savo priešingumą pasauliui jis iš- 
gyvena ne kaip bėgimą, bet kaip vis naujas pergales 
prieš vis naujas pagundas, su kuriomis jis turi nuola- 
tos aktyviai kovoti. Pasaulį atmetantį asketą išskiria 
bent jau subjektyvi negatyvi kovos su „pasauliu“ nuo- 
stata. Todėl šiuo atveju tikslingiau kalbėti apie „pasau- 
lio atmetimą“, o ne „bėgimą nuo pasaulio“, kuris būdin- 
gas į kontempliaciją linkusiam mistikui. 

Kontempliacija yra visų pirma „ramybės“ dievybė- 
je, ir vien joje, paieškos. Būdas pasiekti tą vidinę būse- 
ną, kuri suvokiama kaip dievybės turėjimas, kaip unio 
mystica"? su ja, yra neveikimas, o galų gale - ir nemąs- 
tymas, atsikratymas visko, kas kaip nors primena „pa- 
saulį“; šiaip ar taip —- absoliutus viso išorinio ir vidinio 
aktyvumo minimizavimas. Šių pastangų rezultatas yra 
tam tikra ypatinga emocinė būsena, kuri, kaip atrodo, 
suteikia „žinojimą“. Vienais atvejais didesnę subjekty- 
vią svarbą gali turėti išskirtinis to žinojimo turinys, o 
kitais atvejais - jo turėjimo emocinis atspalvis. Objek- 
tyviu požiūriu, svarbiausias mistinio žinojimo požy- 
mis yra antrasis. 

Kuo mistinis žinojimas yra mistiškesnis, tuo sun- 
kiau jį perteikti. O tai, kad jis vis dėlto pretenduoja 
būti žinojimu, n0rs nėra perteikiamas, ir suteikia jam jo 
specifinį pobūdį. Tai yra ne kokių nors naujų faktų ar 
teiginių Žinojimas, bet vieningos pasaulio prasmės su- 
vokimas. Šia žodžio prasme, kaip nuolatos pabrėžia 
mistikai, tai yra praktinis Žinojimas. Savo pagrindine 
esme tai yra greičiau „turėjimas“, iš kurio galima iš- 
gauti naują praktinę orientaciją pasaulyje, o tam tikro- 
mis aplinkybėmis - ir naujas galimas perteikti Žinias. 
Tai Žinios apie tai, kas pasaulyje yra vertinga, o kas — 
ne. Mus čia domina ne jos, bet tas negatyvus poveikis 
veiklai, kuris skiria kontempliaciją nuo askezės (čia var- 
tojama prasme). 

Jau pačioje nuodugnesnės analizės pradžioje būtina 
pabrėžti, kad pasaulį atmetančios askezės ir nuo pa- 
saulio bėgančios kontempliacijos priešingybė nėra abso- 
liuti. Visų pirma nuo pasaulio bėgančiai kontempliaci- 
jai reikia tam tikru mastu sistemingai racionalizuoto 
gyvenimo būdo. Be jo neįmanomas tas susitelkimas, 

kuris būtinas sakralinei gėrybei pasiekti. Tačiau toks 
gyvenimo būdas čia nėra priemonė kontempliacijos 
tikslui pasiekti: racionalizacija yra iš esmės negatyvi ir 
reiškia vien gynybą nuo gamtos ir socialinio pasaulio 
trukdžių. Dėl to kontempliacija dar netampa pasyviu 
atsidavimu vizijoms arba tiesiog autohipnoze, nors 
praktiškai ir gali prie jos priartėti. Kelias į kontemplia- 
ciją yra labai energingas susitelkimas prie tam tikrų 
„tiesų“. Viso proceso specifiką lemia ne jų turinys (ne- 
mistikui tos tiesos dažnai atrodo esančios labai papras- 
tos), bet tai, kaip jos akcentuojamos, bei jų vieta pasau- 
lėvaizdžio visumos centre, nulemianti jo pobūdį. Niekas 
dar netapo apšviestuoju vien dėl to, kad tiksliai supra- 
to ir pripažino teisingomis pagrindines budizmo dog- 
mas, kurias išreiškia, atrodytų, labai trivialūs teiginiai. 
Tačiau mąstymo koncentracija, o kartais ir kitos sank- 
tifikacijos metodinės priemonės yra kelias į tikslą. O 
pats tas tikslas yra vien tik labai savitas jausmas, kurį 
konkrečiau galima nusakyti taip: tai žinojimo ir prak- 
tinių įsitikinimų vienybės jausmas, suteikiantis misti- 
kui lemiamą garantiją, kad jis patiria religinę malonės 
būseną. 

Dievybės jautimas bei įsisąmoninimas yra svarbiau- 
sias dalykas ir asketui. Tačiau jo tas jautimas yra, taip 
sakant, „motorinio“ tipo. Asketas jaučia Dievą, kai jis 
suvokia, kad sėkmingai veikia kaip Dievo įrankis, o 
santykis su Dievu teikia vienybę jo racionaliai etiškai 
veiklai. Kontempliatyvus mistikas nori būti ne Dievo 
„Arankiu“, bet tik jo „indu“. Jo požiūriu, asketo etinė 
kova (už ar prieš ką nors) visada atitolina Dievą, pa- 
keisdama jį periferine funkcija. Tam, kas nori išsaugoti 
malonės būseną, senasis budizmas pataria susilaikyti 
nuo veiklos, bent jau vengti bet kokios instrumentinės 

racionalios veiklos („tikslingos veiklos“), laikydamas 
ją pačia pavojingiausia supasaulėjimo forma. Asketui 
mistiko kontempliacija atrodo esanti inertiškas, religi- 
niu požiūriu sterilus, smerktinas, sudievinantis padarą 
mėgavimasis savimi, paties susižadintais jausmais. 

Kontempliatyvus mistikas mato asketą nuolatos už- 
gultą neišsprendžiamų prieštaravimų tarp prievartos 
ir gerumo, dalykiškumo ir meilės, kurie paženklina bet 
kokį apibrėžtą pavidalą turintį gyvenimą. Tokia yra ir 
dalia to asketo, kuris kankinasi ir kovoja pasitraukęs iš 
pasaulio; tačiau visų pirma ji tenka tam, kuris asketiš- 
kai racionaliai veikia pasaulyje. Ji atitolina vienybę su 
Dievu ir Dieve, priversdama asketą prieštarauti sau ir 
daryti kompromisus. Asketo požiūriu, kontempliaty- 
vus mistikas galvoja ne apie Dievą, ne apie jo karalys- 
tės ir šlovės gausinimą ir aktyvų jo valios vykdymą, 
bet tik apie save. Be to, mistikas nuolatos prieštarauja 
sau: jeigu jis apskritai gyvena, tai neišvengiamai turi 
rūpintis pragyvenimu. Tas prieštaravimas yra aštriau- 
sias, kai mistikas gyvena pasaulyje su jo institucijomis. 
Tačiau tam tikra prasme jau bėgantis nuo pasaulio mis- 
tikas „priklauso“ nuo pasaulio labiau už asketą. Atsi- 
skyrėlis asketas gali pragyventi iš savo paties darbo ir 
kartu per jį įgyti tikrumą, kad turi malonę. Jeigu kon- 
templiatyvus mistikas norėtų būti visiškai nuoseklus, 
jis turėtų gyventi vien iš to, ką jam savanoriškai duoda 
gamta arba Žmonės: maitintis miško vaisiais arba iš- 
malda (nes vaisių ilgam niekada nepakanka). Tokią 
išvadą iš tikrųjų darė patys nuosekliausi indų šrama- 
nai (todėl visos indų bhikšu"* taisyklės — ir budistų — 
kuo griežčiausiai draudžia imti ką nors, kas neduoda- 
ma savo noru). 

Šiaip ar taip, nuoseklus kontempliatyvus mistikas 
pragyvena iš įvairių pasauliečių dovanų ir negalėtų 
išgyventi, jeigu nedirbtų, t.y. nedarytų to, ką jis laiko 
nuo Dievo atitolinančia nuodėme. Vienuolis budistas 
labiausiai smerkia žemdirbystę, nes ji neįmanoma be 
žalos Žemėje gyvenantiems gyviams. Tačiau išmaldą, 
kurią jis renka, visų pirma sudaro žemės ūkio produk- 
tai. Šiuo atveju ypač drastiškai pasireiškia neišvengia- 
mas mistiko sakralinis aristokratizmas. Jis palieka 
pasauliečius jų likimui, kurio negali išgyventi neap- 
šviestieji ir tie, kuriems visa šviesa nepasiekiama; bu- 
distai pagrindine, iš esmės vienintele pasauliečių do- 
rybe iš pradžių laikė bendruomenei priklausančių 
vienuolių garbinimą ir šelpimą. Galų gale veiklos ne- 
gali išvengti ir mistikas; jis tik minimizuoja savo veik- 
lą, nes ji jam negali suteikti tikrumo, kad jis turi malo- 
nę, tačiau gali atitraukti nuo vienybės su dievybe. O 
asketas, priešingai, per veiklą įsitikina turįs malonę. 

Abiejų elgsenos būdų kontrastas pats ryškiausias 
yra tada, kai asketas ir mistikas lieka pasauliečiais. Jei- 
gu asketas nori veikti pasaulyje, tai jis yra laimingas, 
jeigu jis pakankamai ribotas, kad nekeltų pasaulio 
„prasmės“ klausimo ir nekvaršintų dėl jos sau galvos. 
Todėl neatsitiktinai pasaulietinė askezė galėjo nuosek- 
liai plėtotis kalvinizme, kur Dievo motyvai žmogui yra 
absoliučiai neperprantami ir neišmatuojami jokiu žmo- 
gišku matu. Dėl to pasaulietis asketas yra apsigimęs 
„profesionalas“ (Berufsmensch), kuris nei klausia, nei 
mano esant reikalinga klausti, kokia yra jo dalykinės 
profesinės veiklos pasaulyje kaip visumoje prasmė. Už 
ją atsako ne jis, bet jo Dievas, o jam pakanka suvokti, 
kad jis savo racionalia veikla šiame pasaulyje vykdo 
Dievo valią, kurios galutinės prasmės negali suprasti. 

Kontempliatyviam mistikui, priešingai, labiausiai rū- 
pi išvysti tą pasaulio „prasmę“, kurios jis negali racio- 
naliai „suprasti“ būtent todėl, kad jis suvokia ją kaip 
vienį anapus realios tikrovės. Mistinė kontempliacija ne 
visados baigiasi bėgimu nuo pasaulio visiško sąlyčių 
su socialine aplinka vengimo prasme. Priešingai, ir mis- 
tikas gali iš savęs reikalauti pasitikrinti, ar jis tikrai 
turi malonę, įvertinti savo malonės būseną pasaulieti- 
nių institucijų atžvilgiu. Tokiu atveju ir jam jo padėtis 
šiose institucijose tampa „pašaukimu“. Tačiau jo sam- 
prata šiuo atveju smarkiai skiriasi nuo tos, kuri būdin- 
ga pasaulietinei askezei. 

Nei askezė, nei kontempliacija nevertina pozityviai 
pasaulio kaip tokio. Asketas atmeta jo padarišką, eti- 
niu požiūriu iracionalų empirinį pobūdį, jo etines pa- 
gundas mėgautis ir pasitenkinti jo džiaugsmais ir do- 
vanomis. Užtat pozityviai vertinama paties asketo 
racionali veikla pasaulietinėse institucijose: kaip užda- 
vinys ir malonės pasitikrinimo priemonė. O kontem- 
pliatyviam mistikui, gyvenančiam pasaulyje, veikla, 
ypač veikla pasaulyje, pati savaime yra pagunda. Savo 
malonės būseną jis turi įtvirtinti pasipriešindamas tai 
pagundai. 

Tad mistikas minimizuoja savo veiklą „prisitaiky- 
damas“ prie pasaulio institucijų, kokios jos yra. Jis gy- 
vena jose, taip sakant, inkognito, kaip visada gyvenda- 
vo „Maži ramūs žmogeliai“: kadangi Dievas taip 
sutvarkė, kad mes tose institucijose gyventume. Kon- 
templiatyvaus mistiko veiklą pasaulyje ženklina nusi- 
žeminimu atmiešta „rezignacija“. Mistikas nuo tos veik- 
los nori pabėgti ir pabėga į vienatvę ir ramybę, kur jis 
jaučia Dievo artumą. Tikras asketas neabejoja, kad jis 
yra Dievo įrankis. Kaip ir kiti Dievo padarai, jis priva- 

lo „nusižeminti“. Tačiau jo nusižeminimo autentišku- 
mas visada yra abejotinas. Juk jo veiklos sėkmė yra 
paties Dievo sėkmė (Dievas prie jos prisidėjo) arba bent 
jau specialus ženklas, kad Dievas laimina jį ir jo veiklą. 
Užtat tikram mistikui jo pasaulietinės veiklos sėkmė ne- 
gali turėti jokios sakralinės reikšmės. Tikras nusižemi- 
nimas pasaulyje yra vienintelė mistiko garantija, kad jo 
siela nepasidavė pasaulio pagundoms. Kuo labiau mis- 
tikas yra įsitraukęs į pasaulietinį gyvenimą, tuo dides- 
nė jo „rezignacija“ dėl to gyvenimo. Jos priešingybė 
yra išdidus nepasaulietinės kontempliacijos sakralinis 
aristokratizmas. 

Asketui išganymo tikrumą įrodo jo racionali savo 
prasme, priemonėmis ir tikslais veikla, grindžiama aiš- 
kiais principais ir taisyklėmis. Mistiką realus išganin- 
gos sakralinės gėrybės turėjimas (tam tikra būsena) gali, 
priešingai, paskatinti anomizmui. Jis gali jaustis esąs 
nevaržomas jokių veiklos taisyklių, jeigu jaučiasi esąs 
šventas, kad ir ką darytų. Juk jis mano, kad išganymas 
priklauso ne nuo jo veiksmų, bet nuo jo jausmų pobū- 
džio. Tai buvo viena iš tų išvadų (764vra 01 EEeo1VV?), 
su kuriomis turėjo kovoti apaštalas Paulius. Ji tikrai 
kartais būdavo mistinių išganymo paieškų pasekmė. 

Asketo Dievas iš savo kūrinių gali reikalauti besą- 
lygiškai pajungti pasaulį religinės dorybės normai ir 
šiuo tikslu revoliuciniu perversmu pertvarkyti pasau- 
lį. Tada asketas išeina iš savo vienuoliškos celės ir kaip 
pranašas stoja prieš pasaulį. Pats save metodiškai ra- 
cionaliai disciplinuodamas, jis reikalauja etiniu požiū- 
riu racionaliai sutvarkyti ir sudrausminti pasaulį. Pa- 
našiu keliu gali nueiti ir mistikas. Šiuo atveju jo artumo 
Dievui jausmas, jo nuolatinė tyli euforija, kurią jam 

vienatvėje sukelia kontempliatyvus dieviškosios sak- 
ralinės gėrybės turėjimas, gali virsti entuziastingu jaus- 
mu, kad jį apsėdo Dievas arba kad jis turi Dievą, kuris 
jame ir per jį kalba: Dievas tuoj ateis ir suteiks amžinąjį 
išganymą (Heil), jeigu tik žmonės paruoš jam vietą Že- 
mėje (t.y. savo sielose), kaip padarė pats mistikas. To- 
kiu atveju galimos dvi baigtys. Pirma, mistikas gali 
pajausti, kad jo valdžioje atsidūrė dievai ir demonai, ir 
tapti mistagogu, - taip labai dažnai ir atsitikdavo. 

Antra, jeigu jis negali eiti šiuo keliu (apie galimas 
kliūtis mes dar kalbėsime) ir gali savo Dievą liudyti 
vien doktrina, tai jo revoliucinis pamokslas pasauliui 
darosi chiliastinis ir iracionalus, atmesdamas bet kokią 
racionalios „tvarkos“ idėją. Savo absoliutų universalų 
akosmistinį meilės jausmą jis laiko visiškai pakanka- 
mu mistiškai atnaujintos žmonių bendrijos pagrindu. 
Maža to, tik toks pagrindas atitinka Dievo valią, nes jis 
vienas kyla iš dieviškojo šaltinio. Tokia pasauliui sve- 
timo mistinio habitus transformacija į chiliastinį revo- 
liucinį habitus pasitaikydavo dažnai. Ryškiausias pavyz- 
dys yra XVI a. baptistų sąjūdžio revoliucinė atmaina. 
Priešingos krypties proceso pavyzdžiu gali būti Johno 
Lilburne'o'“* atsivertimas į kvakerių tikėjimą. 

Jeigu pasauliečių išganymo religijoje dominuoja kon- 
templiatyvūs bruožai, tai paprastai ji yra palyginti in- 
diferentiška pasaulio atžvilgiu ar bent jau nusižeminu- 
si priima esamą socialinę tvarką. Kaip jausmingai rašo 
Tauleris, jo tipo mistikas vakare po darbo dienos kon- 
templiatyviai susijungia su Dievu, 0 rytą teisingai nu- 
siteikęs imasi savo įprastinio darbo. Laozi mokė, kad 
žmogų, kuris surado vienybę su dao, galima atpažinti 
iš kuklumo ir nusižeminimo santykiuose su kitais 

žmonėmis. Liuteronybės indiferentiškumą Dievo žo- 
džio skelbimo išorinės organizacijos klausimams, jos 
antiasketizmą ir antiracionalizmą lėmė (kartu su kitais 
motyvais) jos mistiniai bruožai: aukščiausiąja šio pa- 
saulio sakraline gėrybe ji galiausiai laiko unio mystica. 

Tipiškas mistikas nėra linkęs nei į aktyvią socialinę 
veiklą, nei į racionalų žemiškų institucijų pertvarkymą 
pasitelkus metodišką gyvenimo būdą, kuris yra orien- 
tuotas į išorinę sėkmę. Ten, kur autentiškos mistikos 
dirvoje atsiranda kolektyvinė veikla (Gemeinschaftshan- 
deln), jos pobūdį lemia mistinio meilės jausmo akos- 
mizmas. Šia prasme mistika gali būti psichologiškai 
palanki bendruomenių būrimuisi, nors tai ir neišplau- 
kia iš jos „logiškai“. Pagrindinė Rytų krikščionybės mis- 
tinės bažnyčios sampratos idėja yra tvirtas įsitikinimas, 
kad broliška krikščionių tarpusavio meilė, jeigu tik ji 
yra pakankamai tyra ir stipri, suvienys juos su visais, 
kartu ir dogminiais tikėjimo klausimais. Žmonės, ku- 
rie pakankamai stipriai mistiškai myli vienas kitą (apaš- 
talo Jono prasme''), mąstys vienodai ir būtent dėl šio 
jausmo iracionalumo solidariai veiks, kaip reikalauja 
Dievo valia. Todėl jiems nereikia neklystančio raciona- 
laus autoriteto doktrinos klausimais. Šia idėja remiasi 
ir slavofilų bendruomenės (tiek bažnytinės, tiek nebaž- 
nytinės) sąvoka. Tam tikru mastu ją priima ir anksty- 
voji antikos krikščionybė. Ja paremtas ir Mahometo ti- 
kėjimas, kad formalūs autoritetai tikėjimo klausimais 
nereikalingi. Kartu su kitais motyvais ji pagrindžia ir 
minimalią senojo budizmo vienuolių bendruomenės or- 
ganizaciją. 

Užtat ten, kur pasauliečių išganymo religijoje do- 
minuoja specifiniai asketiniai bruožai, ji visur skatino 
praktinį racionalizmą, pasireiškusį pačios racionalios 

veiklos intensyvumu, metodiška išorinio gyvenimo bū- 
do sistematika ir žemiškųjų institucijų (vienuolių ben- 
drijų ar teokratijų) racionaliu sudalykinimu bei orga- 
nizacija. Lemiamą istorinę reikšmę turėjo tas Rytų ir 
Azijos išganymu grindžiamo religingumo skirtumas 
nuo jo vakarietiškų atmainų, kad pirmajam buvo la- 
biau būdinga kontempliacija, o antrosioms — askezė. 
Šis skirtumas nėra kategoriškas, o daugybė pasikarto- 
jančių mistinių ir asketinių bruožų derinių (pavyzdžiui, 
būdingų Vakarų vienuolių religingumui) rodo, kad šie 
nevienalyčiai elementai nėra nesuderinami. Tačiau tai 
nė kiek nesumažina didelės to skirtumo reikšmės mū- 
sų grynai empiriniam tyrinėjimui, nes mus domina jo 
poveikis veiklai. 

Indijoje netgi vienuolių džainistų sanktifikacijos me- 
todika, kuri yra ryškiai asketinė, tarnauja grynai kon- 
templiatyviam mistiniam galutiniam tikslui. Būdinga 
Rytų Azijos išganymo religija tapo budizmas. O Vaka- 
ruose, jeigu neskaitysime atskirų kvietizmo atstovų, at- 
siradusių naujaisiais laikais, netgi ryškų mistikos at- 
spalvį turintis religingumas nuolatos transformuojasi į 
aktyvią ir, savaime suprantama, asketišką dorybę. Tiks- 
liau sakant, vykstant vidinei motyvų atrankai pirme- 
nybė atitenka daugiausiai aktyvios veiklos, dažniau- 
siai askezės, linkme nukreipiantiems motyvams, kurie 
ir virsta praktine veikla. Nei bernardinų, nei spiritua- 
listinė pranciškonų, nei baptistų, nei jėzuitų kontem- 
pliacija, nei Žinzendorfo jausmingumas nesutrukdė 
bendruomenėms, o kartais — ir patiems mistikams teikti 
lemiamą reikšmę veiklai ir malonės pasitikrinimui veik- 
la. Žinoma, labai skirtingu mastu ir nevienodai: arba 
grynosios askezės pavidalu, arba su didele kontem- 
pliatyvios rezignacijos priemaiša. Meisteris Eckhard- 


204 


10. IŠGANYMO KELIAI IR JŲ ĮTAKA GYVENIMO BŪDLI 


tas, prieštaraudamas Kristui, Mortą galiausiai iškelia 
aukščiau už Mariją". 

Tam tikru mastu krikščionybei tai yra būdinga nuo 
pat pradžių. Jau ankstyvaisiais laikais, kai svarbiausiu 
šventumo požymiu buvo laikomos visokios iraciona- 
lios charizmatinės dvasios dovanos, apologetai taip at- 
sako į klausimą, kaip galima pažinti, kad Kristaus ir 
krikščionių stebuklai yra dieviškos, o ne šėtoniškos ar 
demoniškos kilmės: krikščionybės dievišką kilmę įro- 
do jos akivaizdus poveikis sekėjų dorovei. Taip nebū- 
tų galėjęs atsakyti joks indas. 

Čia galima nurodyti tokias šio fundamentalaus skir- 
tumo priežastis. 

1. Transcendentinio visagalio Dievo ir pasaulio su- 
kūrimo iš nieko idėja, kurią Vakarai perėmė iš Arti- 
mųjų Rytų. Ši koncepcija užkirto kelią išganymo meto- 
dikos raidai susidievinimo ir autentiškos mistikos 
(Dievo turėjimo prasme) linkme, taip pat jos galuti- 
nėms panteistinėms išvadoms. Visa tai reiškė šventva- 
gišką kūrinio sudievinimą ir buvo laikoma erezija. Iš- 
ganymas visada turėjo būti etinis „nuteisinimas“ Dievo 
akyse. O tą „nuteisinimą“ galėjo suteikti ir garantuoti 
vien aktyvi veikla. Tikrai dievišką mistinių sakralinių 
gėrybių prigimtį taip pat galima „įrodyti“ (paties mis- 
tiko akyse) vien šiuo būdu. Dėl to Vakarų mistika pil- 
na paradoksų, prieštaravimų; ji negali pripažinti, kad 
tarp Dievo ir Žmogaus gali nebelikti visai jokio atstu- 
mo. Viso to galėjo išvengti indų mistika. Vakarų mis- 
tiko pasaulis yra „kūrinys“, jis yra „sukurtas“, jis nėra 
tiesiog amžina duotis (su savo tvarka), kokia jį laiko 
azijietis. Todėl Vakaruose mistinio išganymo negalėjo 
suteikti absoliučios vienybės su aukščiausiąja išmin- 
tinga „tvarka“ (vienintele tikra „būtimi“) įsisąmonini- 

mas. Kita vertus, būdamas Dievo kūrinys, pasaulis Va- 
karuose nebuvo kažkas tokio, nuo ko reikia absoliučiai 
bėgti. 

2. Toliau, ši priešingybė buvo susijusi su Azijos iš- 
ganymo religijų kaip grynųjų intelektualų religijų po- 
būdžiu. Jos niekada neatsisakė prielaidos, kad empiri- 
nis pasaulis yra „prasmingas“. Galutinių karmos 
priežastingumo grandinės pasekmių „įžvalga“ indui 
tikrai galėjo būti kelias į šviesą bei „Žinojimo“ ir veik- 
los vienybę. Šis kelias visiems laikams buvo uždarytas 
religijai, kuri susidūrė su absoliučiu paradoksu, kad 
tobulas Dievas „sukūrė“ netobulą pasaulį. Intelektua- 
linė šio paradokso įveika ne priartino prie Dievo, bet 
atitolino nuo jo. Todėl, praktiškai Žiūrint, pati artimiau- 
sia azijietiškai mistikai yra grynai filosofiškai pagrįsta 
Vakarų mistika. 

3. Tarp praktinių momentų reikia išskirti tą faktą 
(jo priežastis dar nagrinėsime), kad tik romėnai Vaka- 
ruose sukūrė racionalią teisę, kuri buvo išsaugota. Ry- 
šys su Dievu tam tikru mastu tapo teisiškai apibrėžia- 
mu pavaldinystės santykiu. Išganymo klausimas buvo 
sprendžiamas tam tikru teisiniu procesu, kaip jį labai 
išraiškingai apibūdina Anzelmas Kenterberietis'“. To- 
kios sanktifikacijos metodikos versijos negalėjo sukurti 
tikėjimas beasmene dieviška galia arba Dievu, esančiu 
ne anapus pasaulio, o amžinojo pasaulio, kuris pats 
save reguliuoja karmos priežastingumu, viduje. Jos ne- 
galėjo sukurti ir tikėjimas dao ar kinų imperatoriaus 
dievais. Aukščiausios dievotumo apraiškos čia krypo į 
panteizmą, 0 jų praktiniai impulsai buvo kontemplia- 


tyvūs. 

4. Išganymo metodikos racionalumas buvo iš dalies 
romėniškos, o iš dalies žydiškos kilmės dar vienu at- 
žvilgiu. Nors miestų patriciatas turėjo abejonių dėl Dio- 
niso kulto, senovės graikai teigiamai vertino ir inten- 
syvią orginę ekstazę, ir švelnią euforijos formą, kurią 
sukeldavo ritmas ir muzika. Pirmąją jie laikė dievišku 
apsvaigimu, o antrąją — slypinčio žmoguje dieviškojo 
prado pajautimu. Būtent helenų aristokratai nuo vai- 
kystės gyvendavo tos švelnios ekstazės atmosferoje. 
Nuo to laiko, kai Senovės Graikijoje įsigalėjo hoplitų'*? 
disciplina, joje nebebuvo sluoksnio su tokiu socialiniu 
prestižu, kokį turėjo Romos oficialioji aristokratija. Grai- 
kų socialiniai santykiai visais atžvilgiais buvo papras- 
tesni ir mažiau feodaliniai. Romos aristokratija buvo 
racionali oficialioji aristokratija, kurios pjedestalas da- 
rėsi vis platesnis, kol galų gale atskirų šeimų klien- 
tais'*! tapdavo net miestai ir šalys. Jos orumo jausmas 
neigė ekstazę jau pačia terminija: jai ekstazė buvo su- 
perstitio!““, taip pat nederantis kilmingam vyrui, kaip ir 
šokis. Kultinį šokį aptinkame tik seniausiose žynių ko- 
legijose, o šokį ratu — tik tarp fratres arvales“?. Labai 
būdinga, kad jis šokamas už uždarų durų, pasišalinus 
kitiems bendruomenės nariams. Kitais atvejais romė- 
nai laikė šokį nepadoriu, kaip ir muziką (šioje srityje 
jie liko absoliučiai neproduktyvūs) bei nuogų jaunuo- 
lių grumtynes gimnasijuose, kurie atsirado Spartos ka- 
ro pratybų aikštynuose. Senatas uždraudė ekstatinį Dio- 
niso kultą. Bet kokios ekstazės ir bet kokio individualios 
sanktifikacijos metodikos praktikavimo neigimas, bū- 
dingas pasaulį valdžiusiai karinei oficialiajai Romos 
aristokratijai (ji šiuo atžvilgiu yra panaši į konfucianis- 
tinę biurokratiją, kuri irgi buvo griežtai priešiška bet 
kokiai sanktifikacijos metodikai), buvo vienas iš prak- 

tiškai politiškai orientuoto, griežtai dalykiško raciona- 
lizmo šaltinių. 

Vakaruose besiformuojančioms krikščionių bendruo- 
menėms šis racionalizmas buvo duotis, būdingas bet 
kokio autentiškoje romėnų dirvoje galimo religingumo 
bruožas. Romos krikščionių bendruomenė visiškai są- 
moningai ir nuosekliai perėmė šį racionalizmą. Ši ben- 
druomenė savo pačios iniciatyva nei religijos, nei kul- 
tūros nepapildė nė vienu iracionaliu elementu — 
pradedant charizmatine pranašyste ir baigiant didžiau- 
siomis bažnytinės muzikos naujovėmis. 

Palyginti su helenistiniais Rytais ir, pavyzdžiui, Ko- 
rinto bendruomene, joje buvo kur kas mažiau ir teolo- 
gų, ir (kaip rodo šaltiniai) visokių „dvasios“ (pneuma) 
pasireiškimų. Vis dėlto ir būtent dėl to jos blaivus prak- 
tinis racionalizmas, svarbiausias romėniškas bažnyčios 
paveldas, beveik visada buvo lemiamas veiksnys dog- 
matiniu ir etiniu požiūriu sisteminant tikėjimą. Ta pa- 
čia linkme Vakaruose plėtojosi ir sanktifikacijos meto- 
dika. Vertinant indų bei senovės Rytų matais, senųjų 
Benediktinų ordino taisyklių asketiniai reikalavimai (ir 
tie, kurie buvo nustatyti Kliuni reformos!“*) buvo labai 
kuklūs ir pritaikyti naujokams iš aukštuomenės sluoks- 
nių. Tačiau būtent Vakarų vienuoliai kaip higieninę 
asketinę priemonę pradeda vertinti darbą. Jo reikšmė 
dar labiau padidėja Cistersų ordino taisyklėse, kurio- 
mis metodiškai siekiama kuo didesnio paprastumo ir 
racionalumo. Skirtingai nuo Indijos elgetaujančių vie- 
nuolių, Vakaruose elgetaujantys vienuoliai pajungiami 
bažnyčios hierarchijai ir pasitelkiami racionaliems tiks- 
lams: sistemingai caritas'??, kuri Vakaruose tapo daly- 
kiškai organizuota „įmone“ (Betrieb), arba pamokslui 
ir eretikų persekiojimui. Galų gale Jėzuitų ordinas vi- 

siškai panaikino senosios askezės antihigieniškus ele- 
mentus ir įvedė tobulą racionalią drausmę siekiant baž- 
nyčios tikslų. Šie raidos ypatumai buvo aiškiai susiję 
su dar viena aplinkybe. 

5. Bažnyčia Vakaruose yra vieninga racionali orga- 
nizacija su monarchu viršūnėje, centralizuotai kontro- 
liuojanti dievotumą. Taigi čia egzistuoja ne vien suas- 
menintas transcendentinis Dievas, bet ir Žžemiškasis 
valdovas, turintis neregėtą galią ir pajėgiantis aktyviai 
reglamentuoti gyvenimą. Rytų Azijos religijose to nė- 
ra — iš dalies dėl istorinių, iš dalies dėl religinių prie- 
žasčių. Kaip dar bus paaiškinta, lamaizmo organizaci- 
jos griežtumas nėra biurokratinės organizacijos 
griežtumas. Azijos hierarchai tampa arba mistagogais 
(pavyzdžiui, daoistų ar kitų kinų ir indų sektų pavel- 
dimi patriarchai), arba antropolatrinio garbinimo ob- 
jektais, arba maginės grynai vienuoliškos religijos va- 
dovais (dalailama ir tašilama!*). Tik Vakaruose, kur 
vienuoliai buvo racionalios oficialiosios biurokratijos 
disciplinuotos pajėgos, nepasaulietinė vienuolių aske- 
zė palaipsniui virto sisteminga aktyvaus racionalaus 
gyvenimo būdo metodika. 

Be to, tik Vakaruose racionali askezė buvo perkelta 
į pasaulietinį gyvenimą (asketinio protestantizmo). Mu- 
sulmonų pasaulietiniai dervišų ordinai taiko įvairias 
sanktifikacijos metodikas. Tačiau galų gale jos yra orien- 
tuotos į indų ir persų sufijų metodiką, kuri yra arba 
tiesiogiai orginė, arba pneumatinė, arba kontempliaty- 
vi, tačiau visada yra mistinė, o ne asketinė (mūsų pras- 
me). Indai vadovauja dervišų orgijoms iki pat Bosni- 
jos. Skirtingai nuo asketų protestantų etikos, dervišų 
askezė nėra religinė „profesinio pašaukimo etika“, nes 
religinių pasiekimų su pasaulietine profesine veikla jo- 

je visai nesieja sanktifikacijos metodikos ryšys, arba 
tas ryšys yra tik išorinis. Žinoma, ir dervišų sanktifika- 
cijos metodika gali turėti netiesioginių pasekmių pro- 
fesiniam gyvenimui. Tomis pačiomis aplinkybėmis, die- 
votas dervišas amatininkas yra patikimesnis už 
nereligingą, panašiai kaip dievotas parsas klesti kaip 
pirklys, nes griežtai laikosi draudimo sakyti netiesą. 

Tačiau visame pasaulyje tik asketinio protestantiz- 
mo profesinės pareigos etika principingai, sistemingai 
ir nuosekliai susiejo profesinę etiką ir religinį tikrumą 
dėl išganymo. Tik joje pasaulis, netobulas kūrinys, vie- 
nas vienintelis turi religinę reikšmę kaip racionalios 
veiklos vykdant transcendentinio Dievo valia nustaty- 
tą pareigą objektas. Jeigu racionalią, blaivią, tikslingą 
neprisirišusio prie pasaulio asketo protestanto veiklą 
apvainikuoja sėkmė, ji yra Dievo palaiminimo ženklas. 
Vakarų pasaulietinė askezė reikalauja ne vienuoliškos 
skaistybės, o erotinių „aistrų“ išsižadėjimo; ji ne reika- 
lauja gyventi skurde, bet draudžia gyventi iš rentos ir 
džiaugsmingai puikuotis kaip feodalui savo turtu; ji 
reikalauja ne marinti save vienuolyne, o gyventi sąmo- 
ningai, racionaliai, neatsiduodant pasaulio arba meno 
grožiui ar savo nuotaikoms ir jausmams. Aiškus šios 
askezės tikslas yra gyvenimo būdo disciplinavimas ir 
sumetodinimas. Tipiškas vakarietiškos pasaulietinės as- 
kezės atstovas yra „profesionalas“ (Berufsmensch), o ra- 
cionalus socialinių ryšių sudalykinimas bei organizaci- 
ja yra jos specifinė pasekmė, skirianti ją nuo visų kitų 
pasaulio religijų. 

II. Išganymą gali suteikti ne paties veikėjo veiks- 
mai, kurie gali būti laikomi šiam tikslui visiškai nepa- 
kankamais, o darbai, kuriuos atlieka didvyris, apdova- 
notas dievo malone, arba tiesiog įsikūnijęs dievas. Jie 

kaip malonė ex opere operato tenka ir jo sekėjams: arba 
tiesiogiai - maginių malonės padarinių pavidalu, arba 
kaip dovana iš to malonės pertekliaus, kurį savo dar- 
bais pelnė išganytojas - Žmogus arba dievas. 

Su šiuo išganymo tipu susijusi soteriologinių mitų 
plėtotė. Tai visų pirma mitai apie kovojantį arba ken- 
čiantį, susižmoginantį arba nusileidžiantį ant žemės ar 
keliaujantį į mirusiųjų karalystę dievą. Egzistuoja dau- 
gybė šių mitų formų. Gamtos dievą, ypač Saulės die- 
vą, kovojantį su kitomis gamtos jėgomis (tamsa ir šal- 
čiu) ir savo pergale atnešantį pavasarį, išganymo mitų 
terpėje pakeičia išgelbėtojas. Jis veda Žmogų į saugų 
prieglobstį gerojo Dievo malonėje ir meilėje, išvaduoja 
jį iš demonų valdžios (kaip Kristus) arba iš astrologi- 
nės likimo lemties gniaužtų (septyni gnostikų archon- 
tai'*"), arba paslėpto maloningo Dievo pavedimu išva- 
duoja jį iš pasaulio, kurį sugadino menkavertis dievas 
kūrėjas (demiurgas arba Jahvė gnosticizme). Jis išva- 
duoja Žmogų nuo pasaulio kietaširdiškumo (Jėzus), nuo 
nuodėmingumo suvokimo naštos, kuri atsiranda dėl 
žinojimo, kad neįvykdomi įstatymo reikalavimai yra 
privalomi (Paulius, kiek kitaip Augustinas, Lutheris), 
nuo gilaus kaip bedugnė nuodėmingos žmogaus pri- 
gimties pagedimo (Augustinas). 

Kad visa tai nuveiktų, išganytojas (priklausomai nuo 
išganymo pobūdžio) kovoja su drakonais ir piktaisiais 
demonais. Kartais jis nepajėgia to padaryti iškart (daž- 
nai jis yra vaikas be nuodėmės), todėl turi augti nuo- 
šalyje. Arba jis žūva nuo priešų ir keliauja į mirusiųjų 
karalystę, kad prisikėlęs iš ten sugrįžtų ir nugalėtų. Iš 
šio tikėjimo gali išsirutulioti kitas: jo mirtis išperka tei- 
ses, kurias dėl nuodėmės į Žmogaus sielą įgijo velnias 
(ankstyvoji krikščionybė). Arba atvirkščiai, išganytojo 

mirtis yra būdas sušvelninti rūstybę Dievo, prieš kurį 
jis užtaria žmones (kaip Kristus, Mahometas ir kiti pra- 
našai bei išganytojai). Arba jis suteikia žmonėms žinių, 
kokiomis priemonėmis įveikti demonus pasaulyje arba 
pakeliui į dangų (gnosticizmas), panašiai kaip senieji 
maginių religijų išganytojai teikdavo žmonėms už- 
draustų Žinių apie ugnį, techninius menus arba raštą. 
Galų gale svarbiausias išganytojo nuopelnas gali būti 
ne jo konkrečios kovos ir kančios, bet viso proceso 
metafiziškumas: Dievo susižmoginimas kaip vieninte- 
lė priemonė įveikti prarajai tarp Dievo ir jo padarų 
(taip graikiškąsias spekuliacijas apie išganymą užbai- 
gia Atanazas'“). Dievo susižmoginimas suteikė žŽmo- 
nėms galimybę dalyvauti Dieve, kaip sako jau Irenė- 
jas - „Žmonėms tapti dievais“. O po Atanazo įsigalėjusi 
filosofinė formulė, kad Dievas susižmogindamas prisi- 
ėmė Žmogaus esmę (idėją platoniškąja prasme), paro- 
do metafizinę ouoovotog““ reikšmę. 

Kartais dievas nepasitenkina vienkartiniu susižmo- 
ginimo aktu, bet per amžiną pasaulio egzistavimą (azi- 
jietiškame mąstyme tai yra beveik aksioma) inkarnuo- 
jasi periodiškai arba nepaliaujamai. Tokia yra bodhisatvos 
idėja, atsiradusi mahajanos budizme (atskirų jos užuo- 
mazgų galima aptikti paties Budhos pasisakymuose, 
kurie, atrodo, išreiškia įsitikinimą, kad jo doktrina eg- 
zistuos žemėje ribotą laiką). Bodhisatvos idealas kar- 
tais iškeliamas aukščiau už Budhos idealą, nes bodhi- 
satva atsisako pats pasinerti į nirvaną (tuo pasinėrimu 
parodydamas pavyzdį), kad tęstų savo veiklą tarnau- 
damas visiems žmonėms. Išganytojas ir čia „pasiauko- 
ja“. Panašiai kaip kadaise Jėzaus kultas pranoko kitų 
konkuruojančių soteriologinių kultų išganytojus jau tuo, 
kad čia išganytojas buvo kūniškas žmogus, kurį apaš- 

talai matė prisikėlusį iš numirusiųjų, taip nuolatinė re- 
ali ir gyva dievo inkarnacija dalailamoje yra kiekvie- 
nos inkarnacinės soteriologijos galutinė loginė išvada. 
Tačiau ir ten, kur dieviškasis malonės teikėjas gyvena 
kaip inkarnacija, o juo labiau ten, kur jis nebėra nuo- 
latinis žemės gyventojas, tikinčiųjų masei reikėjo ap- 
čiuopiamų priemonių dievo dalijamoms malonės do- 
vanoms gauti. Religijos pobūdis labiausiai priklauso 
nuo šių priemonių, o jos būna labai įvairios. 

Iš esmės maginis yra vaizdinys, kad valgant dieviš- 
kąją substanciją — sakralinio toteminio žvėries, kuria- 
me įsikūnijo galinga dvasia, mėsą arba ostiją, magiškai 
paverstą Dievo kūnu, - galima įgyti dievo jėgą arba 
kad dalyvaujant tam tikrose misterijose galima tiesio- 
giai susyti su jo esme ir taip apsisaugoti nuo blogio 
idėjų („sakramentinė malonė“). 

Tokiu atveju dievo malonė įgyjama per magiją arba 
ritualą, ir tam reikia ne vien išganytojo arba įsikūniju- 
sio gyvo dievo, bet ir žmonių - dvasininkų arba mis- 
tagogų. Be to, malonės teikimo pobūdis žymiu mastu 
priklauso nuo to, ar iš šių tarpininkų tarp Žmonių ir 
išganytojo taip pat reikalaujama, kad jie asmeniškai 
turėtų bei įrodytų turį charizmatinės malonės dova- 
nas, idant tas, kas jų neturi (pavyzdžiui, dvasininkas, 
gyvenantis mirtinoje nuodėmėje), negalėtų būti malo- 
nės tarpininku, t.y. teikti turinčius galią sakramentus. 
Šią griežtą išvadą dėl charizmatinio malonės teikimo pa- 
darė, pavyzdžiui, montanistai, donatistai ir apskritai 
visos antikinės tikinčiųjų bendruomenės, kurios stojo 
už profetinę charizmatinę bažnytinės valdžios organi- 
zaciją: ne kiekvienas, kas turi tarnybinį vyskupo „ran- 
gą“, gali teikti malonę, bent jau tais atvejais, kai malo- 
nės siekia asmuo, padaręs mirtiną nuodėmę. Tai gali 

daryti tik tas, kuris savo įgaliojimus patvirtina prana- 
šyste bei kitais dvasios liudijimais. 

Kai tik šio reikalavimo atsisakoma, atsiduriame ki- 
tokios koncepcijos srityje. Pasak jos, išganymą teikia 
malonė, kurią nuolatos dovanoja institucionalizuota 
bendruomenė (Anstaltsgemeinschaft), įsteigta Dievo pra- 
našo, — institucinė malonė (Anstaltsgnade). Ši bendruo- 
menė savo ruožtu gali veikti arba tiesiogiai per grynai 
maginius sakramentus, arba naudodamasi jai perduo- 
ta teise disponuoti lobynu, kurį sudaro jos šalininkų 
arba pareigūnų malonę pelnančių darbų perteklius. 

Nuosekliai laikantis šios koncepcijos, visada galioja 
šie trys teiginiai: 1) extra ecclesiam nulla salus“*: malonę 
galima pelnyti tik priklausant malonę teikiančiai insti- 
tucijai. 2) Suteiktos malonės veiksmingumas priklauso 
ne nuo asmeninės charizmatinės dvasininko kvalifika- 
cijos, bet nuo to, ar jis savo postą užėmė pagal galio- 
jančius nuostatus. 3) Institucijai, kuri turi malonės tei- 
kimo galią, iš esmės nėra svarbi išganymo siekiančiojo 
asmeninė religinė kvalifikacija. Išganymas yra visuoti- 
nis, o ne pasiekiamas vien religijos virtuozams. Jeigu 
religijos virtuozas tikisi patekti pas Dievą savo atskiru 
ypatingu keliu, nepasikliaudamas institucine malone, 
tai jo išganymo šansai ir jo religijos autentiškumas la- 
bai lengvai gali ir netgi turi atsidurti didžiuliame pa- 
vojuje. Visi Žmonės turi būti pajėgūs įvykdyti Dievo 
reikalavimus tiek, kad institucijos suteiktos malonės 
pakaktų išganymui. Tokiu atveju iš paties malonės sie- 
kiančio asmens negalima reikalauti etinių nuopelnų, 
pranokstančių vidutinį lygį, t.y. tų reikalavimų lygis 
yra gana žemas. Kas padaro daugiau (virtuozas), tas 
gali pelnyti ne vien savo paties išganymą, bet ir pa- 

pildyti gerais darbais institucijos lobyną, iš kurio ji gali 
užskaityti juos tiems, kam reikia išganymo. 

Tai yra specifinis katalikų bažnyčios požiūris, kuris 
lemia jos kaip malonę teikiančios institucijos pobūdį. 
Šis požiūris formavosi kelis šimtmečius ir galutinį pa- 
vidalą įgijo Grigaliaus Didžiojo!“! laikais. Taikydama jį 
praktiškai, katalikų bažnyčia svyruoja tarp labiau ma- 
ginės ir labiau etinės soteriologinės šio principo sam- 
pratų. 

Charizmatinio ir institucinio malonės teikimo po- 
veikis gyvenimo būdui priklauso nuo prielaidų, kurio- 
mis jie remiasi. Situacija čia yra panaši į tą, su kuria 
susiduriame ritualistinio išganymo kelio atveju. Su juo 
sakramentinę malonę ir institucinę malonę sieja glau- 
dūs atrankinės giminystės ryšiai. Dar viena aplinkybė, 
tam tikromis sąlygomis įgyjanti didelę reikšmę, nule- 
mia, kad tam tikro asmens teikiama malonė (nesvarbu, 
ar jam suteikia tam teisę jo charizmatinės savybės, ar 
institucija) veikia etinį religingumą ta pačia kryptimi, 
kaip ir ritualizmas: silpnina etinius reikalavimus. To- 
kia malonė visada reiškia išganymo siekiančiojo vidi- 
nės naštos palengvinimą. Ji palengvina jo kaltės naštą ir, 
kitoms sąlygoms nepasikeitus, silpnina jo poreikį iš- 
plėtoti savo paties etiniu požiūriu susistemintą gyve- 
nimo metodiką. Juk nusidėjėlis žino, kad epizodiškai 
atlikdamas religinius veiksmus jis gali pakartotinai pel- 
nyti visų nuodėmių atleidimą. O svarbiausia, nuodė- 
mės lieka atskirais poelgiais, kuriems gali būti priešprie- 
šinami kiti atskiri jas kompensuojantys ar išperkantys 
poelgiai. Vertinamas ne visas asmenybės habitus, kurį 
turi nepaliaujamai liudyti askezė arba kontempliacija, 
arba nuolatinė savikontrolė ir pasitikrinimas, bet kon- 
kretus atskiras veiksmas. Todėl nebėra reikalo pačiam 

savo jėgomis išsikovoti certitudo salutis, o ši etiniu po- 
žiūriu tokia veiksminga sąvoka apskritai praranda sa- 
vo reikšme. 

Malonės teikėjų (nuodėmklausio, sielos vadovo) 
vykdoma nuolatinė gyvenimo būdo kontrolė kartais 
būdavo labai veiksminga. Tačiau jos poveikį dažnai 
daugiau negu neutralizuodavo ta aplinkybė, kad ma- 
lonė būdavo teikiama pakartotinai. Ypač išpažinties ins- 
titutas, susijęs su nuodėmių atleidimu, dažnai turi ne- 
vienareikšmių praktinių pasekmių ir nevienodai 
funkcionuoja - priklausomai nuo jo taikymo būdo. Ben- 
dras, mažai specializuotas nuodėmių išpažinimas, la- 
bai dažnai susijęs tik su kolektyviniu prisipažinimu, 
kad buvo nusidėta (ypač būdingas rusų bažnyčiai), ne- 
padaro jokio išliekamojo poveikio gyvenimo būdui. Ne- 
kelia abejonių tai, kad ir ankstyvosios liuteronybės iš- 
pažinties praktika buvo mažai veiksminga. Indų 
šventuosiuose raštuose pateikiami nuodėmių ir atgai- 
los katalogai neskiria ritualinių nuodėmių atpirkimo 
nuo etinių nuodėmių atpirkimo ir sieja jį beveik vien 
tik su grynai ritualiniu (arba brahmanų luominių in- 
teresų padiktuotu) paklusnumu. Taigi hinduizmas ga- 
lėjo daryti įtaką kasdienio gyvenimo būdui tik tradi- 
cionalizmo linkme, o hinduizmo guru sakramentinė 
malonė dar labiau sumenkino šį etinį poveikį. 

Vakaruose katalikų bažnyčia su neprilygstama jėga 
sukrikščionino Vakarų Europą panaudodama išpažin- 
ties ir atgailos sistemą, kuriai pasaulyje nėra lygių. To- 
je sistemoje romėnų teisės technika sujungiama su ger- 
manų piniginės išpirkos (vergeldo"“*) idėja. Tačiau jos 
veiksmingumas racionalios gyvenimo metodikos išplė- 
tojimo prasme būtų likęs ribotas ir tuo atveju, jeigu 
nebūtų įsigalėjusi liberali atlaidų praktika. Ir vis dėlto, 

nors katalikų bažnyčios galia dabartinėje Prancūzijoje 
yra ribota, net ir šiandien išpažinties poveikis dievo- 
tiems katalikams pasireiškia „kiekybiškai“ — menkes- 
niu dviejų vaikų šeimoje sistemos paplitimu jų tarpe. 

Judaizme ir asketiniame protestantizme nėra nei iš- 
pažinties, nei kokio nors žmogaus teikiamos malonės, 
nei maginės sakramentų malonės. Visa tai lėmė tą is- 
toriškai neregėtai stiprų abiejų religijų poveikį etiniu 
požiūriu racionaliam gyvenimo tvarkymui, kuriuo jos 
abi pasižymi, kad ir kaip smarkiai skirtųsi kitais at- 
žvilgiais. Jose nėra tokios palengvinimo galimybės, ko- 
kią sukūrė išpažinties institutas ir institucinė malonė. 
Panašų poveikį turėjo tik nuodėmių išpažinimas meto- 
distų grupių (po dvylika žmonių) susirinkimuose. Nors 
jam čia teikiama kitokia prasmė, vis dėlto iš jo galėjo 
išsirutulioti pusiau orginė Gelbėjimo armijos praktika. 

Galų gale institucinė malonė yra iš prigimties lin- 
kusi padaryti pagrindine dorybe ir svarbiausia išgany- 
mo sąlyga paklusnumą autoritetui. Tai gali būti pačios 
institucijos arba charizmatinio asmens, kuris suteikia 
malonę, autoritetas (pavyzdžiui, guru autoritetas Indi- 
joje kartais būna neribotas). Gyvenimo būdas šiuo at- 
veju nėra sisteminamas iš vidaus - iš centro, kurį su- 
kuria pats asmuo. Jį kontroliuoja tam tikras išorinis 
centras. Tas centras gali veikti ne gyvenimo būdo tu- 
rinio etinės sistematizacijos linkme, bet daryti veikiau 
priešingą poveikį. 

Tiesa, toks išorinis autoritetas praktiškai palengvi- 
na konkrečių sakralinių priesakų pritaikymą prie pasi- 
keitusių išorinių sąlygų, padidindamas jų lankstumą. 
Kartu jo poveikis skiriasi nuo įsitikinimų etikos daro- 
mos įtakos. Pavyzdžiui, katalikų bažnyčia XIX a. prak- 
tiškai nustojo laikytis palūkanų draudimo, nors jis ir 

buvo visiems laikams nustatytas ir Biblijos, ir popie- 
žiaus dekretalijų. Tai buvo padaryta ne atvirai (šitai 
buvo neįmanoma), bet neoficialiu Vatikano nurodymu 
nuodėmklausiams nebeklausinėti apie palūkanų drau- 
dimo pažeidimus ir atleisti nuodėmes, su sąlyga, jog 
nekyla abejonių, kad atliekantis išpažintį paklus Šven- 
tajam sostui, jeigu šis kada nors ateityje nuspręs su- 
grįžti prie senųjų taisyklių. Prancūzijoje kleras kurį lai- 
ką agitavo tokiu pat būdu traktuoti dviejų vaikų šeimoje 
sistemą. Vadinasi, aukščiausioji religinė vertybė yra pats 
paklusnumas institucijai, o ne konkreti etinė pareiga 
ar paties Žmogaus įgyta etinė virtuozo kvalifikacija. 
Nuosekliai laikantis institucinės malonės požiūrio, vie- 
nintelis visą gyvenimo būdą persmelkiantis principas 
yra formalus nusižeminimas ir paklusnumas, savo po- 
veikiu panašus į dievoto mistiko „rezignaciją“. Šiuo 
požiūriu Mallinckrodto"“* principas, kad kataliko lais- 
vė yra paklusnumas popiežiui, turi universalią reikšmę. 

Išganymas gali būti siejamas su tikėjimu. Jeigu ši 
sąvoka nėra sutapatinama su paklusimu praktinėms 
normoms, ji reiškia tam tikrų metafizinių teiginių tei- 
singumo pripažinimą, t.y. kokių nors „dogmų“ atsira- 
dimą. Tų dogmų pripažinimas yra esminis priklausy- 
mo tam tikrai konfesijai požymis. Tačiau mes jau 
matėme, kad atskiros religijos labai skiriasi dogmų su- 
siformavimo mastu. Kokios nors „doktrinos“ egzista- 
vimas skiria pranašų ir dvasininkų religiją nuo gryno- 
sios magijos. Žinoma, jau kiekviena magija reikalauja 
tikėti burtininko magine galia. O pirmiausia jos prie- 
laida yra paties burtininko pasitikėjimas savimi ir savo 
maginiais sugebėjimais. Tačiau tą patį galima pasakyti 
apie kiekvieną religiją, įskaitant ankstyvąją krikščiony- 
bę. Kristus aiškina savo mokiniams, jog jie negalėjo 

išgydyti apsėstojo todėl, kad abejojo savo galia. Tačiau 
jeigu kas nors yra visiškai įsitikinęs savo sugebėjimu 
daryti stebuklus, tai jo tikėjimas gali kalnus nuversti"'*. 
Kita vertus, dar ir šiandien tie, kam reikia maginių 
stebuklų, turi jais tikėti. Savo gimtinėje, o kartais ir 
kituose miestuose Jėzus negali padaryti jokių stebuklų 
ir „stebisi jų netikėjimu“'“. Kaip jis nuolat aiškina, jis 
pagydo apsėstuosius ir luošius todėl, kad jie tiki jo 
galia. Šis tikėjimas gali būti sublimuotas etine linkme. 
Jėzus gali atleisti moteriškei santuokinės neištikimybės 
nuodėmę, nes ji tiki jo galia atleisti nuodėmes. 

Kita vertus — ir tai čia yra svarbiausia, — tikėjimas 
tampa tam tikrų intelektu suprantamų teiginių teisin- 
gumo pripažinimu. Jie savo ruožtu yra intelektinės 
veiklos produktas. Konfucianizmas būtent todėl, kad 
jis neturi dogmų, nėra išganymo religija. Ankstyvasis 
islamas ir ankstyvasis judaizmas iš pradžių neturėjo 
jokių dogmatinių pretenzijų. Jie tik reikalavo (kaip ir 
kiekviena religija) tikėti jų Dievo, dabar laikomo vie- 
ninteliu, galia (taigi ir egzistavimu) ir jų pranašų misi- 
ja. Kadangi islamas ir judaizmas yra knyginės religijos, 
tai jos turi laikyti šventąsias knygas Dievo įkvėptomis 
(islamas — netgi Dievo sukurtomis), 0 jų turinį pripa- 
Žinti teisingu. Tačiau be kosmologinių, mitologinių ir 
istorinių pasakojimų, Įstatymas bei Pranašų knygos ir 
Koranas pateikia daugiausiai praktinius nurodymus ir 
patys savaime nereikalauja tam tikros intelektualinės 
įžvalgos. 

Tik neprofetinėse religijose tikėjimas yra tiesiog sak- 
ralinės tradicijos žinojimas. Jų dvasininkai yra, kaip ir 
burtininkai, mitologijos ir kosmogonijos bei herojinių 
sagų žinovai (nes jie yra ir sakraliniai giedotojai). Ve- 
dų ir Konfucijaus etika tobulos etinės kvalifikacijos są- 

lyga laiko mokyklinės literatūrinės tradicijos žinojimą, 
kuris dažnai tapatinamas su jos išmokimu atmintinai. 
Jeigu reikalaujama intelektualaus „supratimo“, jau ei- 
nama prie filosofinės ar gnostinės išganymo formos. 
Tačiau kartu atveriama didžiulė praraja tarp tų, kurie 
turi tobulą intelektualinę kvalifikaciją, ir masių. Tikrai 
oficiali „dogmatika“ dėl to dar neatsiranda; egzistuoja 
tik filosofų nuomonės, kurios laikomos daugiau ar ma- 
žiau ortodoksinėmis, pavyzdžiui, ortodoksinė vedanta 
ir heterodoksinė sankhja hinduizme. 

Teologų tikėjimas - oficialiai privalomos dogmos - 
neprilygstamu mastu išsiplėtojo krikščionių bažnyčio- 
se. Tai buvo didėjančio intelektualizmo skverbimosi 
bei kovos su juo pasekmė. Neįmanoma praktiškai įgy- 
vendinti reikalavimo, kad visi žinotų, suprastų šias dog- 
mas ir tikėtų jomis. Mums šiandien sunku ir įsivaiz- 
duoti, kad bendruomenė, susidedanti (daugiausiai) iš 
smulkiųjų biurgerių, tikrai galėjo visiškai suprasti, pa- 
vyzdžiui, sudėtingą Laiško romiečiams turinį; o juk 
tikriausiai taip iš tiesų ir buvo. Tiesa, šiame tekste ope- 
ruojama soteriologinėmis idėjomis, kurios buvo žino- 
mos prozelitams miestiečiams, įpratusiems medituoti 
apie išganymo sąlygas bei susipažinusiems su žydų ir 
graikų kazuistika. Kita vertus, yra žinoma, kad XVI- 
XVII a. plačios smulkiųjų biurgerių masės intelektua- 
liai perprato Dordrechto ir Vestminsterio sinodų dog- 
mas'“ bei daugelį reformatų bažnyčių sudėtingų 
kompromisinių formulių. Tačiau normaliomis sąlygo- 
mis tokio reikalavimo bendruomeninėse religijose ne- 
įmanoma įgyvendinti nedarant tokių išvadų: arba visi, 
kuriems nebūdingas filosofinis žinojimas („hilikai“ ir 
mistiškai neapšviesti „psichikai“), yra atskiriami nuo 
išganymo, kuris pasiekiamas vien žinantiesiems (gnos- 

tikams), arba tikintiesiems neintelektualams (pistikams) 
žadama mažesnė palaima. Tai būdinga gnosticizmui 
bei indų intelektualų religijoms. 

Pirmaisiais ankstyvosios krikščionybės gyvavimo 
šimtmečiais atvirai arba slaptai vyksta ginčas dėl to, ar 
teologinis gnosis, ar paprastas tikėjimas (pistis) yra aukš- 
tesnė arba vienintelė išganymą laiduojanti kokybė. Is- 
lame mutazilitai““ gina teoriją, kad „tikinti“ įprasta Žo- 
džio prasme, dogmatiškai neišsimokslinusi liaudis 
nepriklauso tikrajai tikinčiųjų bendruomenei. Visais 
šiais atvejais savitus tam tikros religijos bruožus lėmė 
teologų intelektualų (intelektualių religinio Žinojimo 
virtuozų) ir dievotų neintelektualų, visų pirma religi- 
nės askezės bei kontempliacijos virtuozų, santykiai. Ir 
vieni, ir kiti turėjo laikytis požiūrio, kad „negyvas Ži- 
nojimas“ išganymui didesnės vertės neturi. 

Jau Evangelijose Jėzaus palyginimais skelbiamas ap- 
reiškimas yra pateikiamas kaip sąmoningai ezoterinis. 
Intelektualinės aristokratijos išsiskyrimo galima išvengti 
tik tuo atveju, jeigu tikėjimas nėra tapatinamas su tik- 
ru teologinės dogmų sistemos supratimu ir jos teisin- 
gumo pripažinimu. Ir iš tikrųjų profetinėse religijose 
tokio tapatinimo nebuvo nuo pat pradžių arba (atsira- 
dus dogmatikai) nuo to momento, kai jos tapo ben- 
druomeninėmis religijomis. Dogmų išpažinimas nie- 
kada nebūna visiškai bereikšmis, — kitaip tai vertina 
tik askezės ir mistikos virtuozai. Tačiau tik kai kurias 
dogmas, kurios kitų dogmų atžvilgiu yra laikomos ab- 
soliučiai svarbiais „tikėjimo punktais“ (Glaubensartikel), 
reikalaujama asmeniškai eksplicitiškai pripažinti (krikš- 
čionybėje tai vadinama terminu fides explicita). Kitų dog- 
mų atžvilgiu reikalavimai būdavo nevienodi. Didelius 
reikalavimus kėlė protestantizmas „nuteisinimo tikėji- 

mu“"?* pagrindu, 0 ypač (nors ne vien) - asketinis pro- 
testantizmas, kuriam Biblija buvo dieviškosios teisės 
kodeksas. Šie religiniai reikalavimai labai dideliu mas- 
tu lėmė liaudies mokyklų steigimą (sekant žydų pa- 
vyzdžiu) ir jaunuomenės mokymą, kuris buvo ypač 
intensyvus sektose. Dar ir XIX a. viduryje keliautojus 
stebindavo tai, kaip puikiai olandai išmanė Bibliją. Tuo 
pasižymėjo ir anglosaksai pietistai bei metodistai (skir- 
tingai nuo kitų Anglijos liaudies mokyklų mokinių). 
Protestantų įsitikinimas Biblijos vienareikšmiškumu bu- 
vo pagrindas reikalauti asmeniškai išmanyti tikėjimą. 
Tačiau bažnyčia, turinti daug dogmų, daugumos jų 
atžvilgiu gali reikalauti tik fides implicita: bendro suti- 
kimo tikėti tuo, ką atskiru atveju nurodys tikėjimo au- 
toritetas. Tai plačiausiu mastu darė ir daro katalikų 
bažnyčia. Tačiau fides implicita jau yra ne asmeniškas 
dogmų teisingumo pripažinimas, bet pasitikėjimo pra- 
našu arba institucijos nustatytu autoritetu ir atsidavi- 
mo jam pareiškimas. Kartu religinis tikėjimas nustoja 
būti intelektualinis. 

Tiesa, intelektualumas religijai ir taip tampa antra- 
eiliu dalyku, vos tik ji pasidaro etiniu požiūriu raciona- 
lia religija. Kaip pabrėžia Augustinas ir kiti, „įsitikini- 
mų etikoje“ tam tikrų teiginių teisingumo pripažinimas 
geriausiu atveju tėra žemesnioji tikėjimo pakopa. Tikė- 
jimas turi tapti žmogaus sielos kokybe (Gesinnungsgua- 
litūt). Asmeninis prisirišimas prie tam tikro dievo yra 
daugiau nei žinojimas ir būtent dėl to yra vadinamas 
„tikėjimu“. Taip teigia ir Senasis, ir Naujasis Testa- 
mentas. „Tikėjimas“, dėl kurio Abraomas „laikomas 
teisuoliu“, yra ne intelektualinis dogmų tiesos pripaži- 
nimas, bet pasitikėjimas Dievo pažadais. Tokią svarbiau- 

sią prasmę tikėjimas turi ir Jėzui bei Pauliui. Žinojimas 
ir dogmų išmanymas atsiduria antroje vietoje. 

Kaip institucija organizuotoje bažnyčioje fides expli- 
cita reikalaujama (bent jau praktiškai) vien iš dogma- 
tiškai išmokslintų dvasininkų, pamokslininkų, teolo- 
gų. Ši dogmatiškai išsilavinusiųjų ir išmanančiųjų 
aristokratija atsiranda kiekvienoje religijoje, turinčioje 
susistemintą teologiją. Ši aristokratija pretenduoja (ne- 
vienodu mastu ir nevienodai sėkmingai) būti tikrąja 
religijos reiškėja (Trūger). Dar ir šiandien tarp pasaulie- 
čių, O ypač tarp valstiečių plačiai paplitęs įsitikinimas, 
kad kunigas turi daugiau suprasti ir daugiau tikėti, 
nei gali suvokti paprasto žmogaus protas. Tai tėra vie- 
na iš formų, kuriomis pasireiškia „išsilavinimo“ teikia- 
ma „luominė“ kvalifikacija, būdinga valstybinei, kari- 
nei, bažnytinei ir kiekvienai privačiai biurokratijai. 
Tačiau pirmapradiškumu šią tikėjimo sampratą pra- 
noksta kita, jau minėta, būdinga ir Naujajam Testa- 
mentui, laikanti tikėjimą ypatinga charizma, suteikian- 
čia nekasdienišką pasitikėjimą Dievo asmenine apvaizda. 
Tokį pasitikėjimą turi turėti sielų ganytojai arba tikėji- 
mo didvyriai. Šis pasitikėjimas Dievo pagalba pranoksta 
įprastinius žmogaus sugebėjimus ir yra charizma, dėl 
kurios bendruomenės patikėtinis yra tikėjimo virtuo- 
zas, galintis praktiškai kitaip veikti ir pasiekti kitokių 
rezultatų, nei pajėgia paprastas tikintysis. Šiuo atveju 
tikėjimas yra tarsi maginių sugebėjimų surogatas. 

Ši specifinė antiracionali vidinė nuostata, būdinga 
religingumui, kai neribotai pasitikima Dievu, gali pa- 
skatinti akosmistiškai ignoruoti sveiko proto prakti- 
nius argumentus ir labai dažnai lemia tokį beribį pasi- 
tikėjimą Dievo apvaizda, kad už pasekmes tų savo 
veiksmų, kuriuos jaučiasi padaręs Dievo valia, jis laiko 

atsakingu vien patį Dievą. Ši nuostata ir krikščionybė- 
je, ir islame, ir visur kitur yra griežtai priešinga „Žino- 
jimui“, būtent teologiniam žinojimui. Tai gali būti iš- 
didus tikėjimo virtuoziškumas. Arba atvirkščiai, ta 
nuostata (ten, kur ji vengia puikybės keliamo pavojaus 
sudievinti kūrinį) gali reikšti besąlygišką religinį atsi- 
davimą ir vidinį nusižeminimą prieš Dievą, kuris visų 
pirma reikalauja įveikti intelektualinį pasididžiavimą. 
Ji vaidina lemiamą vaidmenį ankstyvojoje Jėzaus ir Pau- 
liaus krikščionybėje, vėliau - kovoje prieš graikų filo- 
sofiją, o dar vėliau ji lemia mistinių pneumatinių (spi- 
ritualistinių) sektų priešiškumą teologijai XVII a. 
Vakarų Europoje bei XVIII-XIX a. Rytų Europoje. 

Tikras dievotumas visada apima tiesioginę ar netie- 
sioginę „intelekto auką“ vienu ar kitu klausimu. Ši au- 
ka atnašaujama specifinio antintelektualinio įsitikini- 
mo, kad yra būtina absoliučiai pasikliauti Dievu, 
vardan. Tą įsitikinimą išreiškia pasitikėjimo kupina for- 
mulė: credo, non guod, sed guia absurdum est“?. Religi- 
jos, kurios skelbia transcendentinį Dievą, čia ir kitur 
pabrėžia paties Žmogaus intelektualinių sugebėjimų 
menkumą, palyginti su Dievo didybe. Todėl ši nuosta- 
ta skiriasi nuo budistinio žinių apie aną pasaulį išsiŽža- 
dėjimo, kadangi jos nepadeda kontempliacijai, kuri vie- 
nintelė gali suteikti išganymą. Ji skiriasi ir nuo to 
skeptiško išsižadėjimo pažinti pasaulio „prasmę“, ku- 
ris yra bendras visų laikų intelektualams: jis būdingas 
senovės graikų epitafijoms, geriausiems Renesanso kū- 
riniams (pavyzdžiui, Shakespeare'o kūrybai), Europos, 
Kinijos, Indijos filosofijai ir moderniajam intelektualiz- 
mui. Atvirkščiai, minėtoji nuostata yra griežtas šio skep- 
ticizmo neigimas. 

Didžiulį šio religingumo priešingumą intelektualiz- 
mui atspindi tikėjimas „absurdu“. Jau Jėzaus kalbose 
išryškėja triumfas dėl to, kad tikėjimo Dievu charizma 
yra duota vaikams ir neprotingiesiems, 0 ne išmin- 
čiams“?. Kartu krikščionybė siekia panaudoti intelek- 
tualizmą savo tikslams. Patirdama vis didesnę graikų 
mąstymo formų įtaką, ji jau senovėje, o po to iš naujo 
ir daug didesniu mastu viduramžiais skatino universi- 
tetų kūrimą. Čia buvo puoselėjama dialektika, - ją baž- 
nyčia sukūrė veikiama to įspūdžio, kurį darė konku- 
ruojančiai jėgai (imperatoriui) tarnavusių teisininkų 
romanistų pasiekimai. 

Šiaip ar taip, tikėjimu grindžiamo religingumo (Glau- 
bensreligiositūt) prielaida yra Dievas, tarpininkas, pra- 
našas. Būtent jo naudai tam tikrais klausimais išsiža- 
dama tikrumo savo teisumu bei žinojimo. Todėl ši 
religingumo forma yra svetima Azijos religijoms. 

Mes jau matėme, kad priklausomai nuo religijos vys- 
tymosi krypties „tikėjimas“ gali įgyti skirtingas for- 
mas. Giminystė su kontempliatyvia mistika (tiesa, la- 
bai nevienodo masto) būdinga taikių sluoksnių tikėjimu 
grindžiamam religingumui, siekiančiam „išganymo“. 
Tokių giminystės ryšių neturi pirmykštis kario pasiti- 
kėjimas didžiule savo Dievo jėga, vis dar dominuojan- 
tis Jahvės religijoje ir ankstyvajame islame. Užtat „iš- 
ganymui“ kaip sakralinei gėrybei būdinga tendencija 
virsti „būseniniu“ ryšiu su Dievu, unio mystica. Ir kuo 
sistemingiau yra eliminuojamas praktinis tikėjimo as- 
pektas, tuo lengviau gali būti padarytos tiesiogiai ano- 
mistinės išvados, būdingos visai mistikai. 

Jau Pauliaus laiškai, o ir tam tikri prieštaravimai 
Jėzaus pasisakymuose rodo, kaip sunku autentišką „iš- 
ganymo“ religingumą, grindžiamą „tikėjimu“ anksčiau 

aptarta pasitikėjimo prasme, vienareikšmiškai susieti 
su apibrėžtais etiniais reikalavimais. Tad Pauliui nuo- 
lat reikėjo labai sudėtingais argumentais kovoti su aki- 
vaizdžiomis savo paties pažiūrų išvadomis. Šias ano- 
mistines išvadas visiškai atskleidė markionitai“", 
nuosekliai laikęsi išganymo per tikėjimą (Glaubens- 
erlėsunę) principo, kurį skelbė Paulius. Kai išganymas 
per tikėjimą stipriai akcentuojams, tikėjimui nėra leng- 
va kasdienybės religiją paveikti etiniu požiūriu akty- 
vios gyvenimo būdo racionalizacijos linkme. Žinoma, 
tikėjimas gali daryti tokį poveikį pranašui asmeniškai. 
Tam tikromis aplinkybėmis jo tiesioginis poveikis yra 
antiracionalus: tiek atskirais atvejais, tiek iš principo. 
Pavyzdžiu gali būti kai kurie religingi liuteronai, kurie 
draudimo sutartis laiko nepasitikėjimo Dievo apvaiz- 
da ženklu. Ir kiekvieną racionalią sanktifikacijos meto- 
diką, viltį išsigelbėti darbais (Werkgerechtigkeit), o visų 
pirma siekimą pranokti įprastinę dorovę asketiniais dar- 
bais tikėjimu grindžiamas religingumas traktuoja kaip 
šventvagišką pasikliovimą Žmogaus galiomis. 

Ten, kur toks tikėjimu grindžiamas religingumas yra 
nuosekliai plėtojamas, atmetama nepasaulietinė aske- 
zė, ypač vienuolystė (pavyzdžiui, ankstyvajame isla- 
me). Jis tokiu būdu gali (kaip darė liuteroniškasis pro- 
testantizmas) suteikti religinę vertę pasaulietiniam 
profesiniam darbui ir sustiprinti tokio darbo paskatas 
nuvertindamas dvasininkų atgailos ir sakramentų ma- 
lonę ir paskelbdamas, kad reikšmingas yra vien asme- 
ninis tikinčiojo ryšys su Dievu. Tai liuteronybė iš es- 
mės darė nuo pat pradžių. Vėliau tą poveikį dar labiau 
sustiprino visiškas išpažinties pašalinimas, 0 ypač pie- 
tizmas, kurį per kvakerius bei kitus įtakos kanalus, 

apie kuriuos mažai Žinojo ir patys pietistai, veikė Spe- 
nerio ir Francke's*? asketinės tendencijos. 

Vokiškas žodis Beruf““ kilo iš Lutherio atlikto Bib- 
lijos vertimo, o pasaulietinę profesinę dorybę liutero- 
nybė nuo pat pradžių vertino kaip vienintelę Dievui 
patinkančio gyvenimo formą. Tačiau liuteronybėje „dar- 
bai“ nebuvo nei realus sielos išsigelbėjimo pagrindas, 
kaip buvo katalikybėje, nei atgimimo pažinimo pagrin- 
das, kuriuo juos laikė asketinis protestantizmas. O do- 
minuojančia tikrumo dėl išganymo forma liko įprastas 
gerojo Dievo maloningos globos jausmas. Todėl domi- 
nuojančia nuostata pasaulio atžvilgiu liko kantrus „pri- 
sitaikymas“ prie jo tvarkos. Šia nuostata liuteronybė 
ryškiai skyrėsi nuo visų tų protestantizmo formų, ku- 
rios tikrumo dėl išganymo sąlyga laikė pasitikrinimą 
gerais darbais (pietistai jį vadino fides efficax“"*, o isla- 
mo charidžitai*“ - 'amal) arba reikalavo metodiško gy- 
venimo būdo. Pagaliau ji skyrėsi ir nuo asketinių sek- 
tų virtuozų religijos. 

„ Liuteronybėje nėra jokių impulsų socialiai ar poli- 
tiškai revoliucingam arba bent jau racionaliam refor- 
matoriškam požiūriui į pasaulį. Liuteronų požiūriu, rei- 
kia ne racionaliai etiškai pertvarkyti pasaulį, bet 
išsaugoti pasaulyje ir nuo pasaulio tikėjimą kaip sak- 
ralinę gėrybę. Ten, kur skelbiamas tyras ir grynas Die- 
vo žodis, viskas, kas svarbu liuteronui, yra jau duota. 
Išorinio pasaulio tvarka ir netgi pačios bažnyčios tvar- 
ka yra neutralūs dalykai (adiaphoron). Tiesa, šis klus- 
nus, palyginti indiferentiškas pasauliui ir (skirtingai 
nuo askezės) „atviras pasauliui“ jausmingas tikėjimas 
yra raidos produktas. Tikėjimu grindžiamam religin- 
gumui nėra lengva gyvenimo būdui suteikti antitra- 

dicionalistinius racionalius bruožus. Jame nėra jokių 
vidinių impulsų racionaliai užvaldyti ir pertvarkyti pa- 
saulį. 

„Tikėjimas“ tuo pavidalu, kuriuo jis reiškiasi anks- 
tyvojo islamo bei Jahvės karinėse religijose, yra pa- 
prasta sekėjų ištikimybė Dievui ar pranašui. Tai yra 
pirmapradis visų santykių su antropomorfiniais die- 
vais*bruožas. Už ištikimybę Dievas atlygina, už neišti- 
kimybę baudžia. Kitų savybių šis asmeniškas santykis 
su Dievu įgyja tik ten, kur išganymu grindžiamo reli- 
gingumo reiškėjai (Trūger) yra taikios bendruomenės, 
O ypač - sekėjai iš biurgerių sluoksnių. Tik tokiu atve- 
ju tikėjimas kaip išganymo priemonė gali pasidaryti 
jausmingas ir įgyti meilės Dievui ar išganytojui bruožų, 
kuriais pasižymi jau žydų tremties ir vėlesnių laikų 
religingumas. Tie bruožai dar labiau sustiprėja anksty- 
vojoje krikščionybėje, visų pirma Jėzaus ir Jono doktri- 
nose. Dievas dabar pasirodo kaip maloningas valdo- 
vas ar šeimos tėvas. Jėzus vadina Dievą tėvu. Kai kas 
čia įžvelgia nesemitiškų religijų įtaką, nes dykumų tau- 
tų (daugiausiai semitiškų) dievai žmones „kuria“, o 
graikų dievai —- „pagimdo“ ar „pradeda“ (zeugen). Tai 
visiška nesąmonė, nes krikščionių Dievas niekada ir 
negalvojo apie Žmogaus pradėjimą: "EVVIŠEVTA UT 
ro, 9Evra (pagimdytas ir nesukurtas) yra tas predika- 
tas, kuris triasmeniškai sudievintą Kristų skiria nuo 
žmogaus. Nors krikščioniškasis Dievas apgaubia žŽmo- 
nes antžmogiška meile, jis visai nėra šiuolaikinis švel- 
nus tėtušis — tai geranoris, tačiau kartu rūstus ir grieŽ- 
tas karališkasis patriarchas, koks buvo jau žydų Dievas. 

Žinoma, idėja, kad žmogus yra Dievo vaikas, dar 
labiau sustiprino tikėjimo emocingumą (skirtingai nuo 
asketinio vaizdinio, kad žmogus yra Dievo įrankis). 

Dėl tos idėjos įtakos gyvenimo būdo vienybė dar uo- 
liau siejama su jausminga nuotaika ir pasitikėjimu Die- 
vu, O ne su etiniu pasitikrinimo įsisąmoninimu. Taip 
praktinis racionalus gyvenimo būdo pobūdis dar la- 
biau susilpninamas. Tokiu jausmingumu liuteronų pas- 
torių pamokslai pasižymi nuo pietizmo atgimimo lai- 
kų. Būtent jų „kanaanietiška kalba“, rezignuojantis, 
verkšlenantis tonas stiprius vyrus taip dažnai ir atbai- 
do nuo bažnyčios. 

Tikėjimu grindžiamas religingumas visiškai antira- 
cionaliai gyvenimo būdą veikia ten, kur ryšys su Die- 
vu tampa aistringu pamaldumu. Šiuo atveju tikėjimas 
įgyja atvirą arba paslėptą erotinį atspalvį. Tai būdinga 
įvairioms sufistinės meilės Dievui atmainoms, bernar- 
dinų Giesmių giesmės mistikai, Marijos, Jėzaus širdies 
bei panašiems kultams, taip pat kai kurioms jausmin- 
goms specifinio liuteroniško pietizmo atmainoms (Zin- 
zendorfas). Tačiau ryškiausias pavyzdys gali būti 
specifinis hinduistinis bhaktės (meilės) pamaldumas po- 
puliariose Indijos masinėse išganymo religijose (nuo 
V-VI a. jos visiškai išstūmė prakilnų budistinį intelek- 
tualų religingumą), o ypač soteriologinėse višnuizmo 
formose. Čia skiriamos keturios atsidavimo Krišnai 
(tiksliau — vaikui Krišnai), kuris Mahabharatoje buvo 
išaukštintas kaip išganytojas, pakopos: tarno, draugo, 
vaiko (arba tėviška) meilė ir galiausiai aukščiausioji 
pakopa, kurioje meilė Krišnai atvirai laikoma erotiška 
ir prilyginama gopis meilei (Krišnos meilužių meilei). 
Šis religingumas yra priešiškas kasdienybei jau tuo, 
kad jame įgyjant malonę savo sakramentais didesniu 
ar mažesniu mastu tarpininkauja guru ir gosainai. Ver- 
tinant praktinių pasekmių požiūriu, jis yra sublimuo- 
tas šaktės religingumo atitikmuo. Šis religingumas, po- 

puliarus žemiausiuose sluoksniuose, susijęs su dievų 
žmonų ir meilužių garbinimu, kurio dalis neretai bū- 
davo erotinės orgijos. Šiaip ar taip, jis yra artimas or- 
giniam religingumui. Jis visais atžvilgiais svetimas 
krikščioniškosioms grynojo tikėjimu grindžiamo reli- 
gingumo formoms, nuolatiniam nepalaužiamam pasi- 
tikėjimui Dievo apvaizda. Erotinio pobūdžio ryšys su 
išganytoju užmezgamas daugiausiai techninėmis prie- 
monėmis — tam tikrais pamaldumo pratimais. Užtat 
krikščioniškasis tikėjimas apvaizda yra charizma, kuri 
išsaugoma valios pastangomis. 

Pagaliau išganymas gali būti visiškai laisva malo- 
nės dovana, predestinacijos malonė (Prūdestinationsgna- 
de). Ją visiškai laisvai, be jokios priežasties suteikia Die- 
vas, kurio sprendimų motyvai yra nepažinūs. Būdamas 
visažinis, jis negali keistis, o Žmogaus elgesiu jo ne- 
įmanoma paveikti. Būtina šios išganymo sampratos są- 
lyga yra transcendentinis Dievas kūrėjas. Todėl jos nė- 
ra antikos ir Azijos religijose. Predestinacijos malonė 
skiriasi nuo herojiškų karinių religijų vaizdinio apie 
aukštesnį už dievus likimą tuo, kad ji siejama su ap- 
vaizda: Dievas valdo pasaulį nustatydamas tvarką, kuri 
yra racionali jo požiūriu, nors žmogui gali atrodyti ira- 
cionali. Kita vertus, tikėjimas predestinacijos malone 
nepalieka vietos Dievo gerumui. Jis tampa griežtu, di- 
dybės pilnu valdovu. Tikėjimas predestinacija ir tikė- 
jimas likimu turi bendrą bruožą: abu jie ugdo tvirtumą 
ir orumą, nors (o gal būtent dėl to, kad) visiškas paties 
žmogaus galių nuvertinimas yra išgelbėjimo laisva Die- 
vo malone sąlyga. 

Tokie šalti ir dorovingi žmonės kaip Pelagijus galė- 
jo tikėti, kad išganymui pakanka jų pačių darbų. Pra- 
našų tarpe predestinacija tiki arba tokie žmonės kaip 

Calvinas ir Mahometas, arba tokie kaip Augustinas ir 
tas pats Mahometas. Pirmuosius įkvepia racionalus re- 
liginės galios siekimas, tikrumas dėl savo misijos, kuri 
jiems teko ne tiek dėl jų asmeninio tobulumo, kiek dėl 
jų padėties pasaulyje ir Dievo valios. Antrieji turėjo 
pažaboti savo galingas aistras ir jautė, jog tai jiems 
pavyko tik todėl, kad jiems padėjo juos valdanti išori- 
nė jėga. Šį jausmą patyrė ir Lutheris - didžiausio susi- 
jaudinimo laikais, po sunkių kovų su nuodėme. Ta- 
čiau vėliau, vis labiau prisitaikant prie pasaulio, tas 
jausmas nusilpo. 

Predestinacija išrinktajam suteikia patį didžiausią 
tikrumą dėl malonės, jeigu jis kartą įsitikino, kad pri- 
klauso negausiai išrinktųjų sakralinei aristokratijai. Ka- 
dangi absoliutus netikrumas ilgesnį laiką yra nepake- 
liamas, turi būti simptomai, parodantys, ar konkretus 
asmuo turi šią nepaprastai svarbią charizmą. Kadangi 
Dievas vis dėlto tikisi pateikti žmonėms keletą pozity- 
vių nurodymų, kokia veikla jam patinka, tokiu simp- 
tomu gali būti tik sugebėjimo prisidėti prie jų įvykdy- 
mo demonstracija. Tas sugebėjimas čia, kaip ir 
kiekvienos aktyvios religinės charizmos atveju, turi 
lemiamą reikšmę. Be to, tas sugebėjimas turi būti ro- 
domas nuolatos ir metodiškai, nes Žmogus arba turi 
malonę, arba ne. Tikrumo dėl išganyma ir malonės 
pastovumo nepaveikia atskiri nusižengimai, - būda- 
mas kūrinys kaip ir kiti nuodėmingieji, jų neišvengia ir 
predestinuotasis. Jį lemia pagrindinė ir pastovi asme- 
nybės ypatybė: žinojimas, kad iš autentiško vidinio ry- 
šio su Dievu, kurį nustatė paslaptinga malonė, kyla ne 
nusižengimai, bet Dievo pageidaujama veikla. 

Gali atrodyti, kad „logiška“ tikėjimo predestinacija 
išvada yra fatalizmas. Iš tikrųjų tas tikėjimas kaip tik 

patiems nuosekliausiems jo šalininkams suteikė pačius 
svarbiausius, kokius tik galima įsivaizduoti, motyvus 
veikti vykdant Dievo valią. Žinoma, priklausomai nuo 
pirminio pranašystės turinio ta veikla gali būti skirtin- 
gų formų. Šis tikėjimas lėmė islamo kovotojų už tikė- 
jimą pirmųjų kartų beatodairišką pasiaukojimą vyk- 
dant religinį priesaką šventajame kare užkariauti 
pasaulį. Tačiau jis lėmė ir krikščioniškajam doros įsta- 
tymui paklūstančių puritonų etinį rigorizmą, legalumą 
ir racionalią gyvenimo metodiką. Ir islamo, ir Crom- 
wellio kavalerijos neįveikiamumo šaltinis buvo draus- 
mė religiniame kare. Puritonų verslininkų virtuoziš- 
kumo šaltinis buvo pasaulietinė askezė ir disciplinuotas 
išganymo siekimas vykdant Dievo skirtą profesinį pa- 
šaukimą. Neišvengiama nuoseklaus tikėjimo predesti- 
nacijos malone pasekmė yra radikalus ir tikrai galuti- 
nis kiekvienos magijos, sakramentų ar institucijos 
teikiamos malonės nuvertinimas suverenios Dievo va- 
lios atžvilgiu, kuris iš tikrųjų pasireiškė visur ten, kur 
šis tikėjimas egzistavo ir buvo realizuotas visiškai gry- 
nu pavidalu. Šiuo atžvilgiu stipriausiai jis pasireiškė 
puritonizme. 

Islame predestinacija nebuvo dviguba predestinaci- 
ja: apie Alachą nebuvo drįstama teigti, kad jis lemia 
pakliūti į pragarą. Apie jį sakoma, kad jis atima savo 
malonę ir „leidžia“ žmogui klysti, - šito žmogus, bū- 
damas netobulas, negali išvengti. Kadangi islamas iš 
pradžių buvo karių religija, predestinacija čia turėjo 
helenų „moiros“ atspalvį. Čia kur kas silpniau išplėto- 
ti racionalūs „pasaulio valdymo“ (Weltregiment) elemen- 
tai ir silpniau pabrėžiama anapusinio religinio likimo 
determinacija. Vyravo idėja, kad nuo predestinacijos 
priklauso ne anapusinis, bet būtent žemiškasis likimas 

nekasdieniškose situacijose. Pavyzdžiui (ir svarbiau- 
sia), ar kovotojas už tikėjimą kris mūšyje, ar ne. O 
anapusinį atskiro asmens likimą pakankamai laidavo 
jau pats jo tikėjimas Alachu ir jo pranašu, todėl to ti- 
kėjimo nereikėjo įrodyti gyvenimo būdu, - toks buvo 
bent jau senovinis požiūris; racionali kasdienės aske- 
zės sistema šiai karių religijai iš pradžių buvo svetima. 
Todėl nors islame predestinacijos doktrina nuolatos pa- 
rodydavo savo galią vykstant religiniams karams (pa- 
vyzdžiui, dar neseniai Mahdžio karuose?“), ta galia nu- 
silpdavo, kai tik islamas „Supasaulėdavo“. Taip buvo 
todėl, kad islamas, skirtingai nuo puritonizmo, nesu- 
kūrė jokios kasdienio gyvenimo metodikos. 

Puritonizme nulemtas buvo būtent anapusinis liki- 
mas, o certitudo salutis priklausė būtent nuo dorybės 
įrodymo kasdienybėje. Todėl, palyginti su pirminėmis 
Calvino pažiūromis, tikėjimo predestinacija reikšmė tik 
padidėjo, kai jo religija supasaulėjo. Būdinga, kad pu- 
ritonų tikėjimą predestinacija valdžia visur laikydavo 
pavojingu valstybei ir priešišku autoritetams, nes jis 
buvo skeptiškas pasaulietinio legitimumo ir autoriteto 
atžvilgiu. Omejadų dinastija, kuri garsėjo kaip „pasau- 
lietinė“, buvo tikėjimo predestinacija šalininkė, nes ti- 
kėjosi predestinuojančia Alacho valia įteisinti savo pa- 
čios neteisėtai įgytą valdžią. 

Matome, kaip predestinacijos siejimas su konkre- 
čiais pasaulio įvykiais, o ne su pomirtiniu likimu tuoj 
panaikina jos etinį racionalų pobūdį. Tikėjimas pre- 
destinacija vis dėlto skatino ankstyvojo islamo kovoto- 
jų už tikėjimą asketizmą. Tačiau kasdienybėje, kadangi 
islamas dorovei kelia išorinius bei ritualinius reikala- 
vimus, tas poveikis atsidūrė antroje vietoje, o pats tikė- 
jimas predestinacija, būdamas mažiau racionalus, liau- 

dies religingume lengvai įgijo fatalistinių bruožų (kis- 
metas“) ir būtent todėl iš liaudies religijos neišstūmė 
magijos. 

Konfucianistinė etika, kuria vadovavosi Kinijos pa- 
trimonialinė biurokratija, „lemties“ žinojimą laiko sie- 
los taurumo garantu. Kita vertus, maginiame masių 
tikėjime ta lemtis kartais įgyja fatalistinių bruožų. Išsi- 
lavinusiųjų tikėjime lemtis yra viduryje tarp apvaizdos 
ir moiros. Moira ir ryžtas ją pakelti yra herojiško kario 
išdidumo šaltinis. O iš predestinacijos kyla („fariziejiš- 
kas“) herojiškos biurgeriškos askezės išdidumas. 

Tačiau niekur kitur predestinuotos sakralinės aris- 
tokratijos išdidumas nebuvo taip glaudžiai susijęs su 
profesine veikla bei su idėja, kad racionalios veiklos sėk- 
mė rodo Dievo palaiminimą, kaip tai buvo būdinga 
puritonų tikėjimui predestinacijos malone. Todėl nie- 
kur kitur asketinių motyvų poveikis ekonominiam men- 
talitetui (Wirtschaftsgesinnunę) nebuvo toks intensyvus. 
Predestinacijos malone tiki religijos virtuozai, kurie vie- 
ni pakelia amžinojo „dvigubo dekreto““* idėją. Kuo 
labiau ši idėja skverbėsi į kasdienybę ir į masių religin- 
gumą, tuo sunkiau pakeliamas darėsi jos niūrus rimtu- 
mas. Galų gale kaip caput mortuum““ Vakarų asketi- 
niame protestantizme išliko tas ženklas, kuriuo ji 
paženklino racionalų kapitalistinį mentalitetą: būtent 
profesionalizmo metodiško įrodymo ekonominiame gy- 
venime idėja. 

Kuyperio“'“ neokalvinizmas jau nebedrįsta ginti ti- 
kėjimo predestinacija jo grynuoju pavidalu. Tačiau tas 
tikėjimas nėra tikrai sunaikintas. Jis tik keičia savo for- 
mą. Visomis aplinkybėmis predestinacijos determiniz- 
mas buvo pačios intensyviausios, kokią tik galima įsi- 
vaizduoti, „įsitikinimų etikos“ centralizacijos priemonė. 

Kaip mes šiandien pasakytume, „dieviškasis pasirinki- 
mas“ amžinos vertės akcentu pažymi „visą asmeny- 
be“, o ne kokį nors atskirą veiksmą. 

Nereliginis, šio pasaulio determinizmu pagrįstas šio 
religinio vertinimo atitikmuo yra specifinė „gėda“ ir, 
taip sakant, bedieviškas nuodėmės jausmas, kuris per- 
sekioja šiuolaikinį žmogų dėl etikos sistematizacijos — 
nesvarbu, kokiu metafiziniu pagrindu - įsitikinimų eti- 
kos linkme. Jo slaptą kančią sukelia ne tai, kad jis ką 
nors padarė, bet tai, kad jis ne savo valia, dėl savo 
nepakeičiamos prigimties „yra“ toks, kad jis „galėjo“ 
tai padaryti. Kitas jo slaptos kančios šaltinis yra kitų 
deterministinis „fariziejiškumas“, kurį jie parodo jį 
smerkdami. Jis yra toks pat nežmoniškas, kaip ir reli- 
ginis tikėjimas predestinacija, nes panaikina galimybę 
„atleisti“, „atgailauti“ arba „pasitaisyti“. Skirtumas tik 
tas, kad tikėjime predestinacija dar glūdi tam tikro slap- 
to dieviško ratio“"" vaizdinys. 


11 
RELIGINĖ ETIKA IR „PASAULIS“ 


Kuo sistemingesni ir gilesni išganymu grindžiamo 
religingumo „etiniai įsitikinimai“, tuo stipresnė įtam- 
pa tarp jo ir pasaulio realybės. Kol religingumas yra 
ritualinis ar Įstatymu grindžiamas religingumas, ta 
įtampa nėra principinė. Ši religingumo forma daro pa- 
sauliui iš esmės tokį patį poveikį, kaip ir maginė etika. 
Tai reiškia, kad tradicinėms konvencijoms ji suteikia 
nekeičiamumo aureolę, nes visi Dievo sekėjai yra suin- 
teresuoti išvengti Dievo rūstybės, t.y. nubausti už nor- 
mų pažeidimus. Ten, kur tam tikra norma įgyja Dievo 
potvarkio reikšmę, ji nustoja būti pakeičiama konven- 
cija ir įgyja šventumo rangą. Kaip ir kosmoso tvarka, 
ji laikoma visada galiojusia ir visada galiosiančia. Ji 
gali būti tik interpretuojama, bet negali būti keičiama, 
išskyrus tą atvejį, kai pats Dievas apreiškia naują 
normą. | 

Panašiai kaip simbolizmas stereotipizuoja tam tik- 
rus kultūros turinio elementus, o maginiai nurodymai — 
konkrečius santykius su žmonėmis ir daiktais, taip re- 
ligija šioje stadijoje stereotipizuoja visų teisėtvarkos ir 
konvencijų sritį. Ir indų, ir islamo, ir parsų, ir žydų 
šventosios knygos, taip pat klasikinės kinų knygos vie- 
nodai traktuoja ceremonijų, ritualo ir teisines normas. 

Teisė yra „šventa“ teisė. Religijos stereotipizuotos tei- 
sės dominavimas yra viena svarbiausių kliūčių teisėt- 
varkos ir ekonomikos racionalizacijai. 

“Kita vertus, etinės pranašystės, sulaužydamos ste- 
reotipizuotas magines arba ritualines normas, gali su- 
kelti gilias - staigias arba laipsniškas - revoliucijas kas- 
dienėje gyvenimo tvarkoje, o ypač - ekonomikoje. 
Savaime suprantama, kad religijos galia abiem krypti- 
mis nėra neribota. Toli gražu ne visur, kur religija yra 
vienaip ar kitaip susijusi su permainomis, ji yra jų va- 
romoji jėga. Visų pirma ji niekur nesukuria iš nieko 
naujų ekonominių santykių. Tam turi egzistuoti bent 
jau galimybės, o kartais - ir labai stiprios paskatos (Ant- 
riebe), glūdinčios esamuose santykiuose ir interesų 
konsteliacijose. O ir religijos galimybės konkuruoti su 
galingais ekonominiais interesais yra labai ribotos. Ne- 
įmanoma pateikti bendros formulės, kuri apibrėžtų skir- 
tingų raidos komponentų santykinę galią ir jų tarpusa- 
vio „prisitaikymo“ būdą. 

Ekonominio gyvenimo poreikiai patenkinami arba 
perinterpretuojant sakralines normas, arba jas apeinant 
(šiuo atveju pateikiami kazuistiniai motyvai), arba jas 
tiesiog pašalinant praktiškai. Tai gali padaryti dvasinė 
atgailos ir malonės jurisdikcija. Pavyzdys čia gali būti 
tai, kaip katalikų bažnyčia visiškai neutralizavo (netgi 
in foro conscientiae“"“) tokį svarbų palūkanų draudimą, 
nepanaikindama jo eksplicitiškai, — tai būtų buvę ne- 
įmanoma. Mes dar aptarsime būdą, kuriuo tai buvo 
padaryta. Taip galėtų atsitikti ir su uždraustu onanis- 
mus matrimonialis*? (dviejų vaikų sistema). 

Kadangi religinės normos dažnai būna nevienareikš- 
mės arba nieko nesako apie naujas problemas bei prak- 
tiką, absoliučiai nepajudinami stereotipai koegzistuoja 

su kraštutine savivale: neįmanoma nustatyti, kurios šių 
normų iš tikrųjų galioja. Apie islamiškąjį šariatą vargu 
ar galima pasakyti, kurios jo normos šiandien dar ga- 
lioja praktiškai. Tas pats tinka visoms ritualistinio ka- 
zuistinio pobūdžio sakralinėms teisėms ir doroviniams 
priesakams. 

Religinių priedermių principinis susisteminimas „įsi- 
tikinimų etikos“ (Gesinnungsethik) pavidalu sukuria vi- 
siškai naują situaciją. Jis panaikina atskirų normų ste- 
reotipizaciją, „prasmingai“ pajungdamas visą gyvenimo 
būdą religiniam išganymo tikslui. Įsitikinimų etika ne- 
žino jokios „šventosios teisės“. Ji pripažįsta tik „šven- 
tus įsitikinimus“, kurie priklausomai nuo situacijos gali 
sankcionuoti skirtingas elgesio maksimas. Taigi ji yra 
lanksti ir pajėgi prisitaikyti. Priklausomai nuo gyveni- 
mo būdo, kurį ji sukuria, pakraipos ji gali ne stereoti- 
pizuoti, bet teikti vidines paskatas revoliucinėms per- 
mainoms. Tačiau šį sugebėjimą ji įgyja tik labai opių 
savo pačios „vidinių“ problemų kaina. Religinių pos- 
tulatų vidinis priešingumas pasaulio tikrovei ne suma- 
žėja, bet padidėja. Didėjant socialinių santykių bei jų 
turinio sistematizacijai ir racionalizacijai, išorinį teodi- 
cėjos atpildo postulatą pakeičia atskirų gyvenimo sri- 
čių autonominių dėsningumų konfliktai su religiniu 
postulatu. Todėl kuo intensyvesnis religinis poreikis, 
tuo didesniu mastu „pasaulis“ tampa problema. Tai 
mes turime parodyti aptardami pačius svarbiausius šio 
tipo konfliktus. 

Religinė etika nevienodai giliai įsiskverbia į sociali- 
nės tvarkos sferą. Tai priklauso ne vien nuo to, kiek 
yra stiprūs jos maginiai ir ritualiniai saitai, ar nuo ben- 
dro religingumo pobūdžio. Svarbiausias dalykas yra 
principinis religijos požiūris į pasaulį apskritai. Kuo 

sistemingesnis ir racionalesnis religinis pasaulėvaizdis, 
tuo labiau gali sustiprėti etinė įtampa tarp to požiūrio 
ir atskirų pasaulio institucinės tvarkos sferų. Ją didina 
ir šių sferų sistematizacija, grindžiama jų autonomi- 
niais dėsningumais. Atsiranda pasaulį atmetanti reli- 
ginė etika, kuri savo. prigimtimi nebėra stereotipizuo- 
jantis sakralinis teisynas. Ta įtampa, kurią ji suteikia 
žmogaus santykiams su pasauliu, yra stiprus dinami- 
nis pasaulio raidos momentas. 

Jokios analizės nereikalauja bendrosios pasaulieti- 
nio gyvenimo dorybės, kurias perima religinė etika. 
Tokios savaime suprantamos dorybės yra šeimos san- 
tykiai, taip pat tiesos sakymas, patikimumas, pagarba 
svetimai gyvybei ir nuosavybei (įskaitant moterų nuo- 
savybę). Tačiau labai būdinga, kad skirtingos religijos 
akcentuoja skirtingas dorybes. Antai konfucianizmas 
nepaprastai sureikšmina pietetą šeimoje. Jį skatina ma- 
ginė protėvių dvasių reikšmė, ir jį praktiškai uoliai puo- 
selėja patriarchalinė ir patrimonialinė biurokratinė val- 
džios organizacija. Pasak Konfucijaus, šiai valdžiai 
„nepaklusnumas yra baisiau už žemus įsitikinimus“. 
Todėl, kaip jis tiesiai sako, klusnumas šeimos autorite- 
tui turi būti visuomeninių ir politinių savybių požy- 
mis. Poliarinė konfucianizmo priešingybė yra visų 
šeimyninių ryšių suardymas radikalesnėje bendruome- 
ninio religingumo formoje: kas negali nekęsti savo tė- 
vo, tas negali būti Jėzaus mokinys. 

Kiti pavyzdžiai yra griežtas indų ir zaratustrizmo 
etikos reikalavimas sakyti tiesą, palyginti su žydų ir 
krikščionių dekalogu (ten jis galioja tik liudijimui teis- 
me), ir visiškas šios pareigos nuvertinimas konfucia- 
nistinės kinų biurokratijos luominėje etikoje, kur svar- 
biausios yra ceremonialinio korektiškumo normos. 

Visos specifinės indiškos religijos nuo beveik visų kitų 
skiriasi absoliučiu draudimu užmušti bet kokią gyvą 
būtybę (ahimsa), kurio pagrindas yra animistiniai me- 
tempsichozės vaizdiniai. Jis smarkiai pranoksta zara- 
tustrizmo draudimą kankinti gyvulius, kurį lėmė Za- 
ratustros priešiškumas orgijoms. 

Kiekvienos religinės etikos, kuri neapsiriboja atski- 
rais maginiais nurodymais ir šeimyniniu pietetu, turi- 
nį iš pradžių lemia du paprasti motyvai, kuriais vado- 
vaujasi kasdienė veikla už šeimos ribų. Pirma, tai 
teisingas kerštas skriaudėjui ir, antra, broliška pagalba 
bėdos ištiktam draugiškam kaimynui. Ir viena, ir kita 
yra atpildas: skriaudėjas „nusipelno“ bausmės, kurios 
įvykdymas numalšina pyktį, o kaimynas — pagalbos 
nelaimėje. Kinų, vedų, zaratustrizmo ir žydų (netgi po 
Babilono tremties) etika laiko savaime suprantamu da- 
lyku, kad priešams už blogį reikia atsilyginti blogiu. 
Teisingas atpildas čia laikomas socialinės tvarkos pa- 
grindu. Todėl prisitaikanti prie pasaulio Konfucijaus 
etika Kinijoje tiesiai skelbia esant antivalstybinę meilės 
priešui idėją, kurią iš dalies motyvuoja mistika, o iš 
dalies - socialinės naudos sumetimai. Šią idėją perima 
vėlesnioji (laikotarpio po Babilono tremties) žydų eti- 
ka. Tačiau, kaip aiškina Meinholdas, tai daroma tik 
tam, kad priešas būtų dar labiau sugėdintas žydų kil- 
numo ir gerų darbų. Be to, daroma svarbi išlyga, ku- 
rios laikosi ir krikščionybė: kerštas yra Dievo reikalas; 
Dievas tuo tikriau atkeršys, kuo labiau nuo keršto su- 
silaikys Žmogus. 

Bendruomeninis religingumas solidarumo pareigas 
giminaičiams, kraujo broliams ir gentainiams papildo 
pareigomis religinės bendruomenės nariams. Arba, 
greičiau, pareigas giminaičiams pakeičia pareigomis 

bendratikiams: kas nepaliks tėvo ar motinos, tas negali 
būti Jėzaus mokinys. Šiame kontekste ir šia prasme 
reikia suprasti ir jo pasakymą, jog jis į pasaulį atėjo 
tam, kad neštų ne taiką, bet kalaviją. Iš to kyla „broly- 
bės“ priesakas, kuris yra būdingas būtent bendruome- 
niniam religingumui (nors ir ne kiekvienam, tačiau bū- 
tent jam), nes jis labiausiai išvaduoja nuo politinio 
junginio. Ir ankstyvojoje krikščionybėje, pavyzdžiui, 
Klemenso Aleksandriečio?“ doktrinoje, brolybės prie- 
sakas visiškai galioja tik bendratikių rate, o ne už jo 
ribų. 

Kaip matėme, broliška pagalba bėdoje atsiranda kai- 
mynų bendrijoje*?. „Artimiausias“ kaimynas padeda, 
nes ir jam gali prireikti pagalbos. Visuotinė meilė pa- 
sidaro galima tik tada, kai stipriai susimaišo politinės 
ir etninės bendrijos, o dievai kaip universalios jėgos 
atsiskiria nuo politinių junginių. Mylėti svetimų religi- 
jų šalininkus yra labai sunku, kai bendruomeninės re- 
ligijos konkuruoja, savo dievą skelbdamos vieninteliu. 
Budistinė tradicija pasakoja, kaip vienuoliai džainistai 
stebėjosi sužinoję, kad Budha nurodė savo mokiniams 
pasidalyti su jais maistu. 

Vystant ekonominei diferenciacijai, paprotys ateiti į 
talką kaimynui bei padėti jam bėdoje buvo pritaikytas 
ir skirtingų socialinių sluoksnių santykiams. Tai jau 
labai anksti atsispindėjo religinėje etikoje. Dainiai ir 
burtininkai, šios anksčiausiai nuo žemės atsiskyrusios 
„profesijos“, gyvena iš turtingųjų dosnumo. Jie juos 
visais laikais giria, tačiau šykštuolį apiberia prakeiks- 
mais. Kaip mes dar pamatysime, natūralinio ūkio są- 
lygomis didiku padaro ne turtas pats savaime, bet dos- 
nus ir svetingas gyvenimo būdas. Todėl išmaldos 
davimas yra pirminis ir universalus kiekvieno etinio 

religingumo elementas. Tiesa, šis reikalavimas moty- 
vuojamas nevienodai. Netgi Kristus kartais motyvuoja 
geradarystę vargšams remdamasis atpildo principu: 
kuo mažiau vargšai išgali atsilyginti šiapus, tuo tik- 
riau Dievas atlygins už ją anapus. Šias idėjas papildo 
tikėjimo brolių solidarumo principas - jo propaguoja- 
ma brolybė kartais labai artima „meilės komunizmui“. 
Islame išmaldos davimas yra vienas iš penkių abso- 
liučių įsakymų, kuriuos turi vykdyti kiekvienas, išpa- 
žįstantis šią religiją. Senajame hinduizme, Konfucijaus 
doktrinoje bei ankstyvajame judaizme tai yra tiesiog 
„geras darbas“, senajame budizme (iš pradžių) - vie- 
nintelis tikrai svarbus dalykas, kurio reikalaujama iš 
pamaldaus pasauliečio. O antikinėje krikščionybėje iš- 
malda beveik įgijo sakramento reikšmę (dar Augusti- 
no laikais tikėjimas be išmaldos nelaikomas tikru). 
Nuo išmaldos priklausė beturtis islamo kovotojas 
už tikėjimą, vienuolis budistas, nepasiturintys tikėjimo 
broliai ankstyvojoje krikščionybėje (ypač Jeruzalės ben- 
druomenėje), išganymo religijų pranašai, apaštalai, o 
dažnai - ir dvasininkai. Galimybė gauti išmaldą ir pa- 
ramą ištikus bėdai ankstyvojoje krikščionybėje (o vė- 
liau — sektose iki pat kvakerių bendruomenių) buvo 
tam tikras religinis socialinis draudimas, vienas svar- 
biausių ekonominių propagandos elementų ir bendruo- 
menę cementuojančių veiksnių. Todėl kai tik religijos 
bendruomeninis pobūdis susilpnėja, išmaldos davimas 
praranda savo reikšmę ir ritualizuojamas bei mechani- 
zuojamas. Ir vis dėlto jis išlieka. Nors krikščionybėje 
pasireiškė minėtoji raidos tendencija, išmaldos davimą 
ji laiko tokiu reikalingu turtingojo pomirtinei palaimai, 
kad vargšai yra tiesiog ypatingas ir būtinas bažnyčios 
„luomas“. Panašiai ir ligoniai, našlės bei našlaičiai vi- 

sada laikomi religiniu požiūriu vertingais etinio akty- 
vumo objektais. 

Žinoma, pagalba bėdoje yra daug daugiau nei iš- 
malda. Iš draugo ir kaimyno laukiama paskolos be pa- 
lūkanų, -be to, kad jis pasirūpintų nelaimingojo vai- 
kais. Todėl to paties laukiama ir iš tikėjimo brolių. 
Tokius reikalavimus dar ir dabar dažnai kelia sekulia- 
rizuoti susivienijimai Amerikoje, pakeičiantys sektas. 
O ypač viso to laukiama iš galingųjų valdovų dosnu- 
mo. Gerumas pavaldiniams ir jų interesų paisymas tam 
tikru mastu atitinka gerai suprastą valdovo interesą. 
Kai nėra racionalių kontrolės priemonių, jo paties sau- 
gumas ir pajamos labai priklauso nuo jų geros valios 
ir palankumo. Kita vertus, galimybė įgyti galingojo glo- 
bą ir pagalbą nelaimėje kiekvieną beturtį, o ypač šven- 
tų giesmių giedotoją, skatino ieškoti tokių galingųjų ir 
girti jų gerumą. Visur, kur socialinį susisluoksniavimą 
lėmė patriarchaliniai valdžios santykiai, profetinės re- 
ligijos galėjo pasinaudoti aprašytąja praktine situacija 
ir sukurti „silpnųjų apsaugą“. Tai ir padarė Mozė bei 
Mahometas. Šios apsaugos objektas yra ne vien mote- 
rys, vaikai, vergai, bet ir klasių santykiai. 

Ikikapitalistiniais laikais tas, kieno klasinė padėtis 
yra pranašesnė, išnaudoja silpnesnį kaimyną tipiškais 
būdais: už skolas paverčia jį vergu ir didina savo pa- 
ties žemės valdas (tai yra maždaug tas pat), turėdamas 
didesnę perkamąją galią superka vartojimo reikmenis 
ir spekuliuoja pasinaudodamas vargana kito padėtimi. 
Kai visa tai daroma beatodairiškai, toks elgesys sulau- 
kia griežto socialinio pasmerkimo, o kaip nusižengi- 
mas solidarumui jis pasmerkiamas ir religiniu požiūriu. 

Kita vertus, senoji karinė aristokratija bjaurisi tais, 
kurie iškilo pinigų dėka, ir laiko juos parveniu. Todėl 

šiuos „šykštuolius“ smerkia ir religija: ir indų teisinės 
knygos, ir ankstyvoji krikščionybė, ir islamas. Judaiz- 
me dėl to atsirado būdingas institutas: periodiškas ben- 
dratikių atleidimas nuo skolų bei vergijos. Teologų ka- 
zuistika ir nesupratingas miestiečių dievotumas iš jo 
sukonstravo „šabo metus“. Sisteminga įsitikinimų eti- 
ka iš visų šių atskirų reikalavimų sukuria specifinę 
religinę meilės (caritas) koncepciją. 

Šios koncepcijos sekmuo beveik visose etinėse eko- 
nominio gyvenimo reglamentacijose yra draudimas imti 
palūkanas. Tokio draudimo nėra protestantizme, taip 
pat ten, kur religinė etika virto grynu prisitaikymu prie 
pasaulio (pavyzdžiui, konfucianizme), arba ten, kur 
miestiečiai, O ypač mieste gyvenanti aristokratija, suin- 
teresuota prekyba, buvo priešiška nuoseklios karitaty- 
vinės etikos formavimuisi (pavyzdžiui, senovės Babi- 
lono bei antikinių Viduržemio jūros valstybių etikoje). 
Religiniai indų teisynai palūkanas draudžia imti bent 
jau dviem aukščiausioms kastoms. Žydams draudžia- 
ma imti palūkanas iš tautiečių, islamas ir ankstyvoji 
krikščionybė draudžia jas imti iš pradžių iš bendrati- 
kių, o vėliau - besąlygiškai. Krikščionybė palūkanas 
draudė tikriausiai ne nuo pat pradžių. Kristus nurodė 
skolinti ir nepasiturintiesiems, motyvuodamas taip: Die- 
vas neatlygins už tai, jei skolinama nerizikuojant. Dėl 
skaitymo ir vertimo klaidos vėliau šis posakis virto 
palūkanų draudimu (unėėva azeAmCovTEG virto U10EV, 
o iš to atsirado Vulgatos „nihil inde sperantes“***). 

Pirminis pagrindas uždrausti palūkanas buvo pats 
primityvios paskolos pobūdis. Ji būdavo suteikiama 
nelaimės ištiktojo prašymu. Tokioje situacijoje palūka- 
nos, imamos „iš brolio“, turėjo atrodyti kaip nusižen- 
gimas pareigai padėti nelaimėje. Kai visai kitomis są- 

lygomis krikščionybė šį draudimą sugriežtino, ji iš da- 
lies vadovavosi kitokiais motyvais. Tai lėmė ne pro- 
centų nuo kapitalo nebuvimas natūralinio ūkio sąlygo- 
mis, kaip teigia šabloniškas istorinio materializmo 
požiūris (draudimas neva „atspindėjęs“ tą faktą). Prie- 
šingai, mes matome, kad ankstyvaisiais viduramžiais 
(taigi natūralinio ūkio epochoje) krikščionių bažnyčia 
ir jos tarnai (įskaitant popiežių) neabejotinai ėmė palū- 
kanas ir jas tikrai toleravo. Bažnytinis palūkanų drau- 
dimas atsirado ir buvo vis labiau griežtinamas beveik 
kartu su tikrai kapitalistinių mainų formų vystymosi 
pradžia, o ypač atsiradus kapitalui, finansuojančiam 
užjūrio prekybą (Erwerbskapitals im Uberseehandel). Tai- 
gi šiuo atveju susiduriame su etinės ir ekonominės ūkio 
racionalizacijos principų tarpusavio kova. Kaip mato- 
me, tik XIX a., susidūrusi su nebepakeičiamais faktais, 
bažnyčia turėjo tą draudimą anksčiau minėtu būdu pa- 
šalinti. 

Tikrasis religinis antipatijos palūkanoms pagrindas 
slypėjo giliau. Jis buvo susijęs su religinės etikos po- 
žiūriu į racionalaus verslo savaiminę logiką. Beveik 
visos pirmykštės religijos smerkia grynai verslinį pasi- 
pelnymą (rein geschūftliche Erwerb), tarp jų ir tos, kurios 
labai pozityviai vertina turtą patį savaime. Taip yra ne 
vien dominuojant natūraliniam ūkiui ir dėl karinės aris- 
tokratijos įtakos, bet ir palyginti išsivysčiusių komerci- 
nių mainų sąlygomis, - toks pasmerkimas yra sąmo- 
ningas protestas prieš juos. 

Visų pirma kiekviena pasipelnymo iš mainų ekono- 
minė racionalizacija griauna tradiciją, kuria remiasi sak- 
ralinės teisės autoritetas. Todėl pinigų troškimas kaip 
tipiškas racionalaus pasipelnymo motyvas yra religi- 
niu požiūriu abejotinas. Dėl to ten, kur tam per daug 

nekliudė pačių šventyklų ekonominiai interesai (jos bu- 
vo sakraliai apsaugotos depozitų ir kredito kasos), dva- 
sininkija stojo už natūralinio ūkio išsaugojimą (taip, 
atrodo, buvo Egipte). 

Tačiau didžiausią etinių religijų nepasitikėjimą, ku- 
ris niekada nebūna visiškai aiškiai išreikštas, bet tuo 
tikriau jaučiamas, kelia kitas dalykas. Tai yra beasme- 
nis, ekonomiškai racionalus, tačiau būtent dėl to etiš- 
kai iracionalus grynųjų verslo santykių pobūdis. Kiek- 
vienas grynai asmeninis vieno Žmogaus santykis su 
kitu žmogumi, kad ir koks jis būtų, gali būti etiškai 
reglamentuojamas (netgi absoliuti vergija). Kadangi tų 
santykių forma priklauso nuo individualios jų dalyvių 
valios, jiems galima kelti etinius reikalavimus: jie pa- 
lieka erdvės karitatyvinės dorybės sklaidai. Kitaip yra 
su racionaliais verslo santykiais. Be to, tos erdvės yra 
tuo mažiau, kuo labiau jie yra racionaliai diferencijuo- 
ti. Hipotekos banko skolininko santykiai su tuo, kas 
turi jo vekselį, valstybės paskolos obligacijos savininko 
ir mokesčių mokėtojo santykiai, akcininko ir fabriko 
darbininko, tabako importuotojo ir svetimšalio planta- 
cijos darbininko, pramoninio žaliavų vartotojo ir kal- 
nakasio santykiai ne tik faktiškai nėra reglamentuoti 
karitatyviniu požiūriu, bet jų iš principo neįmanoma 
tokiu būdu reglamentuoti. Ekonomikos sudalykinimas 
rinkos mainų pagrindu paklūsta autonomiškiems da- 
lykiniams dėsningumams, kurių nepaisymas gresia ūki- 
ne nesėkme, o ilgainiui — ir ūkiniu žlugimu. 

Racionali ekonominė asociacija visada yra sudaly- 
kinimas šia prasme, o dalykiškos racionalios socialinės 
veiklos kosmoso neįmanoma kontroliuoti labdaros rei- 
kalavimais, adresuotais konkretiems asmenims. Suda- 
lykintas kapitalizmo kosmosas tam tiesiog nepalieka 

vietos. Jame religiniai caritas reikalavimai žlunga ne 
vien dėl to, kad konkretūs asmenys jų nepaiso ar yra 
nedori (kaip būna visur kitur), bet dėl to, kad jie nebe- 
tenka prasmės. Religinė etika susiduria su socialinių 
santykių pasauliu, kuris iš esmės negali paklusti jos 
pamatinėms normoms. Todėl dvasininkijos padėtis vi- 
sada buvo prieštaringa. Ji, viena vertus, gynė patriar- 
chalizmą nuo beasmenių priklausomybės santykių, kar- 
tu tarnaudama ir tradicionalizmo interesams, nors, kita 
vertus, profetinė religija pati griauna patriarchalinius 
junginius. Kuo principingiau religija suvokia savo prie- 
šingumą ekonominiam racionalizmui, tuo nuosekliau 
jos virtuozai artėja prie antiekoniminio pasaulio atmetimo 
(antiūkonomische Weltablehnunę). 

Realioje tikrovėje religinės etikos likimas dėl neiš- 
vengiamų kompromisų buvo labai nevienodas. Nuo 
seno ji tiesiogiai pasitelkiama racionaliems ekonomi- 
niams tikslams (ypač kreditorių). Pirmiausia ten, kur 
skola teisiškai vis dar buvo griežtai siejama su skoli- 
ninko asmeniu. Tokiais atvejais būdavo pasinaudoja- 
ma paveldėtojų pietetu protėviams. Čia paminėtinas 
mirusiųjų mumijų užstatymas Egipte bei daugelyje Azi- 
jos religijų paplitęs vaizdinys, kad tas, kas netesi paža- 
do (taigi ir su priesaika duoto pažado grąžinti skolą), 
bus kankinamas aname pasaulyje ir savo ruožtu pik- 
tais burtais gali trikdyti palikuonių ramybę. Kaip nu- 
rodė Schulte*", viduramžiais vyskupas ypač lengvai 
gaudavo kreditą, nes neištesėjęs priesaikos jis galėjo 
būti ekskomunikuotas ir prarasti viską, ką turėjo (dėl 
panašių priežasčių lengvai gauna kreditą ir mūsų lei- 
tenantai bei studentai korporantai). 

Kaip jau daug kartų minėjome, paradoksali racio- 
nalios askezės pasekmė yra turto kaupimas. Vėlyvai- 

siais viduramžiais pigus vienuolių darbas numušdavo 
minimalią algą ir sumažindavo biurgerių, turėjusių iš- 
laikyti šeimas, pajamas bei skatino vienuolynų verslo 
plėtrą. Biurgerių priešiškumą vienuolynams kėlė bū- 
tent ši ekonominė „kulių konkurencija“. Mokymas vie- 
nuolyne kainavo pigiau už vedusių mokytojų pasau- 
liečių pamokas. 

Religijos nuostatas dažnai galima paaiškinti ekono- 
minio pasipelnymo motyvais. Bizantijos vienuoliai bu- 
vo ekonomiškai suinteresuoti ikonų garbinimu, o Ki- 
nijos vienuolių ekonominiai interesai yra susiję su jų 
spaustuvių ir dirbtuvių produkcija. Kraštutinis šio ti- 
po pavyzdys mūsų laikais yra alkoholinių gėrimų ga- 
myba vienuolynuose - pasityčiojimas iš religijos anti- 
alkoholinės propagandos. Tokie momentai prieštarauja 
principingam antiekonominiam pasaulio atmetimui. 
Kiekvienai organizacijai, o ypač kiekvienai institucinei 
religijai reikia ekonominių galios priemonių. Todėl ka- 
žin ar yra kita doktrina, kurią popiežius būtų prakei- 
kęs tokiais baisiais prakeiksmais, kokiais didžiausias 
bažnyčios finansų organizatorius Jonas XXII prakeikė 
pranciškonų observantų doktriną, reikalavusią laikytis 
Biblijos paliudyto Jėzaus nurodymo, kad tikri jo moki- 
niai turi gyventi neturte. Šios doktrinos kankinių sąra- 
šas prasidėjo Arnoldu Brešiečiu?!* ir šimtmetis po šimt- 
mečio vis ilgėjo. 

Sunku pasakyti, kokį praktinį poveikį padarė krikš- 
čionybės palūkanų draudimai bei teiginys, taikytas ver- 
slui, ypač komerciniam pasipelnymui: „Deo placere non 
potest““". Palūkanų draudimas buvo visokiausiais bū- 
dais teisiškai apeinamas. Galų gale pati bažnyčia po 
atkaklios kovos turėjo leisti Montes pietatis?? labdarin- 
goms įstaigoms beveik atvirai imti palūkanas už už- 

statą teikiant paskolas nepasiturintiesiems (galutinai — 
Leono X pontifikato metu). Žydų privilegija buvo pa- 
skolų už fiksuotas palūkanas teikimas viduriniajam 
luomui. 

Reikia atsižvelgti ir į tą aplinkybę, kad viduram- 
žiais fiksuotos palūkanos ir taip būdavo labai reta iš- 
imtis kaip tik tose komercinio kredito sutartyse (pa- 
vyzdžiu gali būti kad ir tos visoje Italijoje paplitusios 
sutartys, kuriomis globėjai skolindavo nepilnamečių 
globotinių pinigus), kurios buvo sudaromos labai di- 
delės rizikos versle, o ypač užjūrio prekybos sutartyse. 
Dalyvavimas verslo rizikoje ir pelne čia buvo įvairiais 
būdais apribotas, o kartais (Pizos Constitutum Usus) ir 
tarifikuotas(commenda dare ad proficuum de mari??'). Di- 
džiosios prekybininkų gildijos apsisaugodavo nuo kal- 
tinimo usuraria pravitas*" šalindamos nusižengusiuo- 
sius iš gildijos, juos boikotuodamos ir įtraukdamos į 
juoduosius sąrašus (t.y. panašiomis priemonėmis, ko- 
kios šiandien biržoje taikomos prieš tuos, kurie nesi- 
laiko nerašytų taisyklių). O gildijos narių sielos išgel- 
bėjimą laiduodavo gildijos parūpinamos indulgencijos 
(apie tai liudija Acta di Calimala*) ir testamentai, ku- 
riais būdavo gausiai aukojami sąžinės pinigai bei stei- 
giami fondai (Stiftungen). 

Vis dėlto gilus prieštaravimas tarp verslo reikalavi- 
mų ir krikščioniškojo gyvenimo idealo dažnai būdavo 
labai giliai jaučiamas. Dėl to bent jau dievočiausi ir 
etiniu požiūriu racionaliausi žmonės vengdavo verslo. 
Šis prieštaravimas nuolatos žlugdydavo etiškai ir var- 
žydavo racionalią verslo dvasią. Išeitis, kurią surado 
viduramžių bažnyčia, buvo tokia: skirtingiems luo- 
mams nustatyti skirtingas pareigas, atsižvelgiant į re- 
liginę charizmą bei etinį pašaukimą, ir teikti atlaidus 

(indulgencijas). Tačiau šios problemos sprendimas eko- 
nomikos srityje nepaliko jokių galimybių atsirasti sis- 
temingai etinei gyvenimo metodikai (nei atlaidai, nei 
nepaprastai lankstūs jėzuitų probabilistinės etikos prin- 
cipai po Kontrreformacijos negalėjo pakeisti to fakto, 
kad verslu galėjo užsiimti tik netvirtų etinių pažiūrų 
žmonės, O ne etiniai rigoristai). 

Kapitalistinę etiką sukūrė - visiškai neturėdama to- 
kio ketinimo - tik pasaulietinė protestantizmo askezė, 
atvėrusi kelią į verslą patiems dievočiausiems ir etinio 
rigorizmo kupiniems žmonėms, kurių sėkmė versle bu- 
vo racionalaus gyvenimo būdo vaisius. 

Protestantizmas, ypač asketinis protestantizmas, pa- 
lūkanų draudimą apribojo konkrečiais kietaširdišku- 
mo atvejais. Dabar palūkanos buvo laikomos beširdiš- 
kumu būtent tais atvejais, kuriais katalikų bažnyčia jas 
faktiškai toleravo: skolinant vargšams Montes pietatis 
įstaigose (žydai ir krikščioniškasis verslo pasaulis nuo 
seno piktinosi jų konkurencija). Tačiau palūkanos bu- 
vo laikomos teisėta forma, kuria kapitalo skolintojas 
dalyvauja dalijantis verslo pelną, įgytą jo paskolintais 
pinigais. Protestantai pateisino ir palūkanas už kreditą 
galingiesiems ir turtingiesiems (politinį kreditą valdo- 
vams). Teoriškai visa tai įformino Salmasius**. 

Tačiau visų pirma kalvinizmas panaikino tradici- 
nes labdaros formas. Pirmiausiai jis pašalino neplanin- 
gą išmaldą. Tiesa, jau katalikų bažnyčia viduramžiais 
pasuko labdaros sistematizacijos keliu, kai buvo nu- 
statytos tvirtos normos, kaip turi būti padalijami vys- 
kupo pinigai, ir buvo pradėtos steigti prieglaudos. Pa- 
našiai ir islame mokestis vargšų naudai buvo susijęs 
su racionalia centralizacija. Tačiau neplaningas išmal- 
dos davimas išsaugojo savąją gero darbo reikšmę. Dau- 

gybė labdarybės įstaigų visose etinėse religijose iš es- 
mės skatino elgetavimą. Be to, jos pavertė labdarybę 
grynai ritualiniu gestu. Pavyzdžiu gali būti fiksuotas 
kasdien vargšams duodamų davinių skaičius Bizanti- 
jos vienuolynuose bei oficialios sriubos dienos Kinijo- 
je. Kalvinizmas visam tam padarė galią. Tačiau visų 
pirma - geranoriškam požiūriui į elgetas. Kalvinizmo 
požiūriu, neperprantamas Dievas turėjo pakankamą pa- 
grindą nelygiai padalyti žemiškąsias gėrybes ir leido 
žmonėms pažinti savo vertę vien profesiniu darbu. Iš- 
maldos prašymas buvo tiesiai įvertintas kaip nusižen- 
gimas priesakui mylėti savo artimą — tą, iš kurio išmal- 
dos yra prašoma. 

Visi puritonų pamokslininkai skelbia, kad tie dar- 
bingieji, kurie neturi darbo, patys yra dėl to kalti. Ta- 
čiau nedarbingiems žmonėms - invalidams ir vaikams — 
reikia Dievo garbei racionaliai organizuoti labdarą. Kaip 
tai daroma, žino kiekvienas, kas matė Amsterdamo gat- 
vėmis į pamaldas vedamus našlaičių namų gyvento- 
jus, aprengtus keistais drabužiais, primenančiais juok- 
darių apdarus. Svarbiausias rūpinimosi vargšais tikslas 
yra įbauginti tuos, kurie vengia darbo. Toks yra ir an- 
glų puritonų rūpinimasis vargšais, priešingas angliko- 
nybės socialiniams principams, kuriuos labai gerai nu- 
švietė H. Levy?“. Šiaip ar taip, labdara tampa racionalia, 
nuolat veikiančia „įmone“. Kartu labdara arba praran- 
da religinę reikšmę, arba įgyja priešingą. Tai yra bū- 
dinga asketiškam racionaliam religingumui. 

Mistinis religingumas turi eiti keliu, kuris yra prie- 
šingas ekonomikos racionalizacijai. Būtent dėl nesėk- 
mės, kuri brolybės reikalavimo laukia beširdiško eko- 
nominio pasaulio tikrovėje (jeigu jame racionaliai 
veikiama), mistinis religingumas reikalauja dar stip- 

riau mylėti savo artimą. Ta meilė virsta tiesiog neiš- 
rankiu „gerumu“, kuris nesvarsto nei kodėl reikia ab- 
soliučiai atsiduoti kitam, nei tokio atsidavimo padari- 
nių, nesidomi, ar pagalbos prašantysis yra jos vertas ir 
ar jis negali padėti sau pats. Toks geruolis atiduoda ir 
marškinius, kai prašoma palto, ir jam galų gale nebe- 
svarbus ir tas individualus žmogus, kuriam aukojama- 
si. Jis yra, taip sakant, pakeičiamas, o jo reikšmė - ni- 
veliuota. „Artimas“ yra bet kas, atsitiktinai pasitaikęs 
kelyje, reikšmingas vien savo prašymu ir savo reikme. 
Tai yra tam tikra mistinio bėgimo nuo pasaulio forma, 
savęs išsižadėjimas objekto neturinčioje meilėje, kai at- 
siduodama ne Žmogaus vardan, bet paties atsidavimo 
vardan: „šventoji sielos prostitucija“ (Baudelaire). 

Religinis meilės akosmizmas dėl tų pačių priežas- 
čių ir vienodai aštriai konfliktuoja ir su politinės veik- 
los kosmosu. Kai tik atsiranda distancija, skirianti re- 
ligiją nuo politinio junginio, kiekvieno racionalaus etinio 
religingumo santykiai su šiuo kosmosu yra vienaip ar 
kitaip įtempti. 

Senovinis politinis lokalinis dievas — net jeigu jis 
buvo laikomas etišku ir visagaliu — gynė tik savojo 
junginio politinius interesus. Ir krikščioniškojo Dievo 
dar ir šiandien šaukiamasi kaip „karo“ Dievo arba „mū- 
sų tėvų Dievo“ - visai taip pat, kaip būdavo šaukia- 
masi vietinio dievo antikiniame polyje, o krikščionių 
kunigai Šiaurės jūros pakrantėje šimtmečiais melsdavo 
Dievą, kad jis „palaimintų krantą“ (t.y. kad prie jo su- 
dužtų kuo daugiau laivų). Dvasininkai savo ruožtu 
tiesiogiai arba netiesiogiai priklauso nuo politinio jun- 
ginio. Ta priklausomybė yra labai stipri tose šiuolaiki- 
nėse bažnyčiose, kur dvasininkai gauna valstybinę pen- 
siją. Bet ji jau egzistavo ten, kur jie buvo valdovų arba 


252 


11. RELIGINĖ ETIKA IR „PASAULIS“ 

žemvaldžių rūmų ar patrimonialiniai valdininkai (pa- 
vyzdžiui, purohitai Indijoje arba Konstantino rūmų vys- 
kupas Bizantijoje), arba ten, kur jie patys buvo feodali- 
niai valdovai, turėję pasaulietinius lenus (viduramžiai), 
arba priklausė aristokratiškoms žynių giminėms, turė- 
jusioms pasaulietinę valdžią. Ir kinų, ir indų, ir žydų 
šventuose raštuose aptinkame šventųjų dainių sukur- 
tas giesmes, aukštinančias didvyrišką mirtį mūšyje. Sak- 
raliniuose brahmanų teisynuose tokia mirtis kšatrijui, 
sulaukusiam amžiaus, kai jis „pamato savo sūnaus sū- 
nų“, yra tokia pat ideali kastinė priedermė, kokia brah- 
manui tuo pačiu atveju yra pasitraukimas į mišką me- 
dituoti. Žinoma, maginiam religingumui nebūdinga 
„kovos už tikėjimą“ idėja. Tačiau politinę pergalę ir 
visų pirma kerštą priešams ir jis, ir senoji Jahvės reli- 
gija laiko tikruoju dievo atlyginimu. 

Tačiau kuo labiau dvasininkija siekia sukurti savo 
atskirą nuo politinės valdžios organizaciją ir kuo ra- 
cionalesnė jos etika, tuo labiau ši pradinė situacija pa- 
sikeičia. Žinoma, karinės dorybės nuvertinamos ne dėl 
to, kad savųjų brolybės skelbimas prieštarauja karo 
prieš svetimuosius aukštinimui. Šį prieštaravimą gali- 
ma panaikinti skiriant „teisingus“ ir „neteisingus“ ka- 
rus (ši perskyra yra fariziejų kūrinys, visiškai nebū- 
dingas senovinei autentiškai kario etikai). 

Daug svarbesnis buvo politiškai nuginkluotų, dva- 
sininkų kontroliuojamų tautų (pavyzdžiui, žydų) ben- 
druomeninių religijų atsiradimas. Toks pat svarbus bu- 
vo ir plačių bent jau reliatyviai taikių sluoksnių 
atsiradimas, - jie darėsi vis reikšmingesni dvasininki- 
jai siekiant įtvirtinti ir išlaikyti savo galią ten, kur ji 
kūrė savo savarankišką organizaciją. Dvasininkija tuo 
nuosekliau turėjo perimti specifines šių sluoksnių do- 

rybes, kuo labiau tos dorybės skatino paklusnumą eti- 
nio dievo ir pačių dvasininkų veiklai. Tos dorybės yra 
paprastumas, kantrybė skurde, nuolankus esamų au- 
toritetų pripažinimas, draugiškas atlaidumas ir nuo- 
laidumas neteisybei. Be to, šios dorybės tam tikru mastu 
papildė pagrindinę galingųjų religinę dorybę: kilnia- 
širdišką caritas. Todėl tų dorybių laukė ir pageidavo iš 
savo globotinių ir patys patriarchaliniai globėjai. 
Politinės aplinkybės tuo labiau skatina pajungtųjų 
etikos religinį išaukštinimą, kuo labiau religingumas 
tampa „bendruomeniniu“ religingumu. Žydų prana- 
šai, realistiškai vertindami tarptautinę padėtį, ragino 
paklusti Dievo skirtam likimui - didžiųjų valstybių val- 
džiai. Masių pavertimas „naminiais gyvuliais“ (Domes- 
tikation), kurio iš oficialiai pripažintų dvasininkų tikė- 
josi ir svetimi (anksčiausiai taip sistemingai elgėsi 
persai), ir savi valdovai, lėmė, kad religijos buvo iš- 
aukštintos minėtos moteriškos dorybės. Tam tikros 
reikšmės turėjo ir pačių dvasininkų veiklos nekaringu- 
mas bei jų patyrimas, kad religiniai motyvai visur la- 
bai stipriai veikia moteris. Tačiau šitai skatino ne vien 
dvasininkų organizuotas moralinis „vergų sukilimas“. 
Kaip matėme, šitai skatino ir įvairios asmeninės nuo 
tradicijos atitrūkusio individo asketinės, o visų pirma 
mistinės išganymo paieškos. Tokia yra jų savaiminė 
vidinė logika. Tačiau tam tikro tipo išorinės situacijos 
veikia kaip stiprintuvai. Tokio tipo situacija yra ir efe- 
meriškų mažų politinių darinių kaita, kuri vyksta uni- 
versalistinio religingumo bei palyginti vieningos so- 
cialinės kultūros fone ir atrodo beprasmė (pavyzdžiui, 
Indijoje). Taip veikia ir priešinga situacija: visuotinė 
taika bei kovos dėl valdžios išgyvendinimas didžiosio- 

se pasaulinėse imperijose, o ypač - politinės valdžios 
biurokratizacija (pavyzdžiui, Romos imperijoje). 

Visi šie veiksniai, dėl kurių netenka pagrindo poli- 
tiniai ir socialiniai interesai, skatinantys karinę kovą 
dėl valdžios bei socialinę luomų kovą, vienodai stip- 
riai veikia ta pačia antipolitinio pasaulio atmetimo kryp- 
timi ir skatina religinės brolybės etikos, kuri nepripažįs- 
ta prievartos, formavimąsi. Kai pirmajame ir antrajame 
Romos istorijos imperinio periodo šimtmetyje ėmė augti 
apolitiškos krikščioniškosios meilės religijos galia ir pa- 
didėjo visokiausių išganymo doktrinų bei bendruome- 
ninių religijų reikšmė, tai įvyko ne dėl „socialinių-po- 
litinių“ ar „proletarinių“ interesų, tačiau kaip tik dėl 
visiško šių interesų sunykimo. Antipolitinių išganymo 
religijų skleidėjais (Trūger) tapo ne vien, o dažnai - ir 
ne daugiausiai pajungtieji sluoksniai ir jų moralistinis 
vergų sukilimas, bet visų pirma tie išsilavinę sluoks- 
niai, kurie buvo apolitiški, nes nebeturėjo įtakos arba 
prarado potraukį politikai. 

Bent jau šis nesuinteresuotų intelektualų sluoksnis 
žinojo tokius visur ir visada pasikartojančius faktus: 
prievarta visada pagimdo prievartą; su pačiais idea- 
liausiais reformatoriškais ir revoliuciniais sąjūdžiais vi- 
sur susipina socialinės arba ekonominės valdžios inte- 
resai; prievarta, nukreipta prieš neteisybę, galų gale 
baigiasi ne paties teisiausiojo, bet paties galingiausiojo 
ir apdairiausiojo pergale. Iš šios universalios patirties 
nuolatos gimsta pats radikaliausias brolybės etikos rei- 
kalavimas: nesipriešinti blogiui prievarta. Jį skelbė ir 
Budha, ir Jėzus. Šis reikalavimas ypač artimas misti- 
niam religingumui, nes mistinės išganymo paieškos 
skatina nusižeminimo ir savęs išsižadėjimo nuostatą, 
siedamos tikrumą dėl išganymo su anonimiškumu bei 

veiklos pasaulyje minimizavimu. Tas reikalavimas ir 
grynai psichologiškai kyla iš mistiniam religingumui 
būdingo akosmistinio nedalykinio (objektlosen) meilės 
jausmo. Tokio posūkio į mistiką galimybė grynajame 
intelektualizme glūdi visada. 

Pasaulietinis asketizmas, priešingai, gali rasti kom- 
promisą su politinės prievartinės tvarkos egzistavimu. 
Jis vertina ją kaip priemonę racionaliai etiškai pertvar- 
kyti pasauliui ir sutramdyti nuodėmei. Tačiau šiuo at- 
veju jų nepavyksta taip lengvai suderinti, kaip ekono- 
minių verslo interesų srityje. Politinė veikla yra 
orientuota į vidutiniškas žmonių savybes, kompromi- 
sus, gudrumą ir kitokių etiniu požiūriu įtartinų prie- 
monių (o visų pirma —- Žmonių) naudojimą. Be to, ji 
linksta sureliatyvinti visus tikslus. Todėl ji kur kas di- 
desniu mastu nei privatus verslas ekonomikoje verčia 
atsisakyti rigoristinių etinių reikalavimų. Krinta į akis 
tai, kad šlovingo Makabiejų valdymo laikais, kai tik 
praėjo pirmasis išsivadavimo karo svaigulys, kaip tik 
tarp pačių dievočiausių žydų atsirado partija, kuri sve- 
timųjų valdžiai teikė pirmenybę prieš tautinę karalių 
dinastiją, panašiai kaip kai kurios puritonų denomina- 
cijos neabejojo tik dėl veikiančių po kryžiumi (t.y. ne- 
tikėlių valdžioje) bažnyčių religijos autentiškumo. 
Abiem atvejais buvo vadovaujamasi tokiomis idėjomis: 
pirma, tikėjimo tikrumą galima įrodyti tik kankinyste. 
Antra, politinio prievartos aparato viduje negali būti 
vietos grynai religinėms dorybėms —- bekompromisinei 
racionaliai etikai ir akosmistinei brolybei. Tai yra vie- 
nas iš pasaulietinės askezės ir reikalavimo maksimaliai 
sumažinti valstybės veiklą („mančesterizmas“?*) gimi- 
niškumo šaltinių. 

Asketinės etikos ir mistinių brolybės nuotaikų kon- 
fliktas su prievartos aparatu, kuriuo remiasi visi poli- 
tiniai dariniai, pasireiškė pačiais įvairiausiais susidūri- 
mais bei kompromisais. Įtampa tarp religijos ir 
politikos, Žinoma, yra mažiausia ten, kur religija yra 
tikėjimas dvasiomis arba tiesiog magija, o etika — tik 
apdairus išsilavinusio žmogaus prisitaikymas prie pa- 
saulio (konfucianizmo atveju). Kita vertus, to konflikto 
visai nėra ten, kur religija tikrosios pranašystės prie- 
vartinę propagandą paverčia pareiga. Toks yra anks- 
tyvojo islamo atvejis. Jis sąmoningai atsisakė visuoti- 
nio atvertimo. Jo tikslas yra pajungti ir pavergti 
kitatikius valdančiajam ordinui, kuris savo pagrindine 
pareiga laiko kovą už tikėjimą, 0 ne pajungtųjų išga- 
nymą. Tai, ko nori Dievas, yra prievartinė tikinčiųjų 
valdžia toleruojamiems klaidatikiams, todėl prievarta 
pati savaime nėra problemiška. 

Pasaulietinis asketizmas laikosi tikrai giminiškos po- 
zicijos, kai jis, kaip, pavyzdžiui, radikalusis kalviniz- 
mas, „grynajai“ bažnyčiai priklausančių religinių vir- 
tuozų tramdomąją valdžią nuodėmingame pasaulyje 
laiko Dievo nustatyta pareiga. Nors, pavyzdžiui, Nau- 
josios Anglijos teokratija atvirai nereiškė šio požiūrio, 
ji laikėsi jo praktiškai (Žinoma, su visokiais kompromi- 
sais). Konflikto nėra ir ten, kur nutraukiami visi ryšiai 
su pasauliu ir atsisakoma veiklos pasaulyje. Tai būdin- 
ga indų intelektualistinėms išganymo doktrinoms (bu- 
dizmui, džainizmui). Čia absoliučiai draudžiama ir sa- 
vo iniciatyva veikti prievarta, ir jai priešintis: čia, tiesą 
sakant, toks pasipriešinimas net neturi objekto. Kai re- 
ligija yra parijų religija, kurią išpažįsta politiškai betei- 
sė grupė, o ji pati žada, kad Dievas atkurs šiai grupei 
priderantį kastos rangą, kyla tik atskiri konfliktai tarp 

konkrečių valstybės reikalavimų ir konkrečių religinių 
priesakų. Tokia religija yra judaizmas. Jis niekada ne- 
išsižadėjo prievartos ir valstybės. Priešingai, bent jau 
iki pat šventyklos sugriovimo Hadriano*“ laikais Žy- 
dai laukiamą Mesiją įsivaizdavo kaip prievarta veikiantį 
politinį valdovą. 

Ten, kur bendruomeninis religingumas bet kokią 
prievartą laiko bedieviška ir gali pasiekti, kad bendruo- 
menės nariai tikrai laikytųsi prievartos draudimo, ta- 
čiau nori ne absoliučiai pabėgti nuo pasaulio, bet ko- 
kiu nors būdu jame pasilikti, konfliktas baigiasi 
kankinyste arba pasyviu antipolitišku prievartinės val- 
džios toleravimu. Kaip rodo ligšiolinė istorinė patirtis, 
religinis anarchizmas egzistavo tik kaip trumpalaikis 
reiškinys, kadangi jį lemiantis tikėjimo intensyvumas 
yra asmeninė charizma. Egzistavo savarankiški politi- 
niai dariniai, pagrįsti ne tiesiog anarchistiniais, bet pa- 
cifistiniais principais. Pats svarbiausias iš šių darinių 
buvo kvakerių bendruomenė Pensilvanijoje. Priešingai 
nei visoms kaimyninėms kolonijoms, jai tikrai pavyko 
per dvi žmonių kartas taikiai sugyventi su indėnais ir 
klestėti. Tačiau ginkluoti didžiųjų kolonijinių valsty- 
bių konfliktai pacifizmą pavertė fikcija, o galų gale šį 
principą ir iš vidaus smarkiai diskreditavo Amerikos 
nepriklausomybės karas. Jis buvo kariaujamas pamati- 
nių kvakerių principų vardan, tačiau dėl nesipriešini- 
mo principo ortodoksai kvakeriai jame laikėsi nuoša- 
liai. Vadovaudamiesi šiuo principu, kvakeriai laisvai 
įsileido į Pensilvaniją kitatikius. Tačiau dėl to jie iš pra- 
džių turėjo griebtis jiems patiems labai nemalonių ma- 
nipuliacijų su rinkimų apygardų ribomis, o galų gale 
ir atsisakyti dalyvavimo valdyme. 

Tikrieji menonitai ir dauguma baptistų bendruome- 
nių, taip pat daugelis sektų pačiose įvairiausiose pa- 
saulio šalyse (ypač Rusijoje) ir dėl pačių įvairiausių 
motyvų buvo pasyviai apolitiškos. Dėl absoliutaus pa- 
klusnumo, su kuriuo susijęs prievartos atmetimas, šis 
pasyvus apolitiškumas sukeldavo aštrius konfliktus tik 
tais atvejais, kai buvo reikalaujama asmeninės karinės 
tarnybos. Religinių denominacijų, kurios nebuvo abso- 
liučiai apolitiškos, požiūris į karą skyrėsi priklausomai 
nuo to, ar karas buvo kariaujamas tikėjimo laisvei nuo 
politinės valdžios įsikišimų ginti, ar tai buvo grynai 
politinis karas. Abiem karinės prievartos atvejais buvo 
laikomasi dviejų kraštutinių maksimų. Viena vertus, 
svetima prievarta buvo grynai pasyviai toleruojama, o 
reikalavimas asmeniškai aktyviai dalyvauti prievartos 
veiksmuose — ignoruojamas. Tai kartais virsdavo as- 
menine kankinyste. Tokia buvo ne vien absoliučiai abe- 
jingo pasauliui mistinio apolitiškumo ir pacifistinių pa- 
saulietinio asketizmo atmainų pozicija. Religinių 
persekiojimų situacijoje jos dažnai laikydavosi ir gry- 
nai asmeninis tikėjimu grindžiamas religingumas, ka- 
dangi jis nepripažįsta nei esant Dievo pageidaujamą 
išorinę racionalią pasaulio tvarką, nei esant Dievo pa- 
geidaujamą racionalų pasaulio valdymą. Lutheris tie- 
siai atmetė ir religinį karą, ir religinę revoliuciją. 

Priešingas požiūris reikalauja pasipriešinti prievar- 
ta bent jau religiniams persekiojimams. Į religinę revo- 
liuciją labiausiai yra linkęs pasaulietinis asketinis racio- 
nalizmas, kuris operuoja šventos, Dievo pageidaujamos 
tvarkos sąvoka. Krikščionybėje toksai yra kalvinizmas, 
kuris skelbia pareigą prievarta ginti tikėjimą nuo tiro- 
nų. Tiesa, reikia pridurti, kad pats Calvinas tokią gy- 
nybą leido vien kompetentingų luominių instancijų ini- 

ciatyva (toks požiūris atitinka jo institucionalistinę baž- 
nyčios sampratą). Savaime suprantama, kad religijos, 
reikalaujančios prievarta skleisti religiją, bei jų atmai- 
nos pripažįsta ir tikėjimo. revoliucijos pareigą. Pavyz- 
džiu čia gali būti mahdizmas ir kitos islamo sektos, 
taip pat islamo paveikta eklektiška, iš pradžių netgi 
pacifistinė hinduistinė sikhų sekta. 

Nereliginio, grynai politinio karo atžvilgiu abiejų 
priešingų požiūrių šalininkų pozicijos kartais būna prie- 
šingos jų pažiūroms į religinius karus. Religijos, ku- 
rios kelia racionalius etinius reikalavimus politiniam 
kosmosui, turi žiūrėti į grynai politinius karus kur kas 
negatyviau nei tos, kurios priima pasaulio tvarką kaip 
duotą ir palyginti indiferentiškai. Nenugalima Crom- 
wellio armija įteikė parlamentui peticiją, prašydama 
panaikinti karinę prievolę, nes krikščionis galįs daly- 
vauti tik tuose karuose, kuriuos jo sąžinė pripažįsta 
teisingais. Šiuo požiūriu samdoma kariuomenė turėjo 
atrodyti palyginti dorovinga įstaiga, nes pats samdi- 
nys vien su savo sąžine ir Dievu turi nuspręsti, ar jis 
nori imtis šios profesijos. Valstybės prievarta yra doro- 
vinga tik tiek, kiek ji Dievo garbei sutramdo nuodėmę 
ir gina tikėjimą; taigi tik tiek, kiek ji tarnauja religi- 
niams tikslams. Lutheris, absoliučiai atmetantis religi- 
nį karą, religinę revoliuciją ir aktyvų pasipriešinimą, 
už politinius karus laiko atsakinga vien pasaulietinę 
vyresnybę, kurios sferos racionalūs religijos postulatai 
visai nepaliečia. Todėl pavaldinys visai neapsunkina 
savo sąžinės, kai jis aktyviai paklūsta vyresnybei ir 
šiuo, ir kitais klausimais, nesusijusiais su jo santykiais 
su Dievu. 

Ankstyvoji ir viduramžių krikščionybė savo santy- 
kiuose su valstybe svyravo tarp daugelio požiūrių ar- 

ba, tiksliau, juos nevienodai stipriai akcentavo. Šiuos 
požiūrius galima nusakyti taip. 1) Visiškas pasibjaurė- 
jimas egzistuojančia Romos imperija kaip Antikristo 
valdžia. Antikos laikais visi, įskaitant krikščionis, laikė 
savaime suprantamu dalyku, kad ji egzistuos iki pat 
pasaulio pabaigos. 2) Visiškas abejingumas valstybei, 
t.y. (visada neteisėtos) prievartos ignoravimas. Todėl 
buvo aktyviai atliekamos visos prievolės, nekeliančios 
tiesioginio pavojaus išganymui (visų pirma —- mokami 
mokesčiai). Priešingai negu mano šiuolaikiniai inter- 
pretatoriai, siekiantys harmonizuoti krikščionybės ir 
valstybės santykius, posakis „kas ciesoriaus — cieso- 
riui“ išreiškia ne pozityvų valstybės pripažinimą, bet 
absoliutų abejingumą šio pasaulio rūpesčiams. 3) Nuo 
konkrečios politinės bendrijos šalinamasi tada ir tiek, 
kiek dalyvavimas joje skatina nuodėmę (imperatoriaus 
kultas). Vyresnybė (ir netikėlių) yra pripažįstama po- 
zityviai pageidaujama (nors ir nuodėminga): kaip ir 
visa pasaulio tvarka, ji yra Dievo skirta bausmė už 
nuodėmę, kurią Žmonėms užtraukė Adomo nuopuo- 
lis. Krikščionis turi klusniai priimti šią bausmę. 4) Vy- 
resnybė (ir netikėlių) yra vertinama pozityviai kaip nuo- 
dėmės tramdymo priemonė, be kurios iš prigimties 
nuodėmingi Žmonės negali išsiversti. Dievo duotų pri- 
gimtinių pažintinių galių dėka netgi pagonys gali skir- 
ti nuodėmingus dalykus nuo nenuodėmingų, o valsty- 
bė yra visuotinė žemiškojo gyvenimo sąlyga, atitinkanti 
Dievo valią. 

Pirmieji du požiūriai priklauso visų pirma eschato- 
loginių lūkesčių periodui. Tačiau kartais jie būdavo 
skelbiami ir vėliau. Ketvirtojo požiūrio antikinė krikš- 
čionybė tikrai neatsisakė ir tada, kai ji buvo pripažinta 
valstybine religija. Kaip puikiai parodė savo tyrinėji- 

muose Trėltschas**ė, esminė permaina santykiuose su 
valstybe įvyksta tik viduramžių bažnyčioje. Problema, 
su kuria tada susidūrė krikščionybė, nėra jos išskirtinė 
problema, tačiau tik krikščionybėje ji buvo taip nuo- 
sekliai gvildenama. Tai vadinamosios „prigimtinės tei- 
sės“ santykio su religiniu apreiškimu ir su pozityviais 
politiniais dariniais bei jų elgesiu problema. 

Šią problemą mes dar trumpai paliesime kalbėda- 
mi apie religinės bendruomenės formas bei valdžios 
formas. Čia ją aptarsime tik tiek, kiek jos sprendimas 
susijęs su individualia etika. Bendra to sprendimo sche- 
ma yra tokia: jeigu religija dominuoja politiniame jun- 
ginyje (yra jame privilegijuota) ir, be to, yra instituci- 
nės malonės religija, tai ji sprendžia prieštaravimus tarp 
religinės etikos ir neetinių bei antietinių reikalavimų, 
kuriuos kelia gyvenimas prievartinėje valstybėje ir eko- 
nominėje pasaulio tvarkoje, etiką sureliatyvindama ir 
diferencijuodama. Ji etiką paverčia „organine“ etika, 
kuri yra asketinės profesinės pareigos etikos priešingybė. 

Viena vertus, ji pripažįsta idėją, kad tarp žmonių 
nepriklausomai nuo prigimtinės nuodėmės pasekmių 
egzistuoja įgimti skirtumai, kurie lemia žemiškojo ir 
anapusinio likimo luominius skirtumus. Ši idėja daž- 
nai aptinkama jau animistiniuose vaizdiniuose apie sie- 
lą ir anapusinį gyvenimą. Ją pripažįsta, pavyzdžiui, 
Tomas Akvinietis, atsiribodamas (tai teisingai pabrė- 
žia Trėltschas) nuo iš stoicizmo perimtos ankstyvosios 
krikščionybės doktrinos apie aukso amžių ir palaimin- 
gą visuotinės žmonių anarchiškos lygybės pirmykštę 
būseną. 

Kita vertus, religija prievartinius santykius gyveni- 
me pagrindžia metafiziškai. Prigimtinė nuodėmė, in- 
dividualus karmos priežastingumas arba dualistiškai 

motyvuotas pasaulio pagedimas pasmerkia Žmones 
kęsti prievartą, vargą, kančias, kitų Žmonių abejingu- 
mą, taip pat luominės bei klasinės padėties skirtumus. 
Apvaizda taip nustatė profesijas arba kastas, kad kiek- 
vienai jų tenka tam tikras specifinis, Dievo nustatytas 
arba beasmenės pasaulio tvarkos skirtas uždavinys ir 
galioja skirtingi etiniai reikalavimai. Jos yra panašios į 
atskiras organizmo dalis. Iš to kylantys pavaldumo san- 
tykiai yra Dievo pageidaujami paklusimo autoritetui 
santykiai. Pasipriešinimas jiems arba kitokios preten- 
zijos, priešingos luominei rangų tvarkai, yra Dievą pik- 
tinanti ir šventąją tradiciją pažeidžianti padaro puiky- 
bė. Šioje organinėje tvarkoje religingumo virtuozai (ir 
asketiški, ir kontempliatyvūs) turi savo specifinį užda- 
vinį, kaip ir valdovai, kariai, teisėjai, amatininkai ir 
valstiečiai. Religingumo virtuozų uždavinys yra sukurti 
perteklinių gerų darbų lobyną, iš kurio teikiama insti- 
tucinė malonė. Paklusimu apreiškimo tiesai bei teisin- 
ga meile atskiras asmuo būtent šioje tvarkoje pasiekia 
žemiškąją laimę ir garantuoja atpildą anapus. 

Ši „organinė“ koncepcija ir visa ši problematika is- 
lamui buvo kur kas svetimesnė, nes jis atsisakė univer- 
salizmo, o idealią luominę pasaulio struktūrą įsivaiz- 
davo taip: ją sudaro viešpataujančios tikratikės tautos 
ir netikėlių parijų tautos, kurios turi išlaikyti tikrati- 
kius. Tačiau parijams paliekama patiems susireguliuo- 
ti savo gyvenimo tvarką, kuri religijos požiūriu yra 
visiškai indiferentiška. Ir islame kyla konfliktų tarp mis- 
tinių išganymo paieškų bei asketinio virtuozų religin- 
gumo iš vienos pusės ir institucinės ortodoksijos (Ans- 
taltsorthodoxie) — iš kitos. Kyla ir pasireiškiantis visur, 
kur egzistuoja pozityvios sakralinės normos, sakrali- 
nės ir pasaulietinės teisės konfliktas. Pagaliau islame 

kyla problemų dėl teokratinės santvarkos ortodoksiš- 
kumo. Tačiau jame nėra tos religinės prigimtinės teisės 
problemos - kokie turi būti religinės etikos ir pasaulie- 
tinės tvarkos santykiai, - kuri galų gale yra pati svar- 
biausia. 

Organinės tradicionalistinės etikos schema, kuria 
operuoja indų teisynai, yra panaši į viduramžių kata- 
likų doktriną, bet pranoksta ją (jau nekalbant apie skur- 
džią Lutherio doktriną, kuri skiria status ecclesiasticus, 
politicus ir oeconimicus**?) nuoseklumu. Iš tikrųjų, kaip 
matėme, luominė santvarka Indijoje kastų etiką sujun- 
gė su tam tikra specifine išganymo doktrina, kuri iški- 
limo būsimajame žemiškajame gyvenime perspektyvą 
susieja su savosios kastos priedermių (kad ir kokią so- 
cialinę panieką jos keltų) vykdymu. Todėl ji buvo pati 
radikaliausia, priimdama žemiškąją tvarką. Be to, tvir- 
čiausiai jos laikosi kaip tik pačios žemiausios kastos, 
kurios daugiausiai tikisi iš persikūnijimo. 

Indiškajai teodicėjai atrodytų absurdiškas luominių 
skirtumų, egzistuojančių trumpame žemiškajame gy- 
venime, išsaugojimas „amžinajame“ anapusiniame gy- 
venime, kaip jį nupasakoja Beatričė Dante's Rojuje. Jis 
atima iš griežto organinės profesinės etikos tradiciona- 
lizmo visas tas beribes ateities viltis, kurias puoselėja 
pamaldus hinduistas, tikintis metempsichoze ir vis 
aukštesnės padėties žemiškajame gyvenime galimybe. 
Todėl viduramžių krikščionybės doktrina ir grynai re- 
liginiu požiūriu buvo kur kas mažiau patikima tradi- 
cinio susiskirstymo į profesijas atrama, palyginti su 
tuo tvirtu kaip geležis pagrindu, kurį kastai suteikė 
kitokie metempsichozės doktrinos pažadai. 

Be to, viduramžių ir liuteroniškoji tradicionalistinė 
profesinė etika (taip pat — ir konfucianistinė) rėmėsi 

grynai faktine prielaida, kuri ilgainiui vis labiau nyko: 
grynai asmeniniu ekonominių ir politinių valdžios san- 
tykių pobūdžiu. Kol ta prielaida nebuvo praradusi sa- 
vo reikšmės, teisėtvarka ir visų pirma valdymas buvo 
asmeninio pavaldumo santykių sfera, kurioje viską lė- 
mė savivalė ir malonė, rūstybė ir meilė. Tačiau visų 
pirma - abipusis valdančiųjų ir valdomųjų pietetas se- 
kant šeimos pavyzdžiu. Todėl tiems prievartiniams san- 
tykiams buvo galima lygiai taip pat kelti etinius reikala- 
vimus, kaip ir bet kuriems kitiems grynai asmeniniams 
santykiams. 

Kaip mes dar išsamiau paaiškinsime, visa tai abso- 
liučiai nebūdinga ne vien moderniojo proletariato „ver- 
gijai be vergvaldžių“ (Wagneris““), bet visų pirma 
racionaliai valstybinių institucijų organizacijai - „vals- 
tybei-budeliui“ („Rackers von Staat“), kuria taip bjaurė- 
josi romantikai?!. Personalistinėje luominėje santvar- 
koje yra savaime suprantama, kad valstybės pareigūnas 
turi veikti, atsižvelgdamas į asmens statusą. Problema 
gali iškilti (pavyzdžiui, Tomui Akviniečiui) tik dėl to, 
ką tai konkrečiai reiškia. O šiuolaikinis homo politicus ir 
homo oeconomicus idealiausiai (racionalių šiuolaikinių 
prievartinės valdžios organizacijos taisyklių atitikimo 
prasme) atlieka savo uždavinį tada, kai jis veikia „neat- 
sižvelgdamas į asmenis“, „sine ira et studio “*, be ne- 
apykantos, o todėl ir be meilės, be savivalės ir todėl be 
malonės. T. y. kai jis veikia vadovaudamasis savo da- 
lykine profesine pareiga, o ne dėl konkrečių asmeni- 
nių ryšių. Šiuolaikinė justicija baudžia nusikaltėlį mir- 
timi ne iš asmeniško keršto ar poreikio atkeršyti, bet 
be jokio asmeninio suinteresuotumo, vadovaudamasi 
dalykinėmis normomis ir tikslais, vien dėl savo ima- 
nentinio autonominio racionalaus dėsningumo. Jos vei- 

kimo būdą galima palyginti su beasmeniu karmos at- 
pildu, priešingu laukiniam Jahvės keršto troškuliui. 

Vis labiau sudalykinama prievarta politinio jungi- 
nio viduje virsta „teisinės valstybės tvarka“, kuri reli- 
giniu požiūriu yra tik veiksmingiausia brutalumo mi- 
mikrijos atmaina. O visa politika orientuojasi į 
dalykinius valstybės interesus (Staantsrūson), į pragma- 
tiką ir į absoliutų galutinį tikslą — išorinio ir vidinio 
galios pasiskirstymo išsaugojimą, kuris religiniu po- 
žiūriu atrodo beveik visiškai beprasmis. Tik tokiu at- 
veju politika tampa atskiru socialinio gyvenimo aspek- 
tu ir įgyja tą savitą racionalų patosą, kurį kadaise 
puikiai nusakė Napoleonas. Tas patosas iš esmės toks 
pat svetimas bet kokiai brolybės etikai, kaip ir raciona- 
li ekonomikos organizacija. 

Išsamiau nenagrinėsime, kaip prie šios situacijos pri- 
sitaiko šiuolaikinė bažnytinė etika. Iš esmės tas prisi- 
taikymas yra kompromisai, daromi atskirai kiekvienu 
konkrečiu atveju. Katalikų bažnyčios daromi kompro- 
misai skirti apsaugoti dvasininkų galios interesams, ku- 
rie vis labiau sudalykinami „bažnyčios interesų“ (Kir- 
chenrūson) pavidalu. Tam panaudojamos tos pačios ar 
panašios šiuolaikinės priemonės, kuriomis naudojasi 
ir siekiantieji pasaulietinės valdžios. 

Tik pasaulietinio asketizmo profesinės pareigos eti- 
ka yra vidujai suderinama su prievartinės valdžios su- 
dalykinimu, kuris sukelia tiek problemų racionaliai eti- 
kai. Tačiau prie faktinių prievartos racionalizacijos 
pasekmių priklauso ir padažnėjęs bėgimas į iracionalią 
apolitiško jausmo sritį. Su tokiu bėgimu, kuris būna 
daugelio rūšių ir nėra vienodai nuoseklus, susiduria- 
me ten, kur nuo prievartos, grindžiamos personalisti- 
ne herojizmo ir visuomenės samprata, pereinama prie 

tautinės „valstybės“. Bėgama arba į mistiką ir absoliu- 
taus „gerumo“ akosmistinę etiką, arba į nereliginės jaus- 
mų sferos iracionalumą, visų pirma - į erotiką. Išgany- 
mo religijos konfliktuoja ir su šios sferos jėgomis. Visų 
pirma — su pačia galingiausia šios sferos jėga, lytinės 
meilės jėga. Kartu su „tikraisiais“ (ekonominiais) ir so- 
cialiniais galios bei prestižo interesais ji yra universa- 
liausias žmonių socialinės veiklos faktinio vyksmo kom- 
ponentas. 

Religingumo ir seksualumo ryšiai (ir sąmoningi, ir 
nesąmoningį; ir tiesioginiai, ir netiesioginiai) yra nepa- 
prastai glaudūs. Mes apsiribosime nedaugeliu sociolo- 
giškai svarbių bruožų, ignoruodami daugybę sąsajų 
maginiuose ir animistiniuose vaizdiniuose bei simbo- 
likoje. Visų pirma, lytinis susijaudinimas yra tipiškas 
primityvios religinės pasauliečių socialinės veiklos — 
orgijos - sudedamasis elementas. Šią funkciją jis išsau- 
go ir palyginti susistemintame religingume. Kartais — 
visiškai tiesiogiai ir sąmoningai. Taip yra indiškojo šak- 
tės“? religingumo atveju, kuris šiuo atžvilgiu dar labai 
panašus į senovinius falo kultus bei ritualus, skirtus 
labai įvairioms funkcinėms dievybėms, valdančioms 
dauginimąsi (žmogaus, gyvulių, augalų). Tačiau daž- 
niau erotinė orgija yra iš esmės šalutinė pasekmė, ku- 
rios priežastis yra ekstazė, sukelta kitomis orginėmis 
priemonėmis, būtent - šokio. Iš modernių sektų tokių 
pasekmių dar turi chlystų** šokio orgijos. Jos, kaip ma- 
tėme, buvo akstinas atsirasti skopcų sektai, kuri siekė 
eliminuoti šią su askeze nesuderinamą pasekmę. Su 
orginiais kultais yra susijusios tam tikros institucijos, 
kurios dažnai būna klaidingai interpretuojamos, - bū- 
tent šventyklų prostitucija. Praktiškai ji labai dažnai 
atlikdavo viešnamio keliaujantiems sakraliai globoja- 

miems pirkliams vaidmenį (jie ir šiandien visur yra 
tipiška viešnamio publika). Visiška nesąmonė yra nuo- 
monė, kad nekasdieniškos seksualinės orgijos kilo iš 
endogeninio giminės ar genties „promiskuiteto“, lai- 
komo pirmykšte kasdienybės institucija. 

Kaip matėme, seksualinės orgijos. svaigulys gali bū- 
ti sublimuotas į atvirą arba slaptą erotinę meilę dievui 
arba išganytojui. Iš jos, iš kitokių maginių vaizdinių 
arba iš šventyklų prostitucijos gali atsirasti vaizdinys, 
kad seksualinis atsidavimas yra religinis nuopelnas. 
Tas vaizdinys čia mūsų nedomins. Kita vertus, nekelia 
abejonių tai, kad ir daugelis antierotinių mistinių ir 
asketinių religingumo atmainų yra pakaitalai, patenki- 
nantys seksualumo sukeltus fiziologinius poreikius. Ta- 
čiau mus domina ne neurologiniai religinio priešišku- 
mo seksualumui aspektai, kurie daugeliu atžvilgių dar 
yra gana ginčytini, bet „prasmingi“ sąryšiai. Neurolo- 
giniai faktai gali būti tie patys, tačiau religinė antipa- 
tija seksualumui gali turėti skirtingą prasmę. Ta pras- 
mė gali lemti labai žymius praktinius elgesio skirtumus, 
kurie mus, beje, čia domina tik iš dalies. Labiausiai 
ribota antipatijos seksualumui forma yra kultinė skais- 
tybė, t.y. laikinas savo pareigas atliekančių dvasininkų 
(arba ir kulto dalyvių) susilaikymas kaip sakramentų 
teikimo sąlyga. Jis yra daugybe būdų susijęs su tabu 
normomis, kuriomis seksualinė sfera suvaržoma dėl 
demonų baimės bei kitų maginių motyvų, kurie deta- 
liau mūsų čia nedomina. 

Charizmatinę dvasininkų ir religijos virtuozų skais- 
tybės askezę (t.y. nuolatinį susilaikymą) dažniausiai 
pagrindžia vaizdinys, kad skaistybė, kaip labai nekas- 
dieniškas elgesys, yra charizmatinių savybių simpto- 
mas, o iš dalies - ekstatinių savybių šaltinis. Šios savy- 

bės savo ruožtu gali būti panaudotos kaip maginio 
dievų prievartavimo priemonės. Vėliau, ypač Vakarų 
krikščionybėje, dvasininkų celibatą lėmė, viena vertus, 
būtinumas neleisti bažnyčios pareigūnams etiniais pa- 
siekimais. atsilikti nuo asketų virtuozų (vienuolių), o 
kita vertus — hierarchijos interesas sukliudyti paversti 
beneficijas faktiškai paveldimomis valdomis. 

Etinio religingumo pakopoje įvairius maginius mo- 
tyvus išstumia dvi kitos tipiškos antipatijos seksualu- 
mui nuostatos. Pirma, lytinis susilaikymas gali būti lai- 
komas pagrindine ir būtina mistinių išganymo paieškų 
kontempliatyviai atsiskiriant nuo pasaulio priemone, 
nes lytinis instinktas yra pati svarbiausia pasaulio pa- 
gunda, susiejanti su kūrinija. Tai mistinio bėgimo nuo 
pasaulio požiūris. Kita nuostata yra asketinė: didžiau- 
sią pavojų racionaliam asketiškam budrumui, savikon- 
trolei ir gyvenimo metodikai kelia specifinis lytinio ak- 
to iracionalumas, nes galiausiai jis nėra racionaliai 
kontroliuojamas. Žinoma, susilaikymą dažnai motyvuo- 
ja abi šios nuostatos. Dėl tų pačių motyvų lytiniai san- 
tykiai rūpi ir visoms pranašystėms (tikrąja to žodžio 
prasme) bei neprofetinėms religijos sistematizacijoms, 
kurių imasi dvasininkai. 

Ir pranašai, ir dvasininkai traktuoja juos vienodai. 
Pirmiausia visiems jiems rūpi eliminuoti seksualinę or- 
giją (Žydų dvasininkų vadinamą „paleistuvyste“), o tai 
visiškai atitinka pranašų požiūrį į orgijas. Toliau jie 
siekia panaikinti laisvus lytinius santykius apskritai, 
palikdami vien reglamentuotą ir sakraliai įteisintą „san- 
tuoką“. Tai galioja netgi tokiam pranašui kaip Maho- 
metas, kuris seksualiniam juslumui paliko tiek daug 
erdvės: ir pomirtinio gyvenimo pažaduose kovotojams 
už tikėjimą, ir savo paties asmeniniame gyvenime (kaip 

žinoma, jis atskira Korano sura sau asmeniškai padarė 
išimtį, leidžiančią nepaisyti draudimo neviršyti ten nu- 
statyto maksimalaus žmonų skaičiaus). Ortodoksinis 
islamas uždraudė iki tol buvusias legalias nesantuoki- 
nės meilės bei prostitucijos formas, ir šį draudimą ly- 
dėjo tokia praktinė sėkmė, kuriai lygių nėra ligi šiol. 

Savaime suprantama, kad seksualumą atmeta krikš- 
čionių ir indų nepasaulietinis asketizmas. Indų misti- 
nės pranašystės, skelbiančios absoliutų kontempliaty- 
vų bėgimą nuo pasaulio, Žinoma, visiško išganymo 
sąlyga laiko absoliutų susilaikymą nuo lytinių santy- 
kių. Tačiau ir konfucianistinė absoliutaus prisitaikymo 
prie pasaulio etika nereguliarią erotiką laiko menka- 
verčiu iracionalumu, nes ji sutrikdo džentelmeno vi- 
dinę pusiausvyrą, o moteris yra iracionali, sunkiai kon- 
troliuojama būtybė. Mozės dekalogas, hinduistų 
sakraliniai teisynai ir indų vienuolių pranašų pasaulie- 
čiams skelbiami reliatyvistiniai etiniai pamokymai 
smerkia santuokinę neištikimybę. O Jėzaus pranašystė 
apbodama leistinus teisėtus seksualinius santykius nu- 
ėjo toliau už kitas, reikalaudama absoliučios monoga- 
mijos ir uždrausdama skyrybas. Ankstyvoji krikščio- 
nybė santuokinę neištikimybę ir paleistuvystę laiko 
beveik vienintele absoliučia mirtina nuodėme. „Univi- 
ra“? antikiniuose Viduržemio jūros kraštuose, kuriuos 
graikai ir romėnai pripratino prie monogamijos, bet 
paliko skyrybų laisvę, buvo laikoma krikščionių ben- 
druomenės ypatybe. 

Pranašai asmeniškai labai nevienodai žiūri į mote- 
ris ir skirtingai nustato jų vietą bendruomenėje. Tai 
priklauso nuo pranašystės pobūdžio, 0 ypač nuo to, 
kiek ji atliepia specifinį moterišką emocingumą. Žino- 
ma, jeigu pranašas (Budha - taip pat) mielai mato prie 


270 


11. RELIGINĖ ETIKA IR „PASAULIS“ 


savo kojų moteris bei panaudoja jas kaip propagandi- 
ninkes (kaip Pitagoras), tai dar nieko nepasako apie 
moterų giminės padėtį. Individuali moteris gali būti 
„Šventa“, o moterų giminė —- nuodėmės indas. Ir vis 
dėlto beveik visa orginė ir mistagoginė propaganda 
(įskaitant Dioniso kulto propagandą) bent jau laikinai 
ir santykiškai skatino moterų „emancipaciją“, kol jos 
nenuslopino kitos religinės tendencijos bei antipatija 
isteriškiems moterų pranašavimams. Šios tendencijos 
pasireiškia Budhos mokinių tarpe, krikščionybėje - jau 
Pauliaus doktrinoje. Moterų bijo vienuoliai, o labiau- 
siai — seksualiniai neurastenikai (pavyzdžiui, Alfonso 
di Liguori“*). Didžiausią reikšmę moterys turėjo pneu- 
matiniuose (isteriniuose arba sakramentiniuose) sek- 
tantiškuose kultuose (pavyzdžiui, Kinijoje). Kur jos ne- 
turėjo visiškai jokios reikšmės propagandai (pavyzdžiu 
gali būti Zaratustra ir Izraelis), situacija skyrėsi nuo 
pat pradžių. 

Pranašų ir dvasininkų etika laiko legaliai reglamen- 
tuotą santuoką ne „erotine“ vertybe, bet vien ekono- 
mine institucija, skirta vaikams gimdyti ir auklėti, — 
kad būtų kam dirbti ir atlikti mirusiųjų kulto apeigas. 
Šis požiūris niekuo nesiskiria nuo graikų, romėnų ir 
apskritai bet kurios kitos etikos pasaulyje, kuriai rūpė- 
jo šis klausimas, nuostatų. Santuoką vien kaip ekono- 
minę instituciją labai blaiviai interpretuoja jau vadina- 
mosios pirmykštės tautos (Naturvėlker). Beveik nėra su 
kuo palyginti to jauno sutuoktinio atleidimo nuo poli- 
tinių pareigų pagrindimo, kurį pateikia senasis judaiz- 
mas: kad jis pasidžiaugtų savo jauna mylimąja. Ta- 
čiau, Žinoma, ir judaizmas nedarė jokių nuolaidų 
erotikai, kuri yra racionaliai atskirta nuo anksčiau nu- 
rodytų tikslų. Tai liudija Onano nuodėmės (coitus in- 

terruptus ) prakeikimas Senajame Testamente““. Jį pe- 
rėmė ir katalikybė, gimstamumo kontrolę paskelbusi 
mirtina nuodėme. Savaime suprantama, kad pasaulie- 
tinis asketizmas (visų pirma puritonizmas) apriboja tei- 
sėtą lytinį gyvenimą minėtu racionaliu tikslu. Šį labai 
aiškų religijos požiūrį kiek sukomplikuoja tik anomis- 
tinės ir pusiau orginės mistikos pasekmės, kuriomis 
kartais gali išsilieti jos akosmistinis meilės jausmas. 

Pagaliau profetinės bei racionalios dvasininkų eti- 
kos požiūris į (teisėtus bei normalius) lytinius santy- 
kius, t.y. galutinis religingumo ir organiškumo santy- 
kis, nėra vienareikšmis. Konfucianizme ir senajame 
judaizme randame tiesioginį priesaką daugintis, grin- 
džiamą iš dalies animistiniais, iš dalies dėl animizmo 
įtakos atsiradusiais vaizdiniais apie palikuonių reikš- 
mę. Jie yra labai plačiai paplitę (ir vedų bei hinduizmo 
etikoje). Panašus priesakas gyventi santuokoje, kurį 
skelbia Talmudo judaizmas, taip pat islamas, grindžia- 
mas bent jau tuo pačiu vaizdiniu, kuriuo Rytų krikš- 
čionybė pagrindžia draudimą skirti parapijas nevedu- 
siems dvasininkams: vidutinis žmogus yra absoliučiai 
bejėgis atsispirti lytiniam potraukiui, todėl jis turi būti 
nukreiptas teisėtu reglamentuotu kanalu. 

Šis požiūris atitinka ne vien indų kontempliatyvių 
išganymo religijų, upasakams absoliučiai draudžian- 
čių santuokinę neištikimybę, pasauliečiams skirtos eti- 
kos reliatyvumą. Taip manė ir Paulius. Absoliutų su- 
silaikymą jis laikė grynai asmenine religijos virtuozo 
charizma, pagrįsdamas šį požiūrį ir mistiniais moty- 
vais, kurie čia mūsų nedomina. Tai yra pasauliečiams 
skirtos katalikiškos etikos požiūris, tačiau jo laikosi ir 
Lutheris, kuriam lytinis gyvenimas santuokoje galų gale 
yra tik mažesnis blogis (paleistuvystei išvengti): Die- 

vui tenka „Žiūrėti pro pirštus“ į šią įteisintą nuodėmę, 
nes Žmogus dėl prigimtinės nuodėmės yra absoliučiai 
nepajėgus atsispirti geiduliams. Ši prielaida iš dalies 
paaiškina jo nusistatymą (iš pradžių dar negriežtą) prieš 
vienuolystę, panašų į Mahometo poziciją. Jėzaus Die- 
vo karalystėje (o jis kalbėjo apie būsimą žemiškąją ka- 
ralystę) nėra jokio seksualumo. O vidinė, emocinė sek- 
sualumo pusė buvo giliai antipatiška krikščioniškajai 
teorijai, laikiusiai jį „geidulingumu“ - prigimtinės nuo- 
dėmės pasekme. 

Daug kas vis dar mano, kad priešiškumas seksua- 
lumui yra išskirtinis krikščionybės bruožas. Šiam įsiti- 
kinimui prieštarauja faktas, kad nėra tokios išganymo 
religijos, kurios požiūris iš principo skirtųsi. Tai gali- 
ma paaiškinti daugeliu bendrų priežasčių. Visų pirma, 
gyvenimo sąlygų racionalizacija nulemia tam tikrus sek- 
sualumo pokyčius. Valstiečiui lytinis aktas yra kasdie- 
nis įvykis. Daugelio pirmykščių tautų jis atliekamas 
visiškai nesigėdijant tai matančio keliautojo ir neturi 
jokio turinio, kuris būtų suvokiamas kaip nekasdieniš- 
kas. Pati svarbiausia mūsų problematikai permaina 
įvyksta tada, kai lytinė sfera yra sublimuojama į „ero- 
tiką“ ir tampa specifinių išgyvenimų pagrindu. Kartu 
ji įgyja savaiminę vertę ir tampa nekasdieniška. Galima 
išskirti du svarbiausius šitai skatinančius veiksnius. Tai, 
pirma, vis nauji lytinių santykių suvaržymai, kuriuos 
lemia ekonominiai giminės interesai, o vėliau — ir luo- 
minės konvencijos. Nors nėra tokios mums žinomos 
raidos pakopos, kurioje tie santykiai nebūtų sakrališ- 
kai ir ekonomiškai reglamentuojami, vis dėlto iš pra- 
džių juos supa mažiau konvencinių apribojimų, ilgai- 
niui papildančių ekonominius apribojimus. 

Žinoma, specifinių modernių „etinių“ suvaržymų 
vaidmuo yra vertinamas klaidingai, kai tie suvaržymai 
laikomi prostitucijos šaltiniu. Kadangi visada egzistuoja 
kokie nors sakraliniai, kariniai arba ekonominiai šių 
santykių suvaržymai, profesionali heteroseksuali ir ho- 
moseksuali (lesbiečių ugdymas) „prostitucija“ egzistuo- 
ja ir pačiose primityviausiose kultūros raidos pakopo- 
se. Ji absoliučiai uždraudžiama tiktai XV a. pabaigoje. 
Tačiau kuo rafinuotesnė darosi kultūra, tuo stipresni 
giminės reikalavimai apsaugoti iš jos kilusios mergi- 
nos vaikų teises. Kartu kyla ir jaunų sutuoktinių gyve- 
nimo lygio standartai. Tuo tarpu pradeda veikti antra- 
sis raidos veiksnys. Vis labiau racionalizuojamas 
Žmogaus egzistencijos turinys peržengia ribas to orga- 
ninio rato, kuriuo sukasi paprastas valstietiškas gyve- 
nimas. Šis procesas dar giliau paveikia seksualumo 
santykius su etika, nors tas poveikis yra sunkiau pa- 
stebimas. 

Tokia pat gili vidinė įtampa, kokia pasižymi etinio 
religingumo (ypač to, kuris propaguoja brolybę) san- 
tykiai su stipriausia iracionalia asmeninio gyvenimo 
jėga, būdinga ir jo santykiams su meno sritimi. Pir- 
mykščiai abiejų sričių santykiai buvo, žinoma, labai 
glaudūs. Visokie stabai ir ikonos, muzika kaip eksta- 
zės, egzorcizmo ar apotropėjinių kulto veiksmų prie- 
monė, šventos giesmės, burtai, šventyklų ir bažnyčių — 
didžių meno kūrinių - statymas, visokių bažnytinių 
rakandų ir brokato gamyba kaip pagrindinis dailiųjų 
amatų objektas, - visa tai daro religiją neišsenkamu 
meno kūrybos šaltiniu. Plintant pasaulietiniam išsila- 
vinimui, menas vis labiau tampa autonomiška sritimi 
su savo dėsniais. Dėl to vis labiau ryškėja jo ir religinių 
etinių vertybių esminiai skirtumai. 

Naiviam receptyviam meno suvokimui didžiausią 
reikšmę turi jo turinys, kuris gali telkti suvokiančiuo- 
sius į bendruomenę. Intelektualistinei civilizacijai yra 
lemta sąmoningai atrasti tai, kas sudaro meno specifiką. 
Tačiau būtent dėl to menas nebegali jungti į bendruo- 
menę ir darosi nebesuderinamas su religine išganymo 
valia. Ir etinis religingumas, ir tikra mistika griežtai 
atmeta tą pasaulietinį išganymą, kurį žada suteikti gry- 
nasis menas, laikydami jį priešingu Dievo valiai ir iš- 
ganymui nuo pasaulio etinio iracionalumo. Tikrasis as- 
ketizmas bet kokį prisirišimą prie meno vertybių patį 
savaime laiko pavojingu nusižengimu racionaliai gy- 
venimo būdo sistematizacijai. Įtampa dar labiau padi- 
dėja, kai intelektualizmas etikos klausimais vis daž- 
niau užima kvaziestetinę poziciją. Intelektualistinėje 
epochoje įsigalėjęs atsakomybės už etinį vertinimą at- 
sisakymas ir baimė atrodyti ribotu tradicionalistu ska- 
tina vertinamuosius sprendinius, kurie savo intencija 
yra etiniai, transformuoti į estetinius (tipiška forma: 
predikatas „smerktinas“ keičiamas į „neskoningas“). 
Estetizmo kultas įpratina prie subjektyvistinių beape- 
liacinių skonio sprendinių apie Žmonių santykius. Šis 
subjektyvizmas religingumui gali atrodyti esąs kraštu- 
tinė nemeilės forma, susijungusi su bailumu. Religinės 
etinės normos yra ryškus kontrastas šiam subjektyviz- 
mui. Net jeigu atskiram individui tos normos yra etiš- 
kai nepriimtinos, jis gyvena jų galios sferoje. Suvokda- 
mas savo kūriniškumą, jis pajungia joms ir save, ir 
tuos, kurių elgesį jis konkrečiu atveju vertina. Be to, jis 
pripažįsta, kad šių normų pasekmės ir pateisinimas 
bent iš principo gali būti diskusijos objektu. Šiaip ar 
taip, nuosekli brolybės etika, kuri visada yra tiesmu- 

kiškai antiestetinė, nepalieka vietos estetinei nuostatai, 
ir atvirkščiai. 

Kartu su šių aplinkybių nulemtu religiniu meno nu- 
vertinimu yra nuvertinami asketinių ir spiritualistinių 
religingumo elementų naudai ir jo paties maginiai, or- 
giniai, ekstatiniai ir ritualistiniai elementai. Toliau, me- 
no nuvertinimą skatina racionalus bei literatūrinis dva- 
sininkų ir pasauliečių ugdymo pobūdis, kuriuo visada 
pasižymi knyginės religijos. Tikrasis profetizmas turi 
du antiestetinius bruožus. Pirmiausia, savaime supran- 
tama, jis atmeta orgijas, o daugeliu atvejų - ir magiją. 
Pirmykštis žydų pasibaisėjimas dėl „drožinio“ ir „pa- 
veikslo“*“* buvo nulemtas magijos. Pranašai interpre- 
tuoja jį spiritualistiškai, remdamiesi absoliučiai trans- 
cendentinio Dievo sąvoka. Antra, anksčiau ar vėliau 
profetinėje religijoje išryškėja pagrindinės etinės religi- 
nės orientacijos priešiškumas „Žmonių rankų padirbi- 
niui“, kuris, pranašo požiūriu, gali žadėti tik išganymo 
iliuziją. Šis prieštaravimas yra tuo labiau nesutaiko- 
mas, kuo labiau transcendentinis ir šventas yra prana- 
šo apreiškiamas Dievas. 

Kita vertus, religingumas visą laiką jaučia nenunei- 
giamą meno šedevrų „dieviškumą“. Ir būtent masinei 
religijai visada reikia „meninių“ priemonių, kad dary- 
tų reikiamą poveikį. Ji yra linkusi nusileisti į magiją ir 
stabmeldystę linkusių masių poreikiams. Mes nesigi- 
linsime į tą aplinkybę, kad organizuotą masių religin- 
gumą su menu neretai sieja ekonominiai interesai. 
Pavyzdžiu gali būti Bizantijos vienuolių prekyba iko- 
nomis. Jie buvo cezaropapistinės imperatoriaus valdžios 
priešininkai. Imperatoriaus valdžia rėmėsi ikonoklas- 
tiškai nusiteikusia kariuomene, kuri buvo komplektuo- 
jama iš pasienio provincijų, kur dominavo tais laikais 

vis dar nuosekliai spiritualistinis islamas. Imperatorius, 
atimdamas iš vienuolių pajamų šaltinį, siekė palaužti 
šio pavojingiausio priešininko pasipriešinimą savie- 
siems bažnyčios pajungimo planams. 

Nors jausmingas orginis arba ritualistinis religingu- 
mas, taip pat siekiantis mistiškai transcenduoti visus 
individuacijos barjerus meile grindžiamas religingumas 
skiriasi nuo meno, tačiau galiausiai savo subjektyvia 
(gemeinten) „prasme“ jis psichologiškai labai lengvai 
sugrįžta prie meno. Orginiam religingumui labai arti- 
mas giedojimas ir muzika, ritualistiniam - vaizduoja- 
masis menas, o meile grindžiamam religingumui - ly- 
rika ir muzika. Šitą ryšį liudija visa istorinė patirtis, 
pradedant indų literatūra bei menu, džiaugsmingomis 
atsivėrusių pasauliui sufijų giesmėmis ir baigiant šv. 
Pranciškaus giesmėmis bei didžiule religinės simboli- 
kos ir mistikos nulemtų nuotaikų įtaka. Tačiau į meną 
skirtingai Žiūri ne vien atskiros empirinio religingumo 
formos. Jų viduje šiuo atžvilgiu skiriasi atskiros struk- 
tūrinės formos, atskiri sluoksniai ir socialinės terpės 
(Trūger). Vienaip į meną žiūri pranašai, kitaip - mista- 
gogai ir dvasininkai; vienuoliai žiūri kitaip nei pamal- 
dūs pasauliečiai, religingos masės — ne taip, kaip vir- 
tuozų sektos. O tarp pastarųjų asketinės sektos skiriasi 
nuo mistinių ir paprastai yra daug priešiškesnės me- 
nui. Visa tai jau nepriklauso mūsų temai. Šiaip ar taip, 
tikras vidinis kompromisas tarp galutinės religijos ir 
meno subjektyvios prasmės darosi vis sunkiau pasie- 
kiamas, kai tik galutinai baigiasi magijos arba grynojo 
ritualizmo stadija. 

Iš viso to mums svarbi yra tik ta reikšmė, kurią 
turėjo visų tikrai meninių priemonių atsisakymas kai 
kuriose religijose, kurios šia prasme buvo specifiškai 


277 


11. RELIGINĖ ETIKA IR „PASAULIS“ 
racionalios. Tai ypač būdinga judaistų apeigoms sina- 
gogose ir ankstyvajai krikščionybei, o vėliau - asketi- 
niam protestantizmui. Priklausomai nuo konkrečių 
aplinkybių šis atsisakymas yra arba simptomas, paro- 
dantis racionalizuojančios religingumo įtakos gyveni- 
mo būdui stiprėjimą, arba tokios įtakos stiprinimo prie- 
monė. Kai kurie įtakingų judaizmo reformacinių 
sąjūdžių atstovai perdeda teigdami, kad antrasis deka- 
logo įsakymas“? yra svarbiausia žydų racionalizmo 
priežastis. Tačiau, kita vertus, nekelia jokių abejonių 
tas faktas, kad sistemingas draudimas be jokių skru- 
pulų atsiduoti tikrosioms meno kūrybos vertybėms tu- 
rėjo veikti intelektualistinės ir racionalios gyvenimo 
metodikos kryptimi. To draudimo veiksmingumą pa- 
kankamai įrodo dievobaimingų žydų ir puritonų 
sluoksnių meninio produktyvumo mastas bei pobūdis. 

Trečioji religija, kuri tam tikra prasme yra „prisitai- 
kiusi “ prie pasaulio (šiaip ar taip, į jį „atsigręžusi“), 
yra judaizmas. Mus jis čia domina tik tuo pavidalu, 
kurį įgijo po Babilono tremties, visų pirma - Talmude. 
Jis atmeta ne pasaulį, bet tik jame galiojančią socialinių 
rangų tvarką. 

Anksčiau jau kai ką pasakėme apie jo sociologinius 
bruožus. Judaizmo pažadai yra žemiškojo gyvenimo 
pažadai. Kontempliatyvus arba asketinis bėgimas nuo 
pasaulio judaizme yra tokia pat išimtis, kaip ir kinų 
religingume bei protestantizme. Nuo puritonizmo jis 
skiriasi (kaip visada, santykiniu) asketizmo nebuvimu. 
Ankstyvosios krikščionybės „asketiniai“ elementai nė- 
ra perimti iš judaizmo. Juos aptinkame kaip tik tose iš 
buvusių pagonių sudarytose bendruomenėse, kur Pau- 
lius vykdė savo misiją. Judaizmo Įstatymo vykdymas 
„askezę“ reiškia ne daugiau nei kokių nors ritualo ar 
tabu normų paisymą. 

Judaistinio religingumo požiūris į turtą ir į lytinį 
gyvenimą visai nėra asketiškas. Atvirkščiai, jis yra la- 
bai natūralistiškas. Turtas laikomas Dievo dovana. O 
lytinio poreikio patenkinimas (žinoma, teisėta forma) 
yra laikomas tokiu būtinu, kad tą, kuris iki tam tikro 

amžiaus nevedė, Talmudas laiko moraliniu požiūriu 
įtartinu. Santuokos kaip vien ekonominės institucijos, 
skirtos gimdyti ir auginti vaikams, sampratoje nėra nie- 
ko specifiškai žydiško. Ji yra universali. Griežtas ne- 
santuokinių lytinių santykių draudimas (labai veiks- 
mingas pamaldžiuose sluoksniuose) yra bendras 
judaizmui, islamui ir visoms profetinėms religijoms. 
Reikalavimas susilaikyti nuo lytinių santykių apsiva- 
lymo metu būdingas ir judaizmui. Taigi nėra pagrindo 
kalbėti apie ypatingą seksualinės askezės reikšmę ju- 
daizme. Tie lytinį gyvenimą reguliuojantys nuostatai, 
kuriuos cituoja Sombartas, neprilygsta katalikiškajai 
XVII a. kazuistikai ir turi analogų kai kuriose kitose 
tabu kazuistikose. 

Nevaržomas gyvenimo džiaugsmas pats savaime 
niekur nėra uždraustas, jeigu laikomasi Įstatymo drau- 
dimų ir tabu. Biblijos pranašų knygose, Patarlių kny- 
goje, Psalmyne bei vėlesnėse knygose turtas kelia įta- 
rimų. Taip yra todėl, kad įgyjant turtą dažnai 
nuskriaudžiami tautiečiai žydai ir daroma socialinė ne- 
teisybė, prieštaraujanti Mozės įstatymui. Be to, jis kelia 
pagundą ne taip uoliai laikytis Įstatymo, arogantiškai 
žiūrėti į jo normas, o kartu - ir į Jahvės pažadus. Ne- 
pasiduoti turto pagundoms nėra lengva. Tačiau tuo 
labiau nusipelno tas, kas tai padaro: „palaima turtin- 
gajam, kuris bus pripažintas nekaltu“. Kita vertus, ka- 
dangi judaizme nėra predestinacijos idėjų ar kitų tokį 
pat poveikį turinčių vaizdinių, nenuilstamas darbas ir 
verslo sėkmė negali būti laikomi „pasitikrinimo“ žen- 
klu, kaip juos nuosekliai vertina puritonai kalvinistai, 
o tam tikru mastu - ir visas asketinis protestantizmas 
(tai rodo, pavyzdžiui, Johno Wesley'o pastaba?“). Vis 
dėlto idėja, kad verslo sėkmė yra ypatingos Dievo ma- 

lonės ženklas, judaistiniam religingumui nėra svetimes- 
nė nei kinų, pasauliečių budistų bei kitiems religingu- 
mams, kurie neatmeta pasaulio. Tai yra savaime su- 
prantama. Priešingai, tokia idėja yra daug artimesnė 
religijai, kuri skelbė labai konkrečius transcendentinio 
Dievo pažadus ir matė labai gerai regimus jo rūstybės 
savo tautai ženklus. Aišku, kad pelnas, įgytas laikantis 
Dievo įsakymų, iš tikrųjų galėjo ir turėjo būti vertina- 
mas kaip Dievo asmeninio palankumo ženklas. Tai ir 
iš tikrųjų nuolatos atsitikdavo. 

Tačiau vis dėlto verslaus (dievoto) žydo situacija iš 
esmės skyrėsi nuo puritono situacijos, ir šis skirtumas 
turėjo praktinių pasekmių ekonominei judaizmo reikš- 
mei. Tačiau pirmiausia reikia atsakyti į klausimą, ko- 
kia gi buvo ta reikšmė. 

Polemizuojant su įdomia Sombarto knyga** neturė- 
tų būti rimtai ginčijamas toks faktas: žydai labai daug 
prisidėjo prie kapitalistinės ekonominės sistemos išsi- 
vystymo naujaisiais laikais. Tačiau, mano nuomone, 
šią Sombarto tezę reikia patikslinti. Kokios rūšies eko- 
nominė veikla yra specifiškai būdinga žydams viduram- 
žiais ir naujaisiais laikais? Tai paskolos, pradedant pa- 
skolomis už užstatą ir baigiant didelių valstybių 
finansavimu; tam tikros prekybos rūšys, ypač mažme- 
ninė, išnešiotinė prekyba bei specifinė kaimo „prekyba 
produktais“; tam tikros urmo prekybos šakos ir visų 
pirma prekyba vertybiniais popieriais (viena ir kita — 
daugiausia biržos sandorių forma); pinigų keitimas bei 
su tuo susiję pinigų pervedimai, tiekimai valstybei, kar- 
tu ir (labai dideliu mastu) kolonijų steigimo finansavi- 
mas, mokesčių atpirkimas (išskyrus tam tikrų mokes- 
čių rūšių atpirkimą, pavyzdžiui, mokesčius romėnams), 
kredito ir bankų verslas bei visų rūšių emisijų finansa- 

vimas. Moderniajam Vakarų kapitalizmui (skirtingai nuo 
antikos, viduramžių ir Rytų Azijos praeityje) yra bū- 
dingos tam tikros (tiesa, labai svarbios) sandorių for- 
mos, teisinės ir ekonominės. Iš teisinių formų visų pirma 
reikia paminėti vertybinius popierius ir kapitalistines 
bendrovės formas. Tačiau jos nėra specifinės žydiškos 
kilmės. Tiesa, kai kurias jų Vakaruose įdiegė Žydai. 
Tačiau jos atsirado Rytuose (tikriausiai Babilone), vė- 
liau buvo perimtos helenistinių valstybių ir Bizantijos, 
ir tik po to - žydų (beje, ir arabų). Kita jų dalis atsirado 
viduramžiais Vakaruose ir, be to, netgi turi specifinį 
germanišką atspalvį (Einschlag). Šio teiginio pagrindi- 
mas nuvestų mus per toli. Jeigu kalbėsime apie ekono- 
mines formas, tai, pavyzdžiui, biržą kaip „pirklių tur- 
gų“ sukūrė ne žydai, bet pirkliai krikščionys. Nuo 
specifinės žydų įtakos nepriklausė viduramžių teisės 
pritaikymas racionaliems nuolatinės įmonės tikslams. 
Be jų buvo sukurtos komanditinės bendrovės, maonai, 
įvairios privilegijuotos kompanijos ir pagaliau akcinės 
bendrovės, nors vėliau žydai aktyviai dalyvavo jas stei- 
giant. Pagaliau specifiniai modernūs viešojo ir priva- 
taus kredito teikimo principų pradmenys pirmiausiai 
atsirado viduramžių miestų dirvoje. Vėliau jų visiškai 
nežydiška viduramžiška teisinė forma buvo pritaikyta 
prie šiuolaikinės valstybės ir kitų kredito ėmėjų po- 
reikių. 

Tačiau svarbiausia - tikrai ilgame žydų ūkinės veik- 
los rūšių sąraše nėra (jei ir ne visiškai, tačiau tokiu 
mastu, kad to negalima nepastebėti) vienos, kuri yra 
ypač būdinga moderniajam kapitalizmui. Tai gamybi- 
nio (gewerblichen) darbo organizavimas namudinėje pra- 
monėje, manufaktūroje, fabrike. Kodėl taip yra? Kodėl 
tais laikais, kai (už atitinkamą atlyginimą) buvo gali- 

ma gauti valdovo patentą ir privilegiją kiekvienai pra- 
monės įmonei įsteigti, o getuose buvo pilna proletarų 
ir netrūko cechų nesuvaržytų veiklos sričių naujai pra- 
monei kurti, joks dievotas žydas kartu su dievotais 
žydų geto darbininkais nekūrė pramonės? T.y. kodėl 
jie nedarė to paties, ką nuveikė daugelis dievotų puri- 
tonų verslininkų drauge su dievotais darbininkais ir 
amatininkais krikščionimis? Ir kaip paaiškinti, kodėl, 
nors egzistavo platūs skurstančių žydų amatininkų 
sluoksniai, iki pat naujausiųjų laikų slenksčio nesusi- 
formavo specifinė moderni, t.y. pramoninė, buržuazija, 
išnaudojanti tų amatininkų darbą namudinėje pra- 
monėje? 

Beveik visame pasaulyje tam tikros kapitalistinio 
nuosavybės panaudojimo formos egzistuoja jau tūks- 
tančius metų. Tai yra tiekimai valstybei, mokesčių at- 
pirkimas, karo finansavimas, kolonijų ir plantacijų fi- 
nansavimas, tarpininkavimas, palūkininkavimas. Žydai 
dalyvavo būtent šioje beveik visais laikais ir beveik 
visose šalyse įprastoje veikloje, ypač būdingoje visai 
antikai, panaudodami specifines modernias teisės ir 
įmonės formas, kurios buvo sukurtos jau viduramžiais, 
bet ne žydų. Jų palyginti labai maža toje naujoje srity- 
je, kuri būdinga moderniajam kapitalizmui, - raciona- 
laus darbo (visų pirma gamybinio) organizavimo sri- 
tyje. Ir pirmiausia reikia paminėti tą ūkinį mentalitetą 
(Wirtschaftsgesinnunę), kuris nuo pat pradžių buvo ir 
tebėra tipiškas visiems prekeiviams (antikos, Rytų Azi- 
jos, Indijos, viduramžių) - ir smulkiems, ir stambiems. 
Jiems būdinga valia ir sugebėjimas be atodairos išnau- 
doti kiekvieną pasipelnymo šansą: „dėl pelno plaukti 
per pragarą, net jeigu sudegs burės“. Šis mentalitetas 
tikrai yra labai būdingas žydams, tačiau būtent jis nėra 

modernųjį kapitalizmą nuo kitų kapitalistinių epochų 
skiriantis bruožas. Kaip tik priešingai. Nei specifiniai 
nauji moderniosios ekonominės sistemos bruožai, nei 
specifiniai nauji moderniojo ekonominio mentaliteto 
bruožai nėra būtent Žžydiški. 

Svarbiausios šitai lemiančios priežastys yra susiju- 
sios su žydų ir jų religingumo kaip parijų tautos bei 
religingumo pobūdžiu. Visų pirma reikia nurodyti gry- 
nai išorines kliūtis, trukdančias dalyvauti gamybinio 
darbo organizavime. Jos yra susijusios su teisiškai ir 
faktiškai nesaugia žydų padėtimi. Tokioje padėtyje ga- 
lima verstis prekyba, visų pirma prekyba pinigais, bet 
ne organizuoti racionalias nuolatos veikiančias pramo- 
nės įmones su pastoviu kapitalu. Kita priežastis buvo 
vidinė etinė situacija. Žydai, būdami parijų tauta, iš- 
saugojo dvigubą moralę, kurios ūkiniuose mainuose iš 
pradžių laikosi visos bendrijos. Tai, kas uždrausta „bro- 
lių tarpe“, yra leidžiama svetimųjų atžvilgiu. Tautiečių 
atžvilgiu žydų etika yra neabejotinai tradicionalistinė. 
Be to (kaip teisingai nurodo Sombartas), rabinai darė 
nuolaidų, kartu ir pačių žydų elgesiui tarpusavio ver- 
slo santykiuose. Tai buvo nuolaidos doroviniam sil- 
pnumui (Laxheit). Tie, kurie jomis naudojosi, tiesiog 
neatitiko aukščiausiųjų žydų verslo etikos reikalavi- 
mų, 0 ne „pasitikrino“. 

Poelgiai, kurie buvo uždrausti žydų verslo santy- 
kiuose, santykiuose su svetimaisiais didžiąja dalimi pri- 
klausė etiniu požiūriu indiferentiško elgesio sričiai. To- 
kia yra pirmykštė visų pasaulio tautų verslo etika. 
Visiškai suprantama, kodėl žydai ją išsaugojo: su sve- 
timaisiais jie jau senovėje beveik visur susidūrė kaip 
su „priešais“. Visi gerai žinomi rabinų raginimai ir san- 
tykiuose su svetimaisiais būti patikimiems bei pasiti- 

kėti negalėjo pakeisti įspūdžio, kurį darė tas faktas, 
kad Įstatymas draudė imti palūkanas iš žydų, tačiau 
leido tai daryti su svetimaisiais. Tie raginimai nekeitė 
ir fakto, kurį teisingai pabrėžė Sombartas: nustatytas 
legalumo laipsnis (pavyzdžiui, pasinaudojant kitų klai- 
domis) svetimojo (o tai reiškia - priešo) atžvilgiu buvo 
mažesnis. Į Jahvės pažadų sukurtą parijų padėtį ir jos 
nulemtą nuolatinę svetimųjų panieką tauta galėjo rea- 
guoti tik taip: jos verslo moralė santykiuose su sveti- 
maisiais skyrėsi nuo moralės santykiuose su žydais. 
Tam nereikia jokių įrodymų; būtų visiškai nesupranta- 
ma, jeigu būtų priešingai. 

Galima pateikti tokį apibendrintą katalikų, žydų ir 
puritonų situacijos ekonominiame versle palyginimą. 
Giliai tikintis katalikas verslininkas nuolatos veikė to- 
kio elgesio srityje (arba priartėdavo prie jos), kur vieni 
poelgiai pažeidė popiežiaus nuostatus ir atliekant iš- 
pažintį buvo arba ignoruojami tik rebus sic stantibus**, 
arba leidžiami tik negriežtos (probabilistinės) moralės, 
kiti buvo abejotini, o tretiesiems Dievas bent jau nepri- 
tarė. Dievotas Žydas šioje srityje neišvengiamai darė 
tai, kas saviškių atžvilgiu tiesiogiai prieštaravo Įstaty- 
mui arba kas buvo abejotina tradicijos požiūriu, arba 
ką leido negriežta interpretacija. Nors tokie poelgiai 
buvo leidžiami svetimųjų atžvilgiu, tačiau jie niekada 
nebuvo teigiamai vertinami etiniu požiūriu. Žydo eti- 
nis elgesys galėjo būti laikomas tik atitinkančiu įpras- 
tinį vidurkį ir formaliai suderinamu su Įstatymu, Die- 
vo leistu ir moraliniu požiūriu indiferentišku. Visa tai 
yra tas realus pagrindas, kuriuo remiasi teiginiai, kad 
žydų legalumo standartas buvo žemesnis (tais atve- 
jais, kai tie teiginiai yra teisingi). Jeigu Dievas verslą 
apdovanodavo sėkme, tai žydui galėjo būti ženklas, 

kad jis šioje srityje nepadarė nieko, kas būtų tiesiogiai 
uždrausta, ir kad kitose srityse jis liko ištikimas Dievo 
įsakymams. Tačiau žydui buvo nelengva pasirodyti 
etiškam specifinėje modernioje verslo veikloje. 

Būtent tai darė dievotas puritonas. Ekonominėje 
veikloje jis nesivadovavo laisva interpretacija arba dvi- 
guba morale ir nedarė nieko, kas būtų etiniu požiūriu 
indiferentiška arba draudžiama. Priešingai, jo sąžinė 
buvo švari, nes jis viso savo gyvenimo būdo racionalią 
metodiką objektyvavo „įmonėje“, legitimavosi savo pa- 
ties ir savo bendruomenės akyse - tik tiek ir priklau- 
somai nuo to, kiek jo elgesys buvo absoliučiai neprie- 
kaištingas. Štai kas svarbiausia: joks tikrai dievotas 
puritonas negalėjo laikyti patinkančiais Dievui pinigų, 
įgytų iš palūkininkavimo, pasinaudojus partnerio klai- 
da (tai buvo leidžiama žydui), machinacijomis ir spe- 
kuliacija, dalyvaujant politiniuose ir kolonijiniuose 
grobimuose. Tvirta kaina, absoliučiai dalykiškas, nie- 
kinantis pinigų troškimą, absoliučiai legalus elgesys 
su visais buvo tie bruožai, kuriuos kvakeriai ir baptis- 
tai demonstruodavo santykiuose su kitais. Būtent tuo 
jie aiškino, kodėl bedieviai pirko iš jų , o ne iš saviškių, 
kodėl jiems, o ne saviškiams jie atiduodavo pinigus 
saugoti ir komanditinėms operacijoms ir taip juos tur- 
tino. Būtent šios jų savybės jiems rodė, kad jie yra Die- 
vo išrinktieji. 

Žydų teisės (parijų teisės) normos, reguliuojančios 
santykius su svetimaisiais, leido žydams su nežydais 
būti godžiais prekeiviais (puritonai tuo bjaurėjosi). Toks 
būdamas, dievotas žydas kartu galėjo būti teisuolis, 
griežtai vykdantis Įstatymą, giliai religingas, kupinas 
pasiaukojamos meilės savo šeimos ir bendruomenės 
nariams, gailesčio ir atlaidumo visiems Dievo kūri- 

niams. Dievotų žydų gyvenimo praktikoje veikla, Įsta- 
tymo leidžiama svetimųjų atžvilgiu, niekada nebuvo 
laikoma ta veikla, kuria reikia įrodyti tikrąjį paklusnu- 
mą Dievo įsakymams. Dievotas žydas savo vidinio eti- 
kos kriterijaus nevertino remdamasis tuo, ką jis manė 
esant leistina šioje srityje. Konfucianistui tikrąjį gyve- 
nimo idealą įkūnijo visapusiškai estetiškai ir literatū- 
riškai išsilavinęs, išmanantis ceremonijas ir visą gyve- 
nimą klasikus studijuojantis džentelmenas. Žydų 
idealas yra panašus. Tai Įstatymo kazuistiką išmanan- 
tis rašto mokslininkas, „intelektualas“, pragyvenantis 
iš savo verslo (kuris dažnai patikimas Žmonai) pajamų 
ir besigilinantis į šventuosius tekstus bei komentarus. 

Jėzus sukilo būtent prieš šį vėlyvojo judaizmo po- 
linkį į intelektualizmą ir rašto studijas. Nuo Jeruzalės 
polio dirvoje susidariusių sluoksnių jį skiria ne jo „pro- 
letariniai“ instinktai, kurie jam priskiriami, bet tikėji- 
mo būdas bei Įstatymo vykdymo lygis, skiriantis mažo 
miestelio gyventoją ir kaimo amatininką nuo Įstatymo 
studijų virtuozų, kurie visai kaip kurio nors antikinio 
didmiesčio piliečiai klausė: „Ar iš Nazareto gali būti 
kas gero?“**. Jėzui būdingas Įstatymo išmanymo ir vyk- 
dymo lygis atitinka tą vidutinį lygį, kurį tikrai pasiekia 
dirbantis žmogus, ir per šabą negalintis palikti duobė- 
je įkritusios avies. Tas Įstatymo išmanymo lygis, kuris 
yra privalomas tikrai dievotam žydui, jau vien dėl jau- 
nuomenės auklėjimo būdo labai pranoksta (ne vien kie- 
kybiškai, bet ir kokybiškai) puritonų Biblijos išmany- 
mą. Jį galima lyginti tik su indų ir persų Žiniomis apie 
ritualinį įstatymą. Skirtumas tik tas, kad žydų Įstaty- 
me, be ritualinių ir tabu normų, yra kur kas daugiau 
dorovinių normų. 

Žydų ekonominis elgesys buvo orientuotas tiesiog 
šių normų leidžiamo mažiausio pasipriešinimo krypti- 
mi. Praktiškai tai reiškė, kad „pasipelnymo instinktas“, 
kuris yra paplitęs visuose sluoksniuose ir tautose (tik 
veikia skirtingu būdu), buvo nukreiptas į prekybą su 
svetimaisiais, taigi —- su „priešais“. Dievotas žydas bu- 
vo miestietis jau Ozėjo** laikais, jau nekalbant apie 
laikotarpį po Babilono tremties. Visas Įstatymas yra 
prie to pritaikytas. Kadangi žydui ortodoksui reikėjo 
ritualinio gyvulių skerdiko, jis gyveno ne izoliuotai, 
bet bendruomenėje (Amerikoje, pavyzdžiui, tai ligi šiol 
skiria judaistus ortodoksus nuo reformatų). Šabo me- 
tai, kurių dabar galiojančius nuostatus beveik neabejo- 
tinai sukūrė miestiečiai rašto mokslininkai po Babilo- 
no tremties, padarė jų galiojimo srityje neįmanomą 
racionalią intensyvią žemdirbystę. Dar ir dabar žydų 
rabinai norėjo priversti pritaikyti tuos nuostatus sio- 
nistinėse Palestinos gyvenvietėse, o tai būtų jas suž- 
lugdę. Fariziejų laikais žodis „kaimietis“ reiškė antra- 
rūšį žydą, kuris nei visiškai laikosi Įstatymo, nei gali jo 
laikytis. Įstatymas draudė dalyvauti gildijų puotose ir 
apskritai bet kokį užstalės bendrumą su nežydais. O 
būtent šis bendrumas ir antikos, ir viduramžių laikais 
buvo pagrindas, būtinas įpilietinimui tam tikroje ben- 
druomenėje. Užtat rytietiškas „kraičio“ paprotys, ku- 
ris tikriausiai atsirado atėmus iš dukterų paveldėjimo 
teisę, skatino (ir tebeskatina) vedus užsiimti smulkiąja 
prekyba (dėl to dar ir dabar pameistrių ir mokinių 
žydų „klasinė sąmonė“ yra silpniau išsivysčiusi). 

Visus kitus ir dievoto žydo, ir dievoto hinduisto 
veiksmus kiekviename žingsnyje varžė Įstatymas. Kaip 
teisingai nurodė Gollmannas, tikras Įstatymo studijas 
lengviausia suderinti su pinigų skolinimo verslu, kuris 

reikalauja palyginti mažai nuolatinio darbo. Įstatymo 
ir intelektualistinių jo studijų rezultatas yra žydo „gyve- 
nimo metodika“ bei jo „racionalizmas“. „Tegul žmogus 
niekada nekeičia papročių“, reikalauja Talmudas. Tra- 
dicija paliko vienintelę etiniu požiūriu indiferentišką 
(santykiškai) sritį - ūkinį bendravimą su svetimaisiais. 
Visoje Dievui reikšmingo elgesio srityje dominuoja ne 
racionali, be išlygų grindžiama „prigimtine teise“, au- 
tonomiškai orientuota metodiška tikslinga veikla, bet 
tradicija ir jos kazuistika. Baimė pažeisti Įstatymą daro 
gilų, bet visiškai netiesioginį „racionalizuojantį“ po- 
veikį. 

Ir konfucininkas, puritonas, budistų ar kurios nors 
kitos religijos vienuolis, arabų šeichas, Romos senato- 
rius „budi“: yra susikaupęs, ramus, save kontroliuoja. 
Skiriasi savikontrolės pagrindas bei prasmė. Puritonas 
save budriai kontroliuoja dėl būtinybės pajungti savo 
padariškumą racionaliai tvarkai ir metodikai siekiant 
tikrumo dėl išganymo. Konfucininko savikontrolė ky- 
la iš padorumo ir orumo dvasia išauklėto, klasikinį 
išsilavinimą gavusio Žmogaus paniekos plebėjiškam ira- 
cionalumui. Budri senovės žydo savikontrolė kyla iš 
apmąstymų apie Įstatymą, kurie išlavino jo intelektą, 
ir būtinybės jį tiksliai vykdyti. Šiai dievoto žydo savi- 
kontrolei specifinį atspalvį suteikė bei poveikį padarė 
jo suvokimas, kad tik jis ir jo tauta turi šitą Įstatymą ir 
dėl to visame pasaulyje yra persekiojama ir drabstoma 
purvais. Vis dėlto jis yra privalomas. O vieną dieną, 
kuri staiga ateis ir kurios niekas negali Žinoti ar pa- 
greitinti, Dievas pakeis esamą socialinę tvarką Mesijo 
karalyste visiems, kas liko ištikimas Įstatymui. Žydas 
žinojo, kad nepaisydamos pašaipų jos jau laukė ir te- 
belaukia nesuskaičiuojamos jo tautos kartos. Šitas ži- 

nojimas kėlė tam tikro „superbudrumo“ (Uberwachheit) 
jausmą, su kuriuo siejosi būtinybė tuo tvirčiau grįsti 
savo orumo jausmą Įstatymu ir jo skrupulingu savi- 
tiksliu vykdymu, kuo didesnė darėsi tikimybė, kad Me- 
sijo karalystės dar ilgai reikės laukti. Galų gale ne ma- 
žiau svarbus veiksnys, lėmęs budrią žydų savikontrolę, 
buvo būtinybė būti atsargiems ir nepasiduoti jausmams 
galingų ir negailestingų priešų akivaizdoje. Prie jos pri- 
sidėjo anksčiau jau aptartas ressentiment poveikis. Jis 
buvo neišvengiamas dėl Jahvės pažadų ir jų nulemto 
šios tautos likimo, kuriam nėra lygių visoje istorijoje. 

Šios aplinkybės iš esmės ir lėmė judaizmo „raciona- 
lizmą“. Bet ne „askezę“. Judaizmas turi „asketinių“ 
bruožų, tačiau jie nėra svarbiausi. Dalis jų yra Įstaty- 
mo pasekmė, o kitų atsiradimą lėmė savita žydiškojo 
dievotumo problematika. Šiaip ar taip, asketiniai ju- 
daizmo bruožai yra tokie pat antraeiliai, kaip ir auten- 
tiška mistika. Apie ją mes čia nekalbėsime, nes kad ir 
kokia didelė būtų kabalistinės ir chasidistinės mistikos 
simptominė reikšmė, nė viena iš šių dviejų jos formų 
nebuvo tipiškų žydų ekonominio elgesio motyvų 
šaltinis. 

Judaizmas „asketiškai“ išsižadėjo visko, kas meniš- 
ka, ne vien dėl antrojo dekalogo įsakymo, kuris kadai- 
se plačiai išplėtotai judaistinei angelologijai tikrai su- 
trukdė tapti meno objektu. Šį išsižadėjimą visų pirma 
lėmė pamaldų sinagogoje pobūdis. Jas sudarė vien mo- 
kymas ir pamokymai (diasporoje taip buvo jau gero- 
kai iki šventyklos sugriovimo). Jau pranašai nuvertino 
plastinius kulto elementus, o orginius ir orkestrinius 
beveik visiškai pašalino. Panašiu keliu (tačiau dėl labai 
skirtingų motyvų) ėjo ir romėnai bei puritonizmas. Kar- 
tu nutrūko plastikos, tapybos, dramos normalūs ryšiai 

su religija. O stiprų (pasaulietinės) lyrikos nuosmukį, 
ypač seksualumo erotinės sublimacijos atoslūgį, paly- 
ginti su jos dar labai tiesmuka jusline kulminacija Gies- 
mių giesmėje, lėmė etinio požiūrio į šią sferą natūraliz- 
mas. 

Visus šiuos judaizmo praradimus sieja štai kas: Die- 
vo išrinktoji tauta, kuri kupina tikėjimo ir nebylių klau- 
simų laukė išvadavimo iš šios egzistencijos pragaro, 
galėjo pasikliauti tik Įstatymu ir senais pažadais. Net 
jeigu tradicija nebūtų užfiksavusi atitinkamų rabinų 
pasisakymų, minėtų lūkesčių šviesoje bet koks tiesio- 
ginis meninis ir poetinis pasaulio aukštinimas turėjo 
pasirodyti visiškai tuščias ir atitraukiantis nuo Viešpa- 
ties kelių ir tikslų. Juk pats to pasaulio sukūrimo tiks- 
las jau vėlyvosios Makabiejų karalystės amžininkams 
kartais atrodydavo labai problemiškas. 

Judaizme nėra to, kas „pasaulietinei askezei“ sutei- 
kia jos svarbiausią bruožą: vieningo santykio su „pa- 
sauliu“, kurio energetinis centras yra certitudo salutis. 
Ir šiuo atveju galutinė ir lemiama priežastis yra judaiz- 
mo kaip parijų religijos pobūdis bei Jahvės pažadai. 
Pats paskutinis dalykas, kuris galėjo ateiti į galvą tra- 
diciškai dievotam žydui, buvo kalvinistinis, pasaulieti- 
nis asketiškas požiūris į pasaulį, laikantis šį pasaulį 
„uždaviniu“ bei arena religiniam „pašaukimui“, kuris 
jį ir nuodėmę jame turi pajungti racionalioms apreikš- 
tos Dievo valios normoms - Dievo garbei ir savojo 
išrinktumo atpažinimo vardan. Dievotas žydas laikė 
pasaulį taip pagadintu Izraelio nuodėmės, kad jį galėjo 
pataisyti tik Dievo laisva valia padarytas stebuklas, ku- 
rio žmogus negalėjo pagreitinti. Žydo vidinis likimas 
buvo kur kas sunkesnis už tą, kuris teko puritonui, 
tikram dėl savo „išrinktumo“ anapusiniam gyvenimui. 

Jis turėjo susitaikyti su faktu, kad Dievo pažadų neati- 
tinkantis pasaulis egzistuos, kol Dievas leis. Jis turėjo 
būti patenkintas, jeigu Dievas dovanoja jam malonę ir 
sėkmę santykiuose su savo tautos priešais. Jeigu jis 
nori likti ištikimas savo rabinų nurodymams, jis tuose 
santykiuose turi legaliai ir blaiviai skaičiuoti, vengti ir 
meilės, ir neapykantos, būti „dalykiškas“ ir elgtis su 
svetimaisiais taip, kaip jam leido jo Dievas. 

Neteisingas yra teiginys, kad judaizmas reikalavo 
vien išoriškai laikytis Įstatymo. Tai, žinoma, yra natū- 
rali vidutinė tendencija. Tačiau postulatas ją pranoko. 
Tiesa, buvo atsižvelgiama būtent į atskirus veiksmus, 
kurie vienas su kitu buvo lyginami sudarant balansą. 
Požiūris į santykius su Dievu kaip į einamąją gerų ir 
blogų darbų sąskaitą su neaiškiu galutiniu rezultatu 
judaizme nėra oficialiai dominuojantis (beje, kartais jis 
būdingas ir puritonams). Vis dėlto metodiška asketiš- 
ka gyvenimo būdo orientacija, būdinga puritonizmui, 
judaizme dėl dvigubos moralės (ir kitų jau minėtų prie- 
žasčių) neišvengiamai buvo kur kas silpnesnė. Svarbu 
ir tai, kad čia, kaip ir katalikybėje, atskiras Įstatymo 
besilaikantis teisuolis kuria savo išganymo šansus, nors 
Dievo malonė (ir vienur, ir kitur) turi padėti įveikti 
žmogaus silpnumą, kuris, beje, toli gražu nebuvo vi- 
suotinai pripažįstamas (pavyzdžiui, katalikybės). 

Kai nunyko senovinė Palestinos laikų išpažintis (:he- 
šuba), bažnyčios institucinė malonė judaizmo liko kur 
kas mažiau išplėtota negu katalikybės. Kadangi reikė- 
jo atsakyti pačiam už save ir nebuvo tarpininkų, žydiš- 
kas gyvenimo būdas iš tikrųjų buvo kur kas autono- 
miškai metodiškesnis ir sistemingesnis už vidutinį 
katalikišką gyvenimo būdą. Tačiau būdingų puritoniš- 
kų asketinių motyvų nebuvimas ir iš esmės nekinta- 

mas žydų vidinės moralės tradicionalizmas nubrėžė 
ribą, kurios šis sumetodinimas negalėjo peržengti. Tai- 
gi judaizme aptinkame daugybę asketinių motyvų. 
Trūksta tik religinio saito — vienijančio pagrindinio as- 
ketinio motyvo. Aukščiausioji žydų dievotumo forma 
yra susijusi su „nuotaika“, o ne su aktyvia veikla. Kaip 
dievotas žydas galėjo pasijusti esąs Dievo valios vyk- 
dytojas, pašauktas racionaliai pertvarkyti šį iš esmės 
iškrypusį ir priešišką pasaulį, apie kurį jis nuo Hadria- 
no laikų žinojo, kad jo neįmanoma pakeisti Žmogaus 
darbais? Taip galėjo manyti žydas laisvamanis, bet ne 
dievotas žydas. 

Puritonai visada jautė ir savo vidinę giminystę su 
judaizmu, ir jos ribą. Taip pat tą principinę giminystę 
suvokė jau Pauliaus šalininkai krikščionybėje. Žydus 
ir puritonai, ir senovės krikščionys visada laikė Dievo 
išrinktąja tauta. Paulius padarė du dalykus, kurie anks- 
tyvajai krikščionybei turėjo didžiulių pasekmių. Pir- 
ma, jis žydų šventąją knygą padarė krikščionių šven- 
tąja knyga (tais laikais — vienintele) ir kartu pastatė 
labai tvirtą užtvarą visoms graikų (gnostinio) intelek- 
tualizmo įtakoms (kaip pabrėžė Wernle““). Antra, iš- 
manydamas dialektiką ne blogiau už rabinus, Paulius 
sutriuškino tai, kas Įstatyme buvo specifiškai žydiška: 
tabu normas ir specifinius mesianistinius pažadus, tu- 
rėjusius tokių pasibaisėtinų pasekmių, visą žydų reli- 
ginį orumą susiejusius su jų kaip parijų statusu. Pau- 
lius skelbė, kad Kristus tabu normas iš dalies panaikino, 
o pažadus iš dalies įvykdė. Jis triumfuodamas rėmėsi 
tokiu argumentu: Izraelio patriarchai, kurie gyveno iki 
Įstatymo įvedimo, vis dėlto gyveno pagal Dievo valią 
ir užsitikrino palaimą tikėjimu, kuris buvo jų išrinktu- 
mo įrodymas. 

Neprilygstamos Pauliaus misijos varomoji jėga bu- 
vo neregėtai pakilus išsilaisvinimo jausmas, kurį kėlė 
išsivadavimo nuo parijo dalios suvokimas. Tai buvo 
suvokimas, kad žydas gali būti graikas su graikais ir 
žydas su žydais ne per apšvietą, išsižadėdamas tikėji- 
mo, bet dėl paties tikėjimo paradoksalumo. Jis tikrai 
buvo laisvas nuo Dievo pažadų. Nuo pažadų to Die- 
vo, kurio paliktas jautėsi nukryžiuotas Išganytojas. 

Šių svarbiausių, pasmerkiančių žydus parijų padė- 
čiai grandinių sudaužymas turėjo daug pasekmių. Pa- 
kankamai gerai paliudyta baisi diasporos žydų neapy- 
kanta Pauliui. Pirmykštė krikščionių bendruomenė 
svyravo ir buvo sutrikusi, vyriausieji apaštalai bandė 
sukonstruoti visuotinai privalomą Įstatymo „etinį mi- 
nimumą“, pasiremdami paties Jėzaus Įstatymo supra- 
timu, o krikščionys žydai buvo atvirai priešiški Pau- 
liui. Kiekvienoje Pauliaus parašytoje eilutėje jaučiame 
Mesijo krauju iš beviltiškos „Įstatymo vergovės“ iš- 
pirkto Žmogaus entuziastingą džiaugsmą. Pasidarė ga- 
lima krikščionybės misija visame pasaulyje. 

Lygiai taip pat puritonai perėmė ne Talmudo ir ne 
Senojo Testamento specifinį žydišką ritualinį Įstatymą. 
Jie dažnai net smulkmeniškai perėmė kitus Testamente 
paliudytus Dievo valios apreiškimus (svyruodami, ko- 
kiu mastu juos dar laikyti nepraradusiais galios) ir su- 
jungė juos su Naujojo Testamento normomis. Būtent 
puritoniškos tautos, o ypač amerikiečiai, anksčiau be 
jokių išimčių absorbavo, o ir dabar palyginti lengvai 
absorbuoja (galų gale nepalikdamos jokių skirtumų) 
ne pamaldžius žydus ortodoksus, bet nuo ortodoksi- 
nio tikėjimo atskilusius reformuotus žydus (pavyzdžiui, 
Educational Alliance?“ auklėtinius mūsų laikais), o ypač 
krikštytus žydus. Tuo tarpu Vokietijoje dar daugelis jų 

kartų yra laikomos „asimiliuotais žydais“. Tuo taip pat 
pasireiškia faktinė puritonizmo ir judaizmo giminystė. 
Tačiau ir tie puritonizmo bruožai, kurie lėmė jo vaid- 
menį formuojantis ekonominiam mentalitetui, ir tie, ku- 
rie leido jam taip absorbuoti prozelitus žydus, kaip to 
nepavyko padaryti kitų religinių orientacijų tautoms, 
nėra Žydiški. 

Prie pasaulio yra „prisitaikiusi“ (tačiau visai kita 
prasme) ir jauniausia Artimųjų Rytų monoteistinė re- 
ligija, patyrusi didelę Senojo Testamento ir žydiškų bei 
krikščioniškų motyvų įtaką, - islamas. Pirmuoju (Me- 
kos) periodu eschatologinė Mahometo religija reiškėsi 
nuo pasaulio nusigręžusiuose pietistų būreliuose. Jau 
Medinoje ir vėliau, formuojantis ankstyvajai islamo ben- 
druomenei, ji virto tautine arabų ir visų pirma luomi- 
ne karių religija. Tie prozelitai, kurių atsivertimas liu- 
dijo lemiamą pranašo sėkmę, buvo galingų giminių 
nariai. 

Religinis šventojo karo įsakymas visų pirma siekė 
ne atversti, bet „kad jie (kitų knyginių religijų išpaži- 
nėjai) nusižeminę mokėtų duoklę (džizja)“. Taigi kad 
islamas savo socialiniu prestižu pranoktų kitas religi- 
jas, kai jų išpažinėjai bus paversti duoklininkais. Tai 
kartu su ta reikšme, kurią karo grobis turėjo anksty- 
viausiojo islamo santvarkoje, pažaduose ir visų pirma 
lūkesčiuose, pavertė jį valdančiųjų ponų religija (Her- 
renreligion). Ir galutiniai islamo ekonominės etikos ele- 
mentai yra grynai feodaliniai. Būtent patys dievočiausi 
jau pirmoje kartoje buvo ir patys turtingiausi. Arba, 
teisingiau, jie labiausiai pasipelnė iš karo grobio (pla- 
čiausia prasme). 

Tas vaidmuo, kuris islame tenka kariniu grobimu 
bei politinėmis priemonėmis sukauptam turtui bei tur- 

tui apskritai, yra pati didžiausia puritoniško požiūrio 
priešingybė. Musulmonų tradicija palankiai pasakoja 
apie prabangius dievotųjų drabužius, jų naudojamus 
kvepalus ir rūpestingai sušukuotas barzdas. Tradicija 
pasakoja, kaip Mahometas pasiturintiems žmonėms, 
kurie atėjo pas jį varganai apsirengę, pasakė, jog Die- 
vui, palaiminusiam žmogų turtu, patinka, kad „jis bū- 
tų matomas“. Mūsų kalba tariant, turtingasis privalo 
gyventi „kaip pridera jo luomui“. Tai visiškai priešta- 
rauja visai puritonų ekonominei etikai, tačiau atitinka 
feodalinę luomo sampratą. Mahometas Korane neat- 
meta jokios askezės (jis reiškia pagarbą pasninkauto- 
jams, maldininkams, atgailautojams), tačiau griežtai pa- 
sisako prieš vienuolystę (rahbanija). Kiek ji susijusi su 
skaistybe, Mahometas čia galėjo turėti tam tikrų asme- 
ninių sumetimų, panašių į tuos žinomus Lutherio pa- 
sisakymus, kuriais pasireiškė jo šiurkšti juslinė prigim- 
tis. Taip yra motyvuotas ir Talmude reiškiamas 
įsitikinimas, kad tas, kuris iki tam tikro amžiaus neve- 
dė, turi būti nusidėjėlis. Tačiau nė vienos etinės išga- 
nymo religijos hagiologijoje neįmanoma rasti nieko pa- 
našaus į pranašo pasisakymą, kuriame jis reiškia 
abejones dėl žmogaus, 40 dienų nevalgiusio mėsos, eti- 
nio charakterio. Taip pat neprilygstamas yra ir vieno iš 
ankstyvojo islamo šulų (kurį kai kas garbina kaip Mah- 
dį) atsakymas į klausimą, kodėl jis, kitaip negu jo tė- 
vas Alis, naudoja kosmetines priemones plaukų prie- 
žiūrai: „Tam, kad turėčiau pasisekimą tarp moterų“. 

Tačiau šiuo savo pavidalu islamas ir nėra išganymo 
religija. Jam svetima „išganymo“ etine prasme sąvoka. 
Jo Dievas yra visagalis, tačiau ir maloningas valdovas, 
O jo įsakymų vykdymas nepranoksta žmogaus išgalių. 
Daugelis islamo nuostatų buvo motyvuotos daugiau- 

sia politiškai. Tam, kad būtų sustiprinta išorinė smo- 
giamoji galia, buvo šalinama privačių asmenų nesan- 
taika. Čia priklauso ir teisėtų lytinių santykių suregu- 
liavimas griežtai patriarchaline dvasia bei visų jų 
neteisėtų formų draudimas (kadangi tebeegzistavo kon- 
kubinatas su vergėmis, o skyrybos buvo lengvos, tai 
teikė dideles seksualines privilegijas turtingiesiems), 
„lupikavimo“ draudimas, mokesčiai karo išlaidoms pa- 
dengti ir parama vargšams. Šias normas papildė parei- 
gos, skiriančios musulmonus nuo kitatikių: tikėjimo 
Dievu ir pranašu Mahometu pareiškimas (tai buvo vie- 
nintelis dogminis reikalavimas); vienkartinė kelionė į 
Meką; pasninkas dieną ramadano mėnesį; kasdienės 
maldos ir dalyvavimas bendrose pamaldose kartą per 
savaitę. Kasdieniame gyvenime galiojo tam tikros nor- 
mos apdarui (jos iki šiol tebeturi svarbią ekonominę 
reikšmę atverčiant laukines tauteles). Musulmonas tu- 
rėjo vengti tam tikrų nešvarių valgių, vyno ir azartinių 
lošimų (tai turėjo didelę įtaką požiūriui į spekuliaci- 
nius verslo sandorius). 

Ankstyvajam islamui yra svetimos individualios iš- 
ganymo paieškos bei mistika. Jo pažadai šiame gyve- 
nime yra turtas, galia, garbė. Tai pažadai kareiviams. 
Kareiviškas yra ir žadamas anapusiniame gyvenime 
juslinis rojus. Feodalinio pobūdžio buvo ir pirminė 
„nuodėmės“ sąvoka. Pranašas turėjo polinkį į stiprias 
juslines aistras ir dėl menkų priežasčių užsirūstinda- 
vo. Todėl jo „nenuodėmingumas“ yra vėlesnė teologi- 
nė konstrukcija. Pačiame Korane nėra nei jos, nei (po 
persikėlimo į Mediną) jokio nuodėmės „tragizmo“. Tai 
ir liko ortodoksinio islamo bruožu: pasak jo, „nuodė- 
mė“ yra ritualinis nešvarumas, religinė šventvagystė 
(pavyzdžiui, širk - politeizmas), konkrečių pranašo prie- 

sakų nesilaikymas, luominio orumo nepaisymas, kai 
nusižengiama papročiams ir padorumui. Specifinę luo- 
minę feodalinę dvasią išreiškia ir kiti ankstyvojo isla- 
mo bruožai: jis laiko savaime suprantamu dalyku ver- 
govę ir baudžiavą, poligamiją, panieką moterims ir jų 
pajungimą. Jo nustatytos religinės pareigos yra dau- 
giausiai ritualinio pobūdžio ir labai paprastos, 0 eti- 
niai reikalavimai — dar kuklesni. 

Islame atsirado daug vidinės įvairovės, kai susifor- 
mavo teologinė-teisinė kazuistika, filosofinės mokyk- 
los (vienos jų buvo švietėjiškos, o kitos — pietistinės), 
ir susikūrė dervišų ordinai, kuriems ligi šiol didelę įta- 
ką tebedaro indai. Tačiau svarbiausiais klausimais visa 
tai nesuartino islamo su judaizmu ir krikščionybe. Šios 
dvi religijos buvo biurgeriškos ir miestiškos, o islamui 
miestas turėjo tik politinę reikšmę. Oficialiojo islamo 
kulto pobūdis bei seksualinės ir ritualinės normos gali 
tam tikru mastu skatinti blaivų gyvenimo būdą. Smul- 
kieji biurgeriai labai dideliu mastu tapo beveik visur 
paplitusio dervišų religingumo terpe (Trūger). Jo nuo- 
latos didėjanti įtaka pranoko oficialiojo bažnytinio re- 
ligingumo galią. Tačiau ta kryptis, kuria gyvenimo bū- 
dą nukreipia šis iš dalies orginis, iš dalies mistinis, 
tačiau visada nekasdieniškas ir iracionalus religingu- 
mas bei kasdienė (visiškai tradicionalistinė) oficialioji 
islamo etika (labai veiksminga propagandiniu požiū- 
riu dėl savo paprastumo), savo pasekmėmis yra tie- 
siog priešinga puritoniškos ir kiekvienos pasaulietinės 
asketiškos gyvenimo metodikos krypčiai. 

Palyginti su judaizmu, islamas nereikalauja išsamaus 
Įstatymo žinojimo bei išlavinto kazuistinio mąstymo, 
kuris yra judaistinio „racionalizmo“ dirva. Religingu- 

mo idealas yra karys, o ne literatas. Nėra ir tų Mesijo 
karalystės žemėje pažadų, siejamų su skrupulinga išti- 
kimybe Įstatymui, kurie kartu su dvasininkų pateikia- 
ma Izraelio istorijos, išrinkimo, nuodėmės bei tremties 
doktrina nulėmė judaizmo kaip parijų religijos pobūdį 
bei pasekmes. 

Asketiškos islamo sektos egzistavo. Platūs senojo 
islamo karių sluoksniai buvo linkę į „paprastumą“, to- 
dėl jie nuo pat pradžių stojo į opoziciją Omejadų val- 
džiai. Jų gyvenimo džiaugsmą jie laikė nuosmukiu, pa- 
lyginti su griežta drausme įtvirtintose stovyklose, kur 
(Omaras užkariautose srityse sutelkdavo islamo karius. 
Dabar juos pakeitė feodalinė aristokratija. Tačiau tai 
buvo karinės stovyklos arba karinio riterių ordino as- 
kezė, bet ne vienuoliška ir tikrai ne biurgeriška aske- 
tinė gyvenimo būdo sistematizacija. Ji tikrai dominavo 
tik protarpiais ir pasižymėjo nuolatine tendencija virsti 
feodalizmu. -Jau kalbėjome apie visai kitokį poveikį, 
kurį tokiomis sąlygomis darydavo tikėjimas apvaizda. 
Galų gale į islamą įsiskverbė šventųjų kultas ir magija, 
visiškai atitraukdami nuo bet kokios tikros gyvenimo 
metodikos. 

Visiška ekonominių pasaulietinių religinių etikų 
priešingybė yra autentiškasis senasis budizmas, sutel- 
kiantis savo dėmesį į vidinę mistinę šviesą (žinoma, ne 
jo radikalios transformacijos Tibeto, Kinijos, Japonijos 
liaudies religijose). Ir ši etika yra „racionali“ nuolati- 
nės budrios visų gamtinių instinktų kontrolės prasme. 
Tačiau jos tikslas yra visai kitoks. Ieškoma išganymo 
ne vien nuo nuodėmės ir kančios, bet ir nuo paties 
kintamumo, pasitraukiant iš karmos priežastinio rato į 
amžiną ramybę. Tai yra ir gali būti tik paties atskiro 
žmogaus pastangų rezultatas. Nėra jokios predestina- 

cijos, tačiau nėra ir jokios dieviškosios malonės, maldų 
ir pamaldų. Kosminio atpildo mechanizmo, karmos, 
priežastingumas automatiškai skiria premijas ir baus- 
mes už atskirus gerus ir blogus darbus. Tos bausmės 
visada yra proporcingos poelgio blogumui. Todėl jos 
visada yra laikinos. Tad kol gyvenimo troškulys verčia 
veikti, tenka pasitraukti iš gyvuliškos, dangiškos ar pra- 
gariškos būties ir vis naujame žmogiškame gyvenime 
paragauti savo veiklos vaisių bei kurti sau naujus at- 
eities šansus. Kol gyvenimo (ir šio, ir anapusinio) „troš- 
kulys“ bei bejėgiška kova už savo individualų egzista- 
vimą su visomis jo iliuzijomis (visų pirma vieningos 
sielos ir „asmenybės“ iliuzijomis) absoliučiai nenuslo- 
pinami, tol ir tauriausias entuziazmas, ir pats purvi- 
niausias juslumas vėl veda nuo vienos individuacijos 
grandinės grandies prie kitos (kadangi budistinė me- 
tafizika nepripažįsta sielos, neteisinga šią grandinę va- 
dinti „metempsichoze“). 

Bet kokia racionali tikslinga veikla, išskyrus sutelk- 
tą vidinę kontempliaciją, kuri išvalo sielą nuo pasaulio 
troškulio, taip pat ryšys su kokiais nors pasaulio inte- 
resais visada atitolina nuo išganymo. Pasiekti išgany- 
mą yra skirta netgi nedaugeliui tų, kurie pasiryžta gy- 
venti be turto, skaistybėje, nedirbdami (nes darbas yra 
tikslinga veikla), - taigi iš išmaldos. Jie visą laiką (iš- 
skyrus liūčių periodą) klajoja, nutraukia visus asmeni- 
nius ryšius su šeima ir pasauliu ir vykdydami teisingo 
kelio (dharmos) priesakus siekia mistinės vidinės švie- 
sos būsenos. Jeigu ją pavyksta pasiekti, tai išgyvena- 
mas pakilus džiaugsmas ir švelnus beobjektės meilės 
jausmas suteikia didžiausią palaimą šiame gyvenime, 
kol nugrimztama į amžiną nirvanos miegą be jokių 
sapnų (tai vienintelė būsena, kurioje nėra jokių pakiti- 

mų). Visi kiti, laikydamiesi taisyklių bei susilaikydami 
nuo sunkių nuodėmių, gali pagerinti būsimojo gyveni- 
mo šansus. Tas gyvenimas dėl neapmokėtų etinių są- 
skaitų ir dėl, taip sakant, „neiškrauto“ gyvenimo troš- 
kulio kur. nors vėl neišvengiamai prasideda karmos 
priežastingumo dėka, kai tik pasibaigia dabartinis gy- 
venimas. Tačiau tikrasis amžinas išganymas tokiu at- 
veju neišvengiamai lieka nepasiekiamas. 

Joks kelias nuo šios vienintelės nuosekliai nuo pa- 
saulio bėgančios pozicijos neveda prie kokios nors eko- 
nominės ar racionalios socialinės etikos. Universali, vi- 
sus kūrinius aprėpianti „užuojautos nuotaika“, 
racionaliai kildinama iš visų gyvų ir todėl laikinų bū- 
tybių solidarumo, kurį lemia visiems bendras karmos 
priežastingumas, o psichologiškai plaukianti iš misti- 
nio, euforiško, universalaus ir akosmistinio meilės jaus- 
mo, negali būti jokios racionalios veiklos pagrindu. At- 
virkščiai, ta nuotaika jai trukdo. 

Budizmas yra viena tų išganymo doktrinų, kurių ir 
anksčiau, ir vėliau daug sukūrė aukštieji išsilavinę In- 
dijos intelektualų sluoksniai. Budizmas yra tik jų nuo- 
sekliausia forma. Jo siūlomas šaltas ir išdidus, vien 
savo jėgomis pasiekiamas išsivadavimas nuo būties 
kaip tokios niekada negalėjo tapti masiniu išganymo 
tikėjimu. Jis galėjo turėti įtakos ne tik išsilavinusių žmo- 
nių sluoksniui dėl to didžiulio (daugiausia maginio 
antropolatrinio) prestižo, kurį ten nuo seno turi šrama- 
nas (asketas). Kai tik budizmas pats tapo misionieriška 
„liaudies religija“, jis virto išganytojo religija (Heilands- 
religion), pagrįsta anapusinio karmos atpildo viltimis. 
Tų vilčių išsipildymą siekiama garantuoti maldingu- 
mo technika, kulto ir sakramentine malone bei gerašir- 

diška labdara. Savaime suprantama, kad budizmas kaip 
liaudies religija linksta perimti maginius vaizdinius. 

Pačioje Indijoje budizmas aukštesniuosiuose sluoks- 
niuose pralaimėjo vedomis grindžiamai išganymo filo- 
sofijai, kuri išgyveno savo renesansą. Masėse jis neat- 
laikė hinduistinių išganytojo religijų konkurencijos. Tai 
buvo įvairios višnuizmo, tantristinės magijos bei orgi- 
nio misterinio religingumo formos ir visų pirma bhak- 
tės (meilės dievui) maldingumas. Lamaizme budizmas 
tapo grynai vienuolišku religingumu, kurio religinė ga- 
lia teokratiškai valdomiems pasauliečiams buvo gry- 
nai maginė. Rytų Azijos regione budizmas konkuravo 
ir įvairiais būdais kryžminosi su kinų daoizmu. Labai 
smarkiai pakeitęs savo pirminį charakterį, jis tapo ti- 
piška liaudies masių religija, siūlančia išganymą ir ma- 
lonę anapus šio gyvenimo bei protėvių kulto. 

Tačiau nei budistinis, nei daoistinis, nei hinduisti- 
nis dievotumas nedavė impulsų (Antriebe) racionaliai 
gyvenimo metodikai. Kaip jau buvo anksčiau išaiškin- 
ta, indiškasis dievotumas savo prielaidomis yra pati 
stipriausia tradicionalistinė jėga, kokia tik gali būti, nes 
jis nuosekliausiai religiškai pagrindžia „organinę“ vi- 
suomenės sampratą ir besąlygiškai pateisina esamą ga- 
lios ir laimės pasiskirstymą, paskelbdamas jį mecha- 
niško proporcingo atpildo už ankstesniojo gyvenimo 
kaltes ir nuopelnus pasekme. 

Visos šios azijietiškos liaudies religijos paliko laisvą 
raiškos erdvę krautuvininko „pasipelnymo troškimui“, 
amatininko interesui „pramisti“ bei valstiečio tradicio- 
nalizmui. Jos leido netrukdomai gyvuoti filosofinei spe- 
kuliacijai bei luominei konvencinei privilegijuotųjų 
sluoksnių gyvenimo orientacijai. Japonijoje ši orienta- 
cija pasižymėjo feodaliniais bruožais, Kinijoje — patri- 

monialiniais-biurokratiniais ir todėl ryškiai utilitaristi- 
niais, Indijoje — iš dalies riteriškais, iš dalies patrimo- 
nialiniais ir iš dalies intelektualistiniais bruožais. Nė 
viena iš jų negalėjo pateikti kokių nors motyvų ar nu- 
rodymų, kaip racionaliai etiškai pagal Dievo įsakymus 
tvarkyti kūrinijos „pasaulį“. Visos jos laikė pasaulį tvirta 
duotybe, geriausiu iš visų galimų pasaulių. Aukščiau- 
siasis dievoto Žmogaus tipas — išminčius — turėjo tik 
tokį pasirinkimą: arba prisitaikyti prie dao, kuris išreiš- 
kia beasmenę pasaulio tvarką, o kartu - ir vienintelę 
tikrą dievybę, arba, atvirkščiai, savo paties pastango- 
mis išsivaduoti iš nepermaldaujamos priežastingumo 
grandinės pasitraukiant į vienintelę amžinybę: nirva- 
nos miegą be sapnų. 

„Kapitalizmas“ egzistavo visų šių religingumų dir- 
voje. Tačiau tik toks, koks Vakaruose egzistavo anti- 
kos ir viduramžių laikais. Nebuvo jokios raidos moder- 
niojo kapitalizmo linkme ir netgi jokių tokios raidos 
pradmenų (Ansūtze). Visų pirma nebuvo jokios „kapita- 
lizmo dvasios“ ta prasme, kokia ji yra būdinga asketi- 
niam protestantizmui. Tas, kas pasakytų, kad indų ar- 
ba kinų, arba musulmonų pirklys, krautuvininkas, 
amatininkas, kulis pasipelnyti nori mažiau už protes- 
tantą, visiškai nesiskaitytų su faktais. Tiesa yra prie- 
šinga: puritonizmui kaip tik būdingas racionalus etinis 
„pelno troškimo“ sutramdymas. Nėra jokių duomenų, 
kurie įrodytų, kad šio skirtumo priežastis yra mažesni 
įgimti „gabumai“ techniniam ir ekonominiam „racio- 
nalizmui“. Visos šios tautos šiandien importuoja bū- 
tent šią „gėrybę“ kaip svarbiausią Vakarų gaminį. Kliū- 
tys, su kuriomis šis importas susiduria, kyla ne iš 
galėjimo ar norėjimo (Konnens oder Wollens) srities, jas 
sukuria tvirtos tradicijos — visai taip pat, kaip pas mus 

viduramžiais. Tiek, kiek jos nėra susijusios su grynai 
politinėmis sąlygomis, kurias aptarsime vėliau?“ (su 
vidinėmis struktūrinėmis „valdžios“ formomis), prie- 
žasties visų pirma reikia ieškoti religijoje. 

Tik asketinis protestantizmas tikrai padarė galą ma- 
gijai, nepasaulietinėms išganymo paieškoms ir intelek- 
tualistiniam kontempliatyviam vidiniam „nušvitimui“ 
kaip jų aukščiausiajai formai. Tik jis sukūrė religinius 
motyvus siekti išganymo dirbant pagal pasaulietinę 
„profesiją“, kurią traktavo visiškai priešingai griežtai 
tradicionalistinei hinduistinei profesijos sampratai. Azi- 
jietiškam liaudies religingumui pasaulis liko didelis 
burtų sodas (Zaubergarten). Būdas, kuriuo jame (ir šia- 
pus, ir anapus) buvo galima susiorientuoti bei užsitik- 
rinti saugumą, buvo „dvasių“ garbinimas arba ritua- 
listinės, stabmeldiškos, sakramentinės išganymo 
paieškos. Nebuvo jokio kelio nuo šio maginio Azijos 
neintelektualų religingumo prie racionalios gyvenimo 
metodikos, kaip nebuvo kelio prie jos nuo konfucia- 
nistinio prisitaikymo prie pasaulio arba nuo budistinio 
pasaulio atsižadėjimo, arba nuo islamo skelbiamo pa- 
saulio valdymo, arba nuo žydų parijų vilčių ir ekono- 
minės parijų teisės. 

Magija bei tikėjimas demonais buvo ir prie antros 
didžiosios religijos, specifine prasme „atmetančios“ pa- 
saulį, - ankstyvosios krikščionybės — lopšio. Jos išgany- 
tojas visų pirma yra magas, o maginė charizma - esmi- 
nė jo specifinės savijautos atrama. Tačiau tos charizmos 
savitumą lemia, viena vertus, judaizmo pažadų, vie- 
nintelių tokių visame pasaulyje, ypatumai: Jėzus veikė 
pačių stipriausių mesianistinių vilčių laikais. Kita ver- 
tus, tą savitumą lemia aukščiausio lygio knyginis mo- 
kytumas, kuriuo pasižymėjo žydų dievotumas. Krikš- 

čionių Evangelija atsirado, priešingai, kaip neintelektu- 
alo kitiems neintelektualams („turintiems vargdienio 
dvasią“**) skelbiama žinia. „Įstatymą“, iš kurio Jėzus 
nenorėjo išbraukti nė vienos raidės, jis interpretavo ir 
suprato taip, kaip jį suprasdavo ir prie savo profesijos 
poreikių pritaikydavo nemokyti prastuoliai, dievoti kai- 
mų ir mažų miestelių gyventojai, skirtingai nuo hele- 
nizuotos aukštuomenės ir turtingųjų bei nuo virtuozų 
rašto mokslininkų ir fariziejų kazuistikos. Jėzus dau- 
geliu atvejų Įstatymą - būtent ritualinius Įstatymo nuo- 
status (ypač susijusius su šabo šventimu) - interpreta- 
vo švelniau, o kai kuriais atvejais (būtent skyrybų 
nuostatus) — griežčiau. Ir atrodo, kad Jėzus jau antici- 
pavo Pauliaus Įstatymo sampratą, kai sakė, kad Mozės 
Įstatymo reikalavimus lėmė tariamai dievotų Žmonių 
nuodėmingumas. Šiaip ar taip, Jėzus savo paties prie- 
sakus kartais pabrėžtinai priešpriešino tradicijai. 
Jėzui tą ypatingą jausmą ar žinojimą, kad jis yra 
išvien su dieviškuoju patriarchu, kad kelias prie jo ve- 
da tik per jį, suteikia ne tariami „proletariniai instink- 
tai“. Niekada nevalia pamiršti štai šių absoliučiai svar- 
bių jo mesianistinės savijautos komponentų: jis, 
nebūdamas rašto mokslininkas, turi valdžios demo- 
nams ir įtaigaus pamokslo chafizmą. Turi taip, kaip 
jos neturi joks rašto mokslininkas ir fariziejus. Ten, kur 
žmonės juo tiki - tik ten, ir niekur kitur, - jis gali pri- 
versti paklusti jam demonus (net ir tarp pagonių). To 
tikėjimo, kuris jam suteikia magišką stebuklingą jėgą, 
jis neranda savo gimtajame mieste, savo šeimoje, tarp 
turtuolių ir aukštuomenėje, tarp rašto mokslininkų ir 
virtuozų. Tačiau jis tą tikėjimtą randa tarp vargšų ir 
engiamųjų, muitininkų, nusidėjėlių ir netgi tarp Ro- 
mos kareivių. Todėl jo „vargas tau“ skamba Galilėjos 

miestuose, todėl jis rūsčiai prakeikia nepaklusnų figos 
medį, todėl jis vis labiau abejoja Izraelio išrinktumu, 
Jeruzalės šventyklos reikšme ir yra tikras dėl fariziejų 
ir rašto mokslininkų pražūties. 

Jėzus moko, kad egzistuoja dvi absoliučios „mirti- 
nos nuodėmės“. Viena jų yra „nusikaltimas Šventajai 
Dvasiai“*?. Ją padaro rašto mokslininkai, niekinantys 
charizmą ir jos turėtojus (Trūger). Antroji nuodėmė yra 
sakyti broliui „pusgalvi!““?. Tai yra nebroliškas inte- 
lektualo pasipūtimas prieš dvasios vargšą. Šita antiin- 
telektualistinė tendencija, ir graikų, ir rabinų išminties 
atmetimas yra vienintelis „luominis“ ir kartu labai spe- 
cifinis Evangelijos elementas. Ji toli gražu nėra gera 
žinia kiekvienam ir visiems silpniesiems. Žinoma, naš- 
ta yra lengva, tačiau tik tiems, kurie vėl gali pasidaryti 
kaip vaikai. Iš tikrųjų ji kelia didžiulius reikalavimus 
ir yra sakraline prasme griežtai aristokratinė. 

Jėzui nėra nieko svetimesnio už mintį, kad dieviš- 
koji malonė yra universali. Atvirkščiai, ją neigia visa jo 
skelbiama geroji žinia — tik nedaugelis yra išrinkti, kad 
įeitų pro siaurus vartus: tie, kurie juo tiki ir atgailauja. 
Kitus sudiržina ir sukietina pats Dievas. Žinoma, toks 
likimas pirmiausiai tenka išdidiesiems ir turtingiesiems. 
Palyginti su kitais pranašais, tai nebuvo visiška naujo- 
vė. Ir senieji žydų pranašai, matydami šio pasaulio di- 
džiųjų pasipūtimą, laukė Mesijo, kuris įjos į Jeruzalę 
ant vargšo Žmogaus nešulinio asilo ir taps karaliumi. 
Šie Jėzaus pamokymai neišreiškia jokios „socialinės“ 
pozicijos. Jėzus valgydavo pas pasiturinčius žmones, 
kuriais baisėjosi Įstatymo virtuozai. Ir turtingas jau- 
nuolis Jėzaus nurodymą išdalyti turtą turi įvykdyti tik 
tuo atveju, jeigu jis nori pasidaryti „tobulas“, t.y. jo 
mokinys. Tam, žinoma, reikia nutraukti visus saitus, 

siejančius su pasauliu: ir su šeima, ir su turtu. To pa- 
ties reikalavo ir Budha bei panašūs pranašai. Tačiau, 
žinoma (nors Dievas viską gali), prisirišimas prie „Ma- 
monos“ yra vienas didžiausių kliuvinių išsigelbėjimui 
dangaus karalystėje. Jis atitraukia nuo išganymo, kuris 
vienintelis yra svarbus. 

Jėzus tiesiai nesako, kad prisirišimas prie „Mamo- 
nos“ yra priešingas brolybei. Tačiau ši mintis jo pamo- 
kymuose glūdi. Jo priesakai taip pat skelbia pirmykštę 
mažų žmonių kaimyniškos tarpusavio pagalbos bėdo- 
je etiką. Žinoma, Jėzus „įsitikinimų etikos“ dvasia visa 
tai susistemina kaip „brolišką meilę“. Tokios meilės 
priesakas „universalistiškai“ pritaikomas kiekvienam, 
kas tam tikru metu yra „artimas“, ir iškeliamas iki akos- 
mistinio paradokso, kurį išreiškia teiginys, kad vien 
Dievas gali ir nori atlyginti. Reikalaujama besąlygiškai 
duoti, besąlygiškai mylėti net ir priešą, besąlygiškai 
priimti neteisybę ir nesipriešinti blogiui prievarta. Visi 
šie religinio heroizmo reikalavimai gali būti ir mistikos 
nulemto meilės akosmizmo rezultatas. Vis dėlto nega- 
lima ignoruoti (kaip dažnai pasitaiko) to fakto, kad 
Jėzus visus šiuos reikalavimus susieja su Žydiška atpil- 
do idėja: Dievas kada nors atlygins, atkeršys ir užmo- 
kės. Todėl to neturi daryti pats Žmogus, ir jis neturi 
didžiuotis savo geru darbu: taip jis praras Dievo atly- 
ginimą. Todėl kad sukauptum lobius danguje, reikia 
skolinti ir tam, iš kurio skolos tikriausiai neatgausi, 
nes kitaip nėra jokio nuopelno. Teisingo likimų sulygi- 
nimo idėja stipriai pabrėžiama legendoje apie Lozo- 
rių?' bei kitose vietose: jau todėl turtas yra pavojinga 
dovana. 

Tačiau svarbiausias dalykas, lemiantis išganymą, yra 
absoliutus indiferentiškumas pasauliui ir jo reikalams. 

Dangaus karalystė - džiaugsmo be kančių ir be kaltės 
karalystė žemėje - jau visai arti; ją dar pamatys dabar- 
tinė karta. Ji ateis kaip vagis naktį, ji jau prasideda tarp 
žmonių. Kas turi neteisingai įgyto turto, tegul nesika- 
bina į jį, o atiduoda kitiems, padarydami juos savo 
draugais. Tebūnie ciesoriui atiduota, kas jam priklau- 
so: argi visi šie dalykai yra svarbūs? Reikia melstis 
Dievui, kad jis duotų kasdieninės duonos, ir nesirū- 
pinti rytdiena. Žmogaus darbai negali pagreitinti Die- 
vo karalystės atėjimo. Tačiau jos atėjimui reikia ruoš- 
tis. Ir čia, nors Įstatymas formaliai nepanaikinamas, 
viskas susiejama su Žmogaus įsitikinimu (Gesinnung), 
visas Įstatymo ir pranašysčių turinys sutapatinamas 
su paprastu priesaku mylėti Dievą ir artimą, pridedant 
svarbių pasekmių turėjusį teiginį, kad tikruosius įsiti- 
kinimus reikia atpažinti iš jų vaisių, taigi iš jų įrodymų 
(Bewūhrung). 

Prisikėlimo vizijos, kurioms tikrai didelę įtaką turė- 
jo plačiai paplitę soteriologiniai mitai, sukėlė stiprų 
pneumatinių charizmų proveržį. Susikūrė krikščionių 
bendruomenė, kuriai vadovavo Jėzumi anksčiau neti- 
kėję jo šeimos nariai. Svarbių pasekmių turėjo Pau- 
liaus atsivertimas: jis sugriovė parijų religingumą (iš- 
saugodamas ryšį su senosiomis pranašystėmis) ir 
pradėjo misiją tarp pagonių. Tuo metu krikščionių ben- 
druomenių nuostata „pasaulio“ atžvilgiu jų misijos sri- 
tyje pasižymėjo dviem svarbiausiais bruožais. Jos laukė 
antrojo Kristaus atėjimo ir tikėjo lemiama charizmati- 
nių „dvasios“ dovanų reikšme. Pasaulis lieka toks, koks 
jis yra, iki ateis Viešpats. Atskiras Žmogus turi likti 
savo padėtyje ir laikytis „savo profesijos“ (xAno16), pa- 
klusdamas vyresnybei - išskyrus tą atvejį, kai ji reika- 
lauja, kad jis nusidėtų . 

Maxo Weberio Religijos sociologija parašyta Pirmojo pasauli- 
nio karo išvakarėse — tarp 1911 ir 1914 m. 1909 m. M. Weberis 
prisiėmė ekonomikos mokslo, tuometinėje Vokietijoje vadinto 
„Nacionaline ekonomija“ (Nationalėkonomie) arba „socialine eko- 
nomika“ (Sozialėkonomik), sąvado Socialinės ekonomikos apybraiža 
(Grundriss der Sozialūkonomik) leidėjo pareigas, parengė bendrą 
leidinio planą ir surado atskirų jo dalių autorius. Pirmasis šio 
leidinio tomas išėjo 1914 m. Pats M. Weberis šiam sąvadui rašė 
dalį, skirtą ekonomikos ir visuomenės santykių analizei. Į šią 
dalį įėjo skyrius, analizuojantis religijos, visuomenės ir ekono- 
mikos santykius. Tai ir yra skaitytojo dėmesiui pateikiamas teks- 
tas. Nei šio skyriaus, nei visos savo rašytos Socialinės ekonomikos 
apybraižos dalies M. Weberis nebaigė - darbą nutraukė 1914 m. 
prasidėjęs karas. Pirmajam pasauliniam karui pasibaigus, M. We- 
beris pratęsė darbą, parašė naują, prieš karą neplanuotą skyrių 
ir iš naujo perrašė kai kuriuos prieš karą parašytus šios dalies 
skyrius. Suredaguoti ar iš naujo parašyti skyrių apie religiją vo- 
kiečių sociologas nespėjo (mirė 1920 m. birželio 14 d.). Šį ir kitus 
prieš karą parašytus M. Weberio tekstus spaudai parengė jo 
našlė Marianne ir Heidelbergo universitete dėstęs ekonomistas 
Melchioras Palyi. Senus (parašytus prieš karą) ir naujus (para- 
šytus po karo) tekstus jie sujungė į vieną visumą. Taip atsirado 
ilgainiui išgarsėjęs M. Weberio veikalas Ekonomika ir visuomenė 

(Wirtschaft und Gesellschaft). Pirmasis jo leidimas išėjo 1922 m. 
kaip trečioji Socialinės ekonomikos apybraižos dalis. Tai yra ir skai- 
tytojui pateikiamo teksto pirmosios publikacijos data. Pirmaja- 
me Ekonomikos ir visuomenės leidime jis skelbiamas kaip antros 
dalies ketvirtas skyrius “Religijos sociologija (religinių bendruo- 
menių tipai)“ (Religionssoziologie (Typen religiūser Vergemeinschaf- 
tung)). Tekstas verstas iš penktojo Ekonomikos ir visuomenės lei- 
dimo (jį 1972 m. išleido Johannesas Winckelmannas), kuriame 
jis skelbiamas kaip antros dalies penktas skyrius. Pasaulyje Eko- 
nomikos ir visuomenės skyriai leidžiami ir kaip atskiros monogra- 
fijos, taip daroma ir šiuo atveju. Kad tekstą būtų lengviau skai- 
tyti, jis remiantis angliškojo Religijos sociologijos vertimo (The 
Sociology of Religion / transl. by Ephraim Fischoff. - Boston: Be- 
acon Press, 1963) pavyzdžiu skaidomas į smulkesnes, palyginti 
su vokiškais leidimais, pastraipas. Religijos sociologijos rankraš- 
tis, kuriuo naudojosi 1922 m. leidimo rengėjai, neišliko. Angliš- 
kajam vertimui Talcottas Parsonsas parašė vertingą konceptua- 
lų įvadą, kurio leidybos teisių, deja, nepavyko gauti. Smulkiau 
apie Ekonomikos ir visuomenės (įskaitant skyrių apie religijos so- 
ciologiją) teksto istoriją Žžr.: Winckelmann J. Max Webers hinter- 
lassenes Hauptwerk: Die Wirtschaft und die gesellschaftlichen Ord- 
nungen und Mūchte. Entstehung und gedanklicher Aufbau. — 
Tūbingen: J. C. B. Mohr (Paul Siebeck), 1986; Orihara H. Eine 
Grundlegung zur Rekonstruktion von Max Webers "Wirtschaft und 
Gesellschaft": Die Authentizitūt der Verweise im Text des "2. und 3. 
Teils' der 1. Auflage // Kolner Zeitschrift fūr Soziologie und Sozialp- 
sychologie. — 1994, Jg. 46, Hf. 1, S. 103-121; Schluchter W. Max 
Webers Beitrag zum "Grundriss der Sozialėkonomik': Editionsproble- 
me und Editionsstrategien // Kėlner Zeitschrift fur Soziologie und 
Sozialpsychologie. - 1998, Jg. 50, Hf. 2, S. 327-343; Orihara H. Max 
Webers Beitrag zum "Grundriss der Sozialokonomik': Das Vorkriegs- 
manuskript als ein integriertes Ganzes // Kėlner Zeitschrift fūr Sozio- 
logie und Sozialpsychologie. - 1999, Jg. 51, Hf. 4, S. 724—-735; Schluch- 


310 


PAAIŠKINIMAI 


ter W. 'Kopf oder 'Doppelkopf - das ist die Frage: Replik auf Hiroshi 
Orihara // Kėlner Zeitschrift fiir Soziologie und Sozialpsychologie. — 
1999, Jg. 51, Hf. 4, S. 735-743. Žr. taip pat: Norkus Z. Maxo 
Weberio suprantančioji socialinė ekonomika (arba vienos nesuprastos 
metodologinės programos rekonstravimas) // Sociologija. — 1999, 
Nr. 1(3), p. 79-92; 1999, Nr. 2(4), p. 41-48. 


! Įst 4, 40. Šventasis Raštas čia ir toliau cituojamas iš prof. 
Antano Rubšio versto Senojo Testamento ir prof. Česlovo 
Kavaliausko versto Naujojo Testamento leidimo, redaguoto Petro 
Kimbrio (Biblija arba Šventasis Raštas. Ekumeninis leidimas. — 
Vilnius: Lietuvos Biblijos draugija, 1999). 

* Mana - melaneziečių, polineziečių tikima antgamtinė jėga, 
laikoma gyvenimo pagrindu, lemiančiu bet kokią veiklą. Ji esanti 
būdinga visoms dvasioms, taip pat vadams, žyniams. Orenda — 
Šiaurės Amerikos indėnų irokėzų tikima neregima magiška jėga. 

3 „Dovanota malonė“ (Iot.). 

* Hermann Usener (1834-1905) — vokiečių filologas ir 
religijotyrininkas. 

? Amenchotepas IV - senovės Egipto XVIII dinastijos faraonas 
(1419 - apie 1400 m. pr. Kr.). Uždraudė Tebų dievo Amono Ra 


kultą ir paskelbė naują valstybinį dievo Atono kultą, o pats 
pasivadino Echnatonu („Atono tarnu“). 


* „Dievų“ (Iot.). 
" „Surišti“ (lot.). 
* „Iš naujo perskaityti, (mintyse) pakartoti“ (lot.). 


? Čia: „dievų ženklų“ (Iot.). Žodis numen gali reikšti ir patį 
dievą, dvasią arba bet kokią kitą paslaptingą ar grėsmingą 
antgamtinę būtybę ar jėgą. 

10 „Maldų formuliarai“ (lot.). 
"! „Tikrų dievų“ (Iot.). 


„Prietaras, prietaringa baimė“ (lot.). 


1 


(| 


„Kliedesys“ (Iot.). 


4 Titas Livijus (59 m. pr. Kr. - 17 m. po Kr.) - Romos istorikas. 
Parašė didžiulę 142 knygų Romos istoriją - nuo Romos įkūrimo 
iki Druzo Vyresniojo mirties (9 m. pr. Kr.). 


5 „Giminė“ (Iot.). 


le Agnatai (iš lot. agnatus — „giminaitis iš tėvo pusės“) - 
romėnų teisėje visi tėvui pavaldūs laisvi žmonės (ne vergai), 
kilę iš vieno protėvio arba patekę į šeimą dėl įsūnijimo ar 
santuokos, germanų teisėje — vyro linijos kraujo giminaičiai vyrai. 
Agnatinis principas paveldėjimo teisėje reiškia, kad mirusiojo turtą 
paveldi agnatai. 


V Midjaniečiai - Abraomo ir Ketūros sūnaus Midjano 
palikuonys, nesutaikinami žydų priešai. Senajame Testamente 
pasakojama apie naikinamąjį žydų karą su midjaniečiais. Žr. 
Sk 25; 31; taip pat žr. Pr 36, 35, Joz 13, 21, Ts 6-8, 1 Kar 11, 18, 
Iz 60, 6. 


18 „Patraukti dievus į savo pusę“ (lot.). 


" Markas Furijus Kamilas (apie 477-365 m. pr. Kr.) - Romos 
karvedys ir politikas. Po dešimt metų trukusios apsiausties (406— 
396 m. pr. Kr.) paėmė etruskų Vejų miestą. 


20 Žr. 1 Sam 46. 
2! Larai - romėnų dievai, namų ir šeimos globėjai. 


2 Vienas iš Dievo vardų Senajame Testamente, reiškiantis 
„kariaunų Viešpats“ (hebr.). 


3 „Tėvų, šeimų galvų“ (lot.). 


2 „Liaudies tribūnas“ (Iot.). 

5 „Šventas, neliečiamas“ (Iot.). 

? Auspicijai Romoje - ateities būrimas iš pranašingo paukščių 
elgesio. Teisė atlikti auspicijus buvo vienas iš aukščiausiosios 
valdžios atributų. 

ž „Teisėta pilnutinė valdžia“ (Iot.). 

* „Pareigybiniais įgaliojimais“ (Iot.). 

* Turimas galvoje Totas - egiptiečių išminties, skaičiavimo 
ir rašymo dievas. 

 Henoteizmas — politeizmo atmaina, kai vienas iš dievų 
laikomas vyriausiu ir galingiausiu ir vienintelis yra garbinamas. 

32 Max Miller (1823-1900) - vokiečių orientalistas ir 
religijotyrininkas. 


2 Soma - gėrimas, naudotas vedų epochos Indijos arijų kulto 
apeigose. Plačiau žr.: Beresnevičius G. Religijų istorijos metmenys. — 
Vilnius: Aidai, 1997, p. 169-171. 


“ Atpirkimo ožius senovės žydai aukodavo Permaldavimo 
dieną. Vienas ožys būdavo paskerdžiamas, o kitas, išpažinus 
virš jo visas izraelitų kaltes ir nuodėmes, būdavo išvaromas į 
dykumą. Žr. Kun 16. 


3 „Bendrumas“ (lot.). 
5 „Duodu, kad duotum“ (Iot.). 


* M. Weberis turi galvoje veikalo Ekonomika ir visuomenė 
skyrius, skirtus valdžios sociologijos problematikai. 


“ 479 m. pr. Kr. prie Bojotijos miesto Platajų Spartos karve- 
džio Pausanijo vadovaujamos jungtinės graikų pajėgos sumušė 
persus ir iškovojo lemiamą pergalę. 


3 Užkariavus Jericho miestą, Achanas pasisavino dalį sunai- 
kinti skirtų šventųjų trofėjų. Viešpats užsirūstino ant izraelitų, 
ir jie pralaimėjo kitą mūšį. Tada Achano nusižengimas buvo 

atskleistas, o jis pats su šeima Jozuės įsakymu buvo užmuštas ir 


palaidotas po akmenų krūva. Žr. Joz 7. 


* M. Weberis turi omenyje Ekonomikos ir visuomenės skyrių, 


kuriame nagrinėjami asociacijų ir bendruomenių tipai. 

* Žr. Apd 10, 24—48; 11, 1-18. M. Weberio minimas įvykis 
įvyko ne Antiochijoje, bet Cezarėjoje. 

* 1 Kor 7, 20. 

* Kurt Breysig (1867-1940) - vokiečių istorikas ir sociologas. 

* Žr. Am 7, 14-15. 

* 2 Tes 3, 10. 

5 Erwin Rohde (1845-1898) - vokiečių filologas klasikas. 


* Aisimnetai - senovės Graikijos miestų išrinkti pareigūnai, 
tvarkytojai, teisėjai, kurie veikė remdamiesi įstatymais. Solonas 
(640—561 m. pr. Kr.) - Atėnų politinis veikėjas ir poetas, įstatymų 
leidėjas, sukūręs pirmąją Atėnų konstituciją. Charondas (VI a. pr. 
Kr.), kilęs iš Katanės, bendrapiliečių buvo paskirtas valstybės 
tvarkytoju. Jo įstatymai ypač pagarsėjo Pietų Italijoje. 


“ Podestė — daugelio Italijos miestų-komunų vykdomosios 
ir teisminės valdžios vadovas (XII-XVI a.), paprastai renkamas 
iš svetimšalių laikotarpiui nuo 6 mėn. iki vienerių metų. 


*8 Sabo metai - kas septinti metai Izraelyje, kai visa žemė 
neturėjo būti dirbama. Žr. Kun 25, 2. 


* Omaras I (apie 591644) - vienas iš artimiausių Mahometo 
bendražygių, kalifas (634-644). 


* „Mokinys, kartu atliekantis tarno pareigas“ (lot.). 


31 Šankara (apie 788-820) - indų filosofas ir religijos reforma- 
torius, Žymiausias advaitos vedantos teoretikas. Ramanudža (XI- 


XII a.) - indų filosofas, hinduizmo teologas, vedantos teoretikas. 

? John Wesley (1703-1791) - Anglijos metodistų atšakos 
įkūrėjas. 
3 Mormonų bažnyčią įkūrė Josephas Smithas (1805-1844), 
1830 m. išleidęs „Mormono knygą“. 


* Montanas (II a.) - Frygijos dvasininkas, įkūręs montanistų 
sektą. Ši ankstyvosios krikščionybės sekta propagavo asketizmą, 
misticizmą, skelbė greitą antrąjį Kristaus atėjimą. Novacianas 
(III a.) - Romos dvasininkas, įkūręs ankstyvosios krikščionybės 
sektą, kurios nariai reikalavo pašalinti iš bažnyčios visus dėl 
imperatoriaus Decijaus persekiojimų laikinai išsižadėjusius 
krikščionybės ir aukojusius pagonių dievams. 

Manis (apie 215-276) - persų religijos reformatorius, manei- 
chizmo - dualistinės religijos, sujungusios zaratustrizmo, krikš- 
čionybės ir gnosticizmo elementus, - įkūrėjas. Manus — kitas 
Manio vardas. 


* George Fox (1624-1691) - kvakerių sąjūdžio (jo nariai patys 
save vadina „Bičiulių draugija“) įsteigėjas. 

? Mahavyra („didvyris“) - džainizmo įkūrėjo Vardhamanos 
(VI a. pr. Kr.) garbės titulas. 


*" „Pranašiausias karalius“ (gr.). 


* Tai Ksenofonto (apie 430-354) veikalas (Kyro ugdymas), 
kuriame, remdamasis Kyro Vyresniojo gyvenimo vaizdais, jis 
išdėsto mintis apie idealų valdovą, jo auklėjimą ir valdymo 
principus. 


* Christian Bartholomae (1855-1925) - vokiečių indoeuropeis- 
tas, germanistas ir iranistas. Gatos - eiliuoti Zaratustros pamoks- 
lai, įeinantys į Jasną - liturginę Avestos dalį. 


6 Sasanidai — Persijos valdovų dinastija. Valdė nuo 226 ar 
227 m. iki 651 ar 652 m. 


| Mazdaizmas — giminiška zaratustrizmui iranėnų religija, 
kurioje garbinamas šviesos ir gėrio dievas Ahūra Mazda 

(zaratustrizmas be Zaratustros). Achemenidų (Persijos valdovų 
dinastija, valdžiusi 558—330 m. pr. Kr.) laikais mazdaizmas buvo 
valstybinė religija. 


* Kongregacionalistai — kalvinistų atšaka, susidariusi XVI a. 
antroje pusėje Anglijoje. Per Anglijos revoliuciją (1640-1660) buvo 
stipriausia jos politinė jėga, reiškėsi kaip independentų partija. 
Reikalavo kiekvienos bendruomenės (kongregacijos) nepriklau- 
somybės nuo aukštesniosios bažnytinės ir pasaulietinės valdžios. 


8 Žr. 61-ą paaiškinimą. 


* Dukart gimusiais hinduizmas laiko trijų aukštesniųjų kastų 
(brahmanų, kšatrijų ir vaišijų) atstovus. „Antruoju gimimu“ 
laikomos iniciacijos apeigos, kuriomis suteikiama teisė skaityti 
vedas ir jų klausytis. 


5 M. Weberis turi galvoje Laišką Filemonui, įeinantį į Naująjį 
Testamentą. 


“6 Filiogue („ir iš sūnaus“ (lot.)) - katalikų dogmatikos formulė, 
teigianti, kad Šv. Dvasia kyla ne tik iš pirmojo Švč. Trejybės 
asmens (Dievo Tėvo), bet ir iš antrojo (Dievo Sūnaus). Stačiatikiai 
filiogue nepripažįsta. Ši dogma vėliau tapo viena iš Bažnyčios 
skilimo priežasčių. 

* Monofizitai - krikščionybės srovė, pripažįstanti, kad Jėzus 
Kristus buvo tik Dievas (vienos prigimties), o ne dievažmogis. 
Atsirado V a. Monofizitizmą išpažįsta koptų, sirų jakobitų ir 
armėnų Grigaliaus bažnyčios. 


* Rechabai — asketiškai gyvenusių izraelitų giminė, Rechabo 
palikuonys. Jie griežtai laikėsi savo tėvo Jehonadabo priesako 
niekada negerti vyno, neveisti vynuogynų. Pranašas Jeremijas 
juos kėlė pavyzdžiu kitiems žydams (žr. Jer 35, 1-19). Nazyrai - 
davusieji įžadą pasišvęsti Viešpačiui vyrai ar moterys. Jie 
privalėjo negerti vyno, nekirpti plaukų, neskusti barzdos, neliesti 
numirėlio ir t.t. (žr. Sk 6, 1-21). 

“ Antrajame budistų susirinkime, kuris įvyko Vaišalyje I a., 
budizmas skilo į dvi svarbiausias šakas — konservatyvesnę ir 
griežtesnę hinajaną ir liberalesnę mahajaną, kuri asimiliavo kitų 
religijų elementus, išplėtojo ritualą. M. Weberio minimi „10 
punktų“ daugiausia apima nesutarimus dėl išganymo ir nirvanos 
pasiekimo būdų. 


“ Brahmanai — vedų dalis, brahmanų teologiniai traktatai, 
aiškinantys aukojimo prasmę ir tikslą. Spėjama, kad jie parašyti 
tarp X ir VI a. pr. Kr. Atharvaveda, paskutinė iš keturių vedų, 
susidedanti iš himnų dievams, užkeikimų, maginių formulių, 
liaudies apeigų, buvo susisteminta apie X-VIII a. pr. Kr. Rigveda 
(Himnų knyga), pirmoji iš keturių vedų, yra seniausias Indijos 
literatūros paminklas, sukurtas apytikriai XV-X a. pr. Kr. 


"" Hermann Oldenberg (1854-1920) - vokiečių indologas. 


" Zendavesta - komentarais papildytas Avestos (šventosios 
zaratustrizmo knygos) tekstas. Haoma — šventasis gėrimas, 
vartojamas zaratustrizmo kulto apeigų metu. Plačiau apie tai 
žr.: Beresnevičius G. Religijų istorijos metmenys. - Vilnius: Aidai, 
1997, p. 134-135. 


“ Žr. Ts 5. Deboros giesmėje apdainuojama izraelitų pergalė 
prieš Kanaaną. 


"* Žr. Ts 6-8. 
“ Donatistai — IV-V a. religinis judėjimas, kurio šalininkai 


kaltino krikščionių bendruomenių vadovus pasidavus pagoniškai 
Romos valdžiai (pradedant Konstantino II laikais). 


"* Taboritai - radikali husitų grupuotė, kurią sudarė valstiečiai, 
miestų varguomenė, nusigyvenę riteriai. Reikalavo reformuoti 
religinę doktriną ir visuomeninius-politinius santykius. Reiškėsi 
XV a. pirmoje pusėje. 


“ Parsizmas — Zzaratustrizmo pavadinimas Indijoje. 

** Richard Baxter (1615-1691) - anglų puritonų teologas. 
"Adolf von Harnack (1851-1930) — vokiečių bažnyčios istorikas. 


5 Condė - Prancūzijos aristokratų giminė, Bourbonų giminės 
atšaka. Čia turimas omenyje Louis I de Bourbon (1530-1569) 
arba jo sūnus Henri I (1552-1588) - hugenotų karo vadai XVI a. 
Prancūzijoje vykusių religinių karų metu. 


8 „Priversk įeiti“ (lot.). 


82 Sipahiai - Osmanų imperijos kariai feodalai, už karo tarnybą 
gaudavę žemės valdas - beneficijas. 


8 Valhala — karių rojus senovės germanų ir skandinavų 
mitologijoje, Odino pilis Asgarde, kur rinkdavosi mūšyje kritę 
arba nuo žaizdų mirę didvyriai. 


8 Tamplieriai — katalikų vienuolių karinis ordinas, įkurtas 
kryžiaus žygių į Palestiną metu (1118 m.). Panaikintas 1312 m. 


Š Sikhai - Indijoje paplitusios monoteistinės religijos, kurios 
pradininkas buvo Nanakas (1469-1538), išpažinėjai. 


8 Mitra - indoiranėnų saulės ir šviesos dievas, valdovų ir 
karių globėjas. Mitraizmas II-IV a. buvo oficialiai išpažįstamas 
Romos imperijoje ir buvo pagrindinis ankstyvosios krikščionybės 
varžovas. 


* Lucijus Aurelijus Komodas (161-191) - Romos imperatorius 
(180-191), Marko Aurelijaus sūnus. Julianas Apostata (332-363) — 
Romos imperatorius (360-363). Bandė restauruoti pagonybę. 


* Gajus Oktavijus Augustas (Gajus Julijus Cezaris Oktavianas, 
63 m. pr. Kr.-14 m. po Kr.) - Romos imperatorius (nuo 27 m. pr. 
Kr.), įvedęs principatą - valdymo formą, kai imperatorius, 
faktiškai būdamas vienvaldis, formaliai buvo laikomas tik 
pirmuoju (princeps) tarp senatorių; formaliai išliko ir respublikos 
laikų įstaigos. 


* Vallabha, Svamis (1479-1531) - hinduistų teologas. 

*“ Krišna - hinduistų dievas, piemenų globėjas, populiariausias 
Višnaus avatara (įsikūnijimas). Radha - Krišnos mylimoji pieme- 
naitė. 
*! Arte di Calimala - vienas iš įtakingiausių cechų viduramžių 
Florencijoje. 


* Arminijonai - kalvinistų sekta, atsiradusi XVII a. pradžioje 
Olandijoje. Ją sudarė evangeliko reformato J. Arminijaus (1560- 
1609) sekėjai. Jie atmetė Calvino predestinacijos koncepciją, teigė 
žmogų turint laisvą valią, pabrėžė išganymo priklausomybę nuo 
žmogaus poelgių. Kitaip dar vadinami remonstrantais. 


* Štundistai - bendras kelių krikščionių sektų, dėl protestan- 
tizmo įtakos XIX a. pirmoje pusėje atsiradusių Rusijoje ir 
Ukrainoje, pavadinimas. Vėliau susiliejo su baptistais. Skopcai — 
krikščionių sekta, XVIII a. pabaigoje atsiskyrusi nuo chlystų 
sektos Rusijoje. Svarbiausia moralinio ir ritualinio švarumo 
išsaugojimo sąlyga laikė kastraciją. 


* Hamurabis - Babilono valdovas 1792-1750 m. pr. Kr. 


* M. Weberis turi galvoje tuos Ekonomikos ir visuomenės 
skyrius, kuriuose aiškinamos klasės ir luomo sąvokos. 


* M. Weberio mėgstama metafora, kurią inspiravo to paties 
pavadinimo J. W. Goethe's romanas (1809) ir XVIII a. chemijos 
teorijos. Vėliau cheminių elementų „atrankinės giminystės“ 
sąvoką pakeitė „valentingumo“ sąvoka. 


* „Jeigu kai kurios šakos nulaužtos, o tu, laukinis alyvmedis, 
esi jų vietoje įskiepytas ir tapęs šaknies bei alyvmedžio sulčių 
dalininku, tai bent nesididžiuok prieš anas šakas!“ (Rom 11, 17— 
18). 

* Gr. 7ve0Ua - „dvelkimas, pūtimas, kvėpavimas, gyvybė, 
dvasia“. Tai senovės graikų filosofijos bei religijos ir krikščiony- 
bės sąvoka, ne visada vartojama ta pačia reikšme. Pavyzdžiui, 
gnostikai pneumą suprato kaip dvasią, kurią turį tik aukščiausio- 

sios kategorijos Žmonės, jų vadinami pneumatikais. Krikščiony- 
bėje pneuma — trečiasis Švč. Trejybės asmuo. 
* Humiliatai — religinė pasauliečių organizacija, atsiradusi 
Milane XII a. pirmoje pusėje dėl Bernardo Klerviečio įtakos. 
Humiliatai neatsisakė šeimos ir įprasto gyvenimo. 


10 Žr. Rom 16, 11. 


1! Žr. Gal 3, 13; Ef 1, 7. Gustav Deissmann (1866-1937) - 
vokiečių liuteronų teologas, Naujojo Testamento tyrinėtojas. 


102 Aristotelis Nikomacho etikoje (1161 b 5) rašė: „Juk vergas - 
tai gyvas įrankis, įrankis - negyvas vergas“ (Aristotelis. Rinktiniai 
raštai. — Vilnius: Mintis, 1990, p. 225). 


18 Werner Sombart (1863-1941) — vokiečių ekonomistas, 


istorikas ir sociologas. 


4841 


14 Žr. 11-ą skyrių „Religinė etika ir „pasaulis““. 


105 Bhakti - „atsidavimas, meilė dievui“ (skr.). Bhaktės doktriną 
propagavo XII-XVII a. hinduistiniai liaudies religiniai sąjūdžiai, 
kurių šalininkai svarbiausia išganymo sąlyga laikė bhaktę, o ne 
religinę ir filosofinę išmintį ar ritualinį uolumą. 


106 Nicola Pisano (1220-1278 ar 1284) - italų skulptorius. 

17 Parijai - „neliečiamųjų“ kasta Pietų Indijoje; aukštesniųjų 
kastų nariams su jais buvo draudžiama bendrauti, jie buvo 
beteisiai ir niekinami. 

"8 Kadi - musulmonų teisėjas, nagrinėjantis civilines ir 
kriminalines bylas remdamasis šariatu ir teisingumo jausmu. 


19 Omejadai - arabų kalifų dinastija, valdžiusi 661-750 m. 


"0 Kerštingumas, pagieža, išgyvenami asmens, kuris trokšta 
atkeršyti, bet negali to padaryti (pranc.). 


"! Aleksandras Janajas - Judėjos karalius (103-76 m. pr. Kr.), 
pagarsėjęs Žiaurumu. 

"2 Megido mūšyje (609 m. pr. Kr.) karaliaus Jošijo 
vadovaujami žydai pralaimėjo faraono Nekojo vadovaujamai 
Egipto kariuomenei, o pats Jošijas žuvo (žr. 2 Kar 23, 29). 


"5 „Tikrumo dėl išganymo“ (Iot.). 
" Žr. Lk 16, 19-31. 
"5 Budistų vienuolis. 


"ie Laozi (VI-V a. pr. Kr.) - pusiau legendinis kinų filosofas, 
Konfucijaus amžininkas. 


"* Alphons Salmeron (1515-1585) ir Diego Lainez (1512-1565) — 
Loyolos bendražygiai, drauge su juo įkūrę Jėzuitų ordiną. 


"š Al Gazalis (1085-1111) - musulmonų teologas ir mistikas. 


"* Sankhja - viena iš ortodoksinių (pripažįstančių vedų auto- 
ritetą) Indijos filosofinių sistemų. Plačiau žr.: Paixakpnuunan C. 
Huduūckaa bunococbua. - MockBa: H3naTenbcTBO HHOCTpPaHHOKH 
nHTepaTYPbI, 1993. - T. 2. - C. 218-295. 


122 Šramanai (pažodžiui - „asketai“ (skr.)) - ilgainiui taip buvo 
pradėti vadinti visi neortodoksinių mokyklų ir srovių atstovai, 
nepripažinę vedų autoriteto ir brahmanų socialinių privilegijų. 


!2! Mandeizmas - sinkretinė religija, atsiradusi Mesopotamijoje 
pirmaisiais amžiais po Kr., turinti senovės babiloniečių religijos, 
zaratustrizmo, judaizmo, krikščionybės (ypač gnosticizmo) 
elementų. Konkuravo su krikščionybe, vėliau susiliejo su 
manicheizmu. 


122 Pistikais (gr. ziotiG - „tikėjimas“) gnostikai vadino 
neturinčius ezoterinio religinio žinojimo. 

123 Chasidizmas - žydų religinis sąjūdis, kilęs XVIII a. pradžioje 
Lenkijoje ir Rusijoje. Orientavosi daugiausia į tamsią varguome- 
nę. Rėmėsi Kabala. Teigė, kad tikrasis religingumas nepriklauso 


nuo žmogaus išsilavinimo ir yra prieinamas kiekvienam. Pabrėžė 

intymų bendravimą su Dievu, paverčiantį žmogų aiškiaregiu, 
pranašu, tarpininku tarp Dievo ir kitų Žmonių. 


24 Čia: „religinę doktriną“ (skr.). 


125 Wilhelm Bousset (1865-1920) - vokiečių protestantų 
teologas. 


"5 Ezra - žymus raštininkas ir kunigas, sugrįžusių iš tremties 
izraelitų lyderis. Manoma, kad jis sudarė pirmąjį kanoninį 
rinkinį - Penkiaknygę. Žr. Ezr 7, 1-25; 10, 1-16; Neh 8, 1-13; 12, 
27-36. 


17 Makabiejai - Judėjos valdovų dinastija (167/152-37 m. pr. 
Kr.). 


128 Ksenofilija (pažodžiui — „meilė svetimšaliams“ (gr.)) - 
humaniškas požiūris į ateivius. Plg. Iš 22, 21: „Nevarginsi ir 
nekamuosi ateivio, nes jūs patys buvote ateiviai Egipto žemėje“. 


'? Erodas I Didysis (73—4 m. pr. Kr.) - Judėjos karalius 40—4 
m. pr. Kr. 


"90 Chaberim — pažodžiui „draugija“ (hebr.); atvira judaizmo 
religinė organizacija, turinti nustatytą bandomąjį laikotarpį, 
įstatus, vadovaujama Šventojo Rašto mokovo. Perušim (phari- 
saioi) - fariziejai (pažodžiui — „atsiskyrusieji“ (hebr. ir gr.)); žydų 
religinė-politinė grupuotė, egzistavusi Judėjoje II a. pr. Kr.-II a. 
po Kr. Jos nariai buvo “Įstatymo mokytojai“. Dėl perdėto dėmesio 
išorinėms religingumo apraiškoms jos pavadinimas įgijo neigia- 
mą atspalvį. 


"! Filonas Aleksandrietis (apie 25 m. pr. Kr.-50 m. po Kr.) - 
žydų ir graikų filosofas, jungęs graikų filosofijos ir žydų religijos 
idėjas. 

92 Diaspora - žydai, gyvenantys už Palestinos ribų tarp 
kitatikių. 

P Gnėjus Pompėjus Didysis (106-48 m. pr. Kr.) - Romos 


karvedys ir politinis veikėjas. 

13 Tarsas - miestas Mažosios Azijos šiaurės rytuose, nuo 66 m. 
pr. Kr. tapęs svarbiausiu Kilikijos miestu, apaštalo Pauliaus 
gimtinė (žr. Apd 21, 39; 22, 3). 


"5 Markionizmas — ankstyvosios krikščionybės srovė (II a.), 
artima gnosticizmui, Naująjį Testamentą griežtai priešpriešinusi 
Senajam Testamentui. 


56 1 Kor 1, 23. 


37 Didachė - „Dvylikos apaštalų mokymas“ (į kanoną 
neįtrauktas ankstyvosios krikščionybės tekstas). 


38 Apologetai - II-III a. krikščionių rašytojai (Justinas, Tertu- 
lianas, Atėnagoras ir kt.), gynę krikščionybę nuo pagonių autorių 
kaltinimų. 


3 Mt 5, 3. 


0 Sufizmas — mistinė islamo srovė, atsiradusi VIII a. Meta- 
fiziką derina su asketizmo praktika. Formavosi ir evoliucionavo 
veikiamas neoplatonizmo filosofijos, krikščionybės, budizmo. 


"1! Karolingai — dinastija, valdžiusi Frankų valstybes 751- 
988 m. Žymiausias jos atstovas - Karolis Didysis, valdęs 768- 
814 m. Otonai — Vokietijos karaliai ir Šv. Romos imperijos 
imperatoriai iš Saksų dinastijos (valdė 919-1024 m.) Frankų 
(Salijų) dinastija valdė 1024-1137 m., Staufenų - 1138-1254 m. 


82 Josifininkai - religinis-politinis sąjūdis, veikęs Rusijoje XV 
a. pabaigoje - XVI a. pradžioje. Buvo centralizuotos valstybinės 
valdžios šalininkai, plėtojo karaliaus valdžios dieviškos kilmės 
teoriją. Kovojo už vienuolynų žemėvaldos išsaugojimą. 


45 Thomas Erastus (Lūber, Lieber ar Liebler, 1524-1583) - 
vokiečių gydytojas ir teologas. Su jo vardu siejama vadinamojo 
„erastizmo“ doktrina, skelbianti valstybės viršenybę santykiuose 
su bažnyčia. 

3 Irenėjas (apie 130—200) - šventasis, Liono vyskupas. Išliko 
jo veikalas Prieš erezijas, kuriame puolamas gnosticizmas. 

155 Port Rojalis - moterų vienuolynas netoli Paryžiaus, XVII a. 
tapęs jansenistų (jėzuitų priešininkų) sąjūdžio centru. 


“6 Hudibrasas - anglų poeto satyriko Samuelio Butlerio (1612- 
1680) poema, išjuokianti puritonus. 


“7 Akosmistiniu (ne šio pasaulio) M. Weberis vadina gyvenimą 
griežtai laikantis Kalno pamokslo priesakų. 


“8 Brahma Samadžas - hinduistų švietėjiška draugija, veikusi 
XIX a. (įkurta 1828 m.) Bengalijoje. 


5? Persais arba parsais Indijoje vadinami zaratustrizmo 
išpažinėjai. 

159 Ribinio naudingumo dėsnis - neoklasikinės ekonomikos dės- 
nis, kurį suformulavo vokiečių ekonomistas Hermannas H. Gosse- 
nas (1810-1858): ištekliai, skirti patenkinti nevienodai svarbiems 
asmens poreikiams, panaudojami optimaliai, jeigu juos 
patenkinus gaunama ribinė nauda yra vienoda. 


5! Mk 10, 31. 
52 „Nusikaltimo“ (Iot.). 
53 „Paslėptas Dievas“ (Iot.). 


"3 Shujing — Istorijos knyga, viena iš konfucianizmo kanono 
knygų. Nušviečia Kinijos istoriją nuo legendinio imperatoriaus 
Yao laikų (III tūkstantmetis pr. Kr.) iki 624 m. pr. Kr. Gėrybių 
sąrašas, apie kurį kalba Weberis, pateikiamas devintajame 
skyriuje „Didysis įstatymas“. 


55 „Dėl padarytų poelgių“ (lot.). 


156 „Išorė, išvaizda, pavidalas“ (Iot.). Šį M. Weberio gana 
dažnai įvairiomis reikšmėmis vartojamą žodį ypač išpopuliarino 
šiuolaikinis prancūzų sociologas Pierre Bourdieu. 

17 Pažodžiui - „žemės žmonės“ (hebr.). Ilgainiui šis posakis 
buvo pradėtas vartoti paniekinama „kaimiečio“, „neišmanančio 
Įstatymo“ prasme. 

58 „Intencija, ketinimas“ (Iot.). 


* „Be blogų ketinimų, su blogais ketinimais, kaltė, apgaulė“ 
(lot.). 


10 Rašyta 1912-1913 m. 


'e! Nikolaus von Zinzendorf (1700-1760) - hernhuterių bendruo- 
menės (Moravijos brolių atšakos) vadovas. Hernhuteriai griežtai 
laikėsi Kalno pamokslo priesakų. 


"62 Om - šventas žodis, vartojamas hinduistų maldose. 


'6 M. Weberis turi omenyje Platono samprotavimus apie 


muzikos dermių poveikį, dėstomus Valstybės trečioje knygoje 
(398e-199c). 


'4 Muzikos sistema, pagrįsta penkiais įvairaus aukščio 
garsais. 


15 „Bažnyčios“ (Iot.). Čia M. Weberis turi omenyje draugijas 
ir būrelius, į kuriuos burdavosi ypač pamaldūs liuteronų ar 
kalvinistų bažnyčių nariai. 

'66 Pranciškus Asyžietis (1182-1226) - pamokslininkas ir poetas, 
Pranciškonų ordino įkūrėjas. 


'* Arhatas — budistų vienuolis, pasiekęs šventumą, visai 
priartėjęs prie nirvanos. 


168 Žr. 54-ą paaiškinimą. 


169 Gajus Mesijus Kvintas Trajanas Decijus (apie 200-251) - 
Romos imperatorius (249-251). Pagarsėjo kruvinu krikščionių 
persekiojimu. Gajus Valerijus Aurelijus Dioklecianas (243-313 ar 
316) - Romos imperatorius (284—-305). Rūpindamasis imperijos 
vienybe, be gailesčio persekiojo krikščionis, nes jų bendruomenę 
laikė valstybe valstybėje. 


70 Kvakerių valstybe M. Weberis vadina kvakerių bendruo- 
menių savivaldą XVIII a. Pensilvanijoje. 

V! „Pražūties vieta“ (lot.). 


72 Johann Tauler (apie 1300-1361) - vokiečių filosofas mistikas, 


dominikonas. 
73 „Mistinė vienybė“ (lot.). 
74 Žr. 115-4 paaiškinimą. 
V5 „Viskas leista“ (gr.). 
176 John Lilburne (1614-1657) — radikalios demokratinės 


levelerių (luomų lygintojų) partijos lyderis XVII a. Anglijos 
revoliucijoje. 


"77 Savo meilės doktriną apaštalas Jonas dėsto Pirmame laiške 
(žr. 1 Jn 3-4). 


Vš Johann Eckhardt (1260-1327) — vokiečių teologas mistikas, 
vienuolis dominikonas. Po mirties popiežiaus bule paskelbtas 
eretiku. Apie seseris Mortą ir Mariją žr. Lk 10, 38—42. 


179 Anzelmas Kenterberietis (1033-1109) - filosofas scholastas, 
teologas, siekęs platoniškojo realizmo pagrindu sutaikyti protą 
ir tikėjimą. Suformulavo ontologinį Dievo buvimo įrodymą. 


80 Hoplitai - sunkiai ginkluoti senovės graikų pėstininkai. 

S! Klientūra — plačiai paplitę antikiniame pasaulyje (ypač 
Romoje) socialinės priklausomybės santykiai, sieję patroną (kil- 
mingą pilietį) ir jo globojamus laisvus asmenis ar bendruomenes 
(klientus). 


182 „Prietaras“ (Iot.). 


185 „Broliai artojai“ (Iot.) - 12 žynių kolegija, kuri melsdavo 
gero derliaus. 


' Kliuni reforma — katalikų bažnyčios reforma, pradėta X a. 
Kliuni (Pietų Prancūzija) benediktinų vienuolyno iniciatyva. 
Buvo griežtinama vienuolių gyvensena, vienuolynai priskiriami 
tiesioginei popiežiaus jurisdikcijai. 

185 „Gailestingumas, meilė“ (Iot.). 


186 Dalailama - lamaistų (lamaizmas - tibetiškasis budizmas) 
bažnyčios vadovas ir teokratinis Tibeto valdovas (iki 1951 m.), 
garbinamas kaip bodhisatva. Tašilama — lamaistų vienuolyno 
vadovas. 


18 Archontai gnostinėse doktrinose buvo laikomi dangaus 
šviesulių valdovais. Archontų skaičių ir funkcijas gnostikai 
nusako nevienodai. 


188 Atanazas (apie 295—373) - krikščionių bažnyčios mokytojas, 
šventasis, Aleksandrijos vyskupas, suvaidinęs svarbų vaidmenį 
Nikėjos susirinkime (325 m.) pasmerkiant Arijaus doktriną. 

1? „Turintis tą pačią esmę“ (gr.). 

90 „Nėra išsigelbėjimo atskirai nuo bažnyčios“ (Iot.). 

"1 Grigalius I Didysis (apie 540-640) — popiežius (590-604), 
savo politika labai sustiprinęs Romos katalikų bažnyčią, įtvirtinęs 
jos nepriklausomybę nuo pasaulietinės valdžios. 


"2 Vergeldu germanų teisynuose vadinama piniginė išpirka 
(bauda) už Žmogaus nužudymą. 


93 Hermann Mallinckrodt (1821-1874) — Vokietijos katalikų 
politikas, vienas iš katalikiškos centro partijos kūrėjų. Gyvenimo 
pabaigoje nuosekliai laikėsi ultramontanistinių pažiūrų. 


194 Žr. MH 21, 21. 
195 Žr. Mk 6, 56. 


"96 Kalvinistų Dordrechto sinodas (1618-1619) pasmerkė armi- 
nijonus ir priėmė vadinamąjį Heidelbergo katekizmą. Vestmins- 
terio sinodas suformulavo vadinamąjį Vestminsterio tikėjimo 
išpažinimą, kurį pripažino Škotijos ir Anglijos kalvinistai. 

197 Mutazilitai — racionalistinė islamo teologijos mokykla, 
atsiradusi XVIII a. 

98 Nuteisinimas tikėjimu (sola fidae) —- M. Lutherio suformu- 
luotas protestantiškosios teologijos principas. 
19 „Tikiu ne tuo, kas absurdiška, bet todėl, kad absurdiška“ 
(Iot.). 
20 Žr. Mt 18, 1-4. 
201 Žr. 135-ą paaiškinimą. 


202 Philip Jakob Spener (1635-1704) — liuteronų teologas, 
pietizmo pradininkas. August Hermann Francke (1663-1727) - 
liuteronų teologas pietistas. 


“5 „Profesinis pašaukimas“ (vok.). 
24 „Veiksmingas tikėjimas“ (lot.). 


205 Charidžitai - seniausia islamo sekta, atsiradusi 657 m. kalifo 
Alio kovų dėl valdžios su Sirijos valdovu Muaviu metu. 
Reikalavo kalifo renkamumo ir islamo grynumo, garsėjo religiniu 
fanatizmu. 

6 Mahdis - musulmonų mesijas. Mahdžio idėją iškėlė šiitai. 
Mahdžiu skelbėsi daugelis musulmonų pasaulio religinių ir 
politinių veikėjų. M. Weberis turi omenyje sukilimą šiuolaikinio 
Sudano teritorijoje 1881-1898 m., kuriam vadovavo Mahdžiu 
pasiskelbęs Muhamedas ibn Achmedas (1848-1885). 


** Kismetas — kiekvienam Žmogui iš anksto Alacho skirtas 
likimas. 


*8 Dvigubas dekretas — kalvinizmo dogma, skelbianti, kad 
Dievas iš anksto skiriąs Žmogui išganymą arba pasmerkimą. 


*“* „Negyva galva“, t.y. tai, kas nebereikalinga, nebeturi 
prasmės; liekana (lot.). 


“0 Abraham Kuyper (1837-1920) - Olandijos kalvinistų teologas 
ir politikas. 1901-1905 m. buvo Olandijos premjeras. 


2! „Pagrindo“ (Iot.). 

212 „Sąžinės teisme“ (lot.). 
25 „Onanizmu santuokoje“ (Iot.). 
24 Klemensas Aleksandrietis (apie 150 — tarp 211 ir 216) - 
krikščionių filosofas ir teologas, vienas iš Bažnyčios tėvų. Savo 
raštuose siekė suderinti krikščionybę ir senovės graikų filosofiją. 


*15 Nuoroda į Ekonomikos ir visuomenės skyrių apie asociacijų 
ir bendruomenių tipus. 


216 „Nieko iš to nesitikėdami“ (Iot.). 


2/ Tai gali būti vienas iš dviejų bendrapavardžių vokiečių 
istorikų: arba Aloys Schulte (1857-1941) — viduramžių prekybos 
ir valstybės teisės istorikas, arba Johann Friedrich Schulte (1827— 


1914) - bažnytinės kanonų teisės istorikas. 

218 Arnoldas Brešietis (apie 1100-1155) — augustinų vienuolis 
eretikas, pasisakęs prieš pasaulietinę popiežiaus valdžią, raginęs 
sekuliarizuoti katalikų bažnyčios turtus. Popiežiaus liepimu 
pakartas. 

25 „Negali patikti Dievui“ (lot.). 


20 Mons pietatis („užuojautos kalnas“ (Iot.)) - lombardas, 
veikęs bažnytinės labdaros pagrindu. Teikė paskolas lengvesnė- 
mis sąlygomis nei lupikaujančios pasaulietinės kredito įstaigos 
(Montes profani). 


2! „Komenda (paskola) dalyvauti užjūrio prekvboje“ (it.). 
22 „Palūkininkavimu“ (Iot.). 
25 Žr. 91-ą paaiškinimą. 


24 Claudius Salmasius (1588-1653) - prancūzų kalvinistas, 
filologas klasikas, aktyviai dalyvavęs to meto teologiniuose ir 
politiniuose ginčuose. M. Weberis turi galvoje jo veikalus De 
usuris (1638) ir De modo usurarum (1639). 

25 Hermann Levy — M. Weberio amžininkas, ekonomistas, 
Didžiosios Britanijos ekonominės istorijos specialistas. Weberis 
čia turi galvoje jo knygą Die Grundlagen des okonomischen 
Liberalismus in der Geschichte der englischen Volkswirtschaft (Jena, 
1912). 


226 Mančesterizmas —- M. Weberio laikais Vokietijoje įprastas 
nuoseklaus liberalizmo pavadinimas. XIX a. 4-ame dešimtmetyje 
Mančesteryje aktyviai veikė ekonomistai ir publicistai, gynę 
"laisvąją prekybą ir pasisakę už tai, kad valstybė apsiribotų 

filosofas, sociologas ir religijos istorikas. M. Weberis čia ir toliau 

Gruppen (1912). 


23 „Bažnytinį, politinį ir ekonominį statusą“ (Iot.). 

2! Nuoroda į tuos Ekonomikos ir visuomenės skyrius, kuriuose 
nagrinėjama valdžios sociologijos problematika. 


22 „Be pykčio ir šališkumo“ (Iot.). 
23 Šaktė - hinduizme dievo kūrybinės energijos personifikacija 
jo Žmonos pavidalu. 


2 Chlystai — mistinė Rusijos stačiatikių sekta, atsiradusi 
XVII a. pabaigoje. 


25 „Moteris, kuri tik vieną kartą buvo ištekėjusi“ (lot.). 
6 Alfonso Maria di Liguori (1696-1787) - katalikų vyskupas, 


šventasis, Redemptorių ordino įkūrėjas. 

40 Žr. Weber M. Protestantiškoji etika ir kapitalizmo dvasia. - 
Vilnius: Pradai, 1997, p. 157. 

23 Jn 1, 46. 

46 Žydų švietimo organizacija JAV. 


*7 M. Weberis turi omenyje Ekonomikos ir visuomenės skyrius, 
skirtus valdžios sociologijai. 


48 Mt 5, 3. 

49 Mk 3, 28. 

50 Žr. Mt 5, 22. 

5! Žr. Lk 16, 19-31. 

